
Apygardos prokuroras Karlas Andrūzas buvo įniršęs. 

— Koks reikalas, velniai rautų? — pratrūko jis. — 
Trys gydytojos gyvena drauge ir dirba vienoje ligoninėje. 
Viena jų miega bemaž su visu ligoninės personalu, kita 
nužudo pacientą dėl milijono dolerių, o trečioji pati nu- 
Žudyta.— Andrūzas nutilo ir giliai atsiduso.— Ir visos jos 
E Trys velnio neštos ir pamestos moterys gydyto- 
jos. Masinės informacijos priemonės susidomėjusios jomis 
kaip įžymybėmis. Jos nuolat rodomos televizorių ekranuo- 
se, laida ,„60 minučių“ joms paskyrė net dalį programos. 
Barbara Volters parengė apie jas net specialų reportažą. 
Visuose laikraščiuose ir žurnaluose jų fotografijos, joms 
skirti straipsniai. Galiu kirsti lažybų, kad Holivudas keti- 
na statyti apie tas kalaites filmą, kuriame jas parodys kaip 
herojes! Nenustebsiu, jeigu vyriausybė išleis pašto ženk- 
lus su jų fizionomijomis, kaip ir ženklą su Presliu. Ak, 
Viešpatie, paimkite šitą iš čia! — Prokuroras tvojo kumš- 
čiu į moters fotografiją žurnalo „„Taim“ viršelyje. Po foto- 
grafija buvo parašyta: „Gydytoja Peidžė Teilor — Gailes- 
tingumo Angelas ar Šėtono Apaštalas?“ — Gydytoja Pei- 
džė Teilor.— Apygardos prokuroro balsas buvo kupinas 
paniekos. Jis atsigręžė į Gasą Venablą, pagrindinį kaltini- 
mo atstovą.— Šią bylą aš perduodu tau, Gasai. Man rei- 
kalingas kaltinamasis nuosprendis. Pirmojo laipsnio žmog- 
žudystė. Dujų kamera. 


— Nesijaudinkite,— tyliai ištarė Venablas— Aš tuo 
pasirūpinsiu. 


Sėdėdamas teismo salėje ir stebėdamas gydytoją Peidžę 
Teilor, Gasas Venablas pagalvojo: „Ji neįveikiama prisie- 
kusiųjų teismui“. Tačiau tuojau pat nusišypsojo sau: ,,„Nie- 
kas negali būti neįveikiamas prisiekusiųjų teismui“. Aukš- 
ta, grakšti, tamsiai rudos akys, kurių išraiškingumas dar 
labiau pabrėžė blyškų veidą. Abejingas stebėtojas nelai- 
kytų jos patrauklia, tačiau atidesnis vyriškis pastebėtų jo- 
je ką kita — joje tarsi egzistavo skirtingi jos gyvenimai: 
džiugus vaiko susijaudinimas, jaunos merginos drovumas 
ir neryžtingumas, iš po kurių prasimušė išmintingumas ir 
suaugusios moters kančia. Buvo joje ir kažin kokio skais- 
tumo. „Ji iš tų merginų, — toliau ciniškai mąstė Gasas Ve- 
nablas,— kurią vyriškis mielai parsivestų namo ir supažin- 
dintų su motina. Jeigu tik jo mamai patinka šaltakraujės 
žmogžudės". 

Jos žvilgsnyje jautėsi kažin koks niūrus užsimiršimas, 
šitas žvilgsnis kalbėjo, kad gydytoja Peidžė Teilor dabar 
yra visai kitoje vietoje, kitame laike, labai toli nuo šitos 
pilkos, šaltos teismo salės, suvaržiusios jos laisvę. 


Teismo posėdis vyko senajame Teisingumo rūmų pa- 
state Brajanto gatvėje. Aukčiausiasis teismas ir apygardos 
kalėjimas buvo įsikūrę bjauriame septynaukščiame pasta- 
te, sumūrytame iš pilkų kvadratinių akmenų. Čia atėję 
lankytojai turėjo pereiti per elektroninę saugumo sistemą. 
Aukščiausiasis teismas užėmė trečiąjį pastato aukštą. 211 
posėdžių salėje, kur buvo svarstomos žmogžudystės bylos, 
teisėjo krėslas stovėjo palei tolimąją sieną, ant kurios ka- 
bojo JAV valstybinė vėliava. Kairėje pusėje nuo teisėjo 
krėslo stovėjo prisiekusiųjų suolai, salės centre — du pe- 
rėjimu atskirti stalai: vienas kaltinimo atstovui, kitas — 
gynybos atstovui. 

Salę užplūdo reporteriai ir žiopliai, kuriuos visada 
traukdavo nužudymo ir mirtimi pasibaigusių autoavarijų 
bylos. Kaip ir kiekviena žmogžudystės byla, šitoji taip pat 
turėjo būti tam tikras spektaklis. Pagrindinis kaltintojas 
Gasas Venablas ir pats atrodė ganėtinai efektingai. Tai bu- 
vo apkūnus vyriškis su kupeta žilų plaukų, Ožio barzdele 

ir dailiomis pietiečio plantatoriaus manieromis. Jis atrodė 
išsiblaškęs ir neryžtingas, tačiau jo smegenys dirbo kaip 
kompiuteris. Bet kuriuo metų laiku jis vilkėjo baltą kos- 
tiumą ir senamadžius marškinius su kieta apykakle; tai 
buvo jo savotiškas „firminis ženklas". 

Jo priešininku teisme buvo Alanas Penas, Peidžės Tei- 
los gynėjas — kresnas energingas mitruolis, susikūręs sau 
visada apginančio savo klientus advokato reputaciją. 

Abu vyriškiai susitiko ne pirmą kartą, ir jų tarpusa- 
vio santykiai rėmėsi nevalinga pagarba ir visišku vienas 
kitu nepasitikėjimu. Dideliam Venablo nustebimui, Alanas 
Penas atėjo pas jį, likus savaitei ligi bylos nagrinėjimo. 

— (Gasai, aš atėjau padaryti tau paslaugą. 

„Bijok gynėjų, atnešančių dovanas". 

— Alanai, ką tu sugalvojai? 

— Klausyk, aš šito dar neaptariau su savo kliente, bet 
sakykime. .. tiesiog sakykime, kad aš įkalbėsiu ją prisipa- 
žinti kalta, kad nuosprendis būtų švelnesnis ir sutaupytu- 
me išlaidas, skirtas bylos nagrinėjimui. 

— Tu siūlai man sandėrį mainais už jos prisipažinimą? 

— Taip. 

Gasas Venablas pasiknaisiojo savo stalčiuje. 

— Negaliu rasti to velnio kalendoriaus. Ar tu žinai, 
kelinta šiandien diena? 

— Birželio pirmoji. O kas? 

— O aš pagalvojau, kad atėjo Kalėdos, kitaip tu ne- 
prašytumei manęs tokios dovanos. 

— Gasai... 

Krėsle sėdėjęs Venablas palinko į priekį. 

— Žinai, Alanai, jeigu tai būtų eilinė byla, aš tau pa- 
dėčiau. Tiesą sakant, aš labiau linkęs dabar gaudyti žuvį 
Aliaskoje. Tačiau mano atsakymas bus neigiamas. Tu gi- 
ni šaltakrauję žmogžudę, kuri nužudė bejėgį pacientą dėl 
jo pinigų. Aš reikalausiu mirties bausmės. 

— Aš manau, ji nekalta, ir... 

Venablas garsiai nusikvatojo. 

— Ne, tu ją laikai kalta. Ir visi taip mano. Tai labai 
paprastas dalykas. Tavo ginamoji taip pat kalta, kaip ir 
Kainas. | 

— Ne, Gasai, kol tai paskelbs prisiekusiųjų žiuri. 


— Jie paskelbs.— Gasas patylėjo.— Paskelbs. 

Kai Alanas Penas išėjo, jis sėdėjo krėsle ir galvojo 
apie jų pokalbį. Peno apsilankymas buvo jo silpnumo po- 
žymis. Penas suprato, kad jis neturi šansų laimėti šitą by- 
lą. Gasas Venablas pagalvojo apie jo turimus nepaneigia- 
mus įkalčius, apie liudytojus, kuriuos jis iškvies į teismą, 
ir liko visiškai patenkintas savimi. 

Nebuvo jokių abejonių. Gydytojos Peidžės Teilor lau- 
kė dujų kamera. 


Sudaryti prisiekusiųjų sąrašą pasirodė ne taip jau ir 
lengva. Jau keletą mėnesių laikraščiuose mirgėjo antraš- 
tės apie šitą daug triukšmo sukėlusią bylą. Šaltakraujiška 
žmogžudystė sukėlė didžiulę visuotinio pasipiktinimo 
bangą. 

Teismui pirmininkavo Vanesa Jang — griežta, puiki 
tamsiaodė teisininkė, kuri, anot gandų, būsianti JAV 
Aukščiausiojo teismo teisėja. Ji garsėjo savo nepakantu- 
mu advokatams ir ūmiu charakteriu. San Francisko advo- 
katai tarpusavyje kalbėdavo: „Jeigu tavo klientas kaltas, 
bet tu tikiesi gailestingumo — laikykis kuo toliau nuo tei- 
sėjos Jang". 

Dieną prieš teismo posėdį Vanesa Jang surinko savo 
kabinete kaltinimo ir gynybos atstovus. 

— Džentelmenai, mums reikia susitarti dėl kai kurių 
taisyklių. Dėl rimto šitos bylos pobūdžio aš ketinu daryti 
tam tikras nuolaidas, kad gynyba įsitikintų, jog teismas 
neturi išankstinio nusistatymo. Tačiau įspėju jus abu — 
nemėginkite pasinaudoti šituo pranašumu. Jums aišku? 

— Taip, jūsų kilnybe. | 

— Taip, jūsų.kilnybe. 


Gasas Venablas baigė savo įžanginę kalbą. 

— Taigi, ponai prisiekusieji, kaltinimas ketina įrody- 
ti... taip, be jokių abejonių įrodyti, kad gydytoja Peidžė 
Teilor nužudė savo pacientą Džoną Kroniną. Tačiau ji nu- 
žudė jį ne šiaip: sau, o dėl pinigų. .. dėl labai didelių pini- 
gų. Ji nužudė Džoną Kroniną dėl milijono dolerių. Patikė- 
kite, po to, kai jūs išgirsite visus įrodymus, jūs, be abejo, 
pripažinsite, kad gydytoja Peidžė Teilor įvykdė pirmojo 
laipsnio žmogžudystę. Dėkoju jums. 


8 


Prisiekusieji sėdėjo tylėdami ir nejudėdami, laukdami 
tolimesnės įvykių eigos. 

Gasas Venablas pasisuko į teisėją: 

— Jūsų kilnybe, jeigu neprieštaraujate, pirmuoju kal- 
tinimo liudytoju norėčiau pakviesti Herį Viljamsą. 

Kai liudytoją prisaikdino, Gasas Venablas kreipėsi į jį: 

— Ar jūs dirbate sanitaru apygardos ligoninėje „Em- 
barkadero'? 

— Taip, teisingai. 

— Ar jūs dirbote trečiojoje palatoje, kai praeitais me- 
tais ten buvo paguldytas Džonas Kroninas? 

— Taip. 

— Gal jūs galėtumėte pasakyti, kas buvo jo gydanty- 
sis gydytojas? 

— Gydytoja Teilor. 

— Kaip jūs charakterizuotumėte gydytojos Teilor ir 
Džono Kronino santykius? 

— Protestuoju! — pašoko iš savo vietos Alanas Pe- 
nas.— Kaltinimas siūlo liudytojui padaryti išvadas. 

— Protestas priimtas. 

— Leiskite man kitaip pateikti klausimą. Ar jūs gir- 
dėjote kokius nors gydytojos Teilor ir Džono Kronino po- 
kalbius? 

— O, žinoma. Aš negalėjau jų negirdėti, kadangi aš 
visą laiką dirbau šitoje palatoje. 

— Ar jūs galėtumėte šituos pokalbius pavadinti drau- 
giškais? 

— Ne, sere. 

— Štai kaip? Kodėl jūs taip manote? 

— Aš prisimenu, kaip tą dieną, kai į ligoninę atvyko 
ponas Kroninas ir gydytoja Teilor ėmė jį apžiūrinėti, jis 
pasakė, kad ji laikytų. ..— Liudytojas užsikirto.— Neži- 
nau, ar aš galėsiu pakartoti jo žodžius. 

— Pakartokite, pone Viljamsai, manau, kad teismo sa- 
lėje vaikų nėra. 

—. Na, jis pasakė jai, kad ji laikytų savo sušiktas ran- 
kas toliau nuo jo. 

— Būtent šitaip jis pasakė gydytojai Teilor? 

— Taip, sere. 

— Prašau papasakoti teismui, ką dar jūs girdėjote ar 
Matėte? 

— Jis visada ją vadino „šita kalaitė“. Nenorėjo, jog 
ji būtų šalia jo. Kai ji įeidavo į palatą, jis paprastai saky- 
davo tokias frazes: „Vėl šita kalaitė pasirodė!“, „,Pasaky- 
kite šitai kalaitei, kad paliktų mane ramybėje“, „Kodėl 
man negali atsiųsti tikro gydytojo?" 

Gasas Venablas patylėjo ir pažiūrėjo į tą pusę, kur sė- 
dėjo gydytoja Teilor. Prisiekusiųjų žvilgsniai nukrypo į tą 
pačią pusę. Venablas palingavo galva, tarsi būtų nusimi- 
nęs, ir vėl ėmė klausinėti liudytoją. 

— Ar jums atrodė, jog ponas Kroninas yra tas Žžmo- 
gus, kuris ketina padovanoti gydytojai Teilor milijoną do- 
lerių? 

Alanas Penas vėl pašoko iš savo vietos. 

— Protestuoju! Kaltinimas ragina liudytoją pasakyti 
savo nuomonę. > 

— Protestas atmestas,— paskelbė teisėja Jang.— Liu- 
dytojas gali atsakyti į klausimą. 

Alanas Penas pažiūrėjo į Peidžę Teilor ir atsisėdo ant 
savo kėdės. 

— Nė velnio,— pareiškė sanitaras.— Žinoma, ne. Juk 
jis tiesiog nekentė jos. 


Liudytojo vietą užėmė gydytojas Artūras Keinas. 
Gasas Venablas ėmė jį klausinėti. 
— Gydytojau Keinai, ar jūs dirbote ligoninėje, kai bu- 


vo pastebėta, kad Džonas Kroninas nužu... — Jis pašnai- 
ravo į teisėją Jang.— ...mirė nuo į veną įšvirkšto insuli- 
no? Ar taip? 

— Taip. 


— O paskui išsiaiškinta, kad dėl to kalta gydytoja 
Teilorė 

— Visiškai teisingai. 

— Gydytojau Keinai, aš noriu parodyti jums ligoninė- 
je nustatytą oficialią mirties priežastį, po ja pasirašė gy- 
dytoja Teilor.— Venablas paėmė nuo stalo popierių ir pa- 
davė jį Keinui.— Būkite geras, perskaitykite ją garsiai. 

Keinas pradėjo skaityti: 

— „Džonas Kroninas. Mirties priežastis: miokardo in- 
farktas kaip plaučių embolijos rezultatas". 

— O jeigu suprantamiau? 

— Išvadoje sakoma, kad pacientas mirė nuo širdies 
priepuolio. 

— Ir šitą išvadą pasirašė gydytoja Teilor? 

— Taip. 

— Gydytojau Keinai, ar tai tikroji Džono Kronino mir- 
ties priežastis? 

— Ne. Jis mirė nuo insulino injekcijos. 

— Vadinasi, gydytoja Teilor įšvirkštė jam mirtiną in- 
sulino dozę, o paskui suklastojo mirties priežasties išvadą? 

— Taip. 

— Ir jūs apie tai pranešėte gydytojui Volisui, ligoninės 
viršininkui, o jis savo ruožtu pranešė valdžios instanci- 
joms? 

— Taip. Aš laikiau tai savo pareiga.— Keino balse su- 
skambėjo teisuolio pasipiktinimas.— Aš gydytojas. Ir lai- 
kau, kad jokiomis aplinkybėmis negalima atimti kitam 
žmogui gyvybės. 


Paskui pakvietė Džono Kronino našlę Heizlę. Tai buvo 
maždaug keturiasdešimties metų moteris, ugniniais plau- 
kais ir putnia figūra, kurios nepavyko paslėpti po papras- 
ta juoda suknele. 

Gasas Venablas pradėjo apklausą. 

— Ponia Kronin, aš suprantu, jog visa tai jums labai 
skausminga, tačiau aš privalau paprašyti jus, kad apibū- 
dintumėte prisiekusiesiems savo tarpusavio santykius su 
velioniu vyru. 

Našlė nusišluostė akis didele mezginių nosine. 

— Mūsų su Džonu santuoka buvo laiminga. Jis buvo 
puikus žmogus. Dažnai man sakydavo, kad aš jam atne- 
šiau tikrąją laimę, kurios jis anksčiau nepatyrė. 

— Kiek metų truko jūsų santuoka su Džonu Kroninu? 

— Dvejus metus, bet Džonas visada sakė, kad tai buvo 
dveji metai rojuje. 

— Ponia Kronin, ar kada nors jūsų vyras kalbėjo su 
jumis apie gydytoją Teilor? Ar jis sakė, kad laiko ją pui- 
kia gydytoja? Arba kaip labai ji jam padėjo? Arba kad ji 
jam labai patinka? 

— Jis apskritai niekada apie ją neužsiminė. 

— Niekada? 

— Niekada. 

— O ar Džonas niekada neužsiminė, kad ketina išbrau- 
kti jus ir jūsų brolius iš testamento? 

— Ne. Jis buvo pats doriausias žmogus pasaulyje. Jis 
man visada sakydavo, kad aš galiu turėti viską, ko įsigei- 
siu, o kai jis numirsiąs...— našlės balsas suvirpėjo,— 
„„„kai jis numirsiąs, aš būsiu turtinga moteris, ir...— Ji 
negalėjo pabaigti frazės. 

— Penkiolikos minučių pertrauka,— paskelbė teisėja 
Jang. 


Džeisonas Kurtis sėdėjo paskutinėje posėdžių salės ei- 
lėje. Jį draskyte draskė pyktis. Jis negalėjo patikėti tuo, 
ką liudytojai kalbėjo apie Peidžę. „Juk tai moteris, kurią 
aš myliu, — pagalvojo jis. — Moteris, kurią aš ketinu vesti“. 

Iš karto po Peidžės arešto Džeisonas Kurtis aplankė ją 
kalėjime. 

— Mes kovosime,— pažadėjo jis.— Aš pasamdysiu tau 
geriausią šalies kriminalinių bylų advokatą.— Jo atmin- 
tyje iš karto išplaukė pavardė. Alanas Penas. Džeisonas 
nuvažiavo pas jį. 

— Aš seku šitą bylą iš laikraščių — pasakė Penas.— 
Spauda jau pasistengė ir paskelbė jai nuosprendį už Džo- 
no Kronino nužudymą dėl milijono dolerių. Negana to, ji 
pati prisipažįsta, kad jį nužudė. 

— Aš ją pažįstu, — paprieštaravo Džeisonas Kurtis— 
ir patikėkite manimi, Peidžė nė už ką to nepadarytų dėl 
pinigų. 

— Kadangi ji prisipažįsta, kad jį nužudė, — tęsė Pe- 
nas,— mes čia turime reikalą su eutanazija. Numarinimas 
iš humaniškų paskatų Kalifornijoje uždraustas, o taip pat 
ir daugelyje kitų valstijų, tačiau požiūris į tai yra prieš- 
taringas. Žinoma, galima prisiminti Florensę Naitingeil * 
ir tai, kaip ji girdėjo Aukščiausiojo balsą bei kitokius nie- 


* Florensė Naitingeil (1820—1910), anglų gailestingoji seselė ir 
visuomenės veikėja. 1912 m. Tarptautinė Raudonojo Kryžiaus lyga 
įsteigė jos vardo medalį kaip aukščiausiąjį apdovanojimą medicinos 
seserims. 

kus, tačiau visa bėda ta, kad jūsų mylimoji numarino pa- 
cientą, kuris savo testamentu paliko jai milijoną dolerių. 
Kas pirmiau atsirado, kiaušinis ar višta? Ji apie tą milijoną 
sužinojo iki numarinimo ar po jo? 

— Peidžė supratimo neturėjo apie tuos pinigus, — ryž- 
tingai pareiškė Džeisonas. 

— Teisingai. Tai buvo paprasčiausias laimingas sutapi- 
mas, — išsisukinėdamas pasakė advokatas.— Tačiau apy- 
gardos prokuroras mano, jog tai pirmojo laipsnio nužudy- 
mas ir reikalauja mirties nuosprendžio. 

— Ar jūs imsitės šitos bylos? 

Penas užsikirto. Visiškai suprantama, kad Džeisonas 
Kurtis patikėjo gydytoja Teilor. Kaip Samsonas patikėjo 
Dalila. Advokatas žvilgtelėjo į Džeisoną ir pagalvojo: 
„Galbūt šitą vargšelį apgaudinėjo, o jis to net neįtaria". 

Džeisonas laukė jo atsakymo. 

— Aš imsiuosi šitos bylos, tačiau kaip jūs pats supran- 
tate, ji labai sudėtinga. Ir laimėti ją bus labai sunku. 

Alano Peno pareiškimas pasirodė pernelyg optimistiš- 
kas. 


Kai kitą rytą teismo posėdis atsinaujino, Gasas Vena- 
blas pakvietė visą virtinę liudytojų. 

Pirmoji parodymus davė medicinos sesuo. 

— Aš girdėjau, kaip Džonas Kroninas sakė: „Aš žinau, 
kad mirsiu ant operacinio stalo. Tu nori mane nužudyti. 
Tačiau aš tikiuosi, kad tave pasodins už žmogžudystę“. 

Medicinos seserį pakeitė Kronino advokatas Roderikas 
Pelamas. Gasas jį paklausė: 

— Kai jūs pranešėte gydytojai Teilor apie jai paliktą 
Džono Kronino milijoną dolerių, ką ji pasakė? 

— Kažin ką panašaus į: „Tai neetiška. Jis juk buvo 
mano pacientas“. 

— Ji pripažino, jog tai buvo neetiška? 

— Taip. 

—- Bet sutiko paimti pinigus? 

— O taip, suprantama. 


Alanas Penas surengė advokatui kryžminę apklausą. 
— Pone Pelamai, ar gydytoja Teilor laukė jūsų vizito? 
— Kodėl, ne, aš... 

— Ar jūs paskambinote jai iš anksto ir pasakėte: 
„Džonas Kroninas paliko jums milijoną dolerių"? 


— Ne, aš... 

— Vadinasi, jūs apie tai pranešėte jai asmeniškai? 
— Taip. 

— Tr jūs galėjote matyti jos reakciją į šitą naujieną? 
— Taip. 


— O kaip ji reagavo, kai išgirdo naujieną apie pini- 
gus? 

— Na... ji... ji atrodė nustebusi, bet... 

— Dėkoju, pone Pelamai. Aš baigiau. 


Bylos nagrinėjimas vyko jau ketvirtą savaitę. Žiopliai 
ir reporteriai su malonumu stebėjo kaltinimo ir gynybos 
atstovus. Gasas Venablas vilkėjo baltais rūbais. Alanas Pe- 
nas — juodais; jie abu vaikščiojo po salę, kaip žaidėjai 
susirėmę mirtinoje „gyvųjų šachmatų“ partijoje, kur Pei- 
džė Teilor buvo aukojamojo pėstininko vaidmenyje. 

Gasas Venablas vis stipriau veržė mazgą. 

— Jeigu teismas neprieštarauja, aš norėčiau pakviesti 
liudytoją Almą Rodžers. 

Kai liudytoja atsistojo savo vietoje ir prisiekė, Ve- 
nablas pradėjo apklausą. 

— Ponia Rodžers, kur jūs dirbate? 

— Panelė Rodžers. 

— O, atleiskite. 

— Aš dirbu turizmo agentūroje ,,„Korniš“. 

— Jūsų agentūra parduoda kelialapius į įvairias šalis, 
užsako viešbučius ir teikia klientams kitokias paslaugas? 

— Taip, sere. 

— Aš noriu, kad jūs pažiūrėtumėte į kaltinamąją. Ar 
jūs anksčiau ją esate mačiusi? 

— O, taip. Ji lankėsi mūsų agentūroje prieš dvejus ar 
trejus metus. . 

— Ir ko ji norėjo? 

— Ji sakė, kad ją domina kelionė į Londoną, Paryžių 
ir, Man regis, į Veneciją. 

— Kokios klasės bilietai ją domino? 

— Ji pasakė, kad norinti visko pirmos klasės — lėktu- 
vo, viešbučio. Ir dar ji domėjosi nuomojama jachta. 


14 


Per salę nuvilnijo šurmulys. Gasas Venablas priėjo 
prie savo stalo ir paėmė nuo jo kažin kokius segtuvus. 

— Štai šituos prospektus policija aptiko gydytojos Tei- 
lor bute. Tai turistinių kelionių reklamos į Londoną, Pa- 
ryžių ir Veneciją, čia nurodyti brangūs viešbučiai, lėktuvų 
reisai, o taip pat nuomojamųjų jachtų kainos. 

Per salę vėl nuvilnijo šurmulys. 

Kaltintojas atvertė vieną prospektų. 

— Štai kai kurių nuomojamųjų jachtų sąrašas.— Jis 
garsiai perskaitė:— „Kristina O.“ — dvidešimt šeši tūks- 
tančiai dolerių per savaitę plius jachtos priežiūros išlai- 
dos... „Rezoliut taim“ — dvidešimt keturi tūkstančiai pen- 
ki šimtai dolerių per savaitę... „Laki drim“ — dvidešimt 
septyni tūkstančiai trys šimtai dolerių per savaitę. — Ga- 
sas pakėlė galvą nuo prospekto.— „„Laki drim“ pažymėta 
paukščiuku. Peidžė Teilor jau pasirinko jachtą, kurios 
nuoma atsieina dvidešimt septynis tūkstančius tris šimtus 
dolerių per savaitę. Tačiau dar neišsirinko aukos. Šituos 
prospektus mes pažymėsime kaip „daiktinius įrodymus 
„A".— Venablas pasisuko į Alaną Peną ir nusišypsojo. 
Alanas Penas žvilgtelėjo į Peidžę. Ji nuleido galvą ir įsi- 
stebeilijo į stalą, jos veidas buvo baltas.— Aš baigiau, 
liudytojas jūsų. 

Penas atsistojo ir įsitempė, stengdamasis greičiau gal- 
voti. 

— Kaip dabar sekasi jūsų biznis, panele Rodžers? 

— Atleiskite? 

— Aš paklausiau, kaip sekasi. Ar „„Korniš“ — stambi 
turizmo agentūra? 

— Taip, gana stambi. 

— Turbūt pas jus ateina daugybė žmonių, besidomin- 
čių turistinėmis kelionėmis? 

— O taip. 

— Sakykime, penki ar šeši žmonės per dieną? 

— O ne! — Liudytojos balse suskambėjo pasipiktini- 
mMas.— Per dieną mes aptarnaujame maždaug penkiasde- 
šimt žmonių. 

— Penkiasdešimt žmonių per dieną? — Penas leido su- 
prasti, kad tai padarė jam įspūdį.— O šis atvejis, apie kurį 
mes kalbame, buvo prieš dvejus ar trejus metus. Jeigu 

penkiasdešimt padauginsime iš devynių šimtų dienų, tai 
bus keturiasdešimt penki tūkstančiai žmonių. 

— Ko gero, taip. 

— Iš visų šitų žmonių jūs įsiminėte būtent gydytoją 
Teilor. Kodėl? 

— Suprantate, ji ir dvi jos draugės labai užsidegė dėl 
kelionės į Europą. Man tai labai patiko. Jos elgėsi kaip 
moksleivės. Taip, aš tai prisimenu labai aiškiai ir labiau- 
siai todėl, kad jos neatrodė panašios į žmones, kurie ga- 
lėtų leisti sau išsinuomoti jachtą. 

— Aš supratau. Turbūt kiekvienas, kuris užeina pas 
jus ir paima prospektą, leidžiasi į turistinę kelionę? 

— Žinoma, kad ne. Bet... 

— Juk iš tikrųjų gydytoja Teilor nenusipirko pas jus 
kelialapio, argi ne? 

— Ne. Pas mus nenusipirko. Ji... 

— Ir niekur kitur taip pat nenusipirko. Ji paprasčiau- 
siai paprašė pažiūrėti prospektus. 

— Taip. Ji... 

— O tai nėra visai tas pats, kas kelionė į Paryžių arba 
Londoną, tiesa? 

— Taip, bet... 

— Dėkoju. Aš neturiu jums daugiau klausimų. 


Venablas pasisuko į teisėją Jang. 

— Aš norėčiau pakviesti liudytoju gydytoją Bendža- 
miną Volisą... 

— Gydytojau Volisai, ar jūs vadovaujate apygardos 
ligoninei ,,Embarkadero''? 

— Taip. 

— Vadinasi, jūs pažįstamas su gydytoja Teilor ir jos 
darbu? 

— Taip. 

— Ar jūs nustebote, kai išgirdote, jog gydytoją Teilor 
apkaltino žmogžudyste? 

Penas pašoko nuo kėdės. 

— Protestuoju, jūsų kilnybe. Gydytojo Voliso atsaky- 
mas neturi nieko bendro su byla. 

— Jeigu aš galėčiau paaiškinti. — įsiterpė Venablas.— 
Jis toks neatrodytų, jeigu jūs leisite man. .. 

— Gerai, pažiūrėsime, kur jūs kreipsite,— leido teisėja 
Jang.— Tačiau, pone Venablai, jokio tuščiažodžiavimo. 

— Leiskite man kitaip paklausti — tęsė Venablas.— 
Gydytojau Volisai, kiekvienas gydytojas duoda Hipokra- 
to priesaiką, argi ne? 


— Taip. 

— Ten yra tokie žodžiai — Gasas perskaitė iš popierė- 
lio, kurį laikė rankoje:— ,„...susilaikysiu nuo bet kokių 
nešvarių poelgių“. 

— Taip. 


.— Ar anksčiau gydytoja Teilor padarė kokius nors 
veiksmus, kurie įtikino jus, jog ji gali sulaužyti Hipokrato 
priesaiką? 

— Protestuoju. 

— Protestas atmestas. 

— Taip, padarė. 

— Prašau paaiškinti, kokie buvo tie veiksmai. 

— Mūsų ligoninėje gulėjo pacientas, kuriam, gydyto- 
jos Teilor nuomone, reikalingas kraujo perpylimas. Ta- 
čiau jo šeima nesutiko. 

— Ir kas gi įvyko? 

— Nepaisydama šito, gydytoja Teilor vis dėlto jam 
perpylė kraują. 

— Ar tai teisėta? 

— Visiškai neteisėta. Be teismo sprendimo to daryti 
negalima. 

— Tai kaip pasielgė gydytoja Teilor? 

— Ji gavo teismo sprendimą vėliau ir pažymėjo jį at- 
galine data. 

— Vadinasi, ji pasielgė neteisėtai, o kad tai nuslėptų, 
suklastojo ligoninės dokumentus? 

— Visiškai teisingai. 

Alanas Penas metė į Peidžę pilną įniršio žvilgsnį. „Ką 
dar, velniai rautų, ji nuo manęs nuslėpė“ — pagalvojo jis. 

Jeigu publika tuo momentu stebėjusi Peidžę, tikėjosi 
pamatyti jos veide susijaudinimą, kuris būtų ją išdavęs, 
tai jos laukė nusivylimas. 

„Šalta kaip ledas“, — pagalvojo prisiekusiųjų seniūnas. 

Gasas Venablas pasisuko į teisėją. 

— Jūsų kilnybe, kaip žinote, aš tikėjausi pakviesti liu- 
dytoju gydytoją Lorensą Barkerį. Tačiau, nelaimei, jis dar 
neatsigavo po priepuolio ir negali dalyvauti teisme. Aš ke- 
tinu apklausti kelis žmones iš ligoninės personalo, kurie 
dirbo su Barkeriu. 

Ir vėl Penas pašoko iš savo vietos. 

— Protestuoju! Nematau jokios būtinybės. Gydytojas 
Barkeris nedalyvauja teismo posėdyje ir neketina daly- 
vauti. Jeigu... 

Venablas nutraukė advokatą: 

— Jūsų kilnybe, patikinu jus, kad mano klausimai bus 
tiesiogiai susiję su parodymais, kuriuos mes ką tik girdė- 
jome. Jie taip pat susiję su kaltinamosios kaip gydytojos 
kompetencija. 

— Gerai, pažiūrėsime, — skeptiškai pasakė teisėja 
Jang.— Tačiau čia teismo salė, o ne upė, ir aš nepakęsiu, 
kad čia gaudytų žuvį drumzliname vandenyje. Galite pa- 
kviesti savo liudytojus. 

— Dėkoju jums. — Venablas atsigręžė į teismo antsto- 
lį. — Aš noriu pakviesti liudytoju gydytoją Matjų Peter- 
soną. 

Į liudytojo vietą atėjo maždaug šešiasdešimties metų 
elegantiškas vyriškis. Jį prisaikdino, o paskui Gasas Ve- 
nablas pradėjo apklausą. 

— Gydytojau Petersonai, ar jūs seniai dirbate apygar- 
dos ligoninėje ,,„Embarkadero"'? 

— Aštuonerius metus. 

— Kokia jūsų specializacija? 

— Aš kardiochirurgas. 

— Ar dirbdamas ligoninėje „,„Embarkadero“ jūs kada 
nors operavote drauge su gydytoju Lorensu Barkeriu? 

— Taip, suprantama. Daugelį kartų. 

— Kokios jūs nuomonės apie jį? 

— Tokios pačios, kaip ir visi kiti. Išskyrus de Bekį ir 
Kulį, jis, ko gero, geriausias kardiochirurgas pasaulyje. 

— Ar jūs buvote operacinėje tą rytą, kai gydytoja 
Teilor operavo pacientą, kurio pavardė...— Venablas 
žvilgtelėjo į savo užrašus,— .. .Lansas Kelis? 

Į šitą klausimą liudytojas atsakė jau kitu tonu: 

— Taip, aš ten buvau. 

— (Gal papasakosite mums, kas įvyko tą rytą? 

Gydytojas prašneko labai nenoromis. 

— Na, reikalai klostėsi blogai, grėsė pavojus netekti 
paciento. .. 

— Kada jūs sakote „netekti paciento“... 

— Jam sustojo širdis. Mes mėginome sugrąžinti jį į 
gyvenimą ir... 

— Pasiuntėte pakviesti gydytojo Barkerio? 

— Taip. 

— Ir jis atėjo į operacinę, kai operacija dar vyko? 

— Jis atėjo, kai operacija ėjo į pabaigą. Tačiau jau 
buvo per vėlu ką nors daryti. Mes buvome bejėgiai su- 
grąžinti pacientui gyvybę. 

— Ir tuo momentu gydytojas Barkeris kažin ką pasa- 
kė gydytojai Teilorė 

— Taip. 

— Būtent ką pasakė gydytojas Barkeris? 

Liudytojas tylėjo, ir viduryje užsitęsusios pauzės už 
lango staiga sudundėjo griaustinis, tarsi būtų Dievo bal- 
sas. O po kelių sekundžių prapliupo liūtis, jos lašai ėmė 
barbenti į teismo pastato stogą. 

Gydytojas Barkeris tarė: „Jūs jį nužudėte". 

Publika suūžė. Teisėja Jang stuktelėjo plaktuku į sta- 
lą. 

— Liaukitės! Ar jūs urviniai žmonės? Dar vienas toks 
išsišokimas, ir jūs visi atsidursite gatvėje. 

Gasas Venablas palaukė, kol nutilo triukšmas, ir, kai 
stojo tyla, tęsė: 

— Jūs tikras, kad būtent šiuos žodžius ištarė gydyto- 
jas Barkeris, kreipdamasis į gydytoją Teilor? „Jūs jį nu- 
žudėte“. 

-— Taip. 

— Ir jūs patvirtinate, kad gydytojo Barkerio kaip spe- 
cialisto nuomonė labai vertinama? .. 

— Taip. 

— Dėkoju jums. Aš daugiau klausimų neturiu. — Ve- 
nablas pasisuko į Alaną Peną.— Liudytojas jūsų. 

Penas atsistojo ir priėjo prie liudytojo. 

— Gydytojau Petersonai, aš niekada nedalyvavau ope- 
ruojant ligonį, bet galiu įsivaizduoti, kad operacinėje vy- 
rauja didelė įtampa, ypač kai daroma tokia rimta širdies 
operacija. 

— Taip, įtampa labai didelė. 

— Kiek žmonių tokiu momentu būna operacinėje? 
Trys ar keturi? 

— O ne. Maždaug šeši, o kartais ir daugiau. 

— Tikrai? 

— Taip. Paprastai du chirurgai, vienas jų asistuoja, 
kartais du anesteziologai, operacinės sesuo ir mažiausiai 
dar viena sesuo, kuri stebi aparatūros darbą. 

— Aš supratau. Vadinasi operacinėje būna gana triukš- 
minga. Gydytojai nurodinėja, na ir panašiai. 

— Taip. 

— Ir, kaip man žinoma, operacijos metu skamba mu- 
zika, tai jau tapo bendrąja praktika. 

— Na, taip. 

— Kai gydytojas Barkeris įėjo į operacinę ir pamatė, 
kad pacientas miršta, visus turbūt apėmė dar didesnis su- 
sijaudinimas. 

— Suprantate, visi buvo labai užsiėmę, stengdamiesi 
išgelbėti pacientą. 

— Ir smarkiai triukšmavo? 

— Taip, triukšmo buvo daug. 

— Ir vis dėlto, nors buvote susijaudinęs, buvo triukš- 
minga ir grojo muzika, jūs sugebėjote išgirsti, kaip gydy- 
tojas Barkeris pasakė gydytojai Teilor, jog ji nužudė pa- 
cientą. Tokiomis sąlygomis jūs juk galėjote apsirikti, ar- 
gi ne? 

— Ne, sere, aš negalėjau apsirikti. 

— Kodėl jūs toks tikras? 

Gydytojas Petersonas atsiduso. 

— Kadangi tuo momentu aš stovėjau šalia gydytojo 
Barkerio. 

— Daugiau klausimų aš neturiu, — niūriai pasakė ad- 
vokatas. 

Reikalai ėjo prastyn, ir Alanas Penas nieko negalėjo 
padaryti. O toliau, ko gero, bus dar blogiau. 

Liudytojo vietoje jau stovėjo Deniza Beri. 

— Jūs dirbate medicinos seserimi apygardos ligoninė- 
je ,Embarkadero'? 

— Taip. 

— Ar seniai jūs ten dirbate? 

— Penkerius metus. 

— Ar darbo metu jums teko girdėti kokius nors gy- 
dytojos Teilor ir gydytojo Barkerio pokalbius? 

— Žinoma. Daugelį kartų. 

— Ar jūs galite pakartoti mums ką nors iš tų pokal- 
bių? 

Medicinos sesuo pažiūrėjo į gydytoją Teilor ir užsi- 
kirto. 

— Suprantate, gydytojas Barkeris kartais būdavo ga- 
nėtinai šiurkštus. .. 

— Sesele Beri, aš jus klausiau ne to. Aš paprašiau jus 
prisiminti, ką gydytojas Barkeris kalbėjo gydytojai Teilor, 
kokius nors išskirtinius posakius. 

Liudytoja ilgai tylėjo, paskui prašneko: 

— Vieną sykį jis pasakė, kad ji nekompetentinga, 
Ia 

Vaidindamas publikai, Gasas Venablas apsimetė nuste- 
bęs. 

— Jūs girdėjote, kai gydytojas Barkeris apkaltino gy- 
dytoją Teilor nekompetentingumu? 

— Taip, sere. Bet jis visada. .. 

— O ką dar girdėjote iš jo lūpų gydytojos Teilor ad- 
Tesu? 

Sesuo Beri nenorėjo atsakyti. 

— Aš neprisimenu, iš tikrųjų neprisimenu. 

— Panele Beri, jūs prisiekėte sakyti tiesą. 

— Na, sykį aš girdėjau, kaip jis pasakė. ..— Frazės 
pabaigą ji ištarė labai neaiškiai. 

— Mes neišgirdome. Prašom pakartoti. Jūs girdėjote, 
kaip jis pasakė ką? 

— Jis pasakė... kad ' gydytojai Teilor jis nepatikės 
operuoti savo šuns. 

Publika aiktelėjo. 


— Bet aš tikra, kad jis turėjo galvoje tik. .. 

— Manau, kad mes visi supratome, ką gydytojas Bar- 
keris turėjo galvoje. 
Visų žvilgsniai buvo įsmeigti į Peidžę Teilor. 


Panašu, kad kaltinimo atstovas su kaupu įvykdė savo 
užduotį. Ir vis dėlto Alanas Penas turėjo burtininko repu- 
taciją. Dabar atėjo jo eilė pateikti gynybos argumentus. 
Ką jis turi paslėpęs? | 

Alanas Penas kreipėsi į Peidžę Teilor. Tai buvo mo- 
mentas, kurio visi laukė. 

— Ar Džonas Kroninas buvo jūsų pacientas, gydytoja 
Teilor? 

— Taip, jis buvo mano pacientas. 

— Koks jūsų požiūris į jį? 

— Jis man patiko. Jis žinojo, jog sunkiai serga, tačiau 
laikėsi vyriškai. Pakėlė širdies operaciją, kai buvo šalina- 
mas auglys. 

— Šitą operaciją darėte jūs? 

— Taip. 

— Ir ką jūs aptikote operuodama? 

— Kai mes atvėrėme krūtinės ląstą, tai aptikome me- 
lanomą, perėjusią į metastazes. 

— Kitaip sakant, piktybinį auglį, išplitusį po visą kū- 
ną2 ; 
— Taip. Metastazės pažeidė limfmazgius. 

.— Vadinasi, jokios vilties pasveikti jis neturėjo? Jo- 
kios priemonės jam negalėjo padėti? 

— Jokios. 

— Džono Kronino gyvybę palaikė tik gyvybės palaiky- 
mo sistema? 

— Visiškai teisingai. 

— Gydytoja Teilor, ar jūs sąmoningai įšvirkštėte mir- 
tiną insulino dozę, nutraukusią Džono Kronino gyvybės 
siūlą? 

— Sąmoningai. 

Salė susijaudinusi suūžė. 

„Ji iš tiesų šaltakraujiška žmogžudė,— pagalvojo Ga- 
sas Venablas.— Kalba apie tai taip, lyg būtų davusi jam 
puodelį arbatos". 

— (Gal papasakosite prisiekusiųjų žiuri, kodėl jūs nu- 
traukėte Džono Kronino gyvenimą? 

— Todėl, kad jis manęs to prašė. Jis mane maldavo. 
Pasiuntė vidurnaktį manęs pakviesti. Jį kankino siaubin- 
gas skausmas. Vaistai, kuriuos mes jam davėme, jau ne- 
padėjo.— Peidžės balsas skambėjo tvirtai — Jis pasakė, 
kad nenori ilgiau kentėti. Jis vis viena būtų miręs po ke- 
lių dienų. Jis maldavo mane, kad padėčiau pasitraukti iš 
gyvenimo. 

— Gydytoja, jūs tai padarėte nenoromis? Ar jautėte 
kaltę? 

Peidžė Teilor papurtė galvą. 

— Ne. Jeigu jūs būtumėte matę... tiesiog nebuvo 
prasmės leisti jam toliau kankintis. 

— Kaip jūs įšvirkštėte insuliną? 

— Į veną. 

— Ar tai jam sukėlė papildomą skausmą? 

— Ne. Jis paprasčiausiai užsnūdo. 

Dabar jau Gasas Venablas pašoko iš savo vietos. 

— Protestuoju! Gynyba mėgina pavaizduoti, kad jis 
mirė miegodamas! Aš... 

Teisėja Jang stuktelėjo plaktuku į stalą. 

— Pone' Venablai, jūs pažeidžiate tvarką. Jūs turėsite 
galimybę panaudoti kryžminę apklausą. Sėskitės. 

Kaltintojas pažiūrėjo į prisiekusiuosius, pakraipė gal- 
vą ir atsisėdo. 

— Gydytoja Teilor, kai jūs įšvirkštėte insuliną Džonui 
Kroninui, ar žinojote, kad jis įtraukė jus į testamentą ir 
paliko jums milijoną dolerių? 

— Ne. Aš buvau apstulbusi, kai tai sužinojau. 

„Jai nosis turėjo ištįsti“,— pagalvojo Gasas Venablas. 

— Ar jūs niekada nekalbėjote su juo apie pinigus ar- 
ba dovanas, nieko neprašėte pas Džoną Kroniną? 

Peidžės skruostai šiek tiek paraudo. 

— Niekada. 

— Bet jūsų santykiai su juo buvo draugiški? 

— Taip. Kai pacientas toks sunkus ligonis, gydytojo 
ir jo tarpusavio santykiai pasįkeičia. Mes aptardavome jo 
biznio ir šeimynines problemas. 

— Ar jūs turėjote priežasčių ko nors iš jo tikėtis? 

— Ne. 

— Jis paliko jums pinigų todėl, kad ėmė jus gerbti ir 
pasitikėti. Dėkoju, gydytoja  Teilor.— Penas pasisuko į 
Gasą Venablą.— Aš daugiau klausimų neturiu. 

Kai Penas grįžo prie savo stalo, Peidžė Teilor metė 
žvilgsnį į paskutiniąją teismo salės eilę. Ten sėdėjo Džei- 
sonas Kurtis ir žvilgsniu mėgino ją padrąsinti. Šalia jo 
buvo Honė, o šalia jos sėdėjęs nepažįstamasis užėmė kė- 
dę, kurioje turėjo sėdėti Ketė. „Jeigu ji būtų gyva, — 
pagalvojo Peidžė.— Bet Ketė mirusi. Aš ir ją nužudžiau". 

Gasas Venablas pakilo nuo kėdės ir lėtai nudūlino prie 
liudytojo vietos. Jis apžvelgė eiles, kur sėdėjo spaudos 
atstovai. Visos vietos čia buvo užsėstos, reporteriai karšt- 
ligiškai rašė savo bloknotuose. „Dabar aš ,pametėsiu“ me- 
džiagos jūsų straipsniams“, — nusišypsojo sau Venablas. 

Jis atsistojo priešais kaltinamąją ir ilgai bei įdėmiai ją 
tyrinėjo. Paskui lyg tarp kitko paklausė: 

— Gydytoja Teilor... ar Džonas Kroninas buvo pirma- 
sis pacientas, kurį jūs numarinote apygardos ligoninėje 
„Embarkadero''? 

Įširdęs Alanas Penas pašoko iš savo vietos. 

— Jūsų kilnybe, aš... 

Tačiau teisėja Jang jau stuktelėjo plaktuku į stalą. 

— Protestas priimtas! Skelbiu penkiolikos minučių 
pertrauką.— Jus abu prašau užeiti į mano kabinetą. 


Kai kaltinimo ir gynybos atstovai užėjo į teisėjos Jang 
kabinetą, ji kreipėsi į Gasą Venablą. 

— Gasai, jūs juk mokėtės juridiniame koledže, argi ne? 

— Atleiskite, jūsų kilnybe. Aš. .. 

— Ar jūs matote čia ištemptą palapinę“ 

— Atleiskite? 

Teisėjos žodžiai krito lyg botago smūgiai. 

— Na tai štai, mano teismo posėdžių salė ne balaga- 
nas. Ir aš neketinu leisti jums paversti ją balaganu. Kaip 
jūs išdrįsote užduoti tokį provokacinį klausimą? 

— Prašau atleisti, jūsų kilnybe. Aš pateiksiu klausi- 
mą kitaip, ir... 

— Negana to, jūs peržiūrėsite savo požiūrį Į bylą! — 

bemaž suriaumojo teisėja Jang.— Ir įspėju jus, jeigu pasi- 
kartos dar vienas panašus išsišokimas, aš paskelbsiu, kad 
kaltinimo atstovas neteisingai elgiasi nagrinėjant bylą. 

— Supratau, jūsų kilnybe. 


Kai visi grįžo į teismo salę, teisėja Jang kreipėsi į pri- 
siekusiuosius: 

— Jums nedera atkreipti dėmesio į paskutinįjį kaltini- 
mo atstovo klausimą.— Paskui ji pasisuko į Venablą.— 
Galite tęsti. 

— Gydytoja Teilor,— prašneko Gasas,— jūs turbūt la- 
bai nustebote, kai sužinojote, kad žmogus, kurį jūs nu- 
žudėte, paliko jums milijoną dolerių? 

Ir vėl pašoko Alanas Penas. 

— Protestuoju! 

— Protestas priimtas.— Teisėja pasisuko į Venablą.— 
Jūs bandote mano kantrybę. 

— Atleiskite, jūsų kilnybe,— atsiprašė Gasas ir vėl 
kreipėsi į Peidžę:— Jūsų santykiai su pacientu tikriausiai 
buvo labai draugiški. Aš turiu galvoje, kad ne kiekvieną 
dieną vos pažįstami žmonės palieka mums milijoną dole- 
rių, argi ne? 

Peidžė Teilor paraudo. 

— Mūsų santykiai neperžengė gydytojos ir paciento 
santykių ribų. 

— O ar jie nebuvo kiek artimesni? Vyriškis neišbrau- 
kia iš testamento mylimos žmonos ir šeimos narių ir nepa- 
lieka pašalinei moteriai milijono dolerių, jeigu tam nėra 
tam tikrų priežasčių. Jūs sakėte, kad kalbėdavote su juo 
apie biznio reikalus. .. 

Teisėja Jang palinko į priekį ir įspėjo: 

— Pone Venablai... 

Kaltinimo atstovas pakėlė rankas, parodydamas, jog 
kapituliuoja. Jis vėl atsigręžė į kaltinamąją. 

— Vadinasi, jūs su Džonu Kroninu tiesiog draugingai 
kalbėdavotės. Jis dalinosi su jumis savo asmeninėmis 
problemomis, jūs jam patikote, jis jus gerbė. Ar tai tei- 
singa išvada, gydytoja? 

— Taip. 

— Tr už ką jis jums paliko milijoną dolerių? 

Peidžė apžvelgė teismo salę. Ji nieko neatsakė. Ji ne- 
turėjo ką atsakyti. 

Venablas jau ėjo prie savo stalo, tačiau staiga atsigrę- 
žė ir vėl įsmeigė akis į kaltinamąją. 

— Gydytoja Teilor, anksčiau jūs pareiškėte, kad netu- 
rėjote supratimo apie tai, kad Džonas Kroninas ketina 
jums palikti milijoną dolerių arba kad jis ketina išbraukti 
iš testamento savo šeimą. 

— Visiškai teisingai. 

— O kiek uždirba gydytojas ordinatorius apygardos 
ligoninėje ,„Embarkadero"'? 

— Protestuoju! — sušuko Alanas Penas.— Aš nema- 
tau... 
— Klausimas teisėtas. Liudytoja gali atsakyti. 

— Trisdešimt aštuonis tūkstančius dolerių per metus. 

— Mūsų laikais tai nedidelė suma, tiesa? — pasakė Ve- 
nablas.— Atmetus visokius išskaičiavimus, mokesčius, 
pragyvenimo išlaidas, likusiųjų pinigų aiškiai neužteks 
prašmatniai kelionei, sakykime, į Londoną, Paryžių arba 
Veneciją. Juk taip? 

— Manau, kad neužteks. 

— Tikrai neužteks. Vadinasi, jūs panašios kelionės ne- 
planavote, nes supratote, kad negalėsite sau šito leisti. 

— Visiškai teisingai. 

— Alanas Penas vėl pašoko nuo kėdės. 

— Jūsų kilnybe... 

Teisėja Jang pasisuko į kaltinimo atstovą. 

— Kur jūs kreipiate, pone Venablai? 

— Aš paprasčiausiai noriu patvirtinti tą faktą, kad 
kaltinamoji negalėjo planuoti prašmatnios kelionės, nesi- 
tikėdama iš ko nors pinigų. 

— Ji jau atsakė į šitą klatsimą. 


Alanas Penas suprato, jog turi ką nors daryti. Jo nuo- 
taika buvo bjauri, tačiau jis pakilo iš savo vietos džiugiu 
veidu, tarsi loterijoje išlošęs žmogus. 

— Gydytoja Teilor, ar jūs prisimenate, kaip paėmėte 
šituos prospektus turizmo agentūroje? 

— Taip. 

— Jūs kėlinote vykti į Europą ar išsinuomoti jachtą? 

— Suprantama, ne. Tai buvo tiesiog toks pajuokavi- 
mas, neįgyvendinama svajonė. Mes su draugėmis pagal- 
vojome, jog tai pakels mums nuotaiką. Mes labai pavar- 
gome... ir tada mums pasirodė, jog tai gera mintis.— 
Peidžės balsas virptelėjo. 

Alanas Penas slapčia metė žvilgsnį į prisiekusiuosius. 
Sprendžiant iš jų veidų, jie visiškai nepatikėjo šituo pa- 
aiškinimu. 


Gasas Venablas pakartotinai klausinėjo kaltinamąją. 

— Gydytoja Teilor, ar jūs pažįstama su gydytoju Lo- 
rensu Barkeriu? 

Peidžės galvoje netikėtai šmėstelėjo prisiminimas. ,„Aš 
nužudysiu Lorensą Barkerį. Ir padarysiu tai lėtai. Iš pra- 
džių aš priversiu jį kentėti... o paskui nužudysiu“. 

— Taip, aš pažįstama su gydytoju Barkeriu. 

— Iš kur jūs jį pažįstate? 

— Paskutinius dvejus metus mes dažnai drauge dirb- 
davome. 

— Ar jūs jį laikote kompetentingu gydytoju? 

Vėl įsikišo Alanas Penas. 

— Prieštarauju, jūsų kilnybe. Liudytoja... 

Bet, jam dar nebaigus sakinio, Peidžė atsakė: 

— Jis ne tiktai kompetentingas, jis puikus gydytojas. 

Penas klestelėjo ant kėdės, neįstengęs ištarti daugiau 
nė žodžio. 

— Gal jūs galėtumėte smulkiau paaiškinti? 

— Gydytojas Barkeris vienas pačių garsiausių širdies 
ir kraujagyslių chirurgijos specialistų pasaulyje. Jis turi 
didžiulę privačią praktiką, tačiau tris dienas per savaitę 
jis skiria apygardos ligoninei ,,(Embarkadero“". 

— Vadinasi, jūs labai gerbiate jo nuomonę medicinos 
klausimais? 


— Taip. 
— Vadinasi, jūs manote, 'kad jis gali įvertinti kito gy- 
dytojo kompetenciją? Ž 


Penas taip norėjo, kad Peidžė atsakytų: „Aš nežinau“. 
Ji šiek tiek sutriko. 

— Taip. 

Gasas Venablas atsisuko į prisiekusiuosius. 

— Jūs girdėjote, kaltinamoji pripažino, kad gerbia gy- 
dytojo Barkerio nuomonę. Tikiuosi, jog ji girdėjo, kaip, 
anot liudytojo, gydytojas Barkeris įvertino jos kompe- 
tenciją. .. tiksliau, kad jos nėra. 

— Protestuoju,— pašoko įsiutęs Alanas Penas. 

— Protestas priimtas. 

Bet buvo jau pernelyg vėlu. Gynybai buvo suduotas 
rimtas smūgis. 


Kitos pertraukos metu Alanas Penas įsitempė Džeisoną 
Kurtį į tualetą. 

— Velniai rautų, į ką jūs mane įtraukėte? — suriaumo- 
jo įniršęs advokatas.— Džonas Kroninas jos nekentė, Bar- 
keris taip pat jos nekentė. Aš reikalauju, kad mano 
klientai man papasakotų tiesą, absoliučią tiesą. Tiktai to- 
kiu atveju aš galiu jiems padėti. Bet jai aš negaliu padė- 
ti. Jūsų draugužė įmurkdė mane į tokį gilų sniegą, kad 
aš neišsiversiu be slidžių. Kiekvieną kartą, kai ji praveria 
burną, ji įkala vinį į savo karsto dangtį. 


Po pietų Džeisonas užėjo aplankyti Peidžės. 

— Pas jus lankytojas, gydytoja Teilor. 

Džeisonas įžengė į kamerą. 

— Peidže... 

Ji atsisuko į jį, stengdamasi sulaikyti ašaras. 

— Panašu, kad mano reikalai ganėtinai blogi, taip? 

Džeisonas prisivertė nusišypsoti. 

— Tu juk žinai, kaip sakoma, — dar ne vakaras. 

— Džeisonai, tu juk tiki, kad aš nužudžiau Džoną Kro- 
niną ne dėl pinigų, tiesa? Aš tai padariau tiktai todėl, kad 
norėjau jam padėti. 

— Aš tikiu tavimi, — pratarė Džeisonas.— Aš tave my- 
liu.— „Aš nenoriu jos prarasti, — pagalvojo jis, apkabin- 
damas Peidžę.— Negaliu. Ji geriausia, ką aš turiu savo 
gyvenime".— Viskas bus gerai. Pažadu tau, kad mudu am- 
žinai būsime drauge. 

Peidžė dar stipriau prisiglaudė prie jo. „Nieko nėra am- 
žino, — tvinksėjo jai galvoje.— Nieko. Kaip galėjo viskas 
taip blogai susiklostyti. .. taip blogai... taip blogai...“ 

PIRMOJI DALIS 


1 skyrius 


San Franciskas 
1990 m., liepa 


— Keitė Hanter. 

— Esu. 

— Betė Lu Taft. 

— Aš čia. 

— Peidžė Teilor. 

— Čia. 

Jos buvo vienintelės moterys tarp didelės grupės nau- 
jai atvykusių gydytojų ordinatorių, surinktų erdvioje 
blankiai rusvoje apygardos ligoninės „,„Embarkadero“ au- 
ditorijoje. 

Šita ligoninė buvo seniausia San Franciske ir viena se- 
niausių šalyje. 1989 metais įvykusio žemės drebėjimo me- 
tu Viešpats pasišaipė iš San Francisko gydytojų ordina- 
torių ir nesugriovė ligoninės, o paliko ją stovėti vietoje. 
Tai buvo milžiniškas kompleksas, užimantis daugiau negu 
tris kvartalus. Iš plytų ir akmenų sumūryti pastatai papil- 
kėjo nuo laiko ir purvo. 

Iš karto už įėjimo į pagrindinį korpusą buvo priima- 
masis su kietais mediniais suolais pacientams ir lankyto- 
jams. Priimamojo sienos buvo apsilupinėjusios, nes per 
daugelį metų susidaręs storas dažų sluoksnis trūkinėjo, o 
koridorių grindys buvo nubrūžintos, vietomis įdubusios, 

kadangi per tą laiką jomis perėjo, praklibinkščiavo su ra- 
mentais ir pervažiavo invalidų vežimėliais daug tūkstan- 
čių pacientų. | 

Apygardos ligoninė „,,„Embarkadero" faktiškai buvo 
miestas mieste. Joje dirbo daugiau nei devyni tūkstančiai 
žmonių, įskaitant Keturis šimtus etatinių gydytojų, šimtą 
penkiasdešimt gydytojų visuomenininkų, dirbančių ne vi- 
są darbo dieną, aštuonis šimtus ordinatorių, tris tūkstan- 
čius Medicinos seserų, be to, laborantus, sanitarus ir kitą 
techninį personalą. Viršutiniuose aukštuose buvo dvylika 
operacinių, pagrindinis sandėlis, kaulų smegenų bankas, 
centrinė registratūra, trys Nneatidedamos medicinos pa- 
galbos palatos, ŽIV skyrius. Iš viso čia buvo daugiau nei 
du tūkstančiai lovų. 

Pirmąją naujųjų ordinatorių atvykimo dieną juos svei- 
kino ligoninės direktorius gydytojas Bendžaminas Voli- 
sas, kuris iš esmės buvo tipiškas politikierius — aukštas, 
impozantiškas vyriškis, turįs menką gydytojo patirtį, ta- 
čiau ganėtinai žavesio, kad palypėtų tarnybiniais laiptais 
ligi dabartinių pareigų. 

— Šį rytą aš noriu pasveikinti jus visus, naujuosius 
mūsų ordinatorius. Pirmuosius dvejus metus koledže jūs 
dirbote su lavonais. Kitus dvejus metus jūs dirbote ligo- 
tojų. O dabar jūs patys būsite atsakingi už savo pacien- 
tus. Tai didžiulė atsakomybė, reikalaujanti atsidavimo ir 
profesionalumo.— Volisas apvedė žvilgsniu susirinkusiuo- 
sius.— Kai kuriė iš jūsų specializuosis chirurgijoje, kiti — 
terapijoje. Kiekviena grupė bus priskirta vyresniajam or- 
dinatoriui, kuris paaiškins jums kasdieninę darbotvarkę. 
Nuo šiandien visi jūsų veiksmai — tai gyvybės arba mir- 
ties reikalas. 

Jaunieji gydytojai klausėsi jo užgniaužę kvapą. 

— „Embarkadero“,— tęsė direktorius — yra  apygar- 
dos ligoninė. O tai reiškia, kad mes priimame bet kurį 
ligonį, kuris pas mus ateina. Dauguma mūsų pacientų ne- 
turtingi žmonės, ir jie kreipiasi į mus todėl, kad jų kišenė 
neleidžia jiems kreiptis į privačias klinikas. Mūsų neati- 
dedamos medicinos pagalbos palatose dirbama dvidešimt 
keturias valandas per parą. Jums teks dirbti viršvalan- 

džius, o atlyginimas bus gana kuklus. Privačioje kliniko- 
je jums pirmaisiais darbo metais patikėtų tiktai patį juo- 
džiausią darbą, antraisiais metais leistų paduoti chirurgui 
skalpelį ir tiktai trečiaisiais metais leistų daryti paprasčiau- 
sias operacijas stebint vyresniajam gydytojui. Ką gi, čia 
jūs tai galite pamiršti. Mūsų devizas: „Stebėk, daryk, mo- 
kyk kitus“. Mūsų ligoninėje prastai sukomplektuotas me- 
dicinos personalas, ir Kuo greičiau mes galėsime leisti jus 
į operacines, tuo geriau. Ar turite man klausimų? 

Naujai iškeptiems ordinatoriams norėjosi užduoti jam 
milijoną klausimų. 

— Ne? Labai gerai. Jūsų pirmoji oficiali darbo diena 
prasideda rytoj. Centrinėje registratūroje jūs turėsite pa- 
sižymėti pusę šešių ryto. Linkiu sėkmės! 

Susirinkimas pasibaigė. Visi pasuko prie išėjimo iš au- 
ditorijos, garsiai ir susijaudinę kalbėdami tarpusavyje. 
Trys moterys stovėjo šalia. 

— O kur gi kitos moterys? 

— Ko gero, mes vienintelės. 

— Primena medicinos koledžą, ar ne? Tipiškas vyrų 
klubas. Man atrodo, kad šita ligoninė gyvena viduramžių 
gyvenimą.— Taip pasakė labai graži tamsiaodė moteris, 
maždaug šešių pėdų ūgio, stambaus kūno sudėjimo, bet 
labai grakšti. Viskas — eisena, laikymosi maniera, šaltas, 
pašaipus žvilgsnis — pabrėžė kažin kokį atitolimą.— Aš 
Keitė Hanter. Tačiau visi mane vadina Kete. 

— Peidžė Teilor,— pasisakė pavardę antroji moteris, 
jauna, drauginga, inteligentiškos išvaizdos, pasitikinti sa- 
vim1. 

Jos grįžtelėjo į trečiąją moterį. 

+ Betė Lu Taft. Tačiau visi mane vadina Hone.— Ji 
kalbėjo su švelniu pietietišku akcentu. Atviras, naivus 
veidas, švelnios pilkos akys ir šilta šypsena. 

— Iš kur tu? — paklausė Ketė. 

— Iš Memfio. Tenesio valstija. 

Dabar jau Honė ir Ketė pažvelgė į Peidžę. 

— Bostono,— paprastai atsakė ji. 

— Mineapolio,— tarė Ketė ir pagalvojo: „Tai beveik 
esa“, 

— Atrodo, kad mes visos esame toli nuo namų, — pa- 
sakė Peidžė.— Kur jūs apsistojote? 

— Aš kažkokiame nusususiame viešbutyje,— atsakė 
Ketė.— Aš neturėjau laiko pasiieškoti būsto. 

— Ir aš taip pat, — pranešė Honė. 

Peidžės veide nušvito džiaugsminga šypsena. 

— O aš šiandien rytą apžiūrėjau keletą butų. Vienas 
jų tiesiog stulbinantis, bet aš viena neišsimokėsiu. Ten 
trys miegamieji... 

Moterys susižvalgė. 

— Bet jeigu mes visos trys. ..— pasiūlė Ketė. 

Butas buvo uosto rajone, Filbestrite. Joms jis patiko. 
Trys miegamieji, du vonios kambariai, skalbykla, šiukš- 
liavamzdis, mašinų stovėjimo aikštelė. Butas buvo apsta- 
tytas senais baldais, tačiau visur buvo švaru ir-tvarkinga. 

Kai moterys nuėjo apžiūrėti buto, Honė tarė: 

— Mano galva, puiku. 

— Ir aš taip manau! — sutiko Ketė. 

Jos žvilgtelėjo į Peidžę. 

— Išsinuomokime jį. 

Po pietų jos jau kėlėsi į savo naująjį būstą. Durinin- 
kas padėjo joms susinešti mantą. 

— Vadinasi, dirbsite ligoninėje, — tarė jis.— Medicinos 
seserimis, taip? 

— Gydytojomis,— pataisė jį Ketė. 

Durininkas nepatikliai pažiūrėjo į ją. 

— Gydytojomis? Jūs turite galvoje tikromis gydyto- 
jomis? 

— Taip, tikromis gydytojomis. 

Durininkas nusišypsojo. 

— Pasakysiu jums tiesą, jeigu man prireiks medicinos 
pagalbos, aš būčiau linkęs, kad mane apžiūrėtų vyriškis. 

— Mes tai prisiminsime. 

— O kur televizorius?— pasidomėjo Ketė.— Kažin ko- 
dėl aš nematau. 

— Jeigu jums reikalingas televizorius, tai nusipirkite. 
Likite sveikos, ledi... tai yra gydytojos.— Durininkas 
prunkštelėjo. 

Moterys palydėjo jį žvilgsniais. 

— Medicinos seserimis, taip? — mėgdžiodama durinin- 
ko balsą, pasakė Ketė. Ji suprunkštė.— Antifeministas. 
Tiek to, rinkimės miegamuosius. 

— Mane patenkins bet kuris, — pareiškė Honė. 

Jos apžiūrėjo visus tris miegamuosius. Vienas iš jų di- 
desnis už kitus du. 

— Peidže, gal tu imk didžiausiąjį — pasiūlė Ketė.— 
Juk tu suradai šitą butą. 

Peidžė linktelėjo. 

— Gerai. 

Jos išsivaikščiojo po savo kambarius ir ėmė dėliotis 
daiktus. Iš savo lagamino Peidžė atsargiai išėmė įrėmintą 
fotografiją, kurioje buvo nufotografuotas maždaug tris- 
dešimties metų vyriškis. Simpatingas, su akiniais, kurie 
suteikė jam panašumo į mokslininką. Peidžė pastatė nuo- 
trauką ant naktinio stalelio šalia laiškų krūvelės. 

Į jos miegamąjį įėjo Ketė ir Honė. 

— Gal einame kur nors pavakarieniauti? - 

— Aš pasirengusi, — atsakė Peidžė. 

Ketė pastebėjo fotografiją. 

— Kas čia? 

Peidžė šyptelėjo. 

— Tai vyriškis, už kurio aš ketinu ištekėti. Jis taip 
pat gydytojas, dirba Pasaulinėje sveikatos apsaugos orga- 
nizacijoje. Jo pavardė — Alfredas Terneris. Dabar jis Af- 
Tikoje, tačiau veikiai atvažiuos į San Franciską, ir mudu 
galėsime būti drauge. 

— Tu laiminga, — svajingai ištarė Honė.— Jis simpa- 
tingas. 

Peidžė pažiūrėjo į ją. 

— O tu ar turi vaikiną? 

— Ne. Bijau, kad man ne per labiausiai sekasi sų vy- 
rais. 

— Galbūt tau pasiseks „Embarkadero“ ligoninėje,— 
spėjo Ketė. 


Jos trise pavakarieniavo restorane „Tarantinas“, kuris 
buvo Visai netoli jų buto. Prie stalo jos plepėjo apie bu- 
vusįjį saVO gyvenimą, tačiau jų pokalbyje buvo kažin ko- 
kio santūrumo. Juk jos ką tiktai susipažino, todėl atsar- 
giai tyrinėjo viena kitą. 

3 — 1047 33 


Honė kalbėjo labai mažai. „Ji kažin kokia drovi, — pa- 
galvojo Peidžė.— Lengvai pažeidžiama. Turbūt koks nors 
Memfio vyriškis sužeidė jai širdį". 

Peidžė pažvelgė į Ketę. „Pasitikinti savimi. Labai jau- 
čia savo vertę. Man patinka jos kalbėjimo maniera. Man 
atrodo, jog ji iš geros šeimos". 

O tuo momentu Ketė tyrinėjo Peidžę. „Turtinga mergi- 
na, kuriai dėl duonos kąsnio niekada gyvenime neteko 
dirbti. Ji viską pasiekia lengvai". 

Honė savo ruožtu stebėjo jas abi. „Jos tokios pasiti- 
kinčios savimi. Joms gyvenime bus lengva". 

Tačiau visos jos klydo. 


* * * 


Kai jos visos grįžo namo, Peidžė buvo pernelyg susi- 
jaudinusi, kad galėtų užmigti. Ji gulėjo lovoje ir galvojo 
apie ateitį. Gatvėje kilo triukšmas: mašina į kažką įsirėžė. 
Paskui pasigirdo šauksmai, ir tai priminė Peidžei kitokį 
„vaizdą — liūdnai stūgauja afrikiečiai, aplinkui pokši šū- 
viai. Ji mintimis persikėlė į mažytį Rytų Afrikos džiunglių 
kaimelį, kuris atsidūrė žiauraus, tarp genčių kilusio karo 
centre. 

Peidžę pagavo baimė. 

— Jie nori mus nužudyti! 

Tėvas apkabino ją. 

— Jie nieko blogo mums nepadarys, brangioji. Mes 
čia todėl, kad jiems padėtume. Jie žino, kad mes jų drau- 
gai. ; 
Ir staiga į jų lūšną įsiveržė vienos iš genčių vadas... 


Honė taip pat gulėjo lovoje ir galvojo. ,,Memfis, be 
abejo, liko toli praeityje. Manau, kad aš jau niekada ten 
negrįšiu. Niekada“. Ji prisiminė šerifo žodžius: „Iš pagar- 
bos. jo šeimai mes ketiname kvalifikuoti dvasiškojo tėvo 
Duglo Liptono mirtį kaip savižudybę dėl nežinomos prie- 
žasties, tačiau siūlau jums kuo greičiau išsinešdinti po 
velnių iš šito miesto. ,." 


Ketė žiūrėjo pro savo miegamojo langą, įsiklausydama 
į naktinio miesto garsus. Ji girdėjo, kaip lietaus lašai jai 
kuždėjo: „Tu tai padarei... padarei... Tu jiems visiems 

įrodei, kad jie klydo. Tu nori būti gydytoja? Juodaodė 
moteris gydytoja? Prisimink, kiek kartų gavai neigiamus 
atsakymus iš medicinos koledžų“. „Dėkojame jums, kad 
atsiuntėte mums savo pareiškimą. Tačiau, labai gaila, pa- 
reiškimai jau nepriimami". 

„Atsižvelgdami į jūsų išsilavinimą, galime pasiūlyti 
jums pamėginti laimę ir stoti į mažesnį universitetą“. 

Jos pažymiai buvo labai geri, tačiau iš dvidešimt pen- 
kių koledžų, į kuriuos ji kreipėsi, tiktai vienas priėmė jos 
pareiškimą. Tada dekanas jai pasakė: „Malonu mūsų 
laikais sutikti ką nors, kas augo normalioje, padorioje 
šeimoje". 

Jeigu tik jis būtų žinojęs siaubingą tiesą. 


2 skyrius 


Kitą rytą pusę šešių, kai naujai iškepti ordinatoriai pa- 
sižymėjo registratūroje, administracija ėmė skirstyti jiems 
darbo vietas. Nors metas buvo ankstyvas, tačiau ligoninė- 
je gyvenimas jau vyko pilnu tempu. 

Pacientai atvykdavo kiaurą naktį — vienus atgaben- 
davo „(Greitosios medicinos pagalbos“ mašinos ir policijos 
mašinos, kiti patys ateidavo. Ligoninės personalas tokius 
pacientus vadino „sudužusio laivo nuolaužomis“, į neati- 
dėliotinos pagalbos palatas juos atveždavo su lūžiais, pap- 
lūdusias krauju atgabendavo susišaudymų ir muštynių au- 
kas, taip pat nukentėjusius automobilių avarijose, niekam 
nereikalingus benamius valkatas ir kitokias visuomenės at- 
matas. 

Ligoninėje vyravo organizuoto chaoso atmosfera. Ne- 
tvarkingas sujudimas, veriantys riksmai, netikėtos kritinės 
situacijos — visa tai vyko tuo pačiu metu. 

Jaunieji ordinatoriai susimetė į krūvą, įsigyvendami į 
neįprastą jiems aplinką ir įsiklausydami į nesuprantamus 
garsus. 


Peidžė, Ketė ir Honė laukė koridoriuje. Prie jų priėjo 
vyresnysis ordinatorius. 

— Kuri iš jūsų gydytoja Taft? 

Honė pakėlė akis ir suvapėjo: 

— Aš. 

Vyresnysis ordinatorius nusišypsojo ir ištiesė ranką. 

— Malonu susipažinti. Mane paprašė jus pašefuoti. 
Viršininkai sakė, kad jūsų diplome labai geri pažymiai, 
šitoje ligoninėje tokių dar niekas neturėjo. Mes laimingi, 
kad jūs pas mus dirbsite. 

Honė sumišusi šyptelėjo. 

— Dėkoju. 

Suglumusios Peidžė ir Ketė įbedė akis į Honę. „(O aš 
net nepagalvojau, kad ji tokia protinga“, — pagalvojo 
Peidžė. 

— Jūs, gydytoja Taft, ketinate specializuotis terapi- 
joje? 

— Taip. 

Vyresnysis ordinatorius atsisuko į Ketę. 

— Gydytoja Hanter? 

— Taip. 

— Jus domina neurochirurgija? 

— Domina. 

Jis pažiūrėjo į sąrašą. 

— Jūs dirbsite su gydytoju Liuisu. 

Paskui vyresnysis ordinatorius nukreipė žvilgsnį į Pei- 
džę. 

— Gydytoja Teilor? 

— Taip. 

— O jūs norite dirbti kardiochirurge? 

— Visiškai teisingai. 

— Puiku. Mes jus paskirsime vizituoti chirurginį sky- 
rių. Galite. susipažinti su vyresniąja medicinos seserimi, 
Jos pavardė — Margarita Spenser. Jos kabinetas šiek tiek 
toliau. | 

— Dėkoju. | 

Peidžė pažiūrėjo į likusiąsias ir giliai atsiduso. 

— Na, aš einu! Linkiu visoms sėkmės! 


Vyresnioji medicinos sesuo Margarita Spenser veikiau 
panėšėjo į karinį laivą, negu į moterį. Nerangi, rūsčios 
išvaizdos, šiurkščių manierų. Ji kažin ką darė prie savo 
stalo, kai prie jos priėjo Peidžė. 

— Atleiskite. .. 

Sesuo Spenser pakėlė galvą. 

— Taip? 

— Man sakė jums prisistatyti. Aš gydytoja Teilor. 

Sesuo žvilgtelėjo į sąrašą. 

— Minutėlę.— Ji nuėjo, o po kelių minučių grįžo su 
chirurgų kostiumais ir baltais chalatais.— Kostiumą reikia 
vilkėti operacinėje ir vizitavimo metu, be to, vizituodama 
ant kostiumo dar turite apsivilkti chalatą. 

— Ačiū. 

— Ak, štai dar.— Ji padavė Peidžei metalinę lentelę, 
ant kurios buvo parašyta: „„Peidžė Teilor, medicinos dak- 
tarė“. Ji jautėsi taip, tarsi rankose laikytų Garbės ordiną. 
Visi ilgi ir sunkūs mokymosi metai įsikūnijo šiuose žo- 
džiuose: „,„Peidžė Teilor, medicinos daktarė“. 

— Ar jums viskas gerai? — nutraukė jos mintis sesuo 
Spenser. 

— Viskas puiku, — nusišypsojo Peidžė,— tiesiog labai 
puiku, ačiū. O kur aš galiu?... 

— Gydytojų persirengimo kambarys koridoriaus gale. 
Jūs dalyvausite vizitacijoje, todėl reikia persirengti. 

— Dėkoju. 

Peidžė ėjo koridoriumi, stebėdamasi čia vyraujančiu 
aktyvumu. Koridoriuje buvo daug gydytojų, medicinos 
seserų, laborantų ir pacientų, skubančių kiekvienas savo 
reikalais. Sambrūzdį papildė nuolatiniai kvietimai, skam- 
bėję iš garsiakalbių. 

— Gydytojau Kinanai... trečioji operacinė... Gydyto- 
jau Kinanai... trečioji operacinė. 

— Gydytojau Tolbotai... pirmoji neatidedama *. Sku- 
biai... Gydytojau Tolbotai... pirmoji neatidedama. Sku- 
biai. 

— Gydytojau Ingelai... 212 palata... Gydytojau Inge- 
lai. .. 212 palata. 

Peidžė priėjo prie durų su lentele „Gydytojų persiren- 
gimo kambarys" ir atidarė jas. Viduje buvo bent šeši gy- 
dytojai, jie persirenginėjo, du buvo visai nuogi. Visi įbe- 
dė akis į Peidže. 

— Ak! Aš... atleiskite, — suniurnėjo Peidžė ir greitai 
užtrenkė duris. Ji stovėjo palei rūbinės duris ir nežinojo, 


* Neatidedamos medicinos pagalbos palata. 

ką daryti. Už kelių žingsnių Peidžė pamatė duris su len- 
tele „Medicinos seserų persirengimo kambarys“. Ji priėjo 
ir žvilgtelėjo vidun. Ten persirenginėjo kelios medicinos 
seserys. 

— Sveika. Tu nauja medicinos sesuo?— kreipėsi vie- 
na jų. 

— Ne,— ryžtingai paprieštaravo Peidžė— Aš ne me- 
dicinos sesuo.— Ji uždarė duris ir grįžo prie gydytojų rū- 
binės. Pastovėjusi kelias sekundes, Peidžė giliai įkvėpė ir 
įėjo. Vyrai tuojau pat liovėsi kalbėję. 

— Atleisk, mieloji, tačiau čia gydytojų rūbinė, — pasa- 
kė vienas vyrų. 

— O aš ir esu gydytoja, — atsakė Peidžė. 

Vyrai susižvalgė. 

— O, žinoma... sveika atvykusi. 

— Dėkoju, — Peidžė akimirkai sutriko, paskui priėjo 
prie laisvos spintelės. Vyrai stebėjo, kaip ji kabino į spin- 
telę kostiumus ir chalatus. Peidžė permetė juos greitu 
žvilgsniu, paskui ėmė lėtai sagstyti palaidinę. 

Gydytojai stovėjo, nežinodami, ką daryti. Paskui vie- 
nas jų tarė: 

—- Ko gero, mums geriau... palikti jaunąją ledi vie- 
ną, džentelmenai. 

Jaunoji ledi! 

— Ačiū,—- padėkojo Peidžė ir ėmė laukti, kol gydyto- 
jai baigs persirengti ir išeis iš kambario. „Nejaugi man 
kasdien teks visa tai iškentėti?" — pagalvojo ji. 

Vizitacijų metu egzistavo tradicinė tvarka, kuri nieka- 
da nebuvo pažeidžiama: pirmasis ėjo gydantysis gydyto- 
jas, paskui jį vyresnysis ordinatorius, po jo visi likusieji 
ordinatoriai, o paskiausiai — vienas arba du studentai me- 
dikai. Gydantysis gydytojas, prie kurio priskyrė Peidžę, 
buvo daktaras Viljamas Rednoras. Peidžė ir penki kiti or- 
dinatoriai susirinko hole ir laukė, kol jis ateis. 

Tarp ordinatorių buvo jaunas kinas. Jis ištiesė Peidžeį 
ranką. 

— Tomas Čangas. Manau, jūs taip pat nerviratės, kaip 
ir aš. 

Peidžei jis patiko iš karto. 

Priėjo gydytojas Rednoras. 

— Labas rytas. Aš gydytojas Rednoras.— Kalbėjo jis 
minkštai, melsvos akys blykčiojo. Ordinatoriai savo ruož- 
tu prisistatė jam. 

— Šiandien jūs vizituosite pirmąjį kartą. Aš noriu, 
kad jūs rimtai žiūrėtumėte į viską, ką matysite ir girdėsi- 
te, tačiau tuo pačiu metu, o tai labai svarbu, jūs turite 
atrodyti ramūs. 

„Rimtai sukaupti dėmesį, bet atrodyti ramiai“, — pasa- 
kė sau Peidžė. 

— Jeigu pacientai mato, kad jūs įsitempę, jie taip pat 
ima jaudintis, net gali pagalvoti, kad miršta nuo kokios 
nors ligos, kurią jūs nuo jų slepiate. 

„Žiūrėti, kad pacientai nesijaudintų". 

— Prisiminkite, kad nuo šios dienos jūs būsite atsakin- 
gi už kitų žmonių gyvybes. 

„Nuo šios dienos atsakau už kitų žmonių gyvybes. Ak, 
Dieve mano!" 

Kuo ilgiau kalbėjo gydytojas Rednoras, tuo labiau Pei- 
džė nervinosi, ir, kol jis užbaigė savo įžanginę kalbą, Pei- 
džės pasitikėjimas savimi išgaravo. ,,„Aš tam nepasirengu- 
si! — pagalvojo ji — Aš nežinau, ką darau. Kas apskritai 
pasakė, kad aš galiu būti gydytoja? O kas, jeigu aš ką 
nors numarinsiu?" 

Gydytojas Rednoras pridūrė: 

— Aš laukiu detalių jūsų užrašų apie kiekvieną pa- 
cientą — laboratorinių tyrimų, kraujo analizės, na ir viso 
kito. Ar jums aišku? 

Atsakydami ordinatoriai nedarniai suniurnėjo: 

— Taip, gydytojau. 

— Mūsų skyriuje paprastai būna nuo trisdešimties ligi 
keturiasdešimties ligonių. Jūsų darbas — įsitikinti, kad jie 
turi visas būtinas sąlygas. O dabar pradedame mūsų ry- 
tinę vizitaciją. 


Kaip viskas atrodė paprasta medicinos koledže. Peidžė 
prisiminė tuos ketverius metus, kuriuos ji praleido moky- 
mo įstaigoje. Šimtas penkiasdešimt studentų, o tarp jų 
tiktai penkiolika merginų. Ji niekada nepamirš pirmojo 
apsilankymo anatomikume. Jie įėjo į didelį, baltomis ply- 
telėmis išklotą kambarį, kuriame eilėmis stovėjo dvidešimt 

stalų. Kiekvienas stalas buvo uždengtas geltona paklode. 
Studentus suskirstė grupelėmis po penkis prie kiekvieno 
stalo. 

— Nuklokite paklodes, — paliepė profesorius, ir Peidžė 
pamatė pirmąjį lavoną savo gyvenime. Ji bijojo, kad ne- 
teks sąmonės arba jai pasidarys bloga, tačiau, kad ir keis- 
ta, viskas baigėsi ramiai. Lavonas buvo užkonservuotas, 
todėl jis vis dėlto skyrėsi nuo žmogiškosios būtybės. 

Iš pradžių, būdami anatomikume, studentai jautėsi su- 
kaustyti, tylėjo, jausdami pagarbią baimę. Tačiau, Peidžės 
nuostabai, po savaitės jie jau valgė sumuštinius skrodžiant 
lavonus, šiurkščiai juokavo. Tai buvo tam tikra savigynos 
forma, tam tikras savo mirtingumo paneigimas. Jie sugal- 
vojo lavonams vardus ir pavardes, elgėsi su jais, kaip su 
senais draugais. Peidžė stengėsi prisiversti ir žiūrėti į la- 
vonus taip pat abejingai, kaip ir kiti studentai, tačiau jai 
tai buvo ne taip jau paprasta. Ji žiūrėjo į lavoną, kurį 
skrodė, ir galvojo: „Šitas vyriškis turėjo namus ir šeimą. 
Kiekvieną dieną jis ėjo į darbą, o kartą per metus važiuo- 
davo su žmona ir vaikais atostogauti. Galbūt jis mėgo 
sportą, su malonumu žiūrėdavo kinofilmus ir sportinius 
žaidimus, juokėsi ir verkė, matė, kaip auga jo vaikai, da- 
linosi su jais jų džiaugsmais ir nemalonumais. Galbūt jis 
turėjo didžių, puikių svajonių ir tikėjosi, kad jos visos 
išsipildys..." Džiaugsmas ir liūdesys apėmė ją, nes jis 
buvo miręs, 0 ji gyva. 

Laikui bėgant, net Peidžei lavonus skrosti tapo įpras- 
tas dalykas. „Atveriame krūtinės ląstą, apžiūrime šon- 
kaulius, plaučius, širdį, venas, arterijas, nervus". 

Pirmuosius dvejus studijų koledže metus daug dėme- 
sio buvo skiriama žmogaus vidaus organų pavadinimams 
įsiminti. Iš pradžių kaukolės ir smegenų nervai: uoslės, re- 
gos, akių judinamasis, blokinis, trišakis, šalinamasis, vei- 
do, klausos, rijimo, klaidžiojantysis, nugaros smegenų, po- 
liežuvinis. 

Kad geriau įsimintų, studentai naudojosi mnemonika *. 

* Mnemonika — įsiminimo sistema iš esmės pagrįsta asociacijos 


dėsniais. Jos tikslas — palengvinti įsiminti kuo didžiausią skaičių ži- 
nių, faktų. 

Klasikinė frazė buvo: „Ant stūksančių senojo Olimpo vir- 
šūnių prancūzas ir vokietis pardavinėjo kankorėžius". 

Paskutiniai dveji studijų metai koledže buvo daug įdo- 
mesni, studentai išėjo terapijos, chirurgijos, pediatrijos, 
akušerijos kursus, dirbo vietos ligoninėje. „,„Aš prisime- 
nu tuos metus..." — pagalvojo Peidžė. 

— Gydytoja Teilor... — pašaukė ją vyresnysis ordina- 
torius. 

Peidžė sugrįžo į tikrovę. Jos kolegos nuėjo jau ligi pu- 
sės koridoriaus. 

— Einu, — atsiliepė ji ir nuskubėjo paskui juos. 


Vizitaciją pradėjo nuo erdvios, stačiakampės palatos, 
kur palei šonines sienas stovėjo lovų eilės. Prie kiekvie- 
nos lovos buvo nedidelės spintutės. Peidžė tikėjosi pama- 
tyti užuolaidas, skiriančias lovas, tačiau čia jų nebuvo. 

Pirmasis pacientas buvo storas pagyvenęs vyriškis. 
Sunkiai alsuodamas jis snūduriavo. Gydytojas Rednoras 
priėjo prie lovos kojūgalio, išstudijavo ten kabojusią me- 
dicinos kortelę, paskui priėjo prie paciento ir atsargiai 
palietė jo petį. 

— Ponas Poteris? 

Pacientas atsimerkė. 

— Ą? 

— Labas rytas. Aš gydytojas Rednoras. Noriu sužino- 
ti, kaip jūs jaučiatės. Ar naktį ramiai miegojote? 

— Taip, visai normaliai. 

— Kas nors skauda? 

— Taip. Krūtinė. 

— Leiskite man jus apžiūrėti. 

Apžiūrėjęs gydytojas Rednoras tarė: 

— Viskas gerai. Aš pasakysiu seseriai, kad jums duo- 
tų nuskausminamųjų. 

— Ačiū, gydytojau. 

— Gerai, pasimatysime po pietų. 

Jie nuėjo prie kitos lovos. Gydytojas Rednoras atsisu- 
ko į ordinatorius. 

— Visada stenkitės užduoti klausimus taip, kad atsa- 
kymai į juos būtų trumpi — „taip“ arba „ne“, jog ligonis 
nepavargtų. Ir padrąsinkite ligonį. Nepamirškite pasižiū- 

rėti į jo kortelę ir užsirašyti. Užsirašykite visus pagrin- 
dinius paciento nusiskundimus, kas jam skauda dabar, kas 
skaudėjo anksčiau, šeimyninę ir socialinę padėtį, ar vaI- 
toja alkoholį, rūko ir panašiai. Kitų vizitacijų metu aš 
norėsiu išgirsti smulkias jūsų ataskaitas apie kiekvieno 
jūsų paciento būklę. 

Kitas pacientas buvo keturiasdešimtmetis vyriškis. 

— Labą rytą, pone Rolingsai. 

— Labą rytą, gydytojau. 

— Ar šiandien jaučiatės geriau? 

— Labai gaila, gydytojau, ne. Naktį dažnai nubusda- 
vau. Ir pilvas skauda. 

Gydytojas atsigręžė į vyresnįjį ordinatorių. 

— Ką parodė rektoskopija? 

— Jokių susirgimo požymių nėra. 

— Padarykite jam skrandžio ir žarnyno trakto viršutinės 
dalies nuotrauką, stai. 

Šalia Peidžės stovintis ordinatorius sukuždėjo jai į au- 
sį: 

— Turbūt tu žinai, kaip iššifruojamas stat. „„Pakratyk 
savo sėdynę, brangute!" * 

Ordinatoriaus pajuokavimas pasiekė gydytojo Rednoro 
ausis. 

— Stat kilęs iš lotyniškojo siatim, tai reiškia — nedel- 
siant. 

Vėliau Peidžei teko labai dažnai girdėti šitą žodį. 

Paskui jie priėjo prie pagyvenusios moters, kuri nese- 
niai buvo operuota. 

— Labą rytą, ponia Tarkel. 

— Ar jūs dar ilgai ketinate mane čia laikyti? 

— Nelabai. Operacija pavyko. Veikiai grįšite namo, 

Ir jie nuėjo prie eilinio paciento. 

Prie kiekvienos kitos lovos viskas kartojosi, ir rytas 
prabėgo gana greitai. Jie apžiūrėjo trisdešimt ligonių. Vi- 
zitacijos metu ordinatoriai karštligiškai užsirašinėjo, tikė- 
damiesi, kad paskui įskaitys, ką parašė. 

Peidžę nustebino viena pacientė. Ji atrodė absoliučiai 
sveika. 


* Angliškai: „Shake that ass, tootsie!" 

Kai jie nuėjo toliau nuo jos lovos, Peidžė pasidomėjo: 

— O kas jai yra, gydytojau? | 

Gydytojas Rednoras atsiduso. 

— Nieko. Ji gomer, o tiems, kas pamiršo, ko jūos mo- 
kė medicinos koledže, paaiškinu, kad gomer paraidžiui iš- 
šifruojamas kaip: „,„Nešdinkis iš mano neatidedamos pagal- 
bos palatos“ *. Tai tokie žmonės, kuriems patinka dėtis li- 
goniais. Toks jau jų hobis. Per šiuos metus ji pas mus 
guli jau šeštąjį kartą. 


Vizitaciją užbaigė prie pagyvenusios moters lovos. Ji 
gulėjo su deguonies kauke ir buvo komos būklėje. 

— Ją ištiko sunkus širdies priepuolis, — paaiškino gy- 
dytojas Rednoras ordinatoriams.— Ji jau šešias savaites 
komos būklėje. Gyvybės požymiai darosi vis silpnesni. Čia 
mes daugiau nieko negalime padaryti. Po pietų išjungsi- 
me gyvybės palaikymo sistemą. 

Jo žodžiai sukrėtė Peidžę. 

— Išjungsite sistemą? 

Gydytojas Rednoras ramiai paaiškino: 

— Šiandien rytą mūsų ligoninės etikos komisija taip 
nusprendė. Ji jau ne žmogus. Jai aštuoniasdešimt septyneri 
metai, smegenys atrofavosi. Žiauru iš mūsų pusės palai- 
kyti jos gyvybę ir nuskurdinti jos artimuosius. Susitiksi- 
me per popietinę vizitaciją. Lauksiu jūsų visų. 

Ordinatoriai žiūrėjo jam iš paskos. Peidžė grįžtelėjo 
dar kartą pasižiūrėti į pacientę. Ji buvo gyva. Po kelių 
valandų ji numirs. „Po pietų mes išjungsime gyvybės pa- 
laikymo sistemą“. 

„Bet juk tai žmogžudystė!" — pagalvojo Peidžė, 


3 skyrius 


Po pietų, kai pasibaigė vizitacijos, naujieji ordinatoriai 
susirinko į nedidelį poilsio kambarį. Ten stovėjo aštuoni 
staliukai, senas juodai baltas televizorius ir du prekybos 
automatai, kurie parduodavo sužiedėjusius sumuštinius 
ir karčią kavą. 

Prie visų staliukų buvo kalbama maždaug apie tą patį. 


* „Get out of my emergency room". 

— Pažiūrėk į mano gerklę, a? Ar ji kartais neparau- 


dusiė 

— Man atrodo, aš susigriebiau slogą. Jaučiuosi ne- 
kaip. 

—- Man kažin ko pilvą skaudena. Ko gero, apendici- 
tas. 


— O man siaubingai skauda krūtinę. Viešpatie, ti- 
kiuosi, jog tai ne širdies priepuolis! 

Ketė atsisėdo prie stalelio, kur sėdėjo Peidžė ir Honė. 

— Na, kaip viskas praėjo? — paklausė ji. 

— Man regis, viskas gerai, — atsakė Honė. 

Jos abi pažiūrėjo į Peidžę. 

— Aš buvau siaubingai įsitempusi, bet stengiausi ne- 
išsiduoti.— Peidžė atsiduso.— Sunki buvo diena. Aš su 
džiaugsmu išeičiau iš čia, o vakare kur nors pasilinksmin- 
čiau. | 

— Aš taip pat, —sutiko Ketė.— Gal pavakarieniauki- 
me drauge? O paskui nueisime į kiną. 

— Puiki mintis. 

Prie staliuko priėjo sanitaras. 

— Gydytoja Teilor? 

Peidžė pakėlė į jį akis. 

— Aš gydytoja Teilor. 

— Gydytojas Volisas nori jus matyti savo kabinete. 

Ligoninės viršininkas! „Ką gi aš padariau?" — pagal- 
vojo Peidžė. 

Sanitaras stovėjo ir laukė. 

— Gydytoja Teilor... 

— Einu.— Peidžė giliai atsiduso ir pakilo nuo kėdės.— 
Pasimatysime vėliau. 

— Prašau eiti paskui mane, gydytoja. 

Peidžė įlipo paskui sanitarą į liftą, ir jiedu pakilo į 
penktąjį aukštą, kur buvo gydytojo Voliso kabinetas. 

Bendžaminas Volisas sėdėjo už stalo. Kai Peidžė įėjo, 
jis atsitraukė nuo popierių ir pažvelgė į ją. 

— Laba diena, gydytoja Teilor. 

— Laba diena. 

Volisas atsikosėjo, kad pravalytų gerklę. 

— Taigi pirmoji darbo diena, bet jūs jau spėjote pa- 
daryti įspūdį! 

Peidžė suglumusi pažiūrėjo į jį. 

— Aš... nesuprantu. 

— Aš girdėjau, kad rytą jūs turėjote šiokių tokių 
problemų gydytojų rūbinėje. 

— Ak, taip.— „Tai štai, pasirodo, koks reikalas“. 

Volisas pažiūrėjo į ją ir nusišypsojo. 

— Ko gero, aš galėsiu ką nors suorganizuoti jums ir 
kitoms merginoms. 

— Mes... — „Mes ne merginos“, — buvo beprieštarau- 
janti Peidžė. Paskui garsiai pasakė: — Mes būsime jums la- 
bai dėkingos. 

— Beje, jeigu jūs neprieštaraujate, tai galite persi- 
rengti medicinos seserų rūbinėje. .. 

— Aš ne medicinos sesuo,— ryžtingai pasipriešino 
Peidžė.— Aš gydytoja. 

— Suprantama, suprantama. Gerai, gydytoja, mes su- 
tvarkysime šitą reikalą. 

— Dėkoju. 

Volisas padavė Peidžei popieriaus lapą. 

— Beje, tai jūsų darbo grafikas. Šiandien jūs budite 
nuo šeštos valandos vakaro. Visą parą.— Jis pažiūrėjo į 
laikrodį. Liko trisdešimt dvi minutės. 

„ Apstulbusi Peidžė įrėmė į jį akis. Jos darbo diena pra- 
sidėjo pusę šešių ryto. „Ir dar parą budėti?" 

 — Na, o faktiškai išeis trisdešimt šešios valandos. Ry- 
tą jums vėl teks vizituoti. 

„Trisdešimt šešios valandos! Įdomu, kaip aš tiek iš- 
tversiu". 

Veikiai jai teks tai išbandyti. 


Peidžė susiieškojo Ketę ir Honę. 

— Man teks pamiršti ir vakarienę, ir kiną. Aš trisde- 
šimt šešias valandas budėsiu. 

Ketė linktelėjo. 

— Mums taip pat pranešė panašius dalykus. Aš pra- 
dedu budėti rytoj, o Honė — trečiadienį. 

— Nemanau, kad tai būtų labai baisu, — optimistiškai 
pareiškė Peidžė.— Aš manau, kad budėtojų kambaryje ga- 
lima miegoti. Aš taip ir padarysiu. 

Tačiau ji klydo. 

Sanitaras nuvedė Peidžę ilgu koridoriumi. 

— Gydytojas Volisas pranešė, kad man reikės budėti 
trisdešimt šešias valandas,— kreipėsi ji į sanitarą.— Ar 
visi ordinatoriai taip dirba? 

— Tiktai pirmuosius trejus metus, — atsakė sanitaras. 

„Puiku!“ 

— Bet jūs, gydytoja, turėsite ganėtinai laiko pailsėti. 

— Štai kaip? 

— Prašom čia. Tai budinčiųjų gydytojų kambarys.— 
Jis atidarė duris, ir Peidžė įžengė vidun. Kambarys primi- 
nė kokio nors atkampaus vienuolyno vienuolio celę. Ku- 
šetė su susitrynusiu čiužiniu, įskilusi kriauklė ir spintelė, 
ant kurios stovėjo telefonas. 

— Štai čia jūs ir galėsite pamiegoti, kol iškvies. 

— Ačiū. 


Vos spėjo Peidžė nueiti į valgyklą, kad pavakarieniau- 
tų, o ją jau kvietė pas ligonį. 

— Gydytoja Teilor... trečioji neatidedamos pagalbos 
palata... Gydytoja Teilor... trečioji neatidedamos pagal- 
bos palata. 

— Pacientui sulaužytas šonkaulis. .. 

— Ponas Heneganas skundžiasi skausmais krūtinėje... 

— Antrosios palatos pacientui stipriai skauda galva. 
Ar galima jam duoti acitamenofeną? .. 

Vidurnaktį Peidžė prigulė, tačiau ją tuojau pat paža- 
dino telefonas. 

— Tai pirmoji neatidedamos pagalbos palata... 

Pacientas buvo sužeistas peiliu, ir, kai Peidžė atsilaisvi- 
no, buvo jau pusė dviejų. O penkiolika minučių po dvie- 
jų ją vėl pažadino telefonas. 

— Gydytoja Teilor... antroji neatidedamos pagal- 
bos... Stal. 

— Gerai, — atsakė dar neišsibudinusi Peidžė. „Kaip ten 
jis sakė? Pakratyk savo sėdynę, meilute“. Ji prisivertė atsi- 
kelti ir nuėjo koridoriumi į neatidedamos pagalbos pala- 
tą. Ten atgabeno pacientą su lūžusia koja. Jis aimanavo iš 
skausmo. 

— Padarykite nuotrauką, — paliepė Peidžė.— Ir duoki- 

te jam penkiasdešimt miligramų demerolo.— Ji paėmė pa- 
ciento ranką.— Viskas bus gerai. Pasistenkite nusiraminti. 

Bespalvis, metalinis balsas iš garsiakalbių pasakė: 

— Gydytoja Teilor. .. trečioji palata. Stai. 

Peidžė pažiūrėjo į aimanuojantį pacientą, jai nesinorė- 
jo jį palikti. 

— Gydytoja Teilor... trečioji palata. Sidt,— vėl pasi- 
girdo balsas iš garsiakalbio. | 

— Einu, — suniurnėjo Peidžė. Ji išbėgo pro duris ir 
nuskubėjo koridoriumi į trečiąją palatą. Pacientas už- 
springo vėmalais, jis duso ir kosėjo. 

— Jis negali kvėpuoti, — pranešė medicinos sesuo. 

— Išsiurbkite vėmalus,— įsakė Peidžė. Stebėdama dūs- 
tančio paciento veidą, ji vėl išgirdo iš garsiakalbių savo 
pavardę. 

— Gydytoja Teilor... ketvirtoji palata. Ketvirtoji pa- 
lata. 

Ji krestelėjo galva ir nubėgo į ketvirtąją palatą, kur 
pacientas klykte klykė dėl skrandžio skausmo. Peidžė 
greitai jį apžiūrėjo. 

— Panašu, kad sutriko žarnyno veikla. Patikrinkite 
ultragarsu. Kai ji vėl sugrįžo prie paciento su sulaužyta 
koja, nuskausminamieji jau suveikė. Peidžė nusiuntė jį į 
operacinę sugipsuoti koją. Ir tuojau pat vėl išgirdo savo 
pavardę. 

— Gydytoja Teilor... antroji neatidedamos pagalbos 
palata. Stai. 

— Ketvirtosios palatos pacientui skauda skrandį... 

Pusę keturių: 

— Gydytoja Teilor, trys šimtai dešimtojoje palatoje 
ligoniui prasidėjo kraujoplūdis, .. 

Kitoje palatoje ligonį ištiko širdies priepuolis. Nervin- 
damasi Peidžė klausėsi jo širdies, kai iš garsiakalbių su- 
skambėjo: 

— Gydytoja Teilor... antroji neatidedama. Stat. Gy- 
dytoja Teilor. .. antroji neatidedama. Stat. 

„Aš negaliu panikuoti, — pasakė sau Peidžė,— reikia 
būti ramiai ir šaltakraujiškai". Ir vis dėlto ją pagavo pa- 
nika. Kuris pacientas svarbesnis, tas, kurį ji apžiūrėjo, ar 
naujasis? 

— Palaukite, — suniurnėjo ji, — aš tuojau grįšiu. 

Ir Peidžė nuskubėjo į antrąją neatidedamos pagalbos 
palatą, o iš garsiakalbių vėl pasigirdo jos pavardė: 

— Gydytoja Teilor... pirmoji neatidedama. Stai. Gy- 
dytoja Teilor. .. pirmoji neatidedama. Stat. 

„O Dieve mano!“ — pagalvojo ji. Jai pasirodė, kad ji 
pakliuvo į patį nesibaigiančio košmaro centrą. 


Per likusias nakties valandas Peidžę žadino dar keletą 
kartų: apsinuodijimas maistu, sulaužyta ranka, pilvo iš- 
varža, sutrupintas šonkaulis. Kai ji grįžo į budėtojų kam- 
barį, jau vos vilko kojas. Peidžė atsigulė ant kušetės ir 
ėmė snausti, tačiau vėl suskambėjo telefonas. 

Neatmerkdama akių, ji pakėlė ragelį. 

— Alio... 

— Gydytoja Teilor, mes jūsų laukiame. |, 

— Ką? — Gulėdama ant kušetės Peidžė mėgino prisi- 
minti, kur ji esanti. 

— Gydytoja, prasideda jūsų vizitacija. 

— Mano vizitacija? — „Matyt, čia kažkas piktai juo- 
kauja,— pagalvojo ji.— Tai nežmoniška. Niekas neįstengs 
taip dirbti!" Tačiau vis dėlto jos laukė. 

Po dešimties minučių Peidžė jau dalyvavo vizitacijo- 
je. Susnūdusi ji susidūrė su gydytoju Rednoru. 

— Atleiskite,— suniurnėjo Peidžė,— bet aš visai be mie- 
g0... 

Gydytojas Rednoras užjaučiamai paplekšnojo jai per 
petį. 

— Priprasite. 

Kai Peidžė pagaliau baigė budėti, ji išmiegojo ketu- 
riolika valandų nenubusdama. 


Įtemptas darbas ir budėjimai pasirodė kai kuriems or- 
dinatoriams ne pagal jėgas, ir jie tiesiog dingo iš ligoni- 
nės. „Aš taip nepadarysiu“,— davė sau žodį Peidžė. 

Darbas išsekindavo negailestingai. Po trisdešimt šešių 
valandų eilinio budėjimo Peidžė taip pavargo, kad sun- 
kiai suvokė, kur esanti. Ji atidūlino prie lifto ir sustojo. 
Prie jos priėjo Tomas Čangas. 

— Ar tau viskas gerai? 

— Viskas,— suniurnėjo Peidžė. 

Jis nusišypsojo. 

— Tu atrodai kaip ragana. 

— Ačiū. Kodėl jie taip su mumis elgiasi? 

Čangas gūžtelėjo pečiais. 

— Mintis ta, kad mes nuolat bendrautume su savo pa- 
cientais. Jeigu mes išeisime namo ir juos paliksime, tai 
nežinosime, kas jiems darosi, kol sėdime namie. 

Peidžė linktelėjo. 

— Čia yra prasmės.— Tačiau jokios prasmės čia ne- 
buvo.— Bet kaip mes galime gydyti, jeigu vaikščiodami 
miegame? 

Čangas vėl gūžtelėjo pečiais. 

— Taisykles sugalvojau ne aš. Taip daro visose ligo- 
ninėse.— Jis atidžiai pažiūrėjo į ją.— Ar tu įstengsi nusi- 
gauti namo? . 

Peidžė pakėlė galvą. 

— Suprantama, — tvirtai pareiškė ji. 

— Būk atsargi, — pasakė Čangas ir dingo koridoriaus 
gilumoje. 

Peidžė laukė, kol nusileis liftas, ji miegojo stovėdama. 


Po dviejų dienų ji pusryčiavo su Kete. 

— Ar nori išgirsti baisingą paslaptį? — paklausė Pei- 
džė.— Kai mane pažadina ketvirtą valandą ryto, kad kaž- 
kam duočiau aspirino, ir aš pusiau be sąmonės einu ko- 
ridoriumi pro palatas, kur visi pacientai rūpestingai už- 
kloti pledais ir ramiai miega, man norisi atidaryti duris ir 
suriaumoti: „„Kelkitės!“ 

Ketė ištiesė jai ranką. 

— Ne tau vienai kyla toks noras. 


Pacientus atgabendavo įvairiausius: liesus ir storus, 
aukštus ir nedidelius, įvairaus amžiaus ir tautybių. Išsi- 
gandę, drąsūs, ramūs, irzlūs, skandalingi, sukalbami. Visi 
jie buvo skausmą kenčiančios žmogiškosios būtybės. 

Dauguma gydytojų buvo savo darbui be galo atsidavę 
žmonės. Tačiau, kaip ir tarp kitų profesijų specialistų, pa- 
sitaikydavo gerų ir prastų gydytojų. Jie buvo seni ir jau- 
ni, nerangūs ir miklūs, malonūs ir atstumiantys. Kai kurie 
jų retkarčiais pasimeilindavo Peidžei. Vieni droviai, kiti 
įžūliai. 

— Nejaugi tu niekada nesijauti vieniša naktimis? Aš 
štai jaučiuosi. Įdomu. .. 

— Budėjimai nualina, tiesa? Ar žinai, kas man sutei- 
kia energijos? Geras seksas. Kodėl mums? .. 

— Mano žmona išvažiavo kelioms dienoms. Aš turiu 
namelį šalia Karmelo. Šį savaitgalį mes galėtume. .. 

Ir vėl pacientai. 

— Vadinasi, jūs mano gydytoja? O ar jūs žinote, kaip 
mane gydyti? .. 

— Prieik, vaikuti, arčiau. Aš noriu pažiūrėti, ar iš tik- 
rųjų... 

Peidžė sukąsdavo dantis ir nekreipė į juos dėmesio. 
„Kai mudu su Alfredu susituoksime, visa tai baigsis“. Tik- 
tai mintys apie Alfredą teikė jai malonumą. Greitai jis 
grįš iš Afrikos. Greitai. 

Kartą pusryčiaudamos prieš vizitaciją Ketė ir Peidžė 
kalbėjo apie seksualinius bendradarbių kėslus. 

— Dauguma gydytojų elgiasi kaip tikri džentelmenai, 
tačiau kai kurie, matyt, laiko mus laisvo elgesio mergužė- 
lėmis, kurios čia tam, kad juos aptarnautų,— pasiskundė 
Ketė.— Bemaž kiekvieną savaitę kuris nors gydytojas bu- 
tinai užkabina. „Kodėl tau neužėjus pas mane išgerti? Aš 
turiu stulbinančių kompaktinių diskų“. Arba operacinėje, 
kai aš asistuoju, chirurgas taip ir taikosi perbraukti ranka 
man per krūtinę. O vienas kvailys pareiškė: „Tu žinai, 
kai aš noriu pasismaginti, aš linkęs pasirinkti juodaodę“. 

Peidžė atsiduso. 

— Jie mano, kad sako komplimentus, žiūrėdami į mus, 
kaip į lytinių potroškių objektus. Tačiau aš noriu, kad jie 
elgtųsi su mumis kaip su gydytojomis. | 

— Daug kam iš jų apskritai nepatinka, kad mes dirba- 
me ligoninėje. Jie nori su mumis dulkintis arba mūsų atsi- 
kratyti. Supranti, tai neteisinga. Moteris laiko žemesnėmis 
būtybėmis, kol jos parodys save darbe, o vyrus laiko 
aukščiausiomis būtybėmis, kol jie pasirodo esą tikri asi- 
lai. 

— Kaip ir koledže, visiškas vyrų įsigalėjimas, — pasi- 
skundė Peidžė.— Jeigu mūsų būtų daugiau, mes galėtume 
sukurti savo draugiją, moterišką. 

Peidžė girdėjo apie Artūrą Keiną. Šitas žmogus buvo 
nuolatiniu gandų objektu, kurie sklandė po ligoninę. Jį 
pravardžiavo ,(Gydytoju 007 su licencija žudyti“. Visas 
problemas jis spręsdavo operatyviu įsikišimu. Jo atliktų 
operacijų skaičius gerokai pralenkė kitų ligoninės gydy- 
tojų atliktas operacijas. Tačiau ir mirtinų atvejų procen- 
tas taip pat buvo didžiausias jo. 

Plikas, neaukštas, lenkta nosimi ir nuo rūkymo paru- 
davusiais dantimis, apkūnus, jis, kad ir keista, laikė save 
patraukliu vyriškiu. Naująsias medicinos seseris ir gydy- 
tojas ordinatores jis vadino „šviežia mėsa“. 

Peidžė Teilor kaip tik ir buvo tokia „šviežia mėsa“. 
Keinas pamatė ją poilsio kambaryje ir be kvietimo atsi- 
sėdo prie jos staliuko. 

— Jūs kritote man į akis. 

Peidžė pakėlė galvą ir įdėmiai pažiūrėjo į jį. 

— Atleiskite? 

— Aš gydytojas Keinas. Draugai vadina mane Artū- 
ru.— Jo balse skambėjo gašlios gaidelės.— Na, kaip jums 
čia? 

Šitas klausimas užklupo ją netikėtai. 

— Aš... viskas gerai. 

Keinas palinko į priekį. 

— Tai didžiulė ligoninė. Čia lengva pasimesti. Jūs 
mane suprantate? 

— Ne visai, — atsargiai atsakė Peidžė. 

— Jūs per daug dailutė, kad būtumėte eiliniu veidu 
minioje. Jeigu norite ko nors pasiekti, tai jums reikalin- 
gas žmogus, kuris jums padėtų. Toks, kuris žino visus 
įėjimus ir išėjimus. 

Pokalbis Peidžei darėsi vis nemalonesnis. 

— Ir jūs norite man padėti. 

— Teisingai. — Keinas iššiepė parudavusius dantis.— 
Kodėl mums to neapsvarsčius vakarieniaujant? 

— Čia nėra ko svarstyti — atkirto Peidžė.— Manęs tai 
nedomina. 

Artūras Keinas pažiūrėjo į ją, atsistojo ir nuėjo šalin. 
Jo veide sustingo pikta išraiška. 

Pirmamečiai chirurgai ordinatoriai du mėnesius dirbo 
pagal slenkantį grafiką, keisdami skyrius: gimdymo, orto- 
pedinį, urologinį, chirurginį. 

Peidžė suprato, kad pavojinga pakliūti į ligoninę va- 
sarą, jeigu liga rimta, nes dauguma etatinių gydytojų ato- 
stogauja ir pacientai paliekami nepatyrusių jaunųjų spe- 
cialistų malonei. 

Bemaž visiems chirurgams patiko, kai operacinėje ska- 
mba muzika. Už aistrą muzikai vieną jų pravardžiavo 
„Mocartu“, o kitą ,,Akseliu Rouzu". 

Dėl kažin kokių priežasčių chirurgai operacijų metu 
pajusdavo alkį. Jie nuolat kalbėjo apie valgį. Šalindamas 
pacientui supūliavusią tulžies pūslę, chirurgas galėjo pa- 
sakyti: 

„Vakar vakare aš puikiai pavakarieniavau restorane 
„Bardeli“. Pati geriausia italų virtuvė visame San Fran- 
ciske". 

„Ar jūs ragavote krabų lazdelių „„Kipariso“ klube?.." 

„Jeigu jums patinka geras bifšteksas, apsilankykite 
„Hanz of Praim Rib“ Van Nese". 

O medicinos seserys tuo metu šluostė kraują ir valė 
paciento žarnas. 

Jeigu chirurgai nekalbėjo apie valgį, jie aptarinėjo 
beisbolo ir futbolo rungtynes. 

„Ar tu matei, kaip žaidė „49x“ praeitą sekmadienį? 
Jiems aiškiausiai trūko Džo Montanos. Jis visada juos 
išgelbėdavo paskutinėmis varžybų minutėmis“, — kalbėjo 
kas nors, tuo metu šalindamas trūkusį apendicitą. 

„Kafka,— galvojo Peidžė.— Kafkai šitai patiktų“. 


Trečią valandą ryto, kai Peidžė miegojo budėtojų kam- 
baryje, ją pažadino telefono skambutis. 

Gergždžiantis balsas tarė: 

— Gydytoja Teilor... 419 palatoje... pacientą ištiko 
širdies priepuolis. Paskubėkite! — Ir padėjo ragelį. 

Grumdamasi su miegu, Peidžė atsisėdo ant kušetės 
krašto, paskui sunkiai atsistojo. „Paskubėkite!“ Ji išėjo į 
koridorių. Laukti lifto nebuvo laiko, todėl Peidžė užlipo 

laiptais ir nubėgo ketvirtojo aukšto koridoriumi į 419 pa- 
latą. Jos širdis atrodė iššoks iš krūtinės. Peidžė atidarė 
duris ir apstulbusi apmirė. 

419 palata buvo sandėliukas. 


Ketė Hanter vizitavo vadovaujama gydytojo Ričardo 
Hatono. Jam buvo per keturiasdešimt, šiurkštokas, veržlus. 
Prie kiekvieno paciento gydytojas Hatonas užtrukdavo ne 
ilgiau kaip dvi tris minutes, peržiūrėdavo kortelę ir duo- 
davo nurodymus chirurgams ordinatoriams, išpoškindamas 
juos kulkosvaidžio serijos greičiu. 

— Patikrinkite jos hemoglobiną ir rytdienos operacijų 
grafiką... 

— Atidžiai sekite jo temperatūrą. .. 

— Paimkite kraujo mėginį... 

— Ištraukite siūlus. .. 

— Padarykite krūtinės ląstos nuotrauką. .. 

Ketė ir kiti ordinatoriai Kruopščiai viską užrašinėjo, 
stengdamiesi nesukelti gydytojo Hatono nepasitenkinimo. 

Jie priėjo prie paciento, kuris jau savaitę gulėjo ligo- 
ninėje. Jam buvo įtariama stipri karštinė, tačiau analizė 
nedavė jokių rezultatų. 

Kai jie išėjo į koridorių, Ketė paklausė: 

— Tai kas vis dėlto jam? 

— VVŽ,— atsakė vienas ordinatorių.— Tai iššifruoja- 
ma taip: „(Vienas Viešpats žino“. Mes mėginome rentgeną, 
kompiuterinį nuskaitymą, kompleksinius tyrimus, nugaros 
smegenų punkciją, kepenų biopsiją. Viską, ką tik galima. 
Ir nežinome, kas jam yra. 

Paskui jie užėjo į palatą, kur miegojo jaunas pacien- 
tas, kurio galva buvo sutvarstyta po operacijos. Kai tik- 
tai gydytojas Hatonas ėmė vynioti tvarstį, pacientas nu- 
budo ir suglumęs įsmeigė akis į gydytoją. 

— Kas... kas čia darosi? 

— Sėskis! — riktelėjo gydytojas Hatonas. Jaunuolis 
krūptelėjo. 

„Aš niekada taip nesielgsiu su savo ligoniais“, — davė 
sau žodį Ketė. 

Kitas pacientas buvo sveikos išvaizdos septyniasdešimt- 
metis vyriškis. Kai tiktai gydytojas Hatonas priėjo prie jo 
lovos, senukas suklykė: 

— Niekšas! Aš paduosiu tave į teismą, purvinas kalės 
vaike! 

— Paklausykite, pone Sparolini. .. 

— Aš dabar ne ponas Sparolinis! Tu pavertei mane 
sumautu eunuchu. 

„Įdomus derinys — „sumautas eunuchas“, — pagalvojo 
Ketė. | 

— Pone Sparolini, jūs pats sutikote, kad pašalintume 
sėklos ištekėjimo lataką, ir... 

— Tai buvo mano žmonos idėja. Prakeikta kalė! Na, 
aš jai užtaisysiu, kai grįšiu namo! 

Gydytojai išėjo, palikę burnojantį pacientą. 

— O jo kokia problema? — pasidomėjo vienas iš Or- 
dinatorių. 

— Jo problema ta, kad jis nepasotinamas senas ožys. 
Jo jauna žmona pagimdė jau šešis vaikus, ir daugiau ji 
nenori. 

Kita pacientė buvo dešimties metų mergaitė. Gydytojas 
Hatonas žvilgtelėjo į jos medicininę kortelę. 

.— Mes įšvirkšime tau vaistų, kad užmuštume visus 
blogus mikrobus. 

Sesuo su švirkštu rankoje priėjo prie mergaitės. 

— Ne! — sušuko mažylė.— Man skaudės! 

— Visai neskaudės, vaikuti, — patikino ją sesuo. 


Šitie žodžiai pikta lemiančiu  plykstelėjimu atsiliepė 
Ketės atmintyje. 

„Visai neskaudės, vaikuti...“ Tai buvo jos patėvio 
balsas šnibždantis jai tamsoje. 

— Tau bus gerai. Praskėsk kojytes. Greičiau, maža 
kalaite! — Jis staiga praskėtė jai kojas ir įbedė tarp jų kie- 
tą varpą, ranka užspaudęs burną, kad ji nerėktų iš skaus- 
mo. Ketei tada buvo trylika metų. Po šitos nakties patė- 
vio naktiniai vizitai tapo siaubingu nakties ritualu. 

— Tau pasisekė, kad tave moko dulkintis toks vyras 
kaip aš, — kalbėjo jis.— Ar tu žinai, kas yra Ket *?2 Tai ta- 
vo mažoji skylutė. Ji man patinka.— Ir jis užguldavo ją, 
grabaliojo, ir jokie šauksmai nei maldavimai negalėjo jo 
sustabdyti. 


* Pussy cat (vulg.) — moters lytiniai organai. 

Ketė nepažinojo savo tėvo. Jos motina naktimis dirb- 
davo valytoja kontoroje, kuri buvo netoli jų ankšto butu- 
ko Geryje, Indianos valstijoje. Jos patėvis buvo stambus 
vyriškis, tačiau gamykloje jis susižeidė, ir dabar jis daž- 
niausiai drybsojo namie ir girtuokliavo. Kartą, kai Ketės 
motina išėjo į darbą, patėvis užėjo į jos kambarį ir pasakė: 

— Jeigu tu bent žodį pasakysi motinai, aš primušiu 
tavo brolį. 

„Aš negaliu leisti, kad jis muštų Maiką“, — pagalvojo 
Ketė. Brolis buvo penkeriais metais jaunesnis už ją, ir 
Ketė jį dievino. Ji jį prižiūrėjo, gynė nuo bendraamžių 
mušeikų. Maikas buvo vienintelė šviesi dėmė jos gyve- 
nime. 

Kartą rytą, išsigandusi patėvio gąsdinimų, Ketė nu- 
sprendė viską papasakoti motinai. Mama padarys tam ga- 
lą ir ją apgins. 

— Mama, naktimis, kai tu išeini į darbą, tavo vyras 
ateina pas mane į miegamąjį ir prievartauja. 

Motina įsistebeilijo į Ketę, paskui skėlė jai antausį. 

— Kaip tu drįsti man meluoti, mažoji kekše! 

Ketė daugiau niekada negrįžo prie šito pokalbio. Na- 
muose ją sulaikydavo tik Maikas. „Be manęs jis pra- 
žus“, — galvojo ji. Tačiau, kai Ketė suprato, jog ji nėščia, 
ji pabėgo pas tetą į Mineapolį. 

Tą dieną, kai Ketė pabėgo iš namų, jos gyvenimas vi- 
sai pasikeitė. 

— Gali man nepasakoti, kas atsitiko, — pasakė teta So- 
fi. — Tačiau nuo šios dienos tau nereikės niekur bėgti. Ar 
tu Žinai dainą, kurią dainuoja Sezamstrite? „Nelengva būti 
Žaliaisiais"? Tai štai, brangioji, juodaisiais būti taip pat 
nelengva. Tu turi dvi galimybes. Tu gali toliau bėgioti, 
slėptis ir keikti visą pasaulį arba gali pakovoti už save ir 
tapti visapusiška asmenybe. 

— Kokiu būdu? 

— Tu turi įsisąmoninti, jog esi pilnavertė asmenybė. 
Bet iš pradžių reikia aiškiai sau įsivaizduoti, kokia asme- 
nybe ir kuo tu nori tapti. O paskui dirbti ir siekti užsi- 
brėžto tikslo. 

„Jo vaiko aš nepaliksiu, — nusprendė Ketė.— Aš pada- 
rysiu abortą“. 

Viskas buvo suorganizuota slapta, laisvomis dienomis. 
Abortą padarė akušerė, tetos draugė. Kai viskas buvo 
baigta, Ketė, vos tramdydama pyktį, pagalvojo: „Aš nie- 
kada neleisiu vyriškiui paliesti manęs. Niekada!“ 


Mineapolis jai pasirodė rojumi. Už kelių kvartalų nuo 
kiekvieno namo buvo ežeras, arba upė, arba upeliukas. 
Ir parkai, kurių plotas siekė daugiau nei aštuonis tūkstan- 
čius akrų. Ketė buriavo miesto ežeruose, irstėsi valtimi 
Misisipėje. 

Drauge su teta Sofi ji lankė zoologijos sodą, sekmadie- 
nius jos leisdavo parke „Stebuklų slėnis“, važiavo grėbti 
šieno į aplinkines fermas, matė Atgimimo epochos riterius 
su šarvais Riterių ginkluotės festivalyje. 

Tetulė Sofi stebėjo ją ir galvojo: „Mergaitė neturėjo 
vaikystės“. 

Ketė palengva mokėsi džiaugtis gyvenimu, tačiau teta 
Sofi jautė, kad seserėčios sieloje yra niekam neprieinamas 
kampelis; ji tarsi pastatė barjerą, apsaugantį ją nuo gali- 
mų naujų nelaimių. 

Mokykloje Ketė turėjo draugių, tačiau su berniukais 
ji niekada nebendravo. Visos draugės bėgiojo į pasimaty- 
mus, o Ketė sėdėjo viena namie, tačiau ji buvo per daug 
išdidi, kad paaiškintų priežastį. Ji sekė tetulės, kurią ji 
labai mylėjo, pavyzdžiu. 

Anksčiau Ketę mažai domino pamokos mokykloje ar 
knygos, bet tetulė Sofi pakeitė jos požiūrį. Tetulė namie 
turėjo daugybę knygų, kurias ji tiesiog dievino. 

Knygose aprašomi nuostabūs pasauliai, — aiškino ji 
Ketei.— Skaityk, ir tu sužinosi, iš kur tu atsiradai ir ko tau 
reikia siekti. Aš nujaučiu, vaikuti, kad vieną gražią dieną 
tu tapsi įžymybe. Bet visų pirma reikia baigti mokslus. 
Tai Amerika. Tu gali tapti kuo nori. Tu gali būti juodaodė 
ir neturtinga, tačiau kadaise buvo neturtingos ir mūsų 
juodaodės moterys — kongresmenės, kino žvaigždės, 
mokslininkės, sportininkės. Kada nors mes turėsime ir 
juodaodį prezidentą. Tu gali tapti kuo nori. Tai priklauso 
tiktai nuo tavęs. 

Štai taip ir prasidėjo jos naujasis gyvenimas. 

Ketė tapo geriausia mokine. Labai daug skaitė. Kartą 

mokyklos bibliotekoje Ketė aptiko Sinklerio Liuiso ,,„Erou- 
smitą“, ją apstulbino jauno gydytojo, beatodairiškai atsi- 
davusio savo darbui, istorija. Tada ji perskaitė Agnesės 
Kuper „Ištesėti pažadą“, gydytojos Elzos Rou „Moterį chi- 
rurgę“, ir jai atsiskleidė visiškai naujas pasaulis. Ketė 
sužinojo, kad žemėje gyvena žmonės, paskyrę savo gyve- 
nimą padėti kitiems žmonėms, išgelbėti jų gyvybėms. Sy- 
kį, grįžusi iš mokyklos namo, ji pareiškė tetulei Sofi: 
— Aš būsiu gydytoja. Garsi gydytoja. 


4 skyrius 


Pirmadienio rytą dingo trijų Peidžės pacientų medici- 
nos kortelės, ir kaltę dėl to suvertė jai. 

Trečiadienį, ketvirtą valandą ryto, budėtojų kambaryje 
suskambėjo telefonas. Užsimiegojusi Peidžė pakėlė ragelį. 

— Gydytoja Teilor. 


Tyla. 

— Alio... alio. 

Ji girdėjo ragelyje alsavimą, paskui pasigirdo spragte- 
lėjimas. 


Likusią naktį Peidžė negalėjo užmigti. 

Rytą Peidžė pasakė Ketei: 

— Arba aš darausi paranoikė, arba kažin kas manęs 
nekenčia. — Ji papasakojo paskutiniųjų dienų įvykius. 

— Kartais pacientai pyksta ant gydytojų,— tarė Ke- 
tė.— Nieko neįtari?. . 

Peidžė atsiduso. 

— Tuziną. 

— Aš tikra, kad čia nėra ko pergyventi. 

Peidžė norėjo tuo tikėti. 


Vasarai einant į pabaigą, atėjo ilgai laukta telegrama. 
Ji jau laukė Peidžės, kai toji vėlai vakare grįžo namo. 
„Atskrendu į San Franciską sekmadienį popiet. Nekan- 
trauju susitikti. Myliu, Alfredas". 

Pagaliau jis grįžta pas ją! Peidžė keletą kartų perskai- 
tė telegramą, ir kiekvieną kartą jai darėsi vis džiugiau 
širdyje. Alfredas! Jo vardas buvo susijęs su ištisa virtine 
malonių prisiminimų. .. 


57 


Peidžė ir Alfredas drauge augo. Jų tėvai dirbo Pasau- 
linėje sveikatos apsaugos organizacijoje, važinėjo po tre- 
čiojo pasaulio šalis; grumdamiesi su egzotiškomis ir užkre- 
čiamomis ligomis. Peidžė su motina lydėjo gydytoją Tei- 
lorą, kuris vadovavo medikų brigadai. 

Peidžės ir Alfredo vaikystė buvo tiesiog stulbinanti. 
Indijoje Peidžė išmoko kalbėti hindi kalba. Būdama dve- 
jų metų ji jau žinojo, kad bambukinė lūšna, kurioje jie 
gyveno, vadinasi būsha. Tėvas — gorasahib, baltasis vy- 
ryškis, o ji — nani, sesutė. Vietos gyventojai dažnai Pei- 
džės tėvą vadindavo abadhūn — vadas. 

Kai tėvų arti nebūdavo, Peidžė gerdavo svaiginantį gė- 
rimą bhanga — hašišų lapų ištrauką, ir valgė prėskos teš- 
los papločius su sviestu, padarytu iš buivolų pieno. 

O paskui jie išvyko į Afriką, kur jų laukė nauji nuo- 
tykiai! 

Peidžė ir Alfredas maudėsi ir prausėsi upėse, kuriose 
veisėsi krokodilai ir begemotai. Jų numylėtiniais buvo 
mažyčiai zebriukai, gepardai ir gyvatės. Jie gyveno apsk- 
ritose lūšnose be langų, nupintose iš žabų ir apteptų mo- 
liu, su plūktinėmis aslomis ir konuso pavidalo šiaudiniais 
stogais. Ir tada Peidžė pažadėjo sau: „Kada nors aš gy- 
vensiu tikrame name, puikioje viloje su žalia pievele ir 
balta statinių tvora". 

Gydytojų ir medicinos seserų gyvenimas buvo sunkus 
ir varginantis. O vaikams — vieni nuotykiai, juk jie gy- 
veno liūtų, žirafų ir dramblių žemėje. Jeigu netoliese bu- 
vo mokyklos, jie lankė šituos paprastučius šlakbetonio 
namelius, o jeigu ne, tai mokydavosi namie su tėvais. 

Peidžė buvo labai sumanus vaikas, jos smegenys su- 
gerdavo viską paeiliui tarsi kempinė. Alfredas ją dievino. 

— Vieną gražią dieną aš tave vesiu, Peidže,— pažadė- 
jo jis, kai jai buvo dvylika metų, o jam keturiolika. 

— Aš ištekėsiu už tavęs, Alfredai. 

Jie buvo rimti vaikai, nusprendę visą likusį gyvenimą 
nugyventi drauge. 

Pasaulinės sveikatos apsaugos organizacijos gydytojai 
buvo pasiaukojantys vyrai ir moterys, paskyrę savo gy- 
venimą darbui. Dažnai jiems tekdavo dirbti bemaž nepa- 
keliamomis sąlygomis. Afrikoje jie turėjo kovoti su wo- 

desha — vietos žiniuoniais, kurių primityvios žinios bu- 
vo perduodamos tėvo sūnui ir dažnai būdavo tiesiog pra- 
žūtingos. Mosi genties tradicinė žaizdų gydymo priemonė. 
buvo olkiorite — jaučio kraujo, žalios mėsos ir kažin ko- 
kios „stebuklingos“ šaknies mišinys. 

Kikujų gentis raupus iš ligonio varydavo lazdomis. 

— Liaukitės,— įkalbinėjo juos gydytojas Teiloras.— 
Tai nepadės. 

— Geriau taip negu atkišti savo nugarą tavo lazdai 
su aštria adata, — atsakydavo jam. 

Chirurginėms operacijoms stalus eilėmis statydavo tie- 
siog po medžiais. Gydytojai per dieną priimdavo šimtus 
pacientų, ir vis viena nusidriekdavo ilga eilė — raupsuo- 
tieji, tuberkuliozininkai, sergantys kokliušu, raupais, di- 
zenterija. 

Peidžė ir Alfredas buvo neperskiriami. Paūgėję jie 
drauge eidavo į turgų kaime, kuris buvo už kelių mylių. 
Ir visą laiką kalbėjo apie savo ateities planus. 

Medicina nuo vaikystės buvo įprastas dalykas. Ji išmo- 
ko slaugyti pacientus, įšvirkšti vaistus ir juos pagaminti. Ji 
jau Matė save ateityje tėvo pagalbininke. 

Peidžė dievino tėvą. Kurtas Teiloras buvo pats dėme- 
singiausias ir labiausiai pasiaukojantis žmogus iš visų, 
kuriuos ji pažinojo. Jis be galo mylėjo žmones, savo gy- 
venimą jis paskyrė tiems, kam buvo reikalinga jo pagal- 
ba, ir šitą savo begalinę meilę žmonėms jis įskiepijo ir 
dukrai. Nors jis buvo labai užimtas, tačiau rasdavo laiko 
ir Peidžei. Gydytojas Teiloras taip pat mokėjo sušvelninti 
primityvias jų gyvenimo sąlygas. 

Kitaip susiklostė jos santykiai su motina. Motina buvo 
daili moteris iš pasiturinčios šeimos. Jos šaltas abejingu- 
mas laikė Peidžę atokiau nuo jos. Kadaise jai atrodė la- 
bai romantiška ištekėti už gydytojo, kuris turėjo dirbti 
egzotiškose šalyse, tačiau žiauri tikrovė ją nuvylė. Ji ne- 
buvo švelni, mylinti moteris, ir Peidžei atrodė, kad moti- 
na nuolat skundžiasi gyvenimu. 

„Kodėl mes apskritai atvažiavome į šitą Dievo užmirš- 
tą vietą, Kurtai?“ 

„Žmonės čia gyvena kaip gyvuliai. Mes nuo jų užsi- 
krėsime kokiomis nors baisiomis ligomis". 

„Kodėl tu negali dirbti Jungtinėse Valstijose ir uždirb- 
ti pinigų, kaip tai daro kiti gydytojai?" 

Ir šitaip kasdien. 

Tačiau kuo labiau motina graužė tėvą, tuo Peidžė la- 
biau jį dievino. 

Kai Peidžei suėjo penkiolika metų, motina pabėgo su 
stambios kakavos plantacijos savininku iš Brazilijos. 

— Ji negrįš, taip? — paklausė Peidžė. 

— Ne, brangioji. Man labai gaila. 

— O aš džiaugiuosi! — Šitie žodžiai nevalingai išsprū- 
do Peidžei iš lūpų. Iš tikrųjų ją skaudino motinos abejin- 
gumas jai ir tėvui, skaudino ir tai, kad ji juos metė. 

Kai pabėgo motina, Peidžė dar labiau susidraugavo su 
Alfredu Terneriu. Jie drauge vaikštinėjo ir žaidė, drauge 
svajojo. 

— Kai aš užaugsiu, tai taip pat būsiu gydytoju, — nu- 
sprendė Alfredas.— Mes susituoksime ir dirbsime drauge. 

— Ir mes turėsime daug vaikų! 

— Žinoma. Jeigu tau tai patinka. 

Tą dieną, kai Peidžei suėjo šešiolika, jų ilga platoniška 
meilė perėjo į naują stadiją. Visus gydytojus skubiai iš- 
kvietė į nedidelį Rytų Afrikos kaimelį, kur kilo epidemi- 
ja, ir stovykloje liko tiktai Peidžė, Alfredas ir virėjas. 

Jie pavakarieniavo ir nuėjo miegoti. Tačiau vidurnaktį 
Peidžę pažadino į griaustinį panašus bėgančių gyvulių 
trepsėjimas. Kelias minutes ji gulėjo, klausydamasi artė- 
jančio dundėjimo, paskui ją apėmė siaubas. 

Peidžė pašoko. Alfredo palapinė buvo vos už kelių 
pėdų. Persigandusi ji puolė pas jį. . 

Jis miegojo. 

— Alfredai! 

Jis momentaliai nubudo ir atsisėdo. 

— Peidžė? Kas atsitiko? 

— Aš bijau. Ar galima aš truputį pagulėsiu su tavimi? 

— Žinoma. — Jie gulėjo šalimais, klausydamiesi, kaip 
per tankmę braunasi gyvuliai. 

Paskui triukšmas ėmė palengva tilti. 

Alfredas ėmė jausti nuo šalia gulinčios mergaitės kū- 
no sklindančią šilumą. 

— Peidže, aš manau, tau geriau grįžti į savo palapinę. 

Ji pajuto jo sukilusią lytį. 

Subrendę fiziniai jų poreikiai prasiveržė išorėn. 

— Alifredai. 

— Taip? — jo balsas skambėjo kimiai. 

— Juk mudu susituoksime, taip? 

— Taip. 

— Tada viskas gerai. 

Ir juos supę džiunglių garsai nutilo, jie pasinėrė į 
jiems naują pasaulį. Jie buvo pirmieji meilužiai šitame pa- 
saulyje ir mėgavosi jo stebuklingumu. 

Auštant Peidžė grįžo į savo palapinę ir džiugiai pagal- 
vojo: „Dabar aš moteris". 


Retkarčiais Kurtas Teiloras siūlė Peidžei grįžti į Jung- 
tines Valstijas ir gyventi pas jo brolį, puikiame name Dir- 
filde, į šiaurę nuo Čikagos. 

— Kodėl? 

— Kad tu galėtum užaugti tikrąja jauna ledi. 

— Aš ir taip tikroji jauna ledi. 

— Tikrosios jaunos ledi neerzina beždžionių ir nejo- 
dinėja ant zebrų. 

Tačiau į tai Peidžė visada atsakydavo vienodai: 

— Aš nevažiuosiu. 


Kai Peidžei suėjo septyniolika Pasaulinės sveikatos ap- 
saugos organizacijos gydytojų brigada išvyko į Pietų 
Afrikos džiunglėse pasimetusį kaimelį Kovoti su vidurių 
šiltinės epidemija. Padėtis buvo dar pavojingesnė dėl to, 
kad iš karto po gydytojų atvykimo kilo karas tarp dviejų 
vietos genčių. Kurtą Teilorą įspėjo, kad jis išvažiuotų. 

— Aš negaliu. Jeigu aš paliksiu savo pacientus, jie 
mirs. 

Po keturių dienų kaimą užpuolė. Peidžė su tėvu tūno- 
jo mažoje savo lūšnelėje, įsiklausydami į riksmus ir šū- 
vius. 

Peidžę apėmė baimė. 

— Jie nori mus nužudyti! 

Tėvas ją apkabino. 

— Brangioji, jie nepadarys mums nieko blogo. Mes 
čia atvažiavome tam, kad jiems padėtume. Jie žino, kad 
mes jų draugai. 

Ir jis pasirodė teisus. 

Į lūšnelę įsiveržė genties vadas, lydimas keleto karių. 

— Nesijaudinkite. Mes jus apginsime. 

Ir jie apgynė. 

Mūšis veikiai pasibaigė, tačiau rytą Kurtas Teiloras ap- 
sisprendė. 

Jis pasiuntė broliui telegramą: „Išsiunčiu Peidžę arti- 
miausiu lėktuvu. Smulkmenos vėliau. Prašau ją pasitikti 
oro uoste“. 


Išgirdusi šitą naujieną, Peidžė siaubingai supyko. Rau- 
dančią ją nuvežė į mažytį, dulkėtą oro uostą, kur laukė 
lengvutis lėktuvas „Paiper keb“, kad nuskraidintų mer- 
gaitę į miestą, kur ji galėtų persėsti į lėktuvą, skrendantį 
į Johanesburgą. 

— Tu tai darai todėl, kad nori manęs atsikratyti! — 
suriko Peidžė pro ašaras. 

Tėvas ją apkabino ir prispaudė prie krūtinės. 

— Dukrele, aš myliu tave labiau už viską pasaulyje. 
Aš kiekvieną minutę tavęs ilgėsiuosi. Tačiau veikiai ir aš 
grįšiu į Valstijas, ir mes vėl būsime drauge. 

— Pažadi? 

— Pažadu. 

Alfredas taip pat lydėjo Peidžę. 

— Nesijaudink. Aš atvažiuosiu pas tave, kai tiktai ga- 
lėsiu. Ar lauksi manęs? 

Koks kvailas klausimas, po visų šitų metų... 

— Žinoma, lauksiu. 


Po trijų dienų, kai Peidžės lėktuvas nusileido Čikagos 
oro uoste, ją pasitiko dėdė Ričardas. Peidžė niekada ne- 
buvo jo mačiusi ir žinojo apie jį tiek, kad jis turtingas 
verslininkas, prieš keletą metų likęs našliu. 

— Jis pats dalingiausias mūsų šeimoje, — visada sakė 
dukrai Kurtas Teiloras. 

Pirmieji dėdės žodžiai apstulbino Peidžę. 

— Man labai gaila ir sunku tau tai pasakyti, mergai- 
te, bet aš ką tik gavau pranešimą, kad tavo tėvas nužu- 
dytas. 

Pasaulis aplink Peidžę akimirka subyrėjo į gabalus. 

Skausmas buvo toks stiprus, jog, atrodė, ji nepakels jo. 
„Bet dėdė nepamatys manęs verkiančios,— davė sau žodį 
Peidžė.— Nepamatys. Man nereikėjo išvažiuoti. Reikėjo 
pasilikti“. 

Iš oro uosto jie važiavo automobiliu. Peidžė ilgesingai 
žiūrėjo pro langą į bekraštį mašinų srautą. 

— Man nepatinka Čikaga. 

— Kodėl, Peidže? 

— Tai džiunglės. 


Ričardas neleido jai skristi į Afriką į tėvo laidotuves, 
ir tai ją įsiutino. 

Jis mėgino paprotinti brolėčią. 

— Peidže, jie jau palaidojo tavo tėvą. Tau nėra pras- 
mės ten skristi. 

Tačiau prasmė buvo: juk ten Alfredas. 


Praėjus kelioms dienoms po Peidžės atvykimo, dėdė 
nusprendė aptarti su ja ateities planus. 

— Čia nėra ko svarstyti — pareiškė ji — Aš būsiu gy- 
dytoja. 

Dvidešimt vienerių metų Peidžė pasiuntė pareiškimus 
į dešimtį skirtingų medicinos koledžų, ir visi dešimt at- 
siuntė teigiamus atsakymus. Ji pasirinko Bostono medici- 
nos koledžą. 

Dvi dienas Peidžė mėgino prisiskambinti Alfredui į 
Žairą, kur jis dirbo Pasaulinės sveikatos apsaugos organi- 
zacijos pavedimu. 

Kai ji pranešė jam naujieną, Alfredas apsidžiaugė. 

— Tai tiesiog nuostabu, brangioji. Aš jau bemaž bai- 
giau medicinos kursus. Kol kas pasiliksiu PSAO, o po ke- 
lerių metų mes dirbsime drauge. 

Drauge! Koks magiškas žodis! 

— Peidže, beprotiškai trokštu tave pamatyti. Jeigu 
man pavyks kelioms dienoms ištrūkti, ar tu galėsi susi- 
tikti su manimi Havajuose? 

Peidžė nedvejojo nė sekundės. 

— Taip. 

Ir jiems tikrai pavyko susitikti Havajuose. Peidžė pa- 
klausė: 

— Alfredai, kur jie tave pasiųs? 

— Į Gambiją, o galbūt į Bangladešą. 

„Gelbėti gyvybes, padėti tiems, kam reikalinga jo pa- 
galba“. Peidžė stipriai apkabino Alfredą ir užsimerkė. Jai 
taip nesinorėjo jo paleisti. 

Tarsi perskaitęs jos mintis, jis tarė: 

— Kai mes būsime drauge, aš tavęs niekur neišleisiu. 


Prasidėjo mokslas medicinos koledže. Peidžė ir Alfredas 
reguliariai susirašinėjo. Kad ir kuriame pasaulio krašte 
būtų Alfredas, jis visada rasdavo galimybę paskambinti, 
kad pasveikintų Peidžę su gimtadieniu ir su Kalėdomis. 
Kai ji mokėsi antrame kurse, jis paskambino Kūčių išva- 
karėse. 

— Peidže? 

— Brangusis! Kur tu? 

— Senegale. Aš suskaičiavau, kad nuo čia ligi viešbu- 
čio „Saulėta įlanka“ viso labo aštuoni tūkstančiai aštuoni 
šimtai mylių. 

Peidžei užteko kelių sekundžių, kad susivoktų. 

— Tu nori pasakyti?.. 

— Ar tu galėsi Kučių vakarą sutikti pas mane Hava- 
juose? 

— O taip! Taip! 

Alfredas perskrido bemaž pusę žemės rutulio, kad pa- 
simatytų su ja, ir šitas susitikimas buvo dar puikesnis. 
Jiems sustojo laikas. 

— Nuo kitų metų aš pats rinksiu kadrus savo briga- 
dai, — pranešė jis.— Aš noriu, kad mes susituoktume, kai 
tik tu baigsi mokslą. .. 

Jiems pavyko susitikti dar kartą. Tačiau, būdami skir- 
tinguose planetos galuose, jie siuntė ir siuntė vienas kitam 
laiškus. | 

Visus tuos metus Alfredas dirbo gydytoju trečiojo pa- 
saulio šalyse, kur, kaip jo tėvas ir Peidžės tėvas, tęsė jų 
garbingą darbą. Ir štai dabar pagaliau jis grįžta namo, 
grįžta pas ją. 

Ketė ir Honė miegojo. Perskaičiusi Alfredo telegramą 
penktąjį kartą, Peidžė pažadino jas. 

— Alfredas atvažiuoja! Jis atvažiuoja! Jis bus čia sek- 
madienį! 

— Puiku, — suniurnėjo Ketė.— Kodėl tau nepažadinus 
manęs sekmadienį? Aš ką tik užsnūdau. 

Honė į šitą įvykį reagavo draugingiau. Ji atsisėdo ant 
lovos ir šūktelėjo: 

— Nuostabu! Degu iš nekantrumo, taip noriu su juo 
susipažinti. Jūs seniai nesimatėte? 

— Dveji metai, — atsakė Peidžė,— tačiau nuolat susira- 
šinėjome. 

— Tu laiminga — Ketė atsiduso.— Gerai, jei jau vis 
tiek nemiegame, einu išvirsiu kavos. 

Visos trys susėdo virtuvėje už stalo. 

— Kodėl mums nesurengus Alfredui tikro sutikimo? — 
pasiūlė Honė.-- Devizas bus „Sveikas atvykęs, jauniki". 

— Gera mintis, — sutiko Ketė. 

— Surengsime didingą šventę... tortas, balionai... 

— Pagaminsime namie pietus, — pasufileravo Honė, 

Ketė papurtė galvą. 

— Aš jau ragavau tavo pagaminto maisto. Geriau už- 
sakysime pietus iš restorano. 

Ligi sekmadienio liko keturios dienos, ir laisvu laiku 
draugės nuolat aptarinėjo Alfredo atvykimą. Joms pasi- 
sekė, nes visos trys sekmadienį turėjo laisvą. 

Šeštadienį Peidžei pavyko užšokti į grožio saloną. Pas- 
kui ji nuėjo apsipirkti, o grįžusi namo, pasimatavo naują 
suknelę. 

— Na, kaip aš atrodau? Kaip manote, ar Alfredui pa- 
tiks šita suknelė? 

— Atrodai tiesiog stulbinančiai! — patikino Peidžę Ho- 
nė.— Tikiuosi, jis tavęs vertas. 

Peidžė nusišypsojo. 

— Tikiuosi, kad aš būsiu jo verta. Jis jums patiks. Jis 
toks puikus! 


Sekmadienį svetainės stalas buvo padengtas pietums, 
Ant jo puikavosi iš restorano atgabenti patiekalai ir bute- 
lis atšaldyto šampano. Moterys bruzdėjo ir nervinosi, 
laukdamos atvykstančio Alfredo. 

Antrą valandą dienos suskambėjo durų skambutis, ir 
Peidžė strimgalviais nulėkė atidaryti. Tai buvo jis. Šiek 
tiek pavargęs ir sublogęs. Bet vis dėlto tai buvo Alfredas. 

Šalia jo stovėjo brunetė, iš išvaizdos jai buvo galima duo- 
ti trisdešimt metų. 

— Peidže! — sušuko Alfredas. 

Peidžė puolė jam ant kaklo, paskui pasisuko į Honę ir 
Ketę ir išdidžiai tarė: 

— Tai Alfredas Terneris. Alfredai, tai mano kolegės, 
mes gyvename drauge, Honė Taift ir Ketė Hanter. 

— Malonu su jumis susipažinti, — pasakė Alfredas ir 
pasisuko į šalia jo stovėjusią moterį. — O čia Karena Ter- 
ner. Mano žmona. 

Peidžė, Honė ir Ketė nustėro. 

— Tavo žmona? — lėtai ištarė Peidžė. 

— Taip.— Jis susiraukė.— O argi... argi tu negavai 
mano laiško? 

— Laiško? 

— Taip. Aš jį išsiunčiau prieš kelias savaites. 

— Ne, 

— Ak. Aš... man labai gaila. Aš viską laiške paaiški- 
nau... bet, žinoma, jeigu tu jo negavai...— Alfredo bal- 
sas virptelėjo.— Man labai gaila, Peidže. Mes taip ilgai su 
tavimi nesimatėme... o paskui aš sutikau Kareną... tu 
žinai, kaip tai būna... 

— Aš žinau, kaip tai būna, — lėtai ištarė Peidžė, pas- 
kui atsisuko į Kareną ir šiaip taip išspaudė šypseną.— 
Aš... aš tikiuosi, kad judu su Alfredu būsite laimingi. 

— Ačiū. 

Pakibo slegianti tyla. 

— Aš manau, brangusis, mums geriau išeiti, — pasiūlė 
Karena. | 

— Taip. Aš taip pat manau,— palaikė Ketė. 

Alfredas susikišo pirštus į plaukus. 

— Man tikrai, Peidže, labai gaila. Aš... gerai.. iki 
pasimatymo. 

— Iki pasimatymo, Aliredai. 

Moterys stovėjo tarpduryje, stebėdamos tolstančius 
jaunavedžius. 

— Na ir niekšas! — sušuko Ketė.— Ir padaryk tu man 
šitokią niekšybę. 

Peidžės.akyse sužvilgo ašaros. 

— Aš... jis nenorėjo... aš manau... jis turbūt viską 
paaiškino laiške. 

Honė apkabino Peidžę. 

— Turėtų būti įstatymas, numatantis visų vyrų kastra- 
vimą. 

— Aš, ko gero, už tai išgersiu — pasakė Ketė. 

— Atleiskite mMan.— Peidžė nuskubėjo į miegamąjį ir 
užsidarė duris. 

Ir ligi dienos galo jau neišėjo iš ten. 

Kelis mėnesius Peidžė labai retai matėsi su Kete ir Ho- 
ne. Jos greitai papusryčiaudavo drauge kavinukėje arba 
atsitiktinai susitikdavo ligoninės koridoriuose. Bendravo 
dažniausiai palikdamos namie raštelius. 

„Vakarienė — orkaitėje“. 

„Sugedo mikrobangų krosnelė“. 

„Atleiskite, nespėjau nurinkti nuo stalo indų“. 

„Gal šeštadienį drauge pavakarieniausime?“ 

Ilgi, sekinantys budėjimai buvo tikra bausmė ir tikras 
išmėginimas jauniesiems ordinatoriams. 

Tačiau Peidžei patiko sekinantis darbas. Jis nepalikda- 
vo laiko galvoti apie Alfredą ir nuostabią ateitį, apie kurią 
jie svajojo. Ir vis dėlto Peidžė negalėjo išbraukti jo iš at- 
minties. Ką jis padarė, taip nepakeliamai ją įskaudinęs? 
Peidžė kankino save beprasmiškai žaisdama „o kas, jei- 
gu?'". 

O kas, jeigu ji būtų likusi su Alfredu Afrikoje? 

O kas, jeigu jis būtų parvažiavęs su n-anim į Čikagą? 

O kas, jeigu jis būtų nesutikęs Karenos? 

O kas, jeigu?.. 

Penktadienį, kai Peidžė užėjo į rūbinę, kad apsivilktų 
chirurginės kostiumą, ji pamatė, kad kažin kas juodu flo- 
masteriu ant jo užrašė: „kalė“. 


Kitą dieną, kai ji panoro žvilgtelėti į savo bloknotą 
su užrašais, paaiškėjo, kad jis dingo. „(Turbūt aš jį padė- 
jau kitoje vietoje“, — pagalvojo Peidžė. 

Tačiau ji pati tuo netikėjo. 

Jai liovėsi egzistavęs pasaulis už ligoninės sienų. Au- 
sies krašteliu ji girdėjo, kad Irakas plėšia Kuveitą, bet tai 
buvo nesvarbu, kai kentėjo penkiolikametis pacientas, 
mirštantis nuo leukemijos. Tą dieną, kai susijungė Rytų ir 
Vakarų Vokietija, Peidžė mėgino išgelbėti diabetu sergan- 
čio paciento gyvybę. Margareta Tečer paliko Didžiosios 
Britanijos ministrės pirmininkės postą, tačiau Peidžei bu- 
vo svarbesnis tas faktas, kad ligonis iš du šimtai keturio- 
liktosios palatos vėl galėjo vaikščioti. 

Pakelti visus sunkumus jai padėjo gydytojai, su kuriais 
ji dirbo. Išskyrus atskirus atvejus, tai buvo pasiaukojantys 
žmonės, jie gydė kitus, numalšindavo jų skausmus, gel- 
bėjo jų gyvybes. Peidžė stebėjo tuos stebuklus, kuriuos 
jie darė kiekvieną dieną, ir tai pripildydavo jos sielą pa- 
sididžiavimo. 

Sunkiausia buvo dirbti neatidedamos medicinos pagal- 
bos palatoje, kur būdavo suvežamos įvairiausių avarijų ir 
katastrofų aukos. 

Ilgi budėjimai ir sekinantis darbas sunkia našta gulė 
ant ligoninės personalo pečių.  Ištuokų procentas tarp 
gydytojų buvo labai didelis, o nesantuokiniai ryšiai buvo 
laikomi įprastu dalyku. Tomas Čangas kaip tik ir buvo 
vienas iš tų, kurio šeimoje kilo problemų. Apie tai jis pa- 
pasakojo Peidžei, kai jie gėrė kavą. 

— Aš normaliai pakeliu budėjimus, o štai mano žmo- 
na jų nepakelia. Skundžiasi, kad dabar visai manęs nema- 
to, kad aš svetimas žmogus mūsų mažajai dukrelei. Ji tei- 
si. Aš nežinau, ką daryti. 

— O tavo žmona lankėsi mūsų ligoninėje? 

— Ne. 

— Tomai, kodėl tau nepakvietus ją čia papietauti? Te- 
gul pažiūri, ką tu čia veiki ir kaip tai svarbu. 

Čango veidas nušvito. 

— Puiki mintis, Peidže. Dėkui. Aš taip ir padarysiu. 
Aš noriu, kad tu su ja susipažintum. Tu papietausi drau- 
ge su mumis? 

— Su malonumu. 


Čango žmona Saja buvo graži jauna moteris — toks 
klasikinis grožis nenuvysta ir metams bėgant. Čangas pa- 

vedžiojo ją po ligoninę, o paskui jie drauge su Peidže 
pietavo kavinėje. . 

Čangas papasakojo Peidžei, kad Saja gimė ir užaugo 
Honkonge. 

— Ar jums patiko San Franciskas? — pasidomėjo Pei- 
džė. 

Saja kurį laiką patylėjo. 

— Įdomus miestas, — mandagiai atsakė ji, — bet aš čia 
jaučiuosi svetima. Jis labai didelis ir labai triukšmingas. 

— Tačiau, kaip aš suprantu, Honkongas taip pat dide- 
lis ir triukšmingas miestas. 

— Aš kilusi iš mažo kaimelio, kuris yra visai netoli 
Honkongo. Ten nėra triukšmo ir automobilių, visi vienas 
kitą pažįsta.— Saja pažiūrėjo į vyrą.— Tomai, aš ir mūsų 
dukrelė buvome ten labai laimingos. Lamos saloje tiesiog 
nuostabu. Ten paplūdimiai su baltu smėliu, mažytės fer- 
mos, o kaimynystėje nedidelis žvejų kaimelis Sak Ku Va- 
nas. Ten taip tylu.— Jos balsas buvo kupinas svajingos 
nostalgijos.— Mes su vyru daug laiko praleisdavome drau- 
ge, Kaip ir turi būti šeimoje. O čia aš jo beveik nematau. 

— Ponia Čang, aš suprantu, kaip dabar jums sunku, 
bet po kelerių metų Tomas galės pradėti privačią prakti- 
ką, ir tada jis turės daugiau laisvo laiko. 

Tomas Čangas paėmė žmonos ranką. 

— Girdi? Viskas, Saja, bus gerai. Nesijaudink. 

— Aš suprantu, — atsakė Saja, bet jos balse nebuvo 
tikrumo. 

Kol jie kalbėjosi, į kavinę užėjo vyriškis ir sustojo pa- 
lei duris. Peidžė matė tiktai jo pakaušį, tačiau jos širdis 
suplastėjo tankiau. Tuo momentu vyriškis atsigręžė. Tai 
buvo visai nepažįstamas žmogus. 

Čangas stebėjo Peidžę. 

— Ar tau viskas gerai? 

— Taip, — pamelavo Peidžė. „Aš privalau jį pamiršti. 
Viskas baigta". Ir vis dėlto ji negalėjo pamiršti tų nuosta- 
bių metų, džiaugsmo, malonumų, meilės... „Kaip aš galiu 
visa tai pamiršti? Gal man įkalbėti ką nors iš čionykščių 
gydytojų padaryti man lobektomiją *2" 


* Dalies galvos smegenų pašalinimas. 

Peidžė susidūrė koridoriuje su Hone. Toji vos kvėpavo 
ir atrodė susirūpinusi. 

— Kas nors atsitiko? — paklausė Peidžė. 

— Ne, nieko. Viskas gerai, — įsitempusi šyptelėjo Ho- 
nė ir nuskubėjo toliau. 

Honę priskyrė gydančiajam gydytojui Čarlzui Aileriui; 
apie jį ligoninėje sklido gandai kaip apie priekabų gydy- 
toją. 

Po pirmosios vizitacijos jis Honei pasakė: 

— Aš laukiau, gydytoja Taft, kada mes pradėsime 
drauge dirbti. Gydytojas Volisas man pasakė, kad jūsų 
pažymiai medicinos koledže buvo labai geri. Kaip aš su- 
prantu, jūs ketinate specializuotis terapijoje. 

— Taip. 

— Labai gerai. Vadinasi, mes su jumis dirbsime dar 
trejus metus. 

Jie pradėjo vizitaciją. 

Pirmasis pacientas buvo berniukas meksikietis. Gydy- 
tojas Aileris, ignoruodamas kitus ordinatorius, atsisuko į 
Honę. 

— Manau, gydytoja Taft, šitas atvejis jums bus įdo- 
mus. Ligoniui būdingi visi klasikiniai simptomai: neturi 
apetito, krinta svoris, metalo skonis burnoje, nuovargis, 
mažakraujystė, padidėjęs dirglumas, prarasta koordina- 
cija. Kokia bus jūsų diagnozė? — Gydytojas Aileris šyp- 
sojosi, laukdamas atsakymo. 

Honė ramiai pažvelgė į jį. 

— Diagnozės gali būti kelios, argi ne? 

Gydytojas Aileris apstulbęs įsmeigė į ją akis. 

— Bet juk tai tipiškas atvejis. .. 

Į jų pokalbį įsiterpė vienas iš ordinatorių: 

— Apsinuodijimas švinu? 

— Visiškai teisingai, — patvirtino gydytojas Aileris. 

Honė nusišypsojo. 

— Suprantama. Apsinuodijimas švinu. 

— Kaip jūs jį gydysite? — vėl į ją kreipėsi gydytojas. 

Honė vėl išsisuko nuo tiesaus atsakymo. 

— Yra keletas gydymo būdų... 

Įsiterpė dar vienas ordinatorius: 

— Jeigu pacientas buvo ilgai veikiamas švino, tai gy- 

dymas turi būti toks, kaip potencialaus galvos smegenų 
sutrikimo. 

Gydytojas Aileris linktelėjo. 

— Teisingai. Tai mes ir darome. 

Jis pažiūrėjo į Honę. Ji pritariamai linktelėjo. 

Kitas pacientas buvo aštuoniasdešimties metų vyriškis. 
Jo akys buvo paraudusios, vokai sulipę. 

— Tuojau mes sutvarkysime jūsų akis, — tarė gydyto- 
jas Aileris.— Kaip jūs jaučiatės? 

— Ne taip jau ir prastai, kai esi toks senis. 

Gydytojas Aileris nuklojo apklotą, apnuogindamas 
sutinusius paciento kelius ir kulkšnis. Jo pėdos buvo 
žaizdotos. 

Gydytojas atsisuko į ordinatorius. 

— Tinimą sukėlė artritas.— Jis pažiūrėjo į Honę.— 
Be to, dar yra žaizdos ir konjunktyvitas. Esu tikras, kad 
jūs žinote diagnozę. 

Honė tempė laiką. 

— Na, tai gali būti... suprantate. .. 

— Tai.Reiterio sindromas, — pasufleravo kažin kas iš 
ordinatorių.— Atvejis žinomas. Paprastai palydimas len- 
gvos karštinės. 

Gydytojas Aileris linktelėjo. 

— Teisingai — Jis pažiūrėjo į Honę.— Kokia prognozė? 

Tačiau vietoj Honės atsakė tas pats ordinatorius: 

— Prognozė neaiški. Gydymas — vaistai nuo uždegi- 
mo. 

— Labai gerai, — pagyrė gydytojas Aileris. 


Jie apžiūrėjo apie penkiolika pacientų, o kai vizitaci- 
ja baigėsi, Honė kreipėsi į gydytoją Ailerį. 

— Ar galiu pasikalbėti su jumis, gydytojau Aileri, 
akis į akį? 

— Taip. Eime į mano kabinetą. 

Kai jie įėjo į kabinetą ir atsisėdo, Honė tarė: 

— Aš suprantu, kad jus nuvyliau. 

— Turiu prisipažinti, jog aš buvau nustebintas, kad 
jūs... 
— Aš suprantu, gydytojau Aileri,— nutraukė jį Ho- 
nė.— Praeitą naktį aš nesumerkiau akių. Tiesą sakant, aš 

buvau taip susijaudinusi dėl to, kad man teks su jumis 
dirbti, jog. .. negalėjau užmigti. 

Gydytojas Aileris nustebęs pažiūrėjo į ją. 

— O, aš suprantu. Ne veltui jūsų pažymiai tokie fan- 
tastiški. Kodėl jūs nusprendėte tapti gydytoja? 

Honė nuleido galvą, truputį patylėjo, paskui tyliai at- 
sakė: 

— Aš turėjau jaunesnįjį brolį, jis pakliuvo po mašina. 
Gydytojai padarė viską, kad išgelbėtų jo gyvybę. .. ir aš 
mačiau, kaip jis mirė. Tai tęsėsi gana ilgai, aš jaučiausi 
tokia bejėgė. Tr tada aš nusprendžiau paskirti savo gyve- 
nimą sergantiems.— Jos akyse sužvilgo ašaros. 

„Ji tokia pažeidžiama“, — pagalvojo Aileris. 

— Aš džiaugiuosi, kad mes su jumis pasikalbėjome. 

Honė pakėlė į jį akis ir tarė sau: „Jis manimi patikė- 


jo“. 


6 skyrius 


Kitame miesto gale .žurnalistai ir televizijos darbuoto- 
jai laukė gatvėje iš teismo salės išeinančio Lu Dineto. Ir 
štai jis pasirodė, besišypsantis, rankos mostu sveikinda- 
mas minią, tarsi vasalas savo pavaldinius. Iš abiejų pusių 
jį saugojo asmens sargybiniai: aukštas, liesas vyriškis, 
pravarde Šešėlis ir įmitęs stipruolis — Begemotas. Lu Di- 
netas kaip visada buvo elegantiškai apsirengęs: pilkas šil- 
kinis kostiumas, balti marškiniai, mėlynas kaklaraištis ir 
krokodilo odos batai. Drabužius jis siūdinosi pagal užsa- 
kymą, stengdamasis atrodyti kuo grakščiau, nes buvo 
žemo ūgio, apkūnus ir kreivakojis. Spaudai jis visada tu- 
rėdavo atsargoje šypseną ir kandžių juokelių, ir žurnalis- 
tai su malonumu jį cituodavo. Triskart Dinetą bandė pa- 
sodinti už įvairius nusikaltimus, pradedant padegimu ir 
baigiant prievartavimu bei žmogžudyste, tačiau kiekvieną 
kartą jis išeidavo į laisvę. 

Ir štai dabar, kai jis ėjo iš teismo salės, vienas iš Ie- 
porterių šūktelėjo: 

— Pone Dinetai, ar jūs žinojote, kad jus išlaisvins? 

Dinetas nusijuokė. 

— Suprantama, žinojau. Aš padorus verslininkas. Vy- 
riausybė galėtų imtis ko nors svarbesnio negu kibti prie 
manęs. Štai todėl pas mus tokie dideli mokesčiai. 

Jis stabtelėjo ir nusišypsojo į nukreiptą į jį televizijos 
kamerą. 

— Pone Dinetai, ar galite paaiškinti, kodėl du liudy- 
tojai, turėję duoti prieš jus parodymus žmogžudystės by- 
loje, taip ir nepasirodė teisme? 

— Suprantama, aš galiu tai paaiškinti. Jie sąžiningi 
piliečiai ir nusprendė nedaryti sau gėdos ir melagingai 
neliudyti. 

— Vyriausybė kaltina jus tuo, kad jūs vadovaujate 
nusikaltėlių organizacijoms Vakarų pakrantėje ir kad bū- 
tent jūs įsakydavote. .. 

— Vieninteliai mano įsakymai tai — kur pasodinti ma- 
no restorane apsilankančius klientus, nes noriu, kad kiek- 
vienas jaustųsi jaukiai. — Dinetas nusišypsojo reporte- 
riams.— Beje, šiandien vakare jūs visi kviečiami į mano 
restoraną nemokamai pavakarieniauti ir išgerti. 

Ir jis nuėjo prie jo laukiančio ilgo juodo limuzino. 

— Pone Dinetai... 

— Pone Dinetai... 

— Pone Dinetai. .. 

— Berniukai ir mergaitės, pasimatysime vakare mano 
restorane. Jūs visi žinote, kur jis yra. 

Ir Lu Dinetas, šypsodamasis ir atsisveikinimui pamoja- 
vęs ranka, įsėdo į limuziną. Begemotas užtrenkė dureles 
ir atsisėdo ant priekinės sėdynės. Šešėlis atsisėdo prie vai- 
IO. 

— Viskas puikiai praėjo, bose! — sušuko Begemotas.— 
Jūs tikrai žinote, kaip reikia elgtis su šitais plepiais. 

— Kur važiuojam? — paklausė Šešėlis. 

— Namo. Man reikia išsimaudyti karštoje vonioje ir 
suvalgyti gerą bifšteksą. 

Limuzinas pajudėjo iš vietos. 

— Man nepatiko tas klausimas apie liudytojus, — pasa- 
kė Dinetas.— Jūs tikri, kad jie niekada? ... 

— Juk negali jie prabilti po vandeniu, bose, 

Dinetas linktelėjo. 

— Puiku. Ar jūs matėte apygardos prokuroro veidą, 

kai teisėjas paskelbė, kad byla nutraukta? — prisiminė jis, 
o tuo metu limuzinas jau lėkė Filmorstritu. 

Iš kažin kur prieš automobilį pasirodė mažytis šunelis. 
Šešėlis staigiai pasuko vairą, kad neužvažiuotų, ir paspau- 
dė stabdį. Limuzinas užlėkė ant šaligatvio ir trenkėsi į 
stulpą. Begemoto galva atsitrenkė į priekinį stiklą. 

— Ką tu darai, velniai rautų? — suriko Dinetas.— Tu 
nori mane užmušti? 

Šešėlis virpėte virpėjo. 

— Atleiskite, bose. Po ratais puolė mažas šunelis. .: 

— Ir tu nusprendei, kad jo gyvybė brangesnė negu 
mano? Kvailas asilas! 

Begemotas sudejavo. Jis atsisuko, ir Dinetas pamatė 
kraują, kuris sunkėsi iš giliai perpjautos kaktos. 

— Dieve mano! Pažiūrėk, ką tu padarei! 

— Viskas gerai, — suniurnėjo Begemotas. 

— Nė velnio! — Dinetas pasisuko į Šešėlį — Vežk jį į 
ligoninę. 

Šešėlis atbulas nuvažiavo nuo šaligatvio. 

— „Embarkadero“ ligoninė tik už dviejų kvartalų nuo 
čia. Mes nuvešime jį į neatidedamos pagalbos skyrių. 

— Teisingai, bose. 

Dinetas atsilošė į sėdynės atkaltę. 

— Šuo,— su pasišlykštėjimu ištarė jis.— Tik pagalvo- 
kite! 


Ketė buvo neatidedamos pagalbos palatoje, kai ten 
įėjo Dinetas, Šešėlis ir Begemotas. Begemoto kakta buvo 
kruvina. | 

— Ei, tu! — riktelėjo Dinetas, kreipdamasis į Ketę. 

Toji pakėlė galvą ir pažiūrėjo į jį. 

— Ar jūs kreipiatės į mane? 

— O su kuo, velniai rautų, tu manai, aš kalbu? Šitas 
žmogus kraujuoja. Greitai imkis jo! 

— Prieš jį dar šeši pacientai, — ramiai atsakė Ketė.— 
Jam teks palaukti savo eilės. 

— Jis nelauks! Tu apžiūrėsi jį tiesiog dabar. 

Ketė priėjo prie Begemoto ir apžiūrėjo jį. Paėmusi ga- 
balėlį tvarsčio, ji prispaudė jį prie žaizdos. 

— Šitaip ir laikykite. Aš greitai grįšiu. 

— Aš juk pasakiau, sutvarkyk jį tuojau pat! — suriau- 
mojo Dinetas. 

Ketė atsisuko į jį. 

— Čia neatidedamos medicinos pagalbos palata. Aš 
gydytoja ir čia vyresnioji. Taigi arba ramiai laukite, arba 
nešdinkitės lauk. 

Į pokalbį įsimaišė Šešėlis: 

— Ledi, jūs nesuprantate, su kuo kalbate. Geriau da- 
rykite taip, kaip sako šitas ponas. Tai ponas Dinetas. 

— O dabar, kai supažindinimas baigtas,— nekantriai 
pasakė Dinetas,— pasirūpinkite (mano žmogumi, 

— Jūs turite problemų su klausa? — ramiai paklausė 
Ketė.— Kartoju dar kartą. Ramiai palaukite arba nešdin- 
kitės lauk. Man reikia dirbti. 

— Jūs nedrįskite taip. ..— buvo bepradedąs Šešėlis. 

— Užsičiaupk! — suriko ant jo Dinetas. Jis vėl pažiū- 
rėjo į Ketę ir prakalbo jau visai kitu tonu.— Aš būsiu 
jums labai dėkingas, jeigu jūs pasirūpinsite juo kiek gali- 
ma greičiau. 

— Pasistengsiu.— Ketė pasodino Begemotą ant kuše- 
tės.— Gulkitės. Aš grįšiu po kelių minučių.— Ji atsigręžė 
į Dinetą.— Ten kampe yra kėdės. 

Paskui ji nuėjo į kitą palatos galą, kur jos laukė pa- 
cientai. 

— Viešpatie— pasakė Šešėlis — ji juk supratimo ne- 
turi, kas jūs toks. 

— Nemanau, kad tai ką nors pakeistų. Ji drąsi moteris. 


Po penkiolikos „minučių Ketė grįžo prie Begemoto ir 
apžiūrėjo jo galvą. 

— Smegenų sutrenkimo nėra, — pareiškė ji. — Jums pa- 
sisekė. Tiesiog giliai perpjauta. 

Dinetas stovėjo ir žiūrėjo, kaip Ketė mikliai susiuva 
Begemotui kaktą. Pabaigusi ji pasakė: 

— Užgis gerai. Ateikite po penkių dienų, ir aš ištrauk- 
siu siūlus. 

Dinetas priėjo arčiau ir apžiūrėjo Begemoto kaktą. 

— Velniškai dailus darbas. 

— Ačiū, o dabar, atsiprašau, man reikia... 

— Minutėlę,— sustabdė ją Dinetas ir atsisuko į Šešė- 
l;. — Duok šimtą. 

Šešėlis išėmė iš kišenės šimto dolerių banknotą. 

— Imkite. 

— Kasa koridoriuje. 

— Tai ne ligoninei. Tai jums. 

— Ačiū, nereikia. 

Dinetas nustebęs pažiūrėjo Ketei iš paskos, nes ji jau 
nuėjo prie kito paciento. 

— Galbūt per mažai, bose? — paklausė Šešėlis. 

Dinetas papurtė galvą. 

— Nepriklausoma boba. Man tai patinka.— Jis kelias 
sekundes patylėjo.— Gydytojas Evansas išeina į užtarnau- 
tą poilsį, juk taip? 

— Taip. 

— Gerai. Aš noriu, kad tu išsiaiškintum viską, ką tik 
galėsi, apie šitą gydytoją. 

— Kam? 

— Pravers. Tai bus kaip tik laiku. 


7 skyrius 


Ligoninėse viską rikiuoja medicinos seserys. Vyresnio- 
ji sesuo Margarita Spenser apygardos ligoninėje ,„Embar- 
kadero“ dirbo jau dvidešimt metų ir žinojo visas jos pas- 
laptis. Ji faktiškai buvo ligoninės viršininkė, ir tie gydy- 
tojai, kurie to nepripažino, turėjo nemalonumų. Sesuo 
Spenser žinojo, kurie jų vartoja narkotikus arba smar- 
kiai geria, kas nekompetentingas kaip gydytojas, o ką 
reikia palaikyti. Jos žinioje buvo visi studentai, medici- 
nos seserys ir operacinės seserys. Būtent Margarita Spen- 
ser sprendė, kurią iš medicinos seserų pasiųsti į tą ar ki- 
tą operacinę, o. kadangi seserų kvalifikacija buvo įvai- 
Ii — nuo aukščiausios ligi žemiausios,— gydytojams teko 
su ja sugyventi. Juk ji galėjo paskirti nemokšą seserį pa- 
davinėti instrumentus, kai atliekama sudėtinga inksto ša- 
linimo operacija, tačiau jeigu gydytojas jai patiko, tai 
Margarita Spenser siųsdavo jam padėti pačią kvalifikuo- 
čiausią seserį netgi jei operacija ir pati paprasčiausia, pa- 
vyzdžiui, tonsilių šalinimas. Be kitų nusistatymų, ji jautė 
antipatiją moterims gydytojoms ir juodaodžiams. 

Ketė Hanter buvo juodaodė moteris ir gydytoja. 

Ketei atėjo sunkūs laikai. Aiškiai niekas nebuvo da- 
roma ir sakoma, atrodė, jog nėra prie ko prisikabinti. Ta- 
čiau seserų, kurių ji prašė, nedavė, o kiekvieną kartą at- 
siųsdavo nemokšas. Ketė pastebėjo, kad ją jau per daug 
dažnai siunčia apžiūrėti pacientus vyrus, sergančius ve- 
nerinėmis ligomis. Iš pradžių ji nusprendė, kad tai įpras- 
tas dalykas, bet kai jų skaičius padidėjo vos ne ligi de- 
šimties per dieną, Ketei kilo įtarimas. 

Kartą per pietų pertrauką ji paklausė Peidžę: 

— Ar tau dažnai tenka apžiūrėti venerinėmis ligomis 
sergančius vyrus? 

Peidžė akimirką pagalvojo. 

— Praeitą savaitę vieną apžiūrėjau. Mūsų sanitarą. 

„Kažin ką reikia daryti“, — pagalvojo Ketė. 


Medicinos sesuo Spenser nusprendė atsikratyti gydy- 
tojos Hanter, padariusi jos gyvenimą tokį nepakenčiamą, 
kad toji pati bus priversta išeiti. Tačiau ji neatsižvelgė į 
Ketės pasiaukojimą ir jos gabumus. Palengva Ketė pelnė 
simpatijas žmonių, su kuriais dirbo. Ji turėjo įgimtą me- 
dikės talentą, o tai darė įspūdį tiek kolegoms, tiek ir pa- 
cientams. Bet iš tikrųjų visus sukrėtė atsitikimas, kuris 
tapo žinomas visai ligoninei kaip „fokusas su kiaulės 
krauju". 

Vienos rytinės vizitacijos metu Ketė dirbo su vyres- 
niuoju ordinatoriumi, pavarde Dandas. Jie priėjo prie 
paciento lovos, kuris buvo be sąmonės. 

— Ponas Levis pakliuvo į automobilio avariją, — pa- 
informavo Dandas jaunesniuosius ordinatorius.— Neteko 
daug kraujo, todėl skubiai reikia perpilti. Šiuo metu ligo- 
ninėje trūksta kraujo. Jis turi giminaičių, bet jie atsisako 
duoti jam kraujo. Tiesiog kažin koks siaubas. 

— O kur jo giminaičiai? — paklausė Ketė. 

— Priėmimo kambaryje, — atsakė gydytojas Dandas. 

— Ar jūs neprieštarausite, jeigu aš pasikalbėsiu 51 
jais? 

— Nieko iš to neišeis. Aš su jais jau kalbėjau, bet jie 
užsispyrė. 

Kai vizitacija baigėsi, Ketė nuėjo į priėmimo kambarį. 
Ten sėdėjo paciento žmona ir suaugę sūnus bei dukra. 
Sūnus vilkėjo tradiciniais rabino drabužiais. 

— Ponia Levi? — kreipėsi Ketė į moterį. 

Toji pakilo nuo kėdės. 

— Kaip mano vyras? Ar gydytojas ketina operuoti? 

— Taip. 

— Gerai, tik neprašykite mus duoti savo kraujo. Mū- 
sų laikais yra didelis pavojus užsikrėsti ŽIV. 

— Ponia Levi, jūs neužsikrėsite ŽIV perpilant krau- 
ją, — pamėgino ją įkalbėti Ketė,— tai neįm... 

— Tiktai jau Man nepasakokite! Aš skaitau laikraš- 
čius ir žinau, kas ir kaip. 

Ketė įdėmiai pažiūrėjo į ją. 

— Aš tai matau. Gerai, ponia Levi. Ligoninėje dabar 
trūksta kraujo, bet mes sutvarkėme šitą reikalą. 

— Labai gerai. 

— Mes jūsų vyrui perpilsime kiaulės kraują. 

Suakmenėję motina ir sūnus stebeilijo į Ketę. 

— Ką?l 

— Kiaulės kraują, — žvaliu balsu pranešė Ketė.— Gal- 
būt nuo to jam blogiau nebus.— Ji apsisuko ir dėjosi nu- 
einanti. 

— Palaukite!— sušuko ponia Levi. 

Ketė sustojo. 


— Taip? 
— Aš, hm... leiskite man minutėlę pagalvoti, gerai? 
— Suprantama. 


Po penkiolikos minučių Ketė priėjo prie gydytojo Dan- 
do. 

— Galite daugiau nesijaudinti dėl pono Levio. Jo ar- 
timieji su džiaugsmu sutiko duoti kraujo. 

Šitas atsitikimas momentaliai tapo legenda ir aplėkė 
visą ligoninę. Gydytojai ir medicinos seserys, anksčiau ig- 
noravę Ketę, pradėjo su ja kalbėti. 

Po kelių dienų Ketė užėjo į atskirą palatą, kur gulėjo 
Tomas Leonardas — pacientas, turintis skrandžio opą. Ji 
užtiko jį dorojantį gausius pietus, atgabentus jam iš gre- 
timo restorano. 

Ketė priėjo prie lovos. 

— Ką jūs darote? 

Jis pakėlė akis ir nusišypsojo. 

— Nutariau paįvairinti gyvenimą ir sočiai pavalgyti. 
Gal norite palaikyti man kompaniją? Čia užteks ir dviems. 

Ketė paspaudė mygtuką ir iškvietė medicinos seserį. 

— Taip, gydytoja? 

— Paimkite iš čia šitą maistą. Ponui Leonardui nusta- 
tyta griežta dieta. Argi jūs nepažiūrėjote į jo medicinos 
kortelę? 

— Skaičiau, bet jis reikalavo... 

— Prašau viską išnešti. 

— Eil Minutėlę! — pasipriešino Leonardas.— Aš nega- 
liu valgyti šitos ligoninės jovalo, kurį man kiša! 

— Jūs valgysite ligoninės maistą, jeigu norite, kad opa 
užgytų.— Ketė pažiūrėjo į medicinos seserį.— Išneškite. 

Po pusvalandžio Ketę pakvietė į ligoninės viršininko 
kabinetą. 

— Gydytojau Volisai, jūs norėjote mane matyti? 

— Taip. Sėskitės. Tomas Leonardas — vienas jūsų pa- 
cientų, argi ne? 

— Visiškai teisingai. Aš jį užtikau per pietus valgantį 
sumuštinį su rūkyta jautiena, marinuotais agurkais ir bul- 
vių salotomis, visa tai buvo kaip reikiant apibarstyta 
prieskoniais. .. 

— Ir jūs visa tai liepėte išnešti. 

— Suprantama. 

Volisas palinko į priekį. 

— Gydytoja, galbūt jūs nežinote, kad Tomas Leonar- 
das yra vienas ligoninės globos tarybos narių. Mums no- 
risi, kad jis pas mus jaustųsi kaip namie. Jūs mane supra- 
tote? 

Ketė pažiūrėjo į gydytoją Volisą ir ryžtingai atsakė: 

— Ne, sere. 

Volisas sumirksėjo akimis. 

— Ką? 

— Mano nuomone, kad Tomas Leonardas jaustųsi kaip 
namie, jį visų pirma reikia išgydyti. O jis nepasveiks, jei- 
gu draskys į gabalus savo skrandį. 

Bendžaminas Volisas išspaudė šypseną. 

— Kodėl neleidus jam pačiam spręsti? 

Ketė pakilo nuo kėdės. 

— Todėl, kad aš gydytoja. Ar jūs turite dar ką nors 
man pasakyti? 

— Aš... hm... ne. Tai viskas. 

Ketė išėjo iš jo kabineto. 

Bendžaminas Volisas liko sėdėti, apstulbintas tik ką 
įvykusio pokalbio. Ak, jau tos moterys gydytojos! 


Naktį, kai Ketė budėjo, pasigirdo telefono skambutis. 

— Gydytoja Hanter, aš manau, jums reikia užeiti į 
320 palatą. 

— Einu. 

320 palatos pacientė buvo ponia Moloj, aštuoniasde- 
šimtmetė moteris, serganti vėžiu. Pasveikti ji turėjo labai 
mažai šansų. Priėjusi prie durų, Ketė išgirdo gana garsiai 
besiginčijant. Ji įėjo į palatą. 

Ponia Moloj gulėjo lovoje, ji snūduriavo, bet sąmonę 
turėjo. Palatoje buvo jos sūnus ir dvi dukros. 

— Aš siūlau turtą padalinti į tris dalis, — pasakė sūnus. 

— Ne! — pasipriešino viena iš dukterų.— Tiktai mes 
Mes! Todėl jos pinigai turi priklausyti mums, ir... 

— Bet aš toks pats jos kūnas ir kraujas, kaip ir jūs! — 
sušuko sūnus. 

Bejėgė ponia Moloj gulėjo ir klausėsi jų rietenų. 

Ketę pagavo įniršis. 

— Atleiskite, — įsiterpė ji į ginčą. 

Viena dukterų probėgšmais žvilgtelėjo į ją. 

— Sesele, užeikite vėliau. Mes užsiėmę. 

— Tai mano pacientė. Ir aš duodu jums dešimt sekun- 
džių, kad išsinešdintumėte iš palatos. Galite palaukti pri- 
imamajame. O dabar išeikite, kol aš nepakviečiau apsau- 
gininkų, kitaip jus išmes. 

Sūnus pamėgino kažin ką pasakyti, bet, pamatęs Ketės 
veido išraišką, nutilo. Jis atsisuko į savo seseris ir gūžte- 
lėjo pečiais. 

— Mes galime pasikalbėti ir priimamajame. 

Ketė palaukė, kol jie išėjo iš palatos, paskui atsigręžė 
į ponią Moloj ir paglostė jai galvą. 

— Jų kalbos nieko nereiškia, — švelniai pasakė Ketė. 

Ji atsisėdo ant lovos kraštelio, paėmė senosios moters ran- 
ką ir ėmė laukti, kol toji užsnūs. 

„Mes visi mirštame, — mąstė Ketė— Pamiršk, ką kal- 
bėjo Dilanas Tomas *. Tiesiog reikia sugebėti tyliai išei- 
ti į šitą švelnią naktį". 

Kai į palatą įėjo sanitaras, Ketė apžiūrinėjo pacientą. 

— Gydytoja, jus skubiai kviečia prie telefono. 

Ketė paniuro. 

— Ačiū.— Ji atsisuko į ligonį, kurio visas kūnas buvo 
sugipsuotas, o kojos buvo pakeltos ir ištemptos.— Aš grei- 
tai grįšiu. 

Telefonas buvo koridoriuje, poste. Ketė pakėlė ragelį. 

— Alio? 

— Sveika, sesute. 

— Maikai! — Ji labai apsidžiaugė išgirdusi jo balsą, 
tačiau džiaugsmą tuojau pat pakeitė nepasitenkinimas.— 
Maikai, aš juk prašiau tave niekada man čia neskambinti. 
Tu turi mano namų telefono numerį. .. 

— Ak, atleisk. Bet reikalas skubus. Aš turiu nedidelę 
problemą. 

Ketė suprato, kas seks po to. 

— Aš pasiskolinau pas bičiulį truputį pinigų, kad įdė- 
čiau į verslą... 

Ji netgi nepaklausė, koks tai verslas. 

— O reikalas sužlugo. 

— Taip. Ir jis reikalauja atiduoti jo pinigus. 

— Kiek, Maikai? 

— Na, jeigu tu galėtum atsiųsti penkis tūkstančius... 

— Kiek? 

Poste sėdinti medicinos sesuo smalsiai ją stebėjo. 

Penkis tūkstančius dolerių. Ketė patildė balsą: 

— Tiek daug aš neturiu. Aš... dabar galėsiu išsiųsti 
tau pusę, o likusius — po kelių savaičių. Ar tave paten- 
kina? 

— Ko gero, taip. Man labai nesmagu tave trukdyti, 
sesute, bet supranti, kaip tai būna. 

Ketė viską puikiai suprato. Jos broliui buvo dvidešimt 
dveji, ir jis nuolat įsiveldavo į kažin kokius mįslingus 


* Angelų poetas.(1914—1953), 

sandėrius, draugavo su banditais, ir tiktai vienas Dievas 
žinojo, ką jie ten veikė, bet Ketė jautė didelę atsakomybę 
už jį. „Tai aš dėl visko kalta,— barė ji save.— Jeigu aš 
nebūčiau pabėgusi iš namų, o būčiau jį prižiūrėjusi...“ 

— Maikai, laikykis kuo toliau nuo visokių nemalonu- 
mų. Aš tave myliu. 

— Kete, aš tave taip pat myliu. 

„Man kažin kaip reikia gauti jam pinigų. Maikas — 
tai viskas, ką aš turiu šiame pasaulyje“. 


Gydytojas Aileris laukė progos vėl padirbėti su Hone 
Tait. Jis atleido jai už nesėkmę praėjusios vizitacijos me- 
tu, jam patiko, jos pagarbus žavėjimasis juo. Tačiau šį sy- 
kį Honė laikėsi atokiau, už kitų ordinatorių nugarų ir nė 
karto nepabandė atsakyti į jo klausimus. 

Praėjus pusvalandžiui po vizitacijos, gydytojas Aileris 
jau sėdėjo Bendžamino Voliso kabinete. 

— Koks reikalas? — pasidomėjo Volisas. 

— Dėl gydytojos Taft. 

Volisas nuoširdžiai nustebęs žiūrėjo į jį. 

— Gydytoja Taft? Bet juk jos rekomendacijos geriau- 
sios, man niekada neteko tokių matyti. 

— Štai šitas dalykas mane ir stebina. Ir ordinatoriai 
pastebėjo, kad ji neteisingai nustato diagnozes ir daro 
rimtas klaidas. Aš norėčiau sužinoti, koks reikalas, velniai 
Iautų. Ž 

— Nieko nesuprantu. Ji juk baigė puikų medicinos 
koledžą. 

— Galbūt jums reikėtų paskambinti dekanui, — pasiūlė 
gydytojas Aileris. 

— Ten dekanas — Džimas Pirsonas. Geras vaikinas. 
Matyt, reikia jam paskambinti. 

Po kelių minučių Volisas jau kalbėjo telefonu su Dži- 
mu Pirsonu. Jie pasikeitė maloniais žodžiais, o paskui Vo- 
lisas perėjo prie reikalo. 

— Aš skambinu dėl Betės Lu Tait. 

Pašnekovas keletą sekundžių patylėjo. 

— Taip? 

— Džimai, panašu, kad mes turime su ja kurių ne ku- 

rių problemų. Ji atvyko pas mus su puikiomis tavo reko- 
mendacijomis. 

— Viskas teisingai. 

— Beje, tavo charakteristika kaip tik ir guli ant mano 
stalo. Joje rašoma, kad ji viena geriausių studentų, ku- 
riuos tu kada nors turėjai. 

— Teisingai. 

— Ir kad jos laukia puiki ateitis medicinoje. 

— Taip. 

— O tau nekilo jokių abejonių? .. 

— Jokių, — ryžtingai pareiškė daktaras Pirsonas.— Ab- 
soliučiai jokių. Galbūt ji paprasčiausiai šiek tiek nervina- 
si. Ji lengvai susijaudinanti, jeigu tu duosi jai šansą, aš 
tikras, kad ji pasirodys iš pačios geriausios pusės. 

— Gerai, atsižvelgsiu į tavo žodžius. Mes tikrai suteik- 
sime jai galimybę parodyti save. Ačiū. 

— Nėra už ką.— Tuo pokalbis ir baigėsi. 

Džimas Pirsonas sėdėjo už savo stalo, niekindamas sa- 
ve už tai, ką prieš kelias minutes padarė. 

„Bet man užvis svarbiau žmona ir vaikai". 


8 skyrius 


Honė Tait turėjo nelaimę gimti šeimoje, kurios visi 
nariai savo tikslų siekė atkakliai dirbdami, pranokdami 
visus lūkesčius. Jos tėvas buvo labai simpatingas stam- 
bios Memfio kompiuterių kompanijos įkūrėjas ir prezi- 
dentas, graži motina, mokslininkė genetikė, ir ganėtinai 
patrauklios vyresniosios seserys-dvynukės, tokios pat pro- 
tingos ir garbėtroškos, kaip ir jų tėvai. Taftų šeima Mem- 
fyje buvo viena žinomiausių. 

Honė atėjo į pasaulį neplanuotai, kai jos seserims jau 
buvo po šešerius metus. 

— Honė — mūsų nedidelis nelaimingas atsitikimas, — 
kalbėjo jos motina savo draugėms.— Aš norėjau daryti 
abortą, tačiau Fredas pasipriešino. Dabar jis to gailisi. 

Ir jeigu Honės seserys buvo simpatingos, tai ji — šiaip 
sau. Seserys mokėsi labai gerai, o Honė — vidutiniškai, 
jos pradėjo kalbėti devynių mėnesių, o Honė ligi dvejų 
metų neištarė nė žodžio. 

— Mes ją vadiname „baidykle“,— juokavo tėvas.— 
Honė — tai bjaurusis ančiukas mūsų šeimoje. Bet aš ne- 
manau, kad ji pavirs puikiąja gulbe. 

Negalima sakyti, kad Honė buvo bjauri, tačiau ir gra- 
žute jos negalima pavadinti. Paprastas, liesas veidas su 
aštriais bruožais, balkšvi plaukai, nepatraukli figūra. Bet 
užtat jos charakteris buvo švelnus ir minkštas, tačiau 
garbėtroškiškoje Taftų šeimoje tai ne itin buvo vertinama. 

Kiek ji save prisiminė, pats didžiausias jos noras buvo 
suteikti tėvams ir seserims džiaugsmo, stengtis, kad jie 
ją mylėtų. Tačiau jos pastangos nuolat pasirodydavo vel- 
tui. Tėvai buvo pernelyg užsiėmę savo karjera, 0 seserys 
siekė prizų grožio konkursuose ir už puikų mokymąsi. Be 
visų Honės bėdų, ji dar buvo ir labai drovi. Valingai ar 
nevalingai, tačiau artimieji sukėlė jai nepilnavertiškumo 
jausmą. 

Vidurinėje mokykloje ji turėjo „damos be kavalieriaus" 
reputaciją. Ji viena eidavo į mokykloje rengiamus šokių 
vakarus, šypsojosi, stengėsi neparodyti, kokia ji nelai- 
minga, nes nenorėjo sugadinti kam nors nuotaiką. Honė 
matė, kaip jos seseris lydi namo patys populiariausi mo- 
kykloje berniukai, o paskui nueidavo į savo kambarį ir 
ruošė pamokas. 

Tačiau stengėsi neverkti. 

Laisvomis dienomis ir per moksleivių atostogas Honė 
sėdėjo su svetimais vaikais, užsidirbdama smulkioms išlai- 
doms pinigų. Jai labai patiko terliotis su mažyliais, ir vai- 
kučiai ją dievino. 

Jeigu Honė nedirbo, ji vaikščiojo po miestą, atrasdama 
sau savąjį Memfį. Ji apsilankė Greislende, kur gyveno 
Elvis Preslis, vaikštinėjo po Bidstritą, kur rinkosi „„žyd- 
rieji“. Apsilankė Gvazdikų muziejuje ir Planetariume, su 
jo riaumojančiais ir trepsinčiais dinozaurais. 

Ir visada viena. 

Honė net neįtarė, kokios stulbinančios permainos jos 
laukia gyvenime. 


Ji žinojo, kad daugelis jos moksladraugių turi lytinius 
santykius su berniukais. Mokykloje apie tai buvo kalba- 
ma nuolat. 

— Tu dar nesidulkinai su Rikiu? Jis pats geriausias. .. 

— Su Džo patiri ištisinius orgazmus. .. 

— Aš vakar vakare buvau susitikusi su Toniu. Jis ma- 
ne užkamavo. Tikras žvėris! Šiandien mes vėl susitinka- 
me... 
Honė stovėjo, klausėsi šitų pokalbių, ir pavydėjo. Jai 
atrodė, kad ji niekada nesužinos, kas yra seksas. „Kas ma- 
nęs geis?“ — galvojo ji. 


Vieną penktadienį mokykloje surengė vakarėlį. Honė 
nesirengė į jį eiti, bet tėvas tarė: 

— Supranti, tu man keli nerimą. Seserys sako, kad ta- 
vęs niekas nekviečia šokti ir į vakarėlį tu nenori eiti to- 
dėl, kad niekas tau neskiria pasimatymų. 

Honė paraudo. 

— Tai netiesa, — paprieštaravo ji — Dabar aš kaip tik 
ir einu į pasimatymą.— „Kad tik jis nepaklaustų su 
kuo“, — pagalvojo Honė. 

Tėvas nepaklausė. 

Taip Honė ir atėjo į tą vakarėlį. Ji sėdėjo įprastiniame 
savo kampe, stebėdama tuos, kas šoko ir linksminosi. 

Ir čia įvyko stebuklas. 


Rodžeris Mertonas, futbolo komandos kapitonas ir pats 
populiariausias vaikinas mokykloje, stovėjo tarp šokan- 
čiųjų ir barėsi su savo drauge. Jis buvo įtraukęs. 

— Tu mėšlinas, savimi patenkintas išsigimėlis! 

— O tu bukagalvė kalaitė! 

— Na ir dulkink pats save. 

— Man nebūtina dulkinti pačiam save, Sale. Aš galiu 
išdulkinti bet kurią, kokios tik panorėsiu. | 

— Tai ir dulkink! — Ir mergina pabėgo iš šokių aikš- 
telės. 

Honė netyčia išgirdo šitą vaidą. 

Mertonas pastebėjo, kad ji žiūri į jį. 

— Ko tu, velniai rautų, įsistebeilijai? — jo liežuvis py- 
nėsi, 

— Nieko,— atsakė Honė. 

— Aš tai kalaitei dar parodysiu! Manai, neparodysiu? 

— Aš... taip. 

— Teisingai, velniai rautų. Išgerkime truputį. 

Honė sutriko. Mertonas aiškiai buvo įgėręs. 

— Supranti, aš... 

— Labai gerai. Aš mašinoje turiu butelį. 

— Aš tikrai ne... 

Jis paėmė Honę už rankos ir ėmė tempti paskui save 
iš salės. Ji paklusniai ėjo paskui Mertoną, nes nenorėjo 
kelti scenos ir daryti jam gėdos. 

Gatvėje Honė pamėgino ištrūkti. 

— Rodžeri, man tai nepatinka. Aš... 


— Ne. Aš... 

— Puiku, tada einam. 

Mertonas privedė ją prie mašinos ir atidarė dureles. 
Honė neryžtingai sustojo. 

— Lipk. 

— Tiktai minutėlei,— įspėjo Honė. 

Ji įlipo į Mašiną todėl, kad nenorėjo sugadinti Rodže- 
riui nuotaikos. Jis atsisėdo šalia. 

— Mes parodysime tai bukai kalaitei, taip? — Rodže- 
ris padavė jai butelį burbono.— Laikyk. 

Ligi šiol Honė tik vieną kartą buvo ragavusi alkoholio 
ir jis jai siaubingai nepatiko. Bet ji nenorėjo užgauti Ro- 
džerio. Ji pažiūrėjo į jį ir nenoriai nugėrė gurkšnelį. 

— Šaunuolė,— pagyrė Rodžeris.— Tu naujokė, tiesa? 

Honė mokėsi gretimoje ae 

— Ne, aš. 

Jis nasi iebks ir ėmė glostyti jai krūtinę. 

Honė išsigandusi atšlijo. 

— Ei, klausyk. Argi tu nenori padaryti man malonu- 
mo? 

Tai buvo magiška frazė. Honė norėjo visiems būti ma- 
loni, ir jeigu tai buvo galima padaryti šitokiu būdu... 

Ant ankštos užpakalinės Mertono mašinos sėdynės 
Honė pirmą kartą patyrė, kas yra seksas, ir jai atsivėrė 
visiškai naujas pasaulis. Pati ji nepajuto didelio malonu- 
mo, bet jai tai ir nebuvo svarbu. Svarbiausia, kad Merto- 
nui buvo malonu. Ją apstulbino, kad jam tai taip malonu, 
jį tiesiog apėmė ekstazė. Ji niekada anksčiau nematė, kad 

kas nors jaustų tokį stiprų pasitenkinimą. „Tai štai, vadi- 
nasi, kaip reikia įsiteikti vyrams ',— toptelėjo jai. 


Honė neturėjo jėgų pamiršti įvykusį stebuklą. Ji gu- 
lėjo lovoje ir prisiminė, kaip kieta Rodžerio varpa įsisk- 
verbė į ją, paskui ėmė judėti vis greičiau, dar greičiau, o 
paskui jis suaimanavo: „O, taip, taip... Dieve mano, tu 
nuostabi, Sale“. 

Honė netgi neskyrė jokio dėmesio tam, kad jis pava- 
dino ją svetimu vardu. Juk ji suteikė malonumą futbolo 
komandos kapitonui! Pačiam populiariausiam vaikinui mo- 
kykloje! „O iš tikrųjų aš net nesupratau, ką darau, — pa- 
galvojo ji.— Štai jeigu aš iš tiesų išmokčiau įsiteikti vy- 
rams..." 

Štai tada Honė ir praregėjo. 


Kitą rytą ji nuėjo į pornografijos parduotuvę Poplarst- 
rite ir įsigijo šešias erotikos knygas. Ji slapčia parsinešė 
jas namo ir skaitė viena savo kambaryje. Tai, kas ten bu- 
vo parašyta, ją apstulbino. 

Honė tiesiog ryte prarijo „„Kvepiantį sodą“, ,,„Kama 
Sutrą“, „Tibetiečių meilės meną“, ,„Ekstazės alchemiją“, o 
paskui jas perskaitė daug atidžiau. 

Ji detaliausiai išstudijavo jaudulį sukeliančias trisdešimt 
septynių lytinio akto pozicijų fotografijas, sužinojo, ką 
reiškia „Pusmėnulis“, „Skritulys“, „Lotoso žiedlapis“, „„De- 
besys". 

Honė tapo aštuonių oralinio sekso būdų ir šešiolikos 
„pasitenkinimo takelių“ specialiste. Ji suprato, kaip iš- 
mokinti vyriškį, kad suteiktų didesnį malonumą. Bent jau 
teoriškai. 

Ji pasijuto galinti pritaikyti savo žinias praktiškai. 

Keletas , Kama Sutros“ skyrių buvo paskirta vyrų su- 
jaudinimo būdams, bet, kadangi Honė supratimo neturėjo, 
kur gauti ten nurodytų kvapų ir tepalų, ji sugalvojo sa- 
vus pakaitalus. 

Kitą dieną pamačiusi mokykloje Rodžerį Mertoną, ji 
priėjo prie jo ir tarė: 

— Man iš tikrųjų patiko tas vakaras. Galbūt pakarto- 
sime?2 

Rodžeriui reikėjo tam tikro laiko, kad prisimintų, kas 
tokia Honė. 

— O, žinoma. Kodėl ne? Mano tėvų nebus šiandien 
vakare. Gal užeisi apie aštuntą valandą? 

Kai ji atėjo pas Mertoną į namus, tai atsinešė su savi- 
mi mažą stiklainiuką klevų sirupo. 

— O šitas kam? — pasidomėjo Rodžeris. 

— Aš tau parodysiu, — pažadėjo Honė. 

Ir parodė. 

Kitą dieną Rodžeris pasakojo apie ją bendraklasiams: 

— Ji tiesiog iškritimas. Jūs nepatikėsite, ką ji išdari- 
nėjo su šiltu sirupu! 

O po pietų jau beveik dešimt berniukų pamėgino pa- 
skirti jai pasimatymą. Nuo šitos dienos Honė kiekvieną 
vakarą išeidavo iš namų. Vaikinai buvo laimingi, todėl ir 
ji jautėsi laiminga. 

Honės tėvai apsidžiaugė netikėtu dukters populiarumu. 

— Mūsų mergaitė galbūt ilgokai brendo, — didžiuoda- 
masis kalbėjo tėvas, — tačiau dabar ji pavirto tikrąja Taft! 


* * * 


Honės matematikos pažymiai visada buvo prasti, ir ji 
suprato, kad su triukšmu susikirs per baigiamąjį egzami- 
ną. Matematikos mokytojas ponas Jansonas buvo vien- 
gungis ir gyveno netoli mokyklos. Kartą vakare ji apsi- 
lankė pas jį. Atidaręs duris, mokytojas nustebęs įsmeigė 
į ją akis. 

— Honė! Ko tau reikia? 

— Man reikalinga jūsų pagalba,— atsakė Honė.— Tė- 
vas mane užmuš, jeigu aš susikirsiu per egzaminą. Aš at- 
sinešiau matematikos uždavinių ir, jeigu jūs nepriešta- 
raujate, norėčiau su jumis juos paspręsti. 

Jansonas akimirką sutriko. 

— Taip nedaroma, bet... tiek to. 


Ponui Jansonui Honė patiko. Ji buvo nepanaši į kitas 
savo klasės mergaites. Visos jos atrodė abejingos ir nesi- 
varžančios, o tuo tarpu Honė atrodė gera ir rūpestinga, ji 
visada stengėsi padaryti kitiems malonumą. Tiktai gaila, 
kad ji neturėjo gabumų matematikai. 

Ponas Jansonas atsisėdo ant sofos šalia Honės ir pra- 
dėjo aiškinti jai logaritmų paslaptis. 

Tačiau Honei rūpėjo ne logaritmai. Kol ponas Janso- 
nas kalbėjo, ji pamažėle slinkosi vis arčiau ir arčiau. Ir 
štai jau Honė ėmė kvėpuoti mokytojui į kaklą ir ausį, ir, 
dar nespėjus ponui Jansonui susivokti kas vyksta, jis pa- 
matė, kad atsegtos jo kelnės. 

Jis apstulbęs įsistebeilijo į savo mokinę. 

— Ką tu darai? 

— Aš geidžiu jūsų nuo pat to momento, kai pamačiau 
pirmąjį kartą, — atsakė Honė, atidarydama savo rankinu- 
ką ir išsiimdama iš jo mažą stiklainį su plakta grietinėle. 

— O čia kas? 

— Leiskite, aš jums parodysiu... 

Matematikos egzaminą Honė išlaikė labai gerai. 


Tačiau nepaprastą Honės populiarumą nulėmė ne tik 
sirupai, plakta grietinėlė ir kitos priemonės. Tam populia- 
rumui padėjo ir žinios, kurių ji pasisėmė iš senovės eroti- 
nių traktatų. Ji savo partnerius glumino sekso technika, 
apie kurią jie supratimo neturėjo, nes tai buvo seniai už- 
miršta technika, kuri buvo populiari prieš daugelį amžių. 
Žodžiui „ekstazė“ Honė suteikė naują prasmę. 

Jos pažymiai mokykloje momentaliai pagerėjo taip, kad 
pralenkė seserų pažymius, kai tos mokėsi mokykloje. Ho- 
nę kvietė pietų į restoraną „Praivit Ai“, į klubą ,„Bombėj 
baisikl“, vedėsi į čiuožyklą „Ais Keipedes“, slidinėti į Si- 
de Klifą, šokinėti su parašiutu į oro uostą „Lendis“. 

„ Taigi reikalai mokykloje klostėsi kuo puikiausiai. Kar- 
tą vakarieniaujant tėvas pradėjo pokalbį. 

— Tu veikiai baigsi mokyklą. Laikas pagalvoti apie 
ateitį. Ar tu nusprendei, ką darysi? 

Ji momentaliai atsakė: 

— Aš noriu būti medicinos seserimi. 

Tėvo veidas paraudo. 

— Tu turi galvoje gydytoja. 

— Ne, tėti. Aš... 

— Bet juk tu Taift. Ir jeigu nori mokytis medicinos, 
tai būsi gydytoja. Aišku? 

— Taip, tėti. 

Honė pasakė tėvui tiesą, kai sakė, jog nori tapti medi- 
cinos seserimi. Jai patiko prižiūrėti žmones, padėti jiems, 
terliotis su jais. Tačiau ją labai gąsdino perspektyva tapti 
gydytoja ir atsakyti už žmonių gyvybes. Ir vis dėlto ji su- 
prato, kad nereikia nervinti tėvo. „Tu juk Taft“. 


Bendrojo atestato balo neužteko, kad galėtų stoti į me- 
dicinos koledžą, tačiau jį kompensavo įtakingos tėvo pa- 
žintys. Taftas buvo vienas pagrindinių Tenesio valstijos 
Noksvilo medicinos koledžo rėmėjų. Jis susitiko su deka- 
nu, daktaru Džimu Pirsonu. 

— Jūs prašote didelės paslaugos,— tarė Pisonas,— bet 
mes padarysime štai ką: aš priimsiu Honeę bandomajam lai- 
kotarpiui. Jeigu po šešių mokslo mėnesių mes prieisime 
išvadą, kad jai nėra prasmės tęsti mokslą, tai mes ją iš- 
brauksime. 

— Labai gerai. Pamatysite, ji jus nustebins, — patiki- 
no Taftas. 

Tr jis pasirodė teisus. 


Honės tėvas apgyvendino ją Noksvile pas savo pus- 
brolį, dvasiškąjį tėvą Duglą Liptoną. 

Duglas Liptonas buvo vietos baptistų bendruomenės 
galvą. Jam buvo arti šešiasdešimties, o jo žmonai dar de- 
šimčia metų daugiau. 

Dvasininkas labai apsidžiaugė, kai Honė apsigyveno 
jų namuose. 

—- Ji tarsi gurkšnis gaivaus oro,— pasakė jis žmonai. 

Duglas Liptonas dar nebuvo matęs tokio žmogaus, ku- 
ris taip trokštų padaryti kitiems malonumą. 


Paskaitos koledže Honei sekėsi neblogai, tačiau noro 
mokytis ji nejautė. Mokėsi tiktai todėl, kad norėjo įtikti 
tėvui. 

Dėstytojams ji patiko. Turėjo Honė to įgimto gerumo, 
kuris papirko profesorius, ir jie linkėjo jai sėkmės. 

Kad ir kaip komiška, tačiau blogiausiai Honei sekėsi 
anatomija. Po dviejų mokymosi mėnesių dėstytojas pasi- 
kvietė ją į kabinetą. 

— Bijau, kad jums nepavyks išlaikyti anatomijos eg- 
zamino,— liūdna mina pranešė jis. 

„To negali būti — pagalvojo Honė.— Aš negaliu taip 
nuvilti tėvo. Ką tokiais atvejais patarė Bokačas?“ 

Honė priėjo prie profesoriaus arčiau. 

— Aš į šitą koledžą stojau tiktai dėl jūsų. Aš tiek daug 
apie jus girdėjau.— Ji prisislinko dar arčiau— Aš noriu 
būti panaši į jus.— Dar arčiau.— Gydytojos profesija — 
tai viskas mano gyvenime.— Ir dar arčiau.— Prašau jus 
man padėti... 

Kai po valandos Honė išėjo iš profesoriaus kabineto, 
ji nešėsi atsakymus į egzaminų bilietus. 


Besimokydama medicinos koledže Honė paėmė nagan 
dar kelis profesorius. Jos išvaizda buvo tokia bejėgiška, 
kad jie tiesiog negalėdavo jai atsakyti. Kiekvienas profe- 
sorius didžiavosi tuo, kad Honė būtent dėl jo kraustosi iš 
proto, ir kiekvienas jautėsi nesmagiai, kad pasinaudojo 
jos nepatyrimu. 

Paskutine Honės auka tapo daktaras Džimas Pirsonas. 
Jis buvo suintriguotas pasiekusių jį gandų apie nepapras- 
tą jos seksualinį meną. Kartą Pirsonas pakvietė Honę į sa- 
vo kabinetą, kad aptartų jos pažangumą. Honė atsinešė 
nedidelę dėžutę su cukraus pudra, ir veikiai viskas buvo 
baigta. Daktaras Pirsonas pakliuvo ant kabliuko, kaip ir 
visi kiti. Honė padėjo jam pasijusti jaunu ir nepavargstan- 
čiu, karaliumi, kuris ją pavergė ir pavertė verge. 

Apie žmoną ir vaikus daktaras Pirsonas stengėsi ne- 
galvoti. 


Honei labai patiko šventasis tėvas Duglas Liptonas, ir 
ją trikdė, kad jo žmona tokia sudžiūvusi, šalta moteris, 
kuri, be to, nuolat jį barė. Jai buvo gaila dvasininko. „Jis 
nenusipelnė tokio elgesio — galvojo ji, — jam reikalingas 
švelnumas ir dėmesys". 

Sykį vėlai vakare, kai ponia Lipton išvažiavo iš miesto 
aplankyti savo sesers, Honė užėjo pas dvasininką į miega- 
mąjį. Ji buvo visiškai nuoga. 

— Duglai... 

Jis tuojau pat atsimerkė. 

— Honė? Ar tau viskas gerai? | 

— Ne,— atsakė ji.— Ar galiu aš su tavimi pasikalbėti? 

— Žinoma.— Dvasininko ranka siektelėjo lempos. 

— Nedek šviesos.— Ji šmurkštelėjo į lovą ir atsigulė 
šalia jo. 

— Kas atsitiko? Ar tu blogai jautiesi? 

— Aš nerimauju. 

— Dėl ko? 

— Dėl tavęs. Tu vertas meilės. Ir aš noriu tave mylėti. 

Liptonas visiškai išsibudino. 

— Dieve mano! Bet tu juk visiškai vaikas. Turbūt tu 
juokauji. 

— Aš kalbu rimtai. Tavo žmona tavęs visai nemyli. .. 

— Hone, bet tai neįmanoma! Tau geriau grįžti į savo 
kambarį. ..— Dvasininkas pajuto, kaip jos nuogas kūnas 
glaudžiasi prie jo.— Hone, mes neturime to daryti. Aš... 

Mergaitės kūnas užgulė jį, jos lūpos prisispaudė prie 
jo lūpų. Tą naktį ji praleido jo lovoje. 

Šeštą valandą ryto miegamojo durys atsidarė, ir įėjo 
ponia Lipton. Ji pastovėjo, žiūrėdama į meilužius, paskui, 
netarusi nė žodžio, išėjo. 

Po dviejų valandų šventasis tėvas Duglas Liptonas sa- 
vo garaže nusižudė. 

Išgirdusi šitą naujieną, Honė neteko žado, ji tiesiog ne- 
galėjo patikėti tuo, kas atsitiko. 

Atvažiavęs į namus šerifas pasikalbėjo su ponia Lip- 
ton. 

Baigęs pokalbį, jis susirado Honę. 

— Gerbdami jo šeimą mes ketiname šventojo tėvo mir- 
tį kvalifikuoti kaip savižudybę dėl nežinomos priežasties, 
tačiau siūlau jums nešdintis kuo grečiau po velnių iš šito 
miesto. | 

Ir Honė nuvyko į San Francisko apygardos ligoninę 
„Embarkadero'. 

Su puikiomis daktaro Džimo Pirsono charakteristiko- 
mis. 


9 skyrius 


Peidžei laikas liovėsi egzistavęs. Dienos ir naktys su- 
siliejo į begalinę virtinę. Ligoninė tapo viso jos gyveni- 
mo prasme, 0 pasaulis už ligoninės sienų atrodė tolima, 
nepažįstama planeta. 

Atėjo ir praėjo Kalėdos, prasidėjo naujieji metai. Ta- 
me, kitame pasaulyje JAV kariuomenė išlaisvino Kuveitą 
nuo Irako grobikų. 

Iš Alfredo nebuvo jokių žinių. ,,Jis supras, kad padarė 
klaidą, — galvojo Peidžė.— Jis sugrįš pas mane“. 

Anksti rytą suskambėjo telefonas, bet staiga liovėsi 
skambėjęs. Peidžė šitą skambutį priskyrė visiems tiems 
mįslingiems ir bauginantiems atvejams, kurie paskutiniu 
metu jai nutikdavo. Tartum baisūs sapnai... tačiau, deja, 
visa tai vyko tikrovėje. 

Įprastinis darbas vyko pašėlusiu tempu. Nebuvo laiko 
kaip reikiant pasižiūrėti pacientą. Visi jie buvo tiesiog 
tulžies pūslėmis, trūkusiomis kepenimis, sutrupintomis 
šlaunimis, sužalotais stuburais. 

Ligoninė buvo tarsi džiunglės, pilnos mechaninių de- 
monų — deguonies kaukių, širdies darbo stebėjimo apa- 
ratų, rentgeno aparatų. Ir kiekvienas šitų demonų turėjo 
specifinį savo garsą. Švilpčiojimą, dūzgimą, nuolatiniai 
kvietimai per garsiakalbį susiliejo į vieną garsą, nepake- 
liamą kakofoniją. 

Antrieji ordinatoriavimo metai jau leido žengti ant 
kito laiptelio. Jauniesiems gydytojams patikėjo atsakinges- 
nį darbą, o jie stebėjo naujai atvykusius medicinos ko- 
ledžų absolventus ir žiūrėjo į juos atsainiai ir iš aukšto. 

— Vargšučiai. —tarė Ketė Peidžei— Jie supratimo 
neturi, kur pakliuvo. 

— Tačiau labai greitai supras. 

Peidžei ir Honei kėlė nerimą Ketės elgesys. Ji liesėjo 
ir atrodė prislėgta. Draugės pastebėjo, kad, kai jos kreip- 
davosi į ją, Ketės žvilgsnis įsmigdavo į tolį, tarsi jos min- 
tys buvo kažkur kitur. Retkarčiais ji atsiliepdavo į kažin 
kokius mįslingus telefono skambučius, ir po kiekvieno jų 
jos depresija tik stiprėjo. 

Peidžė ir Honė nutarė su ja pasikalbėti. 

— Ar tu turi nemalonumų? — paklausė Peidžė— Tu 
juk žinai, kad mes tave mylime ir norėtume padėti. 


— Ačiu, aš jums labai dėkinga, bet jūs man L pagcu 
negalite. Tai piniginės problemos. 


Honė nustebusi pažiūrėjo į Kete. 

— Kam tau reikalingi pinigai? Mes juk niekur ne- 
vaikštome, o ir vaikščioti po parduotuves nėra laiko. 
Mes... 

— Tai ne man. Mano broliui.— Anksčiau Ketė nieka- 
da neužsimindavo apie savo brolį. 

— O aš ir nežinojau, kad tu turi brolį — nustebo Pei- 
džė. 

— Ar jis gyvena San Franciske? — pasidomėjo Honė. 

Ketė sutriko. 

— Ne. Jis gyvena Detroite. Kada nors jūs su juo susi- 
pažinsite. 

— Su malonumu. O ką jis veikia? 

— Jis... verslininkas.— Ketė šiek tiek sumišo.— Dabar 
jo reikalai prasti, tačiau viskas susitvarkys. Maikas visa- 
da išsikrapšto iš tokios padėties. 

„Viešpatie, padaryk taip, kad aš būčiau teisi“. 


Haris Baumanas taip pat buvo ordinatorius, bet persi- 
kėlė į San Franciską iš Ajovos. Linksmas, dalingas vaiki- 
nas, besistengiantis su visais sutarti. 

Kartą jis pašnekino Peidžę. 

— Aš rytoj vakare rengiu nedidelį vakarėlį. Jeigu tu, 
gydytoja Hanter ir gydytoja Taift laisvos, kodėl jums ne- 
atėjus pas mane? Manau, jums patiks. 

— Puiku, — sutiko Peidžė— Ką mes turime atsinešti? 

Baumanas nusijuokė. 

— Atsinešti nieko nereikia. 

— Tu tikras? Butelį vyno ar... 

— Pamiršk tai! Vakarėlis vyks kukliame mano butuke. 

„Kuklus butukas“ pasirodė esąs dešimties kambarių 
ir apstatytas antikvariniais baldais. 

Įėjusios vidun, visos trys draugės nustebusios sustin- 
g0. 

— Dieve mano! — sušuko Ketė.— Iš kur visa tai? 

— Man užteko proto gimti sumaniam tėvui, — atsakė 
Baumanas.— Jis visus savo pinigus paliko man. 

— Ir tu dar dirbi? — nusistebėjo Ketė. 

Baumanas nusišypsojo. 

— Man patinka gydytojo profesija. 

Vaišino Baumanas didžiojo eršketo ikrais, žąsies kepe- 

nėlių paštetu, rūkyta škotiška lašiša, austrėmis, krabais ir 
šampanu „Kristalas“. 

Baumanas buvo teisus. Joms labai pas jį patiko. 

— Tiesiog neįsivaizduoji, kaip aš tau dėkinga, — tarė 
Peidžė Hariui, kai jos jau ruošėsi išeiti. 

— O šeštadienį jūs laisvos? — pasidomėjo jis. 

— Taip. 

— Aš turiu nedidelę motorinę valtį. Galiu jus pave- 
žioti. | 

— Labai viliojamai skamba. 


Ketvirtą valandą ryto, kai Ketė buvo giliai įmigusi bu- 
dėtojų kambaryje, pasigirdo kvietimas iš selektoriaus: 

— Gydytoja Hanter, trečioji neatidedamos pagalbos 
palata... Gydytoja Hanter, trečioji neatidedamos pagal- 
bos palata. 

Grumdamasi su nuovargiu, Ketė nusiropštė nuo kuše- 
tės. Kumščiais trindama akis, ji liftu nusileido į trečiąją 
palatą. 

Palei palatos duris ją pasitiko sanitaras. 

— Antai jis, kampe, ant kušetės. Jam labai skauda. 

Ketė priėjo prie paciento. 

— Aš gydytoja Hanter,— mieguistu balsu prisistatė ji. 

Pacientas sudejavo. 

— Viešpatie, gydytoja, padarykite ką nors. Skausmas 
tiesiog žudo mane. 

Ketė užgniaužė žiovulį. 

— Ar seniai jums skauda nugarą? 

— Maždaug dvi savaites. 

Ketė nustebusi pažiūrėjo į jį. 

— Dvi savaites? Kodėl jūs anksčiau nesikreipėte į 
mus? 

Pacientas pamėgino pajudėti ir mirktelėjo. 

— Tiesą sakant, aš nekenčiu ligoninės. 

— Tada kodėl dabar atvažiavote? 

Paciento veidas pagyvėjo. 


„ ir, jeigu 
jūs išgydysite mano nugarą, aš galėsiu pasimėgauti šituo 
reginiu. 

Ketė sunkiai atsiduso. 

— Golio turnyras. 

— Taip. 

Ji sunkiai tvardėsi. 

— O žinote ką, eikite jūs namo. Išgerkite dvi tabletes 
aspirino ir, jeigu rytą nesijausite geriau, paskambinkite 
man.— Ketė išėjo iš palatos, palikusi pacientą iš nuosta- 
bos pražiota burna. 


„Maža motorinė valtelė“, apie kurią anąsyk užsiminė 
Haris Baumanas, pasirodė esanti beveik penkiasdešimties 
pėdų ilgio motorinė jachta. 

— Sveikos atvykusios į mano valtį! — sušuko jis, svei- 
kindamas Peidžę, Ketę ir Hone. 

Honė susižavėjusi apžiūrinėjo jachtą. 

— Ji tiesiog puiki, — nesusilaikė ir pagyrė Peidžė. 

Tris valandas jie plaukiojo po įlanką, mėgaudamiesi 
šilta vasaros diena. Pirmą kartą po daugelio savaičių visi 
jie tikrai ilsėjosi. 

Kai jachta išmetė inkarą prie Eindželo salos ir visi ki- 
bo į prabangius pietus, Ketė tarė: 

— Štai čia tai bent gyvenimas! Negrįžkime į krantą. 

— Nuostabi mintis, — palaikė ją Honė. 

Taip, tai buvo palaiminga diena. 

Paskui visi grįžo į jachtą, ir Peidžė kreipėsi į Bauma- 
ną. 

— Negaliu tau apsakyti, kaip man čia patinka. 

— Man malonu tai girdėti — Jis lengvai paplekšnojo 
jai per petį — Galime pakartoti. Bet kuriuo metu. Jūs vi- 
sos trys visada pageidaujamos viešnios mano jachtoje. 

„Koks malonus vyriškis“. — pagalvojo Peidžė. 

* * * 


Honei patiko dirbti gimdymo skyriuje. Jo palatose gim- 
davo naujos gyvybės, naujos viltys. Tai buvo begalinis, 
džiaugsmingas procesas. 

Pirmąjį kartą gimdančios moterys nervinosi, bijojo, o 
tos, kurios tai jau kadaise patyrė, galvojo tiktai apie tai, 
kad viskas greičiau baigtųsi. 

Viena iš gimdyvių, kuriai prasidėjo sąrėmiai, Honei 
pasakė: | 

— Ačiū Dievui! Niekaip negaliu sulaukti, kada vėl ga- 
lėsių pamatyti savo batelių galus. 

Jeigu Peidžė būtų rašiusi dienoraštį, tai rugpjūčio pen- 
kioliktąją būtų apvedusi raudonu pieštuku. Būtent tą die- 
ną jos gyvenime pasirodė Džimis Fordas. 

Džimis dirbo sanitaru. Peidžė dar niekada nebuvo su- 
tikusi tokio linksmo charakterio, tokio nuolat besišypsan- 
čio žmogaus. Jis buvo neaukštas, liesas, atrodė maždaug 
septyniolikos metų. Iš tikrųjų jam buvo dvidešimt pen- 
keri, ir jis lakstė po ligoninės koridorius kaip nenurims- 
tantis viesulas. Niekas jo negalėjo nuliūdinti. 

Džimis nuolat vykdė kieno nors pavedimus, jis visiškai 
neturėjo subordinacijos jausmo; todėl su gydytojais me- 
dicinos seserimis ir sanitarais jis elgėsi visiškai vienodai. 

Džimis Fordas labai mėgo pasakoti anekdotus. 

— Ar jūs girdėjote apie sugipsuotą pacientą? Vaikinas, 
gulėjęs ant gretimos lovos, paklausė jį, kokiu būdu jis už- 
sidirbdavo pragyvenimui. Tas atsakė: „Aš buvau langų 
plovėju ,,„Empairsteit bilding"“. Tada paklausė jau kitas vai- 
kinas: „(O kada išėjai iš darbo?" „Kai kritau, maždaug pu- 
siaukelėje“. 

Džimis visada juokėsi ir su malonumu padėdavo kiek- 
vienam, kam jis buvo reikalingas. 

Peidžę jis dievino. 

— Kada nors aš taip pat tapsiu gydytoju. Noriu būti 
panašus į jus. 

Jis visą laiką atnešdavo jai kuklių dovanėlių: ledinu- 
kų, suvenyrų, Mažyčių žaisliukų. Ir kiekvieną dovanėlę 
palydėdavo anekdotu. 

Hjustone vyriškis sustabdo praeivį ir klausia: ,„Kaip 
man kuo greičiau pakliūti į ligoninę?" „(O tu pasakyk ką 
nors blogo apie Teksasą. 

Jo anekdotai buvo siaubingi, bet Džimis juos pasakojo 
labai žaismingai. | 

Į ligoninę jie su Peidže ateidavo tuo pačiu metu, ir jis 
visada privažiuodavo prie jos savo Motociklu. 

— Pacientas klausia: „Ar mano operacija pavojinga?" 
O chirurgas atsako: „Ne. Operacija, kuri kainuoja du šim- 
tus dolerių, negali būti pavojinga". 

Ir nubėgdavo tvarkyti savų reikalų. 


7 — 1047 07 


Jeigu Peidžė, Ketė ir Honė vienu metu turėdavo lais- 
vą dieną, jos eidavo pasivaikščioti po San Franciską. Ap- 
silankė „(Danų malūne“, „Japonų arbatos sode“, vaikštinė- 
jo Žvejų krantine, žiūrėjo „Karen“ teatre pjeses, vakarie- 
niavo restorane „„Macharani“ Poststrite. Visi padavėjai 
čia buvo indai, ir Peidžė apstulbino Ketę ir Honę, kai 
kreipėsi į juos hindi kalba: „„Hum Hindustani baht bahut 
Oocho bolta hi' — ir nuo šito momento jos ten tapo pačio- 
mis garbingiausiomis lankytojomis. 

— Kur tu išmokai indų kalbos? — paklausė Honė. 

— Hindi, — pataisė Peidžė ir sutriko.— Mes... Aš tam 
tikrą laiką gyvenau Indijoje... 

Atmintyje prisiminimai buvo dar labai gyvi. Jie su 
Alfredu Agroje, apžiūrinėja Tadž Machalį. 

„Šachas Džachanas pastatė jį savo žmonai. Statė jį 
dvidešimt metų, Alfredai". 

„Aš taip pat pastatysiu tau Tadž Machalį. Ir man ne- 
įdomu, kiek laiko tam reikės!“ 

„Tai Karena Terner. Mano žmona". 

Peidžė išgirdo savo vardą ir grįžo į tikrovę. 

— Peidže...— Ketė sunerimusi sužiūro į ją.— Ar tau 
bloga? 

— Ne. Viskas gerai. 


Sekinantys budėjimai tęsėsi. Vėl atėjo ir praėjo Kalė- 
dos, antrieji ordinatoriavimo metai peržengė į trečiuosius, 
tačiau niekas nepasikeitė. Ligoninė gyveno savo gyveni- 
mą, nesusijusį su išoriniu pasauliu. Karai, badas ir katast- 
rofos tolimose šalyse blanko, palyginus su kiaurą parą 
vykstančia kova už pacientų gyvybę. 

Ketė ir Peidžė susitiko ligoninės koridoriuje, Ketė nu- 
sišypsojo ir paklausė: 

— Na, kaip linksminiesi? 

— Kada tu miegojai paskutinį kartą? — savo ruožtu 
pasidomėjo Peidžė. 

Ketė atsiduso. 

— Kas gali tai atsiminti? 

Jos vilko šitą jungą ilgas dienas ir naktis, stengdamo- 
sios nepalūžti, suvalgydavo sumuštinius, kai būdavo lai- 
ko, ir užgerdavo juos šalta kava iš popierinių stiklinaičių. 

Vyrų užkabinėjimai tapo Ketės gyvenimo dalimi, Šlykš- 
tūs pasiūlymai buvo labai dažni, ir ne tik iš gydytojų, 
bet ir pacientų pusės. Visi jie mėgino pasiguldyti ją į l0= 
vą. Tačiau ir gydytojai, ir pacientai sulaukdavo vienodo 
atsakymo: „Pasaulyje nėra vyriškio, kuriam aš leisiu save 
paliesti“. 

Ir ji tikrai tuo tikėjo. 


Vieną rytą, kai Ketė buvo labai užimta, pasigirdo eili- 
nis Maiko skambutis. 

— Sveika, sesute. 

Ketė žinojo, kas bus toliau. Ji išsiuntė jam visus pini- 
gus, kuriuos jai pavyko sutaupyti, tačiau sielos gilumo- 
je Ketė suprato, kad ir kiek ji jam pasiųstų, Maikui vis 
vien bus mažai. 

— Man velniškai nepatogu tau įgristi, Kete. Tikrai. 
Tačiau aš turiu nedidelių nemalonumų.— Maiko balsas 
skambėjo įtemptai. 

— Maikai... ar tau nieko blogo neatsitiko? 

— Ne. Viskas gerai. Nieko rimto. Tiesiog aš prasisko- 
linau vienam vaikinui, o jam prireikė pinigų, ir aš pa- 
galvojau... 

— Aš pažiūrėsiu, ką galėsiu padaryti, — bejėgiškai iš- 
tarė Ketė. 

— Ačiū. Aš juk visada galiu tikėtis tavo pagalbos, se- 
sute, tiesa? Aš tave myliu. 

— Aš taip pat tave myliu, Maikai. 


Sykį Ketė pasakė Peidžei ir Honei: 

— Ar žinote, ko mums visoms reikia? 

— Mėnesį pamiegoti? 

— Atostogų. Štai ko mums reikia. Paslampinėti po Eli- 
ziejaus laukus, pažiopsoti į prabangių parduotuvių vitri- 
nas. 

— Tikrai. Visas pirmosios klasės turas! — Peidžė su- 
kikeno.— Ištisas dienas miegosime, o naktimis linksminsi- 
mės. . 

Honė nusijuokė. 

— Skamba labai viliojamai. 

— Po kelių mėnesių mes gausime atostogų. Kodėl 

mums visoms trims kur nors nenuvažiavus? — pasiūlė Pei- 
džė. 

— Puiki mintis, — entuziastiškai palaikė Ketė.— Šešta- 
dienį užeikime į turizmo agentūrą. 

Tris dienas, likusias ligi šeštadienio, jos su įkvėpimu 
kūrė atostogų planus. 

— Aš siaubingai trokštu pamatyti Londoną. Galbūt pa- 
vyks pamatyti karalienę. 

— O aš noriu į Paryžių. Turbūt tai pats romantiškiau- 
sias Miestas pasaulyje. 

— O aš svajoju pasiirstyti gondola po Veneciją, mėnu- 
liui šviečiant! 

„Galbūt medaus mėnesį mes praleisime Venecijoje,— 
prisiminė Peidžė Alfredo žodžius.— Ar tau patinka tokia 
idėja?" 

„O taip!" 

Įdomu, ar nuvežė Alfredas Kareną povestuvinės kelio- 
nės metu į Veneciją? 

Šeštadienio rytą draugės nuėjo į turizmo agentūrą 
„Korniš“ Panelstrite. 

Agentūros tarnautoja sutiko jas maloniai. 

— Kokie turai jus domina? 

— Mes norėtume važiuoti į Europą... Londoną, Pary- 
žių, Veneciją. .. 

— Puiku. Mes turime keletą turų... 

— Ne, ne,— Peidžė žvilgtelėjo į Honę ir šyptelėjo.— 
Tiktai pirmos klasės. 

— Teisingai. Lėktuvas, pirmos klasės salonas, — palai- 
kė ją Ketė. 

— Ir viešbučiai pirmos klasės, — pridėjo Honė. 

— Ką gi, galiu parekomenduoti jums viešbutį ,„„Ric“ 
Londone, „Kriljon“ Paryžiuje, „Kipriani“ Venecijoje ir... 

— Galbūt jūs galite duoti mums prospektų?— paprašė 
Peidžė.— Mes juos peržiūrėsime, o paskui nuspręsime. 

— Žinoma.— Agentūros atstovė įteikė joms reklami- 
nius prospektus. 

Peidžė labai mikliai vieną jų pervertė. 

— Jūs ir jachtas nuomojate? 

— Taip. 

— Puiku. Galbūt mes išsinuomosime jachtą. 

— Labai gerai. Kai galutinai apsispręsite, praneškite 
man, ir aš su malonumu viską jums suorganizuosiu. 

— Mes pranešime, — pažadėjo Honė. 

— Bet juk tai tiesiog svajonė, argi ne? 

— Nepergyvenk,— patikino ją Peidžė— vieną gražią 
dieną mes aplankysime šituos miestus. 


10 skyrius 


Vyriausiasis apygardos ligoninės ,,„Embarkadero“ gy- 
dytojas Seimuras Vilsonas buvo nualintas nepakeliamo 
darbo. Tiek daug pacientų, bet tiek mažai gydytojų, medi- 
cinos seserų ir valandų per parą. Jis jautėsi kaip skęstan- 
čio laivo kapitonas, kuris blaškosi po laivą, beviltiškai 
mėgindamas užkimšti visas skyles. 

Šiuo momentu gydytojo Vilsono nerimas buvo susijęs 
su Hone Taft. Jeigu kai kuriems gydytojams ji, atrodo, la- 
bai patiko, tai patikimi ordinatoriai ir medicinos seserys 
pranešdavo, kad gydytoja Taft visiškai nesusidoroja su 
savo darbu. 

Galų gale gydytojas Vilsonas nutarė pasikalbėti su Be- 
nu Volisu. 

— Aš noriu atsikratyti vienos iš gydytojų — pareiškė 
jis Volisui. — Ordinatoriai, su kuriais ji drauge vizituoja, 
praneša, kad ji visiškai nekompetentinga. 

Volisas Honę prisiminė. Juk būtent jos pažymiai buvo 
geriausi ir puikiausios rekomendacijos. 

— Nieko nesuprantu — atsakė jis Vilsonui.— Matyt, 
čia kažin kokia klaida.— Jis sekundę pagalvojo.— Žinai, 
ką mes padarysime, Seimurai? Kas iš tavo gydytojų pats 
priekabiausias? 

— Tedas Alisonas. 

— Labai gerai. Rytoj rytą pasiųsk Honę Taft vizituoti 
su gydytoju Alisonu. Ir jeigu jis tau praneš, kad ji ne- 
kompetentinga, aš jos atsikratysiu. 

— Visiškai teisingai. Ačiū, Benai. 

Per pietus Honė pranešė Peidžei, kad kitą rytą ji tu- 
rės vizituoti su gydytoju Alisonu. 

— Aš jį žinau. Jo bjauri reputacija, — pasidalino savo 
samprotavimais Peidžė. 

— Aš irgi girdėjau, — mąsliai ištarė Honė, 

O tuo pačiu momentu kitame ligoninės sparne Seimu- 
ras Vilsonas kalbėjosi su Tedu Alisonu. Alisonas buvo 
veteranas, išdirbęs medicinoje dvidešimt penkerius metus. 
Kadaise jis tarnavo karo gydytoju laivyne ir ligi šiol iš- 
saugojo kariškus įpročius. 

Seimuras Vilsonas jam nurodė: 

— Aš noriu, kad jūs įdėmiai stebėtumėte gydytoją 
Taift. Jeigu paaiškės, kad ji nekompetentinga, ji bus atleis- 
ta. Aišku? 

— Aišku. 

Tokia užduotis Alisonui buvo prie širdies. Kaip ir Sei- 
muras Vilsonas, jis niekino nekompetentingus gydytojus. 
O be to, gydytojas Alisonas buvo tvirtai įsitikinęs, kad, 
jeigu moterys pasirenka mediciną, jos turi dirbti tik me- 
dicinos seserimis. Jeigu tai visiškai patenkino Florensę 
Naitingeil, tai turi patenkinti ir kitas moteris. 


Kitą dieną šeštą valandą ryto ordinatoriai susirinko ko- 
ridoriuje laukdami, kol prasidės vizitacija. Grupę sudarė 
gydytojas Alisonas, jo pagrindinis padėjėjas Tomas Ben- 
sonas ir penki ordinatoriai, įskaitant Honę Taft. 

Stebėdamas Honę, gydytojas Alisonas pagalvojo: „Pui- 
ku, seserėle, dabar mes išsiaiškinsime, ką tu sugebi“. Jis 
atsisuko į ordinatorius. 

— Pradėsime. 

Pirmoji pacientė pirmoje palatoje buvo jaunutė mer- 
gaitė. Ji gulėjo ant lovos šiltai apklota ir miegojo. 

— Labai gerai, — pradėjo gydytojas Alisonas,— o da- 
bar visi pasižiūrėkite jos medicinos kortelę. 

Ordinatoriai ėmė studijuoti ligonės kortelę, o gydyto- 
jas Alisonas kreipėsi į Honę: 

— Pacientę kankina karštinė, drebulys, bendras negala- 
vimas ir neturi apetito. Temperatūra, kosulys ir plaučių 
uždegimas. Kokia bus jūsų diagnozė, gydytoja Taft? 

Honė susiraukusi tylėjo. 

— Taigi? 

— Na-a,— mąsliai pradėjo Honė,— aš sakyčiau, kad ji 
galbūt serga psitakoze. .. papūgų liga. 

Gydytojas Alisonas nustebęs pažiūrėjo į ją. 

— Kodėl... kodėl jūs taip nusprendėte? 

— Simptomai yra tipiški psitakozei, o dar aš pastebė- 
jau kortelėje, kad ji dirba ne visą darbo dieną Zoopar- 
duotuvėje pardavėja. Psitakoze užsikrečiama nuo sergan- 
čių papūgų. 

Alisonas lėtai linktelėjo. 

— Taip... labai gerai. Ar jūs žinote, kaip reikia gy- 
dyti? 

— Taip. Dešimtį dienų vartoti tetracikliną, griežtas 10- 
vos režimas, gerti daug skysčių. 

Gydytojas Alisonas pasisuko į likusius ordinatorius. 

— Jūs girdėjote? Gydytoja Taft absoliučiai teisi. 

Ir jie nuėjo prie kito paciento. 

Gydytojas Alisonas kreipėsi į ordinatorius: 

— Jeigu pažiūrėsite į jo kortelę, tai pamatysite tokius 
simptomus: mezotelio uždegimas, kraujoplūdis ir nuovar- 
gis. Kokia jūsų diagnozė? 

Kažin kuris iš ordinatorių spėjo: 

— Panašu į vieną plaučių uždegimų formą. 

— Gali būti ir vėžys, — pasakė savo nuomonę jo kole- 
ga. 
Gydytojas Alisonas kreipėsi į Honę. 

— O jūs kaip manote, gydytoja? 

Honė vėl nutaisė mąslią miną. 

— Iš pirmo žvilgsnio, aš įtarčiau fibrozinę pneumo- 
koniozę, apsinuodijimo asbestu formą. Jo kortelėje nuro- 
dyta, kad jis dirba kilimų fabrike. 

Gydytojas Alisonas negalėjo nuslėpti savo susižavėji- 
mo. 

— Puiku! Puiku! Galbūt žinote ir kaip gydyti? 

— Labai gaila, tačiau specialaus gydymo kol kas nėra, 

Toliau buvo dar įdomiau. Per kitas dvi valandas Honė 
nustatė labai reto Reiterio sindromo, policitemijos * ir ma- 
liarijos diagnozes. 

Kai vizitacija pasibaigė, gydytojas Alisonas paspaudė 
Honei ranką. 

— Mane sunku nustebinti, daktare, bet aš noriu pa- 
sakyti, kad jūsų laukia puiki ateitis! 


* Eritrocitų kiekio padidėjimas kraujo tūrio vienete. 

Honė paraudo. 

— Dėkoju jums, gydytojau Alisonai. 

— Ir būtent tai aš ketinu pranešti Benui Volisui — 
metė atsisveikindamas Alisonas. 

Pirmasis Alisono padėjėjas Tomas Bensonas pažiūrėjo 
į Honę ir nusišypsojo: 

— Susitiksime po pusvalandžio, vaikuti. 


Peidžė stengėsi laikytis kuo toliau nuo Artūro Keino, 
„gydytojo-007". Tačiau kiekviena patogia proga Keinas 
prašė, kad operacijos metu jam asistuotų būtent Peidžė. Ir 
kiekvieną kartą jis būdavo vis agresyvesnis. 

— Jūs nusprendėte, kad susidorosite be mano palai- 
kymo? Tada jums reikia pasiieškoti ko nors kito. 

Arba: 

— Aš galbūt ir mažiukas, brangioji, bet ne visur. Su- 
prantate, ką aš turiu galvoje? 

Peidžė ėmė net bijoti jo operacijų. Kas kartą ji matė, 
kaip Keinas pjaustė be jokio reikalo, pašalindamas svei- 
kus organus. 

Kartą, kai Peidžė ir Keinas ėjo į operacinę, Peidžė pa- 
klausė: 

— Ką mes turėsime operuoti, gydytojau? 

— Paciento piniginę! — atsakė Keinas, bet, pastebėjęs, 
kaip pasikeitė Peidžės veido išraiška, pridūrė: — Juokau- 
ju, brangioji. 

— Jam reikia dirbti mėsininku,— pareiškė vėliau per- 
pykusi Peidžė Ketei.— Jis neturi teisės operuoti žmones. 

Po vienos ypač nesėkmingos kepenų operacijos, gydy- 
tojas Keinas atsisuko į Peidžę ir palingavo galva: 

— Blogi reikalai. Nežinau, ar jis išgyvens. 

Viskas, ką galėjo padaryti Peidžė, tai užgniaužti savo 
pyktį. Ji nusprendė pasitarti su Tomu Čangu. 

— Kas nors turi pranešti apie gydytoją Keiną,— pa- 
reiškė Peidžė.— Jis juk žudo savo pacientus. 

— Nusiramink. 


— Negaliu! Negalima leisti, kad toks žmogus operuo- 
tų. Tai nusikaltimas. Jis turi būti atestuojamas atestacinės 
komisijos. 

— Ir ką tai duos? Juk būtini įrodymai ir kitų gydytojų 
paliudijimai. O kas norės prasidėti? Tai ankštas pasaulėlis, 
Peidže, ir mums teks jame gyventi. Neįmanoma įtikinti 
vieną gydytoją, kad jis liudytų prieš kitą. Mes visi pažei- 
džiami ir pernelyg priklausomi vienas nuo kito. Nusira- 
mink. Einam, aš tave pavaišinsiu pietumis. 

Peidžė atsiduso. 

— Tiek to, bet vis dėlto kokia tai ydinga sistema! 

Pietaudama ji pasidomėjo: 

— Kaip tavo reikalai su Saja? 

Tomas kurį laiką patylėjo, paskui atsakė: 

— Aš... mes turime problemų. Mano darbas griauna 
mūsų santuoką. Aš nežinau, ką daryti. 

— Esu tikra, kad viskas susitvarkys, — pamėgino jį nu- 
raminti Peidžė. 

— Kad iš tavo lūpų Dievui į ausį. ..— susierzinęs atsa- 
kė jis. 

Peidžė nustebusi pažvelgė į jį. 

— Aš nusižudysiu, jeigu ji paliks mane, — užbaigė To- 
mas. 


Kitą rytą Artūras Keinas turėjo užplanuotą inksto pa- 
šalinimo operaciją. Vyriausiasis chirurgas kreipėsi į Pei- 
džę: 

— Gydytojas Keinas prašė, kad jūs jam asistuotumėte. 

Netikėtai Peidžei išdžiūvo burna. Jai buvo nemalonu 
net pagalvoti, kad vėl reikės būti šalia to Žmogaus. 

— Ar jūs negalėtumėte pasiųsti kurį nors kitą... 

— Bet jis laukia būtent jūsų, gydytoja. 

Peidžė atsiduso. 

— Gerai. 

Kol Peidžė išsimaudė, operacija jau prasidėjo. 

— Man, brangioji, reikalinga jūsų pagalba, — kreipėsi 
Keinas į Peidžę. 

Paciento pilvas buvo išteptas jodo skiediniu, pjūvis ėjo 
per dešinįjį viršutinį pilvo ketvirtadalį, kaip tik po šon- 
kauliais. „Kol kas viskas normalu“, — pagalvojo Peidžė. 

— Skalpelį! 

Operacinės sesuo padavė gydytojui Keinui skalpelį. 

Jis kilstelėjo galvą. 

— Įjunkite muziką. 

Po kelių sekundžių suskambėjo muzika. 

Gydytojas Keinas pjaustė toliau. 

— Paleiskite ką nors linksmesnio.— Jis metė žvilgsnį į 
Peidžę.— Prideginkite, brangioji. 

Brangioji. Peidžė sukando dantis, paėmė elektrinį pri- 
deginimo instrumentą ir pradėjo prideginti arterijas, kad 
sumažintų kraujo kiekį pilvo ertmėje. Operacija vyko 
normaliai. 

„Ačiū Dievui“,— su palengvėjimu atsiduso Peidžė. 

— Tamponą. 

Operacinės sesuo padavė tamponą. 

— Puiku. Išpumpuokite kraują.— Keinas padarė įpjo- 
vas, atskirdamas inkstą.— Štai tas mažas šėtonas. Dar iš- 
pumpuokite kraują. — Jis suėmė chirurginėmis žnyplėmis 
inkstą ir pakėlė aukštyn.— Labai gerai. Galima užsiūti. 

Šį kartą viskas baigėsi gerai, nors kažkodėl Peidžei 
buvo vis vien neramu. Ji atidžiai pažiūrėjo į inkstą. Tas 
atrodė visiškai sveikas. Peidžė paniuro, pagalvojusi, o 
kas, jeigu... 

Gydytojas Keinas ėmėsi užsiūti pjūvį, o Peidžė greitai 
priėjo prie rentgeno nuotraukos apšviestame rėmelyje. 
Įdėmiai pažiūrėjusi į nuotrauką, ji tyliai ištarė: 

— O Dieve! 

Rentgeno nuotrauka buvo apversta. Gydytojas Keinas 
pašalino ne tą inkstą. 


Po pusės valandos Peidžė jau buvo Beno Voliso kabi- 
nete. | 

— Jis pašalino sveikąjį inkstą, o paliko nesveiką! — 
Peidžės balsas. drebėjo.— Šitą žmogų reikia pasodinti į 
kalėjimą! 

Bendžaminas Volisas švelniai jai paprieštaravo: 

— Peidže, aš sutinku su jumis, tai liūdnas atvejis. Bet, 
suprantama, tai padaryta netyčia. Gydytojas apsiriko, 
i... 

— Apsiriko? Dabar visą likusį gyvenimą pacientas gy- 
vens su dirbtiniu inkstu. Kas nors privalo už tai atsakyti! 

— Patikėkite manimi, mes kruopščiai išsiaiškinsime. 

Peidžė suprato, ką tai reiškia: gydytojų grupė apsvars- 

tys tai, kas įvyko, tačiau viskas bus laikoma paslaptyje. 
Pacientas ir visuomenė šito nesužinos. 

— Gydytojau Volisai... 

— Peidže, jūs mūsų komandos narė. Ir privalote žaisti 
už šitą komandą. 

— Jis neturi dirbti ,Embarkadero“ ligoninėje. O ir jo- 
kioje kitoje ligoninėje. 

— Jums į tai reikia pažiūrėti daug plačiau. Jeigu jis 
bus atleistas, spauda mus sumaišys su purvais, ir ligoninės 
reputacija rimtai nukentės. Mus, galimas daiktas, po šito 
pradės nuolat kaltinti nusikalstamu abejingumu. 

— O kaip pacientai? 

— Mes įdėmiai stebėsime gydytoją Keiną.— Volisas 
palinko į priekį sėdėdamas savo krėsle— Noriu duoti 
jums patarimą. Kai jūs pradėsite savo praktiką, jums pri- 
reiks kitų gydytojų palankumo, kad jie atsiųstų jums pa- 
cientų. Be šito jums nieko neišeis, o jeigu jūs pagarsėsite 
kaip skandalistė, apkalbanti kolegas, tai jūs apskritai ne- 
turėsite jokių pacientų. Tai aš galiu jums pažadėti. 

Peidžė pakilo nuo kėdės. 

— Vadinasi, jūs neketinate nieko daryti? 

— Aš juk sakiau jums, kad kruopščiai viską išsiaškin- 
sime. 

— Ir viskas? 

— Viskas. 


— Tai nesąžininga! — sušuko Peidžė. Ji pietavo kavi- 
nėje drauge su Kete ir Hone. 

Ketė palingavo galva. 

— O niekas ir nekalba, kad gyvenimas turi būti sąži- 
ningas. 

Peidžė apmetė akimis baltomis plytelėmis išklotas ka- 
vinės patalpas. 

— Šita vieta mane slegia. Čia vien ligoniai. 

— Kitaip jie čia nebūtų, — pasakė Ketė, 

— O kodėl mums nesurengus vakarėlio? — pasiūlė 
Honė. 

— Vakarėlį? Ką tu kalbi? 

Staiga Honės balse suskambėjo entuziazmas. 

— Restorane mes galime užsisakyti puikių valgių ir 

gėrimų, surengsime šventę! Manau, mums visoms reikia 
truputį prasiblaškyti. 

Peidžė sekundei susimąstė. 

— O žinai, tai nebloga mintis! 

— Susitarėme. Aš imuosi organizuoti, — patikino Ho- 
nė.— Vakarėlį surengsime rytoj po vakarinės vizitacijos.. 


Koridoriuje prie Peidžės priėjo Artūras Keinas ir ledi- 
niu tonu pasakė: 

— O jūs užsispyrusi. Kas nors turi jus išmokyti, kad 
liežuvį laikytumėte už dantų! — Ir nuėjo. 

Peidžė nustebusi žiūrėjo jam iš paskos. „Volisas pasa- 
kė Keinui apie mūsų pokalbį. O to daryti jam nederėjo". 
„Jeigu jūs pagarsėsite kaip skandalistė, apkalbanti savo 
kolegas..." „Ar kitą kartą aš taip pat pasielgsiu? — pa- 
klausė save Peidžė.— Būtinai!" 


Naujiena apie būsimąjį vakarėlį greitai apskriejo ligo- 
ninę. Jame dalyvavo visi ordinatoriai. Užkandžius užsisa- 
kė restorane „Erni“, o gėrimus atvežė iš kaimyninės par- 
duotuvės. Vakarėlis prasidėjo penktą valandą vakare, o 
vyko jis gydytojų poilsio kambaryje. Valgius ir gėrimus 
atgabeno pusę penkių: lėkštes su omarais, krevetėmis, 
įvairiais paštetais, švediškai pagamintą mėsą, spagečius, 
vaisius, desertą. Kai Peidžė, Ketė ir Honė pasirodė poilsio 
kambaryje, penkiolika minučių po šešių, jis jau buvo pil- 
nutėlis alkanų ordinatorių, praktikantų ir medicinos sese- 
rų, kurie valgė ir linksminosi. 

Peidžė atsigręžė į Honę. 

— Iš tikrųjų tai buvo puiki idėja! 

Honė nusišypsojo. 

— Ačiū. | ; 

Ir tuo momentu iš garsiakalbio pasigirdo: 

— Gydytojau Finli ir gydytojau Ketleri. .. pirmoji ne- 
atidedamos pagalbos palata. Stat. 

Abu gydytojai, įnikę į krevetes, susižvalgė, atsiduso ir 
išskubėjo. 

Prie Peidžės priėjo Tomas Čangas. 

— Tokius vakarėlius reikia rengti kas savaitę, — pasiū- 
lė jis. 

— Tikrai. Tai... 

Vėl pasigirdo kvietimas iš garsiakalbio: 

— Gydytojau Čangai. .. septintoji palata. .. Gydytojau 
Čangai. .. septintoji palata. 

O po minutės vėl: 

— Gydytojau Smitai... antroji neatidedamos pagalbos 
palata. .. Gydytojau Smitai. .. antroji neatidedamos pagal- 
bos palata... 

Garsiakalbis nenutilo. Per trisdešimt minučių iškvietė 
beveik visus gydytojus ir medicinos seseris. Pagaliau Ho- 
nė išgirdo ir savo pavardę, o paskui atėjo Peidžės ir Ke- 
tės eilė, 

— Na, kas čia yra! — susinervino Ketė— Žinai, kai 
kurie žmonės sako, kad jie turi angelus sargus. O mes trys 
turbūt turime šėtonus sargus. 

Jos žodžiai pasirodė pranašiški. 


Pirmadienio rytą, kai Peidžė baigusi budėti priėjo prie 
savo mašinos, kad važiuotų namo, dvi padangos buvo pra- 
durtos. Ji nustebusi stebeilijo į jas. „Kas nors turi išmo- 
kyti jus laikyti liežuvį už dantų!“ 

Parvažiavusi namo, Peidžė įspėjo Ketę ir Honę: 

— Saugokitės Artūro Keino. Jis beprotis. 


11 skyrius 


Ketę pažadino telefono skambutis. Neatmerkdama akių, 
ji pakėlė ragelį ir prinešė prie ausies. 

— Alio? 

— Kete! Tai Maikas. 

Ji atsisėdo lovoje, jausdama, kaip jos širdis ima tan- 
Kkiau plakti. 

— Maikai, ar tau viskas gerai? 

Ji išgirdo jo juoką. 

— Geriau nė nebūna, sesute. Ačiū tau ir tavo draugui. 

—" Mano draugui? 

— Ponui Dinetui. 

— Kam? — Dar kaip reikiant neišsibudinusi Ketė pa- 
mėgino susikaupti. 

— Ponui Dinetui. Jis tikrai išgelbėjo man gyvybę. 


109 


Ketė negalėjo suprasti, apie ką jis kalba. 

— Maikai... 

— Tu juk žinai, kad aš buvau kai kuriems vaikinams 
skolingas pinigų, taip? Tai štai ponas Dinetas juos pa- 
gąsdino. Tikras džentelmenas. Ir jis labai gerbia tave, 
Kete. 

Ji visai pamiršo tą atvejį su Dinetu, tačiau dabar pri- 
siminimas atgijo atmintyje. „Ledi, jūs nesuprantate, su 
kuo kalbate. Geriau darykite taip, kaip sako šitas žmogus. 
Tai ponas Dinetas“, 

— Kete, — tęsė Maikas, — aš siunčiu tau truputį pini- 
gų. Tavo draugas įtaisė mane į darbą. Gaunu tikrai pado- 
rius pinigus. 

„Tavo draugas“. Ketė susinervino. 

— Maikai, paklausyk manęs. Aš noriu, kad tu būtum 
atsargus. 

Ji vėl išgirdo jo juoką. 

— Dėl manęs nesijaudink. Argi aš tau nesakiau, kad 
veikiai mano reikalai pasitaisys?į Kaip matai, aš buvau 
teisus. 

— Saugok save, Maikai. Ne... 

Ryšys nutrūko. 

Užmigti vėl Ketė jau negalėjo. „„Dinetas! Iš kur jis su- 
žinojo apie Maiką ir kodėl jam padeda?" 

Kitos dienos vakarą, kai Ketė išėjo iš ligoninės, prie 
šaligatvio jos laukė juodas limuzinas. Šalia jo stovėjo 
Šešėlis ir Begemotas. 

Ketė norėjo praeiti pro šalį, tačiau Šešėlis tarė: 

— Sėskitės į mašiną, gydytoja. Ponas Dinetas nori jus 
matyti. 

Ji įdėmiai pažiūrėjo į abu vyrus. Begemotas atrodė 
grėsmingai, bet tikrai ją išgąsdino Šešėlis. Buvo kažin kas 
siaubinga jo ramybėje. Kitomis aplinkybėmis ji nė už ką 
nebūtų sėdusi į mašiną, tačiau Maiko telefono skambutis 
ją nustebino. Ir sukėlė nerimą. 

Ją nuvežė į nedidelį butą miesto pakraštyje, kur jau 
laukė Dinetas. 

— Ačiū, kad atvažiavote, gydytoja Hanter,— pasakė 
jis.— Aš vertinu jūsų malonumą. Mano draugą ištiko ne- 
laimė. Aš noriu, kad jūs jį apžiūrėtumėte. 

— Kokie jūsų reikalai su Maiku? — ryžtingų tonu pa- 
klausė ji. 

— Jokių, — abejingai metė Dinetas.— Tiesiog aš išgir- 
dau, kad jis turi nedidelių nemalonumų, ir sutvarkiau tą 
reikalą. 

— Kaip... kaip jūs apie jį sužinojote? Aš turiu galvo- 
je, kad mano brolis ir... 

Dinetas nusijuokė. 

— Mano versle mes visi draugai. Ir padedame vienas 
kitam. Maikas susidėjo su blogais vyrukais, todėl aš jam 
ir padėjau. Jūs turite būti man už tai dėkinga. 

— Aš dėkinga. Tikrai dėkinga. 

— Labai gerai! Jūs žinote patarlę: „Ranka ranką maz- 
goja'? 

Ketė linktelėjo, bet pridūrė: 

— Aš nedarysiu nieko neteisėto. 

— Neteisėto? — Dineto veide pasirodė įžeisto žmogaus 
išraiška.— Aš ir neketinu jūsų prašyti, kad darytumėte ką 
nors neteisėto. Tiesiog mano draugą ištiko nelaimingas at- 
sitikimas, o ligoninių jis negali pakęsti. Jūs jį apžiūrėsite? 

„Na ir įkliuvau!"— pagalvojo Ketė. 

— Gerai, aš jį apžiūrėsiu. 

— Jis miegamajame. 

Dineto draugą žiauriai sumušė, jis gulėjo ant lovos be 
sąmonės. 

— Kas jam atsitiko? — paklausė Ketė. 

— Jis nukrito nuo laiptų, — žiūrėdamas jai į akis, at- 
sakė Dinetas. 

— Jį reikia nuvežti į ligoninę. 

— Aš juk jums sakiau, kad jis nekenčia ligoninių. Aš 
galiu parūpinti jums bet kokią medicinos įrangą. Aš tu- 
Tiu gydytoją, kuris rūpinasi mano draugais, bet ir jį už- 
klupo nelaimė. 

Nuo šitų žodžių Ketę nukrėtė šiurpulys. Ji norėjo tik- 
tai vieno — pabėgti iš šito buto ir niekad daugiau negir- 
dėti Dineto pavardės. Bet gyvenime mes ne visada gali- 
me laisvai rinktis. GOuid pro guo *. Ketė nusivilko paltą ir 
ėmėsi darbo. 


* Vienas vietoj kito (lot.). 

12 skyrius - 


Prasidėjus ketvirtiesiems ordinatoriavimo metams, Pei- 
džė jau buvo dalyvavusi šimtuose operacijų, kurių metu 
ji asistavo chirurgams. Operacijos tapo neatskiriama jos 
darbo dalimi. Ji labai gerai žinojo tulžies pūslės, blužnies, 
kepenų ir —tai ypač ją domino — širdies operacijų me- 
todikas. Tačiau Peidžei buvo apmaudu, kad ji pati neope- 
ravo. „O kaip gi principas „Stebėk, daryk, mokyk ki- 
tus"?" — galvojo ji. 

Atsakymą į šitą klausimą ji gavo, kai ją pasikvietė į 
savo kabinetą vyriausiasis chirurgas Džordžas Inglandas.. 

— Peidže, rytoj pusę aštuonių trečiojoje operacinėje: 
paskirta išvaržos šalinimo operacija. 

Ji pasižymėjo savo bloknote. 

— Gerai. Kas operuos? 

— Jūs. 

— Gerai. Aš. ..— Staiga žodžiai įstrigo jai gerklėje.—- 
Aš? 

— Taip. Ar turite kokių nors problemų? 

Peidžės šypsena apšvietė vyriausiojo chirurgo kabine-- 
tą. 

— Jokių, sere! Aš... ačiū! 

— Jūs tam pasirengusi. Aš manau, jog pacientui pasi- 
sekė, kad jį operuosite jūs. Jo pavardė Valteris Hercogas. 
314 palata. 

— Hercogas. 314 palata. Gerai. 

Ir Peidžė išėjo iš kabineto. 


Dar niekada ji nejautė tokio susijaudinimo. „Aš ope-- 
Tuosiu pirmąjį kartą! Aš savo rankose laikysiu Žmogaus 
gyvybę! O kas, jeigu aš nepasirengusi? Kas, jeigu su- 
klysiu? Staiga, pagal niekšybės dėsnį, viskas eis ne taip, 
kaip reikia?“ Kai Peidžė baigė save kankinti panašiais 
klausimais, ją jau buvo beapimanti panika. 

Ji nuėjo į kavinę, paėmė puodelį juodos kavos ir atsi- 
sėdo prie staliuko. „Viskas bus gerai — ramino ji save— 
Aš dešimtis kartų asistavau, kai buvo šalinamos išvaržos. 

Nieko sudėtingo ten nėra. Pacientui pasisekė, kad aš jį 
operuosiu". Kai Peidžė baigė gerti kavą, ji jau visiškai nu- 
siramino, kad galėtų eiti ir susipažinti su savo pirmuoju 
pacientu. 


Valteriui Hercogui buvo apie šešiasdešimt. Liesas, pli- 
kas, labai nervingas, jis gulėjo lovoje, rankomis susiėmęs 
kirkšnį, kai su gėlių puokšte į palatą įėjo Peidžė. Herco- 
gas pakėlė į ją akis. 

— Sesele... aš noriu pamatyti gydytoją. 

Peidžė priėjo prie lovos ir ištiesė ranką su puokšte. 

— Aš ir esu gydytoja. Aš jus operuosiu. 

Hercogas pažiūrėjo į gėles, paskui vėl į Peidžę. 

— Kas jūs? 

— Nesijaudinkite,— tvirtu balsu pareiškė Peidžė— 
Jūs patikimose rankose.— Ji paėmė ligonio kortelę ir 
ėmė studijuoti. 

— (O ką tai reiškia? —su nerimu balse paklausė jis. 
„Kodėl ji atnešė man gėlių?" 

— Tai reiškia, kad jums viskas bus gerai. 

Jis gurktelėjo seiles. 

— Tikrai jūs ketinate mane operuoti? 

— Taip. 

— Jūs atrodote siaubingai... siaubingai jaunai. 

Peidžė paglostė jam petį. 

— Nė vienas mano pacientas dar nemirė.— Ji apžvel- 
gė palatą — Ar jums čia patogu? Gal atnešti ką nors pa- 
skaityti? Knygą arba žurnalą? O gal norite ko nors sal- 
dausė 

Hercogas klausėsi jos ir aiškiai nervinosi. 

— Ne, viskas gerai.— Kodėl ji tokia švelni man? Ga] 
ką nors slepia? 

— (Gerai, tada pasimatysime rytoj rytą. — Peidžė kažin 
ką parašė popieriaus lapelyje ir padavė jį Hercogui.— Tai 
mano namų telefono numeris. Jeigu reikės, galite vakare 
man paskambinti į namus. 

Kai Peidžė išėjo iš palatos, Valterio Hercogo nervai 
buvo įtempti ligi kraštutinumo. 

Po kelių minučių Džimis susirado Peidžę poilsio kam- 
baryje. Jis priėjo prie jos, šypsodamasis visa burna. 

— Sveikinu! Aš girdėjau, jog jūs rytoj operuojate. 
„Kaip greitai pasklinda gandai“, — pagalvojo Peidžė. 
— Taip. 

— Kad ir kas būtų tas pacientas, jam pasisekė, — pa- 
sakė Džimis.— Jeigu kada nors kas nors man atsitiks, aš 
leisiu operuoti save tiktai jums. 

— Ačiū, Džimi. 

Ir, žinoma, Džimis kaip visada papasakojo anekdotą. 

— Ar jūs girdėjote apie vaikiną, kuriam keistai skau- 
dėjo kulkšnis? Tačiau jis buvo labai šykštus ir nenorėjo 
leisti pinigų gydytojams. Ir štai sykį jis sužinojo, kad vie- 
ną jo bičiulių kankina tokie patys skausmai. Na, šitas vai- 
kinas ir sako jam: „„Nueik tiesiog dabar pas gydytoją. O 
paskui man viską papasakosi“. Kitą dieną šykštuoliui pra- 
neša, kad jo draugas mirė. Jis nubėga į ligoninę ir pasida- 
ro ten įvairiausių tyrimų ir analizių, kurie jam kainavo 
penkis tūkstančius dolerių. Analizės ir tyrimai parodė, 
kad jis sveikas. Tada jis skambina draugo našlei ir klau- 
sia: „Ar Česterį labai kankino skausmai prieš mirtį?“ 
„Ne,— atsako našlė — jis net nepastebėjo to sunkvežimio, 
kuris jį partrenkė". 


Peidžė buvo pernelyg susijaudinusi, kad vakarieniautų. 
Visą vakarą ji mokėsi ant stalo kojos užrišti chirurginius 
mazgus. „Man reikia gerai išsimiegoti, kad rytą būčiau 
guvi ir geros formos“, — įtikinėjo ji save, bet taip ir ne- 
užmigo visą naktį, vėl ir vėl vaizduotėje kartodama opera- 
cijos momentus. 

Išvaržos būna trijų tipų: atitaisomoji išvarža, kai ją ga- 
lima grąžinti į pilvo ertmę; neatitaisomoji išvarža, kai 
sąaugos trukdo sūgrąžinti išvaržos iškilimą į pilvo ertmę; 
ir pavojingiausia — įstrigusi išvarža, kai kraujas neprate- 
ka per išvaržą, sukeldamas žarnyno sutrikimą. Valterio 
Hercogo išvarža buvo atitaisomoji. 


Šeštą valandą ryto Peidžė atvažiavo į ligoninės mašinų 
stovėjimo aikštelę. Šalia jos vietos stovėjo naujutėlis rau- 
donas „Feraris“. Peidžė mašinaliai pagalvojo, kas galėtų 
būti jo savininkas. Tikriausiai turtingas žmogus. 

Septintą valandą ryto Peidžė padėjo Valteriui Herco- 
gui pakeisti ligonio pižamą į mėlyną chalatą. Medicinos 
sesuo jau davė jam raminamųjų, dabar visi laukė veži- 
mėlio, kuriuo pacientą turėjo nugabenti į operacinę. 

— Tai mano pirmoji operacija,— ištarė Valteris HeI- 
cogas. 

„Ir mano taip pat“, — pagalvojo Peidžė. 

Atvažiavo vežimėlis, ir Valterį Hercogą nuvežė į tre- 
čiąją operacinę. Peidžė ėjo šalia jo, jos širdis tvaksėjo taip 
smarkiai, jog ji bijojo, kad neišgirstų pacientas. 


Trečioji operacinė buvo viena didžiausiųjų, čia buvo 
aparatūra širdies darbui sekti, „dirbtinės širdies ir plau- 
čio“ aparatas ir kitokie įrengimai. Kai Peidžė įėjo į ope- 
racinę, visa brigada jau buvo vietoje: gydantysis gydyto- 
jas, anesteziologas, du ordinatoriai, operacinės sesuo ir dvi 
medicinos seserys. 

Visi nekantriai norėjo pamatyti, kaip Peidžė atliks pir- 
mąją savo operaciją. 

Ji priėjo prie operacinio stalo. Valteriui Hercogui nu- 
skuto kirkšnį ir numazgojo antiseptiniu skiediniu, paskui 
apdėjo aplinkui steriliomis servetėlėmis. 

Hercogas pakėlė akis į Peidžę ir miegūstu balsu pa- 
klausė: 

— Jūs juk neleisite man numirti, tiesa? 

Peidžė nusišypsojo. 

— Aš negaliu sugadinti savo puikių darbo rodyklių. 

Ji pažiūrėjo į anesteziologą, teikusį pacientui elekro- 
anesteziją, giliai atsiduso ir linktelėjo. 

Operacija prasidėjo. 

— Skalpelį. 

Peidžė jau rengėsi padaryti pirmąjį pjūvį, kai išgirdo, 
jog medicinos sesuo kažin ką pasakė. 

— Ką? 

— Gal norite, gydytoja, kad paleisčiau muziką? 

Pirmą kartą jos to paklausė. Peidžė nusišypsojo. 

— (Gerai. Paklausykime Džimio Bafeto. 

Kai tik Peidžė padarė pirmąjį pjūvį, visas jos nervin- 
gumas išgaravo. Atrodė, jog ji tai darė visą gyvenimą. 
Labai meistriškai Peidžė perėjo per skaidulų ir raumenų 

sluoksnius prie išvaržos; operacinėje pasigirdo ausiai pa- 
žįstamos komandos: 

— Tamponą... 

— Duokite man kauterį *... 

— Štai jis... 

— Pažiūrėkite, mes įsikišome kaip tik laiku... 

— Gnybtą... 

— Išpumpuokite kraują... 

Peidžė buvo sutelkusi visą dėmesį į tai, ką ji darė. 
Nustatyti išvaržos maišelio ribas... jį išlaisvinti... per- 
rišti maišelio pagrindą... nupjauti galus... kirkšnio žie- 
dą. .. sujungti... 

Po valandos ir dvidešimties minučių, kai buvo padary- 
tas pirmasis pjūvis, operacija baigėsi. 

Peidžė turėjo jaustis išspausta kaip citrina, o ji, prie- 
šingai, jautė didžiulį jėgų antplūdį. | 

Kai Valteriui Hercogui užsiuvo pjūvį, operacinės se- 
suo atsisuko į Peidžę. 

— Gydytoja Teilor... 

Peidžė pakėlė galvą. 

— Taip? 

Sesuo nusišypsojo. 

— Gydytoja, jūs dirbote nuostabiai. 


Sekmadienį visos trys draugės nedirbo. 

— Ką mes šiandien darysime? — pasidomėjo Ketė. 

Peidžei šovė į galvą mintis. 

— Kodėl tokią gražią dieną mums nenuvažiavus į 
„Tri Parką“? Surengsime iškylą. 

— Puiki mintis, — palaikė ją Honė. 

— Važiuojam! — sutiko Ketė. 

Tuo momentu suskambėjo telefonas. Visos trys įsmei- 
gė į jį akis. 

— Viešpatie! — sušuko Ketė.— O aš maniau, kad Lin- 
kolnas suteikė mums laisvę. Neatsiliepkite. Šiandien mums 
laisva diena. 

— Mes neturime laisvų dienų, — priminė jai Peidžė. 

Ketė priėjo prie telefono ir pakėlė ragelį. 


* Prietaisas audiniams prideginti: 

— Gydytoja Hanter.— Ji kelias sekundes klausėsi, pa- 
skui ištiesė ragelį Peidžei.— Tai jums, gydytoja Teilor. 

Peidžė paklusniai paėmė ragelį. 

— Gydytoja Teilor... sveikas, Tomai... Ką?.. Ne, aš 
tuojau pat atvažiuoju. .. supratau... gerai. Būsiu po pen- 
kiolikos minučių.— Ji padėjo ragelį ir pagalvojo: „Reika- 
las rimtas". 

— Kas nors atsitiko? — paklausė Honė. 

— Taip, pacientas gali numirti. Ligi vakarienės pasis- 
tengsiu grįžti. 


Atvažiavusi prie ligoninės, Peidžė pastatė savo mašiną 
aikštelėje šalia naujutėlio „„Ferario“. „Įdomu, kiek reikia 
padaryti operacijų, kad nusipirktum tokią mašiną?“ 

Po dvidešimties minučių ji įėjo į priimamąjį. Ten ant 
kėdės sėdėjo vyriškis tamsiu kostiumu ir žiūrėjo pro lan- 
g4. 

— Ponas Niutonas? 

Jis pakilo nuo kėdės. 

— Taip. 

— Aš gydytoja Teilor. Aš ką tik apžiūrėjau jūsų ber- 
niuką. Jį pas mus atvežė su pilvo skausmais. 

— Taip. Bet aš noriu jį paimti namo. 

— Bijau, kad neįmanoma. Jam būtina skubiai perpilti 
kraują ir reikia jį operuoti. Kitaip, jis mirs. 

Ponas Niutonas papurtė galvą. 

— Mes Jehovos liudytojai. Viešpats neleis jam numir- 
ti, o aš neleisiu jam perpilti svetimą kraują. Tai mano 
žmona atvežė jį pas jus. Ji už tai bus nubausta. 

— Pone Niutonai, panašu, kad jūs nesuprantate, kokia 
rimta padėtis. Jeigu mes nedelsdami jo neoperuosime, jū- 
sų sūnus numirs. 

Vyriškis pažiūrėjo į Peidžę ir nusišypsojo. 

— Jums juk nežinomi Viešpaties keliai, argi ne? 

Peidžė įniršo. 

— Aš galiu Viešpaties kelių ir nežinoti, bet aš puikiai 
žinau, kas yra trūkusi blužnis.— Ji išsitraukė iš kišenės 
popieriaus lapą.— Jūsų sūnus nepilnametis, todėl jūs pri- 
valote pasirašyti jog sutinkate, kad jis būtų operuoja- 
mas.— Peidžė padavė lapą. 

— O jeigu aš jos nepasirašysiu? 

— Kodėl? Tada mes negalėsime jo operuoti. 

Ponas Niutonas linktelėjo. 

— Jūs manote, kad jūsų galybė stipresnė už Viešpa- 
ties galybę? 

— Vadinasi, nepasirašysite? 

— Nepasirašysiu. Jėgos, kurios už jus nepalyginamai 
galingesnės, padės Mano sūnui. Pamatysite. 

Kai Peidžė grįžo į palatą, šešerių metų Piteris Niuto- 
nas gulėjo be sąmonės. 

— Jis neišlaikys, — pasakė Čangas.— Labai nukrauja- 
vo. Ką darysime? 

Peidžė apsisprendė. 

— Gabenkite jį į pirmąją operacinę. Stat. 

Čangas apstulbęs pažvelgė į ją. 

— Jo tėvas persigalvojo? 

Peidžė linktelėjo. 

— Taip. Jis persigalvojo. Paskubėkime. 

— Čia tai bent! Aš kalbėjau su juo visą valandą, bet 
niekaip neįtikinau. Jis pasakė, kad jo sūnumi pasirūpins 
Viešpats. 

— Štai jis ir rūpinasi — patikino Tomą Peidžė. 

Pacientui perpylė keturias pintas * kraujo. Po dviejų 
valandų operacija buvo sėkmingai baigta. Berniuko gyvy- 
bei pavojus negrėsė. 

Peidžė švelniai paglostė berniukui kaktą. 

— Viskas bus gerai. 

Į operacinę įbėgo sanitaras. 

— Gydytoja Teilor, jus skubiai kviečia gydytojas Vo- 
lisas. 


Bendžaminas Volisas buvo taip įniršęs, kad net bal- 
sas trūkinėjo. 

— Kaip jūs išdrįsote šitaip pasielgti? Jūs perpylėte 
kraują ir operavote vaiką be jo tėvų sutikimo?! Jūs pa- 
žeidėte įstatymą! | 

— Aš išgelbėjau berniukui gyvybę. 

Volisas sunkiai atsiduso. 


* Amerikietiškoji pinta=0,47312 1. 

— Jums reikėjo gauti teismo leidimą. 

— Aš neturėjau tam laiko. Jeigu mes būtume pavėla- 
ve bent dešimčia minučių, berniukas būtų miręs. Dievas 
tuo metu buvo užsiėmęs kitais dalykais. 

Volisas ėmė žingsniuoti pirmyn ir atgal po kabinetą. 

— Ką dabar jūs ketinate daryti? 

— (Gausiu teismo leidimą. 

— Kam? Juk jūs jau padarėte operaciją, 

— Leidimą įrašysiu atgaline data. Niekas nieko nepa- 
stebės. 

Volisas žvilgtelėjo į Peidžę ir nusprendė profilaktiškai 
apsidrausti, kad toks dalykas nepasikartotų ateityje. 

— Viešpatie! — Jis kilstelėjo antakius.— Aš galiu dėl 
tokių dalykų netekti darbo. 

Peidžė jam atsakė ilgu žvilgsniu, paskui apsisuko ir 
nuėjo prie durų. 

— Peidže?.. 

Ji sustojo. 

— Taip? 

— Tikiuosi, jūs daugiau taip nedarysite? 

— Tiktai tada, jei būsiu priversta,— atsakė Peidžė. 


13 skyrius 


Visos ligoninės susiduria su narkotikų vagystėmis. Pa- 
gal įstatymą, bet kurie narkotikai turi būti išduodami vai- 
stinėje griežtai pagal receptus, tačiau kad ir labai griež- 
tos atsargumo priemonės, narkomanai visada randa būdų 
jas apeiti. 

Apygardos ligoninėje „„Embarkadero“ šita problema 
iškilo labai rimtai. Vyriausioji medicinos sesuo Margari- 
ta Spenser nutarė pasikalbėti su Benu Volisu. 

— Gydytojau, aš nežinau, ką daryti. Nuolat dingsta 
tentanilas. 

Fentanilas — stipriai veikiantis narkotikas, vartojamas 
anestezuojant. 

— Ar daug jo dingsta? 

— Labai daug. Jeigu tai būtų tik keli buteliukai, tai 
dar galima būtų rasti protingą paaiškinimą, tačiau fenta- 
nilas dingsta nuolat. Per savaitę — maždaug po dešimt 
buteliukų. 

— Ar jūs ką nors įtariate? 

— Ne, sere. Aš jau kalbėjau su apsaugininkais. Jie 
taip pat pasimetę. 

— Štai čia ir yra visa bėda. Dauguma anesteziologų 
gana laisvai gali įeiti į vaistinę, o taip pat daugelis medi- 
cinos seserų ir chirurgų. 

Volisas susimąstė. 

— Dėkoju, kad pranešėte. Aš tuo užsiimsiu. 

— Ačiū, gydytojau.— Sesuo Spenser išėjo. | 

„Tiktai šito man ir betrūko“,— pagalvojo įširdęs Voli- 
sas. Turėjo įvykti ligoninės rėmėjų tarybos posėdis, o 
svarstytinių dalykų jau ir taip buvo daug. Bendžaminas 
Volisas buvo gerai susipažinęs su statistiniais duomenimis. 
Daugiau kaip dešimt procentų JAV gydytojų nuolat tap- 
davo arba narkomanais, arba alkoholikais, nes lengvai 
prieinami narkotikai buvo didžiulė pagunda. Gydytojas 
galėjo paprasčiausiai atsidaryti spintelę, pasiimti bet kurį 
narkotiką ir įsišvirkšti, juo labiau, kad švirkštai ir timpa 
visada būna po ranka. O narkomanui reikia įsišvirkšti kas 
dvi valandos. 

Ir štai dabar tai pasiekė ir jo ligoninę. Reikėjo ką nors 
padaryti ligi rėmėjų tarybos posėdžio. „(Tai gali rimtai pa- 
kenkti mano reputacijai". 

Benas Volisas nežinojo, kuo jis galėtų pasitikėti ir pa- 
prašyti, kad padėtų sugauti vagį. Reikėjo veikti labai at- 
sargiai. Iš įtariamųjų skaičiaus jis išbraukė gydytoją Tei- 
lor ir gydytoją Hanter, todėl ir nusprendė kreiptis į jas 
pagalbos. 

Volisas pasiuntė jų pakviesti. 

— Aš noriu jus paprašyti vienos paslaugos, — pradėjo 
jis, kai Peidžė ir Ketė pasirodė jo kabinete. Jis papasako- 
jo joms apie dingstantį fentanilą.— Man reikia, kad jūs 
stebėtumėte gydytojus, su kuriais dirbate. Ar kas nors iš 
jų neišeina operacijos metu kelioms minutėms iš opera- 
cinės, ar neturi kokių nors kitokių narkomanijos požymių. 
Apie viską prašau pranešti man. Stebėkite nuotaikos pa- 
sikeitimus. .. Gal kas serga depresija... Gal kas nors nuo- 
lat vėluoja arba neatvyksta į paskirtus susitikimus. Būsiu 
dėkingas, jeigu šitas pokalbis liks tiktai tarp mūsų. 

Kai jos išėjo iš Voliso kabineto, Ketė tarė: 

— Mūsų ligoninė labai didelė. Čia reikės Šerloko Hol- 
mso. 7. 

— Ne, nereikės,— liūdnai paprieštaravo jai Peidžė.— 
Aš žinau, kas vagia. 


Mičas Kempbelas buvo vienas iš pačių mėgstamiausių 
Peidžės gydytojų. Malonus žilaplaukis penkiasdešimtmetis 
vyriškis, visada linksmas, vienas geriausių ligoninės chi- 
rurgų. Paskutiniu metu Peidžė pastebėjo, kad jis nuolat 
kelias minutes pavėluoja į operaciją, jo rankos pastebi- 
mai virpėjo. Jeigu tik buvo galima, gydytojas Kempbelas 
prašė Peidžę jam asistuoti, ir svarbiausias darbas operuo- 
jant kliūdavo jai. Operacijai įpusėjus jo rankos taip im- 
davo drebėti, kad jis perduodavo Peidžei skalpelį. — 

— Kažin kodėl aš prastai jaučiuosi — niurnėjo gydy- 
tojas Kempbelas.— Gal jūs pabaigsite? 

Tr išeidavo iš operacinės. 

Peidžė ir anksčiau įtarė tikrąją jo negalavimo priežastį. 
O dabar ji tai tiksliai žinojo ir klausė save, ką daryti. Vi- 
siškai aišku, kad, jeigu ji papasakos apie tai gydytojui 
Volisui, gydytoją Kempbelą atleis ir, dar blogiau, jo kar- 
jerai bus galas. Tačiau, kita vertus, jeigu ji nieko neda- 
rys, tai pacientų gyvybėms grės pavojus. „(Galbūt man 
reikia su juo pasikalbėti, — pagalvojo Peidžė.— Pasakysiu 
jam, kad aš viską žinau, ir reikalausiu, kad jis imtų gy- 
dytis". Ji tai aptarė su Kete. 

— Taip, problema,— sutiko toji— Jis geras vyriškis 
ir puikus gydytojas. Jeigu tu jį išduosi — jam galas, o 
jeigu neišduosi, tai nuolat pergyvensi, kad jis ko nors ne- 
iškrėstų. Kaip tu manai, ką jis pasakys, jeigu tu prispausi 
jį prie sienos? 

— Greičiausiai viską neigs. Visi jie paprastai taip el- 
giasi. 

— Taip, atvejis — sunkus. 


Kitą dieną Peidžė pagal tvarkaraštį operavo drauge su 
gydytoju Kempbelu. „Tikiuosi, kad aš klystu — meldėsi 
mintyse Peidžė.— Kad tik jis nevėluotų, kad tik neišeitų 
operacijos metu“. 

Kempbelas pavėlavo penkiolika minučių, o operacijai 
įpusėjus tarė: 

— Peidže, tęskite be manęs, gerai. Aš greitai grįšiu. 

„Aš privalau su juo pasikalbėti — nusprendė ji — Aš 
negaliu sužlugdyti jo karjerą“. 


Kitą rytą, kai Peidžė ir Honė atvažiavo į gydytojų ma- 
šinų stovėjimo aikštelę, šalia jų pastatė savo raudonąjį 
„Ferarį“ Haris Baumanas. 

— Tavo puiki mašina,— pasakė Honė.— Kiek tokia 
kainuoja? 

Baumanas nusijuokė: 

— Jeigu tu klausi, vadinasi, negali tokios nusipirkti. 

Peidžė nesiklausė jų pokalbio. Ji atidžiai žiūrėjo į ma- 
šiną, galvodama apie prašmatnų Baumano butą, prabangius 
vakarėlius, apie jachtą. „Mano tėvas visus pinigus paliko 
man“. Ir vis dėlto jis dirbo apygardos ligoninėje. Kodėl? 


Po dešimties minučių Peidžė užėjo į kadrų skyrių ir 
kreipėsi į Kareną, sekretorę, kuri tvarkė gydytojų asmens 
bylas. 

— Gal padarysi man paslaugą, Karena? Tačiau telieka 
tai tarp mūsų. Haris Baumanas pakvietė mane į pasimaty- 
mą, o aš įtariu, kad jis vedęs. Gal tu leisi man žvilgtelėti 
į jo asmens bylą? 

— Žinoma. Ak jau šitie eržilai. Amžinai jiems trūksta 
sijonų! Teisingai, kad tu nusprendei patikrinti. Tuojau aš 
tau paduosiu jo asmens bylą.— Karena priėjo prie spintos, 
suieškojo reikalingą aplankalą ir padavė jį Peidžei. 

Toji mikliai pervertė aplankalą. Gydytojas Haris Bau- 
manas baigė universitetą nedideliame Vidurio Vakar 
miestelyje, paskui dirbo ir mokėsi medicinos koledže. 
buvo anesteziologas. : 

O jo tėvas — kirpėjas. 


Honė Taft buvo mįslė daugumai apygardos ligoninės 
„Embarkadero“ gydytojų. Rytinių vizitacijų metu ji atrodė 
visai nepasitikinti savimi, tačiau vakarinių vizitacijų me- 
tu ji buvo visai kitas žmogus. Honė tapdavo stebėtinai 
kompetentinga, labai teisingai diagnozuodavo ir paskirda- 


4 teisingą gydymą. 
ų 

Vienas vyresniųjų ordinatorių nusprendė aptarti šitą 
fenomeną su savo kolega. 

— Velniai rautų, aš visiškai nieko nesuprantu. Iš ryto 
ant gydytojos Taft galvos birte byra nusiskundimai. Ji 
nuolat klysta, kaip tame anekdote, žinai, apie medicinos 
seserį, kuri nuolat viską darė ne taip? Gydytojas skundžia- 
si, kad jis liepė jai duoti tris tabletes ketvirtosios palatos 
pacientui, o ji davė keturias tabletes trečiosios palatos pa- 
cientui. Ir kol jis pasakoja apie tai, staiga pamato, kad 
toji medicinos sesuo vejasi su verdančio vandens puodu 
nuogą pacientą. Gydytojas sako: „Štai pasigrožėkite; o juk 
aš liepiau jai pradurti jam šunvotę *". 

Kolega nusikvatojo. 

— Ką gi, jau tokia ta gydytoja Taft. Tačiau vakarinių 
vizitacijų metu ji tiesiog puiki. Diagnozės absoliučiai tiks- 
lios, viskas teisinga, jokių klaidų. Ji, matyt, vartoja ko- 
kias nors stebuklingas piliules, kurios veikia tik po pie- 
tų.— Jis pasikasė pakaušį — Nė velnio nesuprantu. 


Gydytojas Natanas Riteris buvo pedantas, žmogus, ku- 
ris gyveno ir dirbo griežtai pagal instrukciją. Galbūt jis 
ir neišsiskyrė dideliu protu, tačiau buvo labai atsidavęs 
savo darbui ir gabus gydytojas ir panašių savybių tikėjo- 
si iš tų, kurie su juo dirbo. 

Honės nelaimei, ji pakliuvo į jo brigadą. 

Vizitacija prasidėjo nuo palatos, kurioje gulėjo daugiau 
nei dešimt pacientų. Vienas jų kaip tik baigė pusryčiauti. 
Riteris peržiūrėjo jo medicinę kortelę, kabojusią lovos ko- 
jūgalyje. 

— Gydytoja Taift, iš kortelės matau, kad tai jūsų pa- 
cientas. 

Honė linktelėjo. 

— Taip. 

— Jam šį rytą paskirta bronchoskopija. 

Honė vėl linktelėjo. 

— Visiškai teisingai. 

— Ir jūs leidžiate jam valgyti? — suriaumojo Rite- 
ris.— Prieš bronchoskopiją? 


* Čia turimas galvoje žodžių žaismas: to prick boil angliškai 
reiškia ir „pradurti šunvotę“, ir „nuplikyti verdančiu vandeniu“. 

— Bet šitas vargšelis nieko nevalgė nuo. ..— pamėgi- 
no pasiteisinti Honė. 

Natanas Riteris atsisuko į savo padėjėją. 

— Atidėkite bronchoskopiją.— Jis norėjo kažką pasa- 
kyti Honei, tačiau susilaikė.— Einame toliau. 

Kitas pacientas buvo stipraus kosulio kankinamas 
puertorikietis. 

Gydytojas Riteris jį apžiūrėjo. 

— Kieno šis pacientas? 

— Mano, — atsakė Honė. 

Jis susiraukė. 

— Infekcija turėjo jau praeiti — Gydytojas Riteris pa- 
žiūrėjo į kortelę.— Jūs duodate jam. penkiasdešimt mili- 
gramų ampicilino keturis kartus per dieną? 

— Visiškai teisingai. 

— Ne, neteisingai. Neteisingai! Jam būtina paskirti 
penkis šimtus miligramų keturis kartus per dieną. Jūs pa- 
miršote pridėti nulį. 

— Atleiskite, aš... 

— Nieko nuostabaus, kad paciento sveikata nė kiek 
nepagerėjo! Nedelsdama pataisykite. 

— Taip, gydytojau. 

Kai jie priėjo prie sekančio Honės paciento, gydyto- 
jas Riteris susierzinęs tarė: 

— Šitam ligoniui buvo paskirtas storosios žarnos rent- 
genas. Kur nuotraukų aprašymas? 

Riteris pažiūrėjo į Honę ilgu, įtartinu žvilgsniu. 

O toliau buvo dar blogiau. 

Kitas jų apžiūrimas pacientas be perstojo dejavo. 

— Siaubingai skauda. Kas man yra, gydytojau? 

— Mes nežinome, — atsakė Honė. 

Riteris metė į ją nuožmų žvilgsnį. 

— Gydytoja Taft, prašau jus minutėlei išeiti su mani- 
mi. 

Koridoriuje jis pareiškė: 

— Niekada, niekada nesakykite pacientui, kad nežino- 
te, kas jam yra. Juk jis pagalbos tikisi tiktai iš jūsų! Ir 
jeigu iš tikrųjų nežinote atsakymo, tai sugalvokite. Ar jūs 
mane supratote? 

— Bet man tai atrodo nesąžininga... 

— O aš jūsų neklausiu ar tai sąžininga, ar ne. Tiesiog 
darykite tai, kas jums sakoma. 

Paskui jie apžiūrėjo pacientus, sergančius hepatitu, se- 
natvine smegenų skleroze ir kitomis ligomis. Baigęs vizi- 
tuoti gydytojas Riteris nuėjo tiesiai į Bendžamino Voliso 
kabinetą. 

— Mes turime problemą,— pareiškė jis. 

— Koks reikalas, Natanai? 

— Reikalas susijęs su viena iš ordinatorių, Hone Tait. 

Vėl! 

— O kas yra? 

— Ji visiška nemokša. 

— Bet jos rekomendacijos tokios puikios. 

— Benai, geriau atsikratyk jos, kol per ją ligoninė 
nepakliuvo į bėdą, kol ji nespėjo numarinti poros pacientų. 

Volisas minutėlę pagalvojo, paskui apsisprendęs pa- 
sakė: 

— Gerai. Aš pašalinsiu ją iš ligoninės. 


Bemaž visą rytą Peidžė buvo užsiėmusi chirurgijos. 
skyriuje. Atsilaisvinusi, ji iš karto nuėjo pas gydytoją 
Volisą papasakoti jam apie savo įtarimus dėl Hario Bau- 
mano. | 

— Baumanas? Jūs tikra? Aš turiu galvoje... kad ne- 
pastebėjau jokių narkomanijos požymių. 

— O jis ir nevartoja narkotikų, — paaiškino Peidžė— 
Jis juos parduoda. Iš ordinatoriaus atlyginimo jis gyvena 
kaip milijonierius. 

Benas Volisas linktelėjo. 

— Labai gerai. Aš tai patikrinsiu. Ačiū, Peidže. 

Volisas išsikvietė apsaugos viršininką Briusą Ander- 
seną. 

— Panašu, kad mes išsiaiškinome, kas vagia narkoti- 
kus.— Aš noriu, kad jūs atidžiai sektumėte gydytoją Harį 
Baumaną. 

— Baumaną? — Andersonas pamėgino nuslėpti savo 
nustebimą. Gydytojas Baumanas nuolat vaišino apsaugi- 
ninkus kubietiškais cigarais ir duodavo įvairias nedideles 
dovanėles, ir jie visi jį labai mylėjo. 

— Jeigu jis ateis į vaistinę, apieškokite, kai išeis. 

— Klausau, sere. 

Haris Baumanas nuėjo į vaistinę. Jis turėjo užsakymų. 
Daug užsakymų. Viskas prasidėjo nuo laimingo atsitikti- 
numo. Baumanas dirbo nedidelėje Eimso miesto ligoninėje, 
Ajovos valstijoje, vos sudurdamas galą su galu iš ordina- 
toriaus algos. Ir tada jam nusišypsojo likimas. 

Sykį rytą jam paskambino pacientas, jau išsirašęs iš li- 
goninės. 

— Gydytojau, mane kankina siaubingi skausmai. Pra- 
šau Man padėti. 

— Jūs norite vėl atsigulti į ligoninę? 

— Ne, aš apskritai nenorėčiau judėti iš namų. Gal jūs 
galėtumėte atnešti man kokių nors skausmą malšinančių 
vaistų? 

Baumanas susimąstė. 

— Gerai, aš užsuksiu pas jus, kai važiuosiu namo. 

Jis nuvežė pacientui buteliuką fentanilo. 

Pacientas iš karto jį stvėrė. | 

— Puiku.— Jis ištraukė iš kišenės visą saują bankno- 
tų. — Paimkite. 

Nustebęs Baumanas pažiūrėjo į jį. 

— Jūs man neturite už tai mokėti. 

— Juokaujate? Juk šitas narkotikas vertas aukso. Dau- 
gelis mano draugų sumokėtų jums krūvą pinigų, jeigu 
jūs parūpintumėte jiems fentanilo. 

Štai taip viskas ir prasidėjo. Per du mėnesius Haris 
Baumanas uždirbo tiek pinigų, kiek negalėjo įsivaizduoti 
net fantastiškiausiose savo svajonėse, tačiau, jo nelaimei, 
ligoninės direktorius suprato, kas darosi. Bijodamas viešo 
skandalo, jis pasiūlė Baumanui tyliai išsinešdinti, paža- 
dėjęs nieko neįrašyti į asmens bylą. 

„Gerai, kad aš išvažiavau iš Eimso,— pagalvojo Bau- 
manas.— San Franciske rinka daug platesnė". 

Jis priėjo prie vaistinės durų, palei kurias stovėjo Briu- 
sas Andersenas. Baumanas jam linktelėjo. 

— Sveikas, Briusai. 

— Laba diena, gydytojau Baumanai. 

Kai po penkių minučių Baumanas išėjo iš vaistinės, 
Andersonas jį sustabdė. 

— Atleiskite. Aš priverstas jus apieškoti. 

Apstulbęs Haris Baumanas įbedė į jį akis. 

— Mane? Apieškoti? Ką tu kalbi, Briusai? 

— Atleiskite, gydytojau, mums įsakyta apieškoti kiek- 
vieną, kuris išeina iš vaistinės,— pamelavo Andersonas. 

Baumanas dėjosi pasipiktinęs. 

— Aš niekada nieko panašaus negirdėjau. Kategoriš- 
kai atsisakau leisti save apieškoti. 

— Tada prašau eiti su manimi į gydytojo Voliso kabi- 
netą. 

— Puiku! Bet jis įsius, kai išgirs tokį dalyką. 

Baumanas tiesiog veržte įsiveržė į Voliso kabinetą. 

— Kas čia dedasi, Benai? Viešpatie, šitas žmogus nori 
mane apieškoti! 

— O jūs atsisakote, taip? 

— Kategoriškai. 

— Labai gerai. — Voliso ranka siektelėjo telefono ra- 
gelio.— Tada, jeigu jums taip patogiau, tai padarys San 
Francisko policija. 

Baumanas puolė į paniką. 

— Palaukite! Nėra reikalo ten skambinti. — Staiga jo 
veidas nušvito.— O, aš supratau, koks reikalas! — Bauma- 
nas įkišo ranką į kišenę ir ištraukė iš jos buteliuką fen- 
tanilo.— Aš jį paėmiau operacijai, ir... 

— Išimkite viską iš kišenių, — ramiu balsu pasiūlė Vo- 
lisas. 

Džiugią išraišką Baumano veide pakeitė nevilties išraiš- 
ka. 

— Bet kokią teisę jūs turite... 

— Išimkite viską iš kišenių! 

Po dviejų valandų į San Francisko kovos su narkoti- 
kais valdybą buvo atgabentas raštiškas prisipažinimas ir 
sąrašas žmonių, kuriems Baumanas pardavinėjo narkoti- 
kus. 


Kai Peidžė išgirdo šitą naujieną apie Baumaną, ji nuta- 
rTė pasikalbėti su Miču Kempbelu. Jis buvo savo kabinete, 
ilsėjosi. Jo rankos gulėjo ant stalo, ir kai į kabinetą įžen- 
gė Peidžė, ji spėjo pastebėti, kad jos dreba. 

Kempbelas greitai pasidėjo rankas ant kelių. 

— Sveika, Peidže. Kaip reikalai? 

— Puikūs, Mičai. Aš noriu su jumis pasikalbėti. 

— Sėskitės. 

Peidžė atsisėdo priešais jį. 

— Ar seniai jūs sergate Parkinsono liga? 

Kempbelo veidas tapo baltesnis už kreidą. 

— Ką? 

— Aš teisi, argi ne? O jūs mėginate tai slėpti. 

Abu patylėjo. 

— Aš... aš... taip, bet aš... negaliu mesti medicinos. 
Aš... tiesiog negaliu. Medicina — tai mano gyvenimas. 

Peidžė palinko į priekį ir tiesmukai pasakė: 

— Medicinos jums mesti nereikia, tačiau operuoti jūs 
negalite. 

Gydytojas Kempbelas paseno tiesiog akyse. 

— Aš žinau. Aš ketinau mesti operuoti praeitais me- 
tais.— Jis droviai nusišypsojo.— Ko gero, dabar tas metas 
atėjo, argi ne? Jūs juk apie tai papasakosite gydytojui 
Volisui. 

— Ne,— tyliai atsakė Peidžė.— Jūs pats jam viską pa- 
sakysite. 


Peidžė pietavo kavinėje, kai prie jos staliuko prisėdo 
Tomas Čangas. 

— Aš girdėjau, kas atsitiko. Baumanas! Neįtikėtina. 
Puikus darbas. 

Peidžė papurtė galvą. 

— Aš vos neapsirikau. 

Tomas sėdėjo ir tylėjo. 

— Ar tau viskas gerai, Tomai? 

— Ką tu nori išgirsti? — „viskas gerai“ ar tiesą? 

— Juk mes draugai. Aš noriu išgirsti tiesą. 

— Mano santuoka nuėjo šuniui ant uodegos.— Nelauk- 
tai Tomo akyse sužvilgo ašaros.— Ji išeina. Grįžta namo. 

— Man labai gaila. 

— Tai ne jos kaltė. Bet kuriuo atveju mūsų santuoka 
įskilo jau seniai. Ji sakė, kad aš vedžiau ligoninę, ir buvo 
teisi. Aš juk praleidžiu čia visą savo laiką, rūpinuosi ne- 
pažįstamais žmonėmis, užuot buvęs šalia mylimų žmonių. 

— Ji sugrįš. Viskas susitvarkys, — švelniu balsu pamė- 
gino ji nuraminti Tomą. 

— Ne. Dabar jau negrįš. 

— Galbūt tu dar kartą pasikalbėk su ja. 

— Ji nenori. 

— Man labai gaila, Tomai. Jeigu aš galiu kuo nors. ..— 
Ji išgirdo iš garsiakalbio savo pavardę. 

— Gydytoja Teilor, 410 palata... 

Peidžė pajuto nelauktą nerimą. 

— Man reikia eiti — metė ji ir nuskubėjo į 410 palatą, 
kurioje gulėjo Semas Bernšteinas, vienas mylimiausių jos 
pacientų — tylus septyniasdešimties metų vyriškis, pagul- 
dytas į ligoninę dėl skrandžio vėžio. Dauguma ligoninės 
pacientų nuolat kuo nors skundėsi, o Semas Bernšteinas 
buvo nepaprastai kantrus žmogus. Peidžė žavėjosi jo vy- 
riškumu ir savigarba. Jį dažnai lankė žmona ir du suaugę 
sūnūs, ir Peidžė juos taip pat pamilo. 

Semui Bernšteinui buvo prijungta gyvybės palaikymo 
sistema su žyma „„Nereanimuoti“, jeigu sustos širdis. 

Kai Peidžė įėjo į palatą, šalia Semo stovėjo medicinos 
sesuo. 

— Jis mirė, gydytoja. Aš nekviečiau reanimatorių, ka- 
dangi. .. Medicinos sesers balsas virptelėjo. 

— Jūs pasielgėte teisingai, — lėtai ištarė Peidžė.— 
Ačiū. 

— Jeigu ką reikia pada... 

— Ne. Aš pati viską suorganizuosiu.— Peidžė stovėjo 
palei lovą ir žiūrėjo į kūną to, kuris visai neseniai buvo 
gyvas, linksmas vyriškis, turintis šeimą ir draugų, vyriš- 
kis, kuris visą savo gyvenimą sunkiai dirbo, rūpindamasis 
savo artimaisiais. O štai dabar... 

Peidžė priėjo prie spintelės, kur Semas laikė savo as- 
meninius daiktus. Ten ji rado pigų laikrodį, raktų ryšulė- 
lį, penkidlika dolerių, dantų protezus ir laišką, adresuotą 
žmonai. Štai ir viskas, kas liko iš žmogaus gyvybės. 

Peidžė negalėjo įveikti ją apėmusio liūdesio. 

— Jis buvo toks geras žmogus. Kodėl? .. 

Ketė pabandė ją nuraminti. 

— Peidže, tu neturi taip pergyventi dėl pacientų mir- 
ties. Taip tu ilgai neištversi. 

— Aš žinau. Tu teisi, Kete. Bet paprasčiausiai... vis- 
kas taip greitai baigėsi. .. Juk rytą mes su juo dar kalbė- 
jomės. O rytoj jau laidotuvės. 

— Tikiuosi, tu neketini eiti į laidotuves? 
— Ne. 


Semą Bernšteiną laidojo kapinėse ,Hilz of iteniti". Pa- 
gal judaizmo papročius velionį reikia laidoti kiek galima 
greičiau, todėl laidotuvių ceremonija paprastai atliekama 
kitą dieną po mirties. 

Semo Bernšteino kūnas buvo apvilktas baltais marški- 
niais ir suvyniotas į talit. Giminaičiai apsupo kapą. Rabinas 
progiesmiais skaitė: Hamakom y'nathaim etkhem b'tokh 
sh'ar availai tziyon veeyerushalaym", 

Šalia Peidžės stovintis vyriškis jai išvertė: 

— „Tegul Viešpats nuramins tave visų gedinčiųjų Sio- 
no ir Jeruzalės verksmu“. 

Peidžės nuostabai, giminaičiai, tarsi išprotėję, ėmė plė- 
šyti savo drabužius. „„Baruih ata abonai elohainų me]ech 
haolam dayan ha-emet". 

— Ką?.. 

— Šitaip išreiškiama pagarba mirusiajam, — sukuždėjo 
vyriškis.— „Iš dulkių tu išėjai ir į dulkes sugrįžai, bet ta- 
vo siela sugrįžta pas ją tau davusį Dievą". 

Laidotuvių ceremonija pasibaigė. 


Kitą rytą Ketė susitiko koridoriuje Honę. Ta aiškiausiai 
buvo susinervinusi. 

— Kas atsitiko? — paklausė Ketė. 

— Mane kviečia gydytojas Volisas. Prašė ateiti pas jį 
į kabinetą antrą valandą. 

— Ar tu žinai kvietimo priežastį? 

— Manau, dėl mano klaidų užvakarykštės vizitacijos 
metu. Gydytojas Riteris tikras pabaisa. 

— Taip, kartais jis būna baisus, — sutiko Ketė.— Bet 
aš tikra, kad viskas baigsis gerai. 

— Tikiuosi. Tiesiog mane slegia kažin kokia bloga 
nuojauta. 


Lygiai antrą valandą Honė įėjo į gydytojo Bendžamino 
Voliso priimamąjį. Rankinuke ji turėjo mažytį stiklainėlį 
su medumi. Sekretorė pietavo, durys į gydytojo Voliso 
kabinetą buvo atviros. 

— Įeikite, gydytoja Taft,— pakvietė jis. 

Honė įėjo į kabinetą. 

— Prašau uždaryti duris. 

Honė uždarė duris. 

— Sėskitės. 

Šiek tiek virpėdama, ji atsisėdo priešais Volisą. 

Gydytojas Volisas pažiūrėjo per stalą į Honę ir pagal- 
vojo: „Lyg kvailą mokinę išvaryčiau. Tačiau kas turi būti, 
tas ir bus“. 

— Bijau, kad mano naujienos jums yra blogos, — pra- 
dėjo jis. 


Po valandos Honė ir Ketė susitiko soliariume. Honė 
šypsodamasi atsisėdo į gretimą kėdę. 

— Ar buvai pas gydytoją Volisą? — pasidomėjo Ketė. 

— O, taip. Mes ilgai kalbėjomės. Ar tu žinai, kad pra- 
eitų metų rugsėjį mirė jo žmona? Kartu jie išgyveno pen- 
kiolika metų. Jis turi du suaugusius vaikus iš pirmosios 
santuokos, tačiau su jais bemaž nesusitinka. Vargšelis, jis 
toks vienišas. 


ANTROJI DALIS 


14 skyrius 


Ir vėl atėjo Kūčios. Peidžė, Ketė ir Honė palydėjo 
1994-uosius. Jos toliau dirbo apygardos ligoninėje ,,Embar- 
kadero“, ir joms atrodė, kad naujaisiais metais jų gyve- 
nime niekas nepasikeis, išskyrus pacientų pavardes. 


Eidama per mašinų stovėjimo aikštelę, Peidžė prisiminė 
Harį Baumaną ir jo raudonąjį „Ferarį“. „Įdomu, kiek 
žmonių gyvybių spėjo pražudyti Haris?" — klausė ji sa- 
ve. Iš pradžių tokie malonūs narkotikai tampa mirtinai 
pavojingi. 


Džimis Fordas atėjo su nedidele gėlių puokštele ir įtei- 
kė Peidžei. 

— Džimi, už ką? 

Džimis paraudo. 

— Tiesiog norėjau jums padovanoti. Ar jūs žinote, 
kad aš vedu? 

— Ne! Puiki naujiena! Kas toji laiminga mergina? 

— Jos vardas Betsė. Ji dirba gatavų drabužių parduo- 
tuvėje. Mes ketiname turėti pusę tuzino vaikelių. Pirmą- 
ją mergaitę pavadinsime Peidže. Tikiuosi, jūs nepriešta- 
raujate. 

— Prieštarauju? Aš juk tiesiog laiminga! 

Džimis sutriko. 

— Girdėjote anekdotą? Gydytojas praneša pacientui, 

kad tam liko gyventi dvi savaitės. Pacientas sako: „Bet 
aš negaliu sumokėti jums dabar“. „(Gerai — pareiškia gy- 
dytojas,— tada aš duosiu jums dar dvi savaites“. 

Ir Džimis išėjo. 


Peidžei kėlė nerimą Tomas Čangas. Jo nuotaika kai- 
taliojosi nuo pakilimo priepuolių ligi gilios depresijos 
priepuolių. 

Kartą rytą kalbėdamas su ja Tomas pareiškė: 

— Ar tu suvoki, Peidže, kad dauguma šitos ligoninės 
pacientų be mūsų būtų numiręį Mes turime galios gydy- 
ti jų kūnus ir sugrąžinti juos gyvenimui. 

O kitą rytą: 

— Mes visi apgaudinėjame save, Peidžė. Mūsų pa- 
cientai pasveiktų daug greičiau, jei mes neįsikištume. 
Mes paprasčiausiai esame veidmainiai, apsimetinėją, kad 
žinome visus atsakymus. O iš tiesų mes nieko nežinome. 

Kokią minutę Peidžė tylėdama žiūrėjo į jį, paskui pa- 
klausė: 

— Ar turi žinių iš Sajos? 

— Aš vakar kalbėjau su ja. Ji čia negrįš. Rengiasi iš- 
situokti. 

Peidžė paėmė jį už rankos. 

— Tomai, man labai gaila. 

Jis gūžtelėjo pečiais ir nusijuokė. 

— Kodėl? Manęs tai nejaudina. Daugiau nejaudina. 
Aš susirasiu kitą moterį. Ir aš turėsiu kitą vaiką. Štai pa- 
matysi. 

Šitas pokalbis buvo kažin koks nenatūralus. 

Vakare Peidžė papasakojo Ketei: 

— Man kelia nerimą Tomas Čangas. Ar tu kalbėjai 
su juo paskutiniu metu? 

— Taip. 

— Ar jis tau atrodė normalus? 

— Man nė vienas vyras neatrodo normalus,— atsakė 
Ketė. 

Tačiau Peidžei vis vien buvo neramu. 

— Pasikvieskime jį rytoj vakarienės? 

— Aš nieko prieš. 

Kitą rytą, kai Peidžė atvažiavo į ligoninę, jai pranešė 

baisią naujieną — sanitaras aptiko Tomo Čango kūną rū- 
syje, kur buvo laikoma įranga. Jis nusinuodijo migdo- 
maisiais. 

Peidžei bemaž prasidėjo isterija. 

— Aš galėjau jį išgelbėti — pro ašaras priekaištavo 
ji sau.— Visą tą laiką jis šaukėsi pagalbos, o aš to neiš- 
girdau. 

— Tu jam niekaip negalėjai padėti — ryžtingai pa- 
reiškė Ketė— Tu šitos problemos negalėjai sutvarkyti. 
Jis nepanoro gyventi be vaiko ir žmonos. Štai ir viskas. 

Peidžė nusibraukė ašaras. 

— Prakeiktoji ligoninė! Jeigu ne šitas alinantis dar- 
bas ir begaliniai budėjimai, jo žmona būtų niekada jo 
nepametusi. 

— Bet ji pametė,— tyliai pasakė Ketė.— Viskas baig- 
ta. 


Peidžė niekada anksčiau nedalyvavo kinų laidotuvėse. 
Tai buvo nepamirštamas reginys. Prasidėjo jis anksti rytą 
Grinstrito lavoninėje Čainataune, kur susirinko didžiulė 
žmonių minia. 

Garsiai grojant dūdų orkestrui, procesija pajudėjo 
San Francisko gatvėmis. Priekyje nešė didžiulė Tomo 
Čango fotografiją. Katafalkas važiavo pačiame gale. Dau- 
guma laidotuvių dalyvių ėjo pėsti, o seniausieji važia- 
vo mašinomis. Peidžei pasirodė, kad procesija juda ne- 
tvarkingai, be jokio plano. Tai ją labai nustebino. 

— Kur jie eina? — paklausė ji vieno iš laidotuvių da- 
lyvių. 

— Pagal mūsų tradicijas jo paskutinis kelias turi 
eiti pro tas vietas, kurios, gyvam esant, jam buvo svar- 
bios, — restoranus, kur jis valgė, parduotuves ir kitas vie- 
tas, kuriose jis lankėsi. ..— truputį linktelėjes atsakė tas. 
Savo kelią procesija užbaigė prieš apygardos ligoninę 
„Embarkadero“". 

Vyriškis, į kurį Peidžė anksčiau kreipėsi su klausi- 
mu, atsisuko į ją ir paaiškino: 

— O čia Tomas Čangas dirbo. Čia jis rado savo lai- 
mę. 

„Netiesa,— pagalvojo ji — Čia jis prarado savo lai- 

Sykį rytą eidama Marketstritu, Peidžė pamatė Alfredą 
Ternerį. Jos širdis suplastėjo. Ji neįstengė išbraukti jo iš 
atminties. Užsidegė žalioji šviesoforo šviesa, ir Alfredas 
ėmė eiti per perėją, o kai Peidžė priėjo sankryžą, švieso- 
foro švieselė jau buvo raudona. Nekreipdama dėmesio į 
veriamus klaksonų garsus ir šiurkščius vairuotojų šūks- 
nius, Peidžė puolė per perėją. 

Perbėgusi į kitą pusę, ji pavijo Alfredą ir sugriebė jį 
už rankovės. 

— Alfredai... 

Jis grįžtelėjo. 

— Atleiskite? 

Tai buvo visai nepažįstamas vyriškis. 


Dabar, ketvirtaisiais darbo ligoninėje metais, Peidžė ir 
Ketė jau reguliariai operavo. 

Ketė dirbo neurochirurgijos skyriuje. Ji be paliovos 
žavėjosi tuo šimtu milijardų stebuklingų kompiuterių, 
vadinamų nervų ląstelėmis, kurie buvo žmogaus kaukolė- 
je. Darbas ją labai traukė. 

Ketė su didele pagarba žiūrėjo į daugelį savo kolegų. 
Tai buvo protingi, kvalifikuoti chirurgai. Su kai kuriais 
iš jų, tiesa, jai buvo nelengva, jie bandė paskirti jai pa- 
simatymus, o kuo ryžtingiau Ketė atsisakydavo, tuo at- 
kakliau jie to siekė. 

Ji išgirdo, kaip vienas gydytojų paleido repliką jos 
adresu: 

— Antai eina „mėlynoji kojinė“". 

Ketė asistavo gydytojui Kibleriui. Galvos smegenų 
žievėje jau buvo padarytas mažutėlis pjūvis. Gydytojas 
Kibleris įstatė guminį vamzdelį į kairįjį šoninį skilvelį — 
ertmę kairiojo smegenų pusrutulio centre,— o Ketė lai- 
kė tam tikru kabliuku pjūvį atvirą. Visas mintis ji buvo 
sutelkusi į tai, kas vyksta prieš jos akis. 

Gydytojas Kibleris metė žvilgsnį į Ketę ir, neatsitrauk- 
damas nuo darbo, tarė: 

— Ar girdėjote anekdotą, kaip vienas alkoholikas 
užeina į barą ir reikalauja: „Greitai duokite man išgerti", 
Barmenas atsako: „Negaliu, tu ir taip jau girtas“. Alko- 

holikas pareiškia: „Jeigu neduosi man išgerti, aš nusižu- 
dysiu". 

Iš skilvelio guminiu vamzdeliu ėmė tekėti smegenų 
skystis. 

— Tada barmenas sako: „Jeigu įvykdysi tris mano 
sąlygas — duosiu butelį“. 

Į skilvelį įleido penkiolika mililitrų oro ir padarė tie- 
sioginę ir šoninę rentgeno nuotraukas. 

— „Ar matai antai tą futbolininką, kuris sėdi kampe? 
Aš negaliu jo išvaryti iš baro. Išmesk jį iš čia. Toliau, aš 
turiu naminį krokodilą, kuriam skauda dantis, bet jis toks 
sunuožmėjęs, kad nė vienas veterinaras negali prie jo pri- 
siartinti. Išgydyk jį. Ir paskutinė, yra viena boba gydy- 
toja Sveikatos apsaugos departamente, kuri mėgina užda- 
ryti mano barą. Ją reikia išdulkinti. Jei visa tai padarysi, 
gausi butelį". 

Operacinės sesuo ėmė pumpuoti kraują. 

— Alkoholikas išmetė iš baro futbolininką, paskui nu- 
ėjo prie krokodilo. Išeina po penkiolikos minučių visas 
kruvinas, drabužiai suplėšyti, ir klausia: „Na, kur ta gy- 
dytoja, kuriai skauda dantis?“ 

— Gydytojas prapliupo juoku. 

— Supratote? Užuot išdulkinęs gydytoją, jis išdulkino 
krokodilą. Turbūt jam tai net labiau patiko! 

Ketė stovėjo, tramdydama pyktį ir degdama noru skel- 
ti jam antausį. 

Po operacijos ji nuėjo į budėtojų kambarį, kad nusira- 
mintų. „Aš neleisiu šitiems išsigimėliams mane palaužti. 
Neleisiu!" 


Retkarčiais Peidžė nueidavo į pasimatymus su gydyto- 
jais iš ligoninės, tačiau į artimus santykius su niekuo ne- 
sileido. Pernelyg skaudžiai ją užgavo Alfredas Terneris. 
Ir ji nusprendė, kad daugiau to patirti nenori. 

Daugumą dienų ir naktų ji praleisdavo ligoninėje. Dar- 
bo grafikas buvo intensyvus, bet Peidžė dabar dirbo bend- 
rojoje chirurgijoje, ir jai tai labai patiko. 

Sykį iš pat ryto ją pasikvietė į savo kabinetą vyriau- 
siasis chirurgas Džordžas Inglandas. 

— Šiemet jums prasideda specializacija. Širdies ir 
kraujagyslių chirurgijoje. 

Peidžė linktelėjo. 

— Taip. 

— Aš turiu jums pasiūlymą. Ar teko girdėti apie dak- 
tarą Barkerį? 

Peidžė nustebusi pažiūrėjo į vyriausiąjį chirurgą. 

— Taip. 

— Suprantama. 

Kaip galima negirdėti apie Lorensą Barkerį?! Jis bu- 
vo vienas žinomiausių kardiochirurgų pasaulyje. 

— Praeitą savaitę jis sugrįžo iš Saudo Arabijos, kur 
operavo šeichą. Gydytojas Barkeris — senas mano drau- 
gas, ir jis sutiko tris dienas per savaitę operuoti mūsų 
ligoninėje. Visuomeniniais pagrindais. 

— Tai tiesiog fantastiška! — sušuko Peidžė. 

— Aš įtrauksiu jus į jo brigadą. 

Kelias sekundes Peidžė negalėjo atgauti žado. 

— Aš... net nežinau, ką pasakyti. Aš jums labai dė- 
kinga. 

— Jums tai — puikios galimybės. Jūs galėsite daug ko 
iš jo pasimokyti. 

— Be abejo. Dėkoju jums, Džordžai. Aš iš tikrųjų la- 
bai džiaugiuosi. 

— Vizitacijas pradėsite su juo rytoj šeštą valandą ry- 
to. 

— Negaliu sulaukti. 


„Negaliu sulaukti'— tai buvo labai kukliai pasakyta. 
Juk Peidžė visada svajojo dirbti su kokiu nors specialis- 
tu, panašiu į gydytoją Lorensą Barkerį. „(Tačiau ką reiš- 
kia su kokiu nors specialistu, panašiu į medicinos dak- 
tarą Lorensą Barkerį'? Yra tiktai vienas gydytojas Lo- 
rensas Barkeris. 

Ji niekada nematė jo fotografijų, bet galėjo sau įsi- 
vaizduoti, kaip jis tikriausiai atrodo. Turbūt aukštas, sim- 
patingas, sidabriškai žilais plaukais. Ploni pirštai, nepap- 
rastai jautrios rankos. Ramus ir geras vyriškis. „Mes 
dirbsime kartu,— mąstė Peidžė,— ir aš tapsiu nepakeičia- 
ma jo pagalbininke. Įdomu, ar jis vedęs?" 

Naktį Peidžė susapnavo erotinį sapną, kur dalyvavo 
ir gydytojas Barkeris. Jie kartu operavo, tačiau buvo vi- 

sai nuogi. Operacijai įpusėjus, gydytojas Barkeris tarė: 
„Aš tavęs geidžiu“. Medicinos sesuo nukėlė pacientą nuo 
operacinio stalo, gydytojas Barkeris pakėlė Peidžę ir pa- 
guldęs ant operacinio stalo ėmė su ja mylėtis. 

Nubudo ji todėl, kad buvo bekrintanti iš lovos. 


Kitą rytą Peidžė nervindamasi stovėjo antrojo aukšto 
koridoriuje kartu su Džoelu Filipsu — vyresniuoju ordi- 
natoriumi — ir penkiais kitais ordinatoriais, kai prie jų 
veržliai prilėkė nedidelis surūgęs vyriškis. Eidamas jis 
buvo palinkęs į priekį, tarsi įveikdamas stipraus vėjo pa- 
sipriešinimą. ) 

— Kurių velnių jūs čia stypsote? Einam! 

Prireikė beveik minutės, kad Peidžė susivaldytų. Ji 
nuskubėjo paskui kitus. Kol jie ėjo koridoriumi, dakta- 
ras Barkeris su pertrūkiais nurodinėjo: 

— Kiekvieną dieną jums teks apžiūrėti trisdešimt ar- 
ba trisdešimt penkis ligonius. Aš laukiu smulkių jūsų pa- 
stabų apie kiekvieną iš jų. Aišku? 

— Taip, sere,— suniurnėjo ordinatoriai. 

Jie užėjo į pirmąją palatą. Daktaras Barkeris priėjo 
prie paciento, keturiasdešimtmečio vyriškio, ir momen- 
taliai visos jo šiurkščios manieros dingo be pėdsako. Jis 
atsargiai palietė ligonio petį ir nusišypsojo. 

— Labą rytą. Aš gydytojas Barkeris. 

— Labą rytą, gydytojau. 

— Kaip jaučiatės? 

— Skauda krūtinę. 

Daktaras Barkeris pažiūrėjo į jo medicininę kortelę ir 
atsisuko į gydytoją Filipsą. 

— Ką rodo rentgenas? 

— Be pakitimų. Taisosi. 

— Padarykite dar vieną klinikinę kraujo analizę. 

Filipsas užsirašė savo bloknote. 

Daktaras Barkeris švelniai paplekšnojo vyriškiui per 
petį ir nusišypsojo. š 

— Jūsų reikalai eina geryn. Po savaičiukės mes jus 
išrašysime.— Jis atsisuko į ordinatorius ir suriaumojo:— 
Pirmyn! Mums dar reikia apžiūrėti labai daug ligonių. 

Kitas pacientas pasirodė esanti apkūni moteris, ku- 

riai buvo operuota širdis. Daktaras Barkeris žvilgtelėjo į 
jos medicininę kortelę. 

— Labą rytą, ponia Šelbi.— Jo balsas buvo labai švel- 
nus.— Aš gydytojas Barkeris. 

— Ar jūs ilgai ketinate mane čia laikyti? 

Jūs tokia žavinga, kad aš apskritai neišleisčiau jūsų 
iš čia, tačiau aš turiu žmoną. 

Ponia Šelbi sukrizeno. 

Daktaras Barkeris dar kartą žvilgtelėjo į kortelę. 

— Mano supratimu, jūs jau greitai galėsite važiuoti 
namo. 

— Puiku. 

— Aš popiet dar pas jus užeisiu. 

Lorensas Barkeris grįžtelėjo į ordinatorius. 

— Pirmyn. 

Visi nuolankiai nuėjo paskui jį į atskirą palatą, kur 
ant lovos gulėjo gvatemalietis berniukas, apsuptas sune- 
rimusių artimųjų. 

— Labą rytą, — šiltai pasisveikino daktaras Barkeris 
ir peržiūrėjo ligonio kortelę.— Kaip tu jautiesi? 

— Gerai, gydytojau. 

Daktaras Barkeris atsisuko į Filipsą. 

— Ar yra kokių nors pakitimų elektrolituose? 

— Ne, gydytojau. 

— Tai gera naujiena.— Jis švelniai paplekšnojo ber- 
niukui per petį.— Taip ir laikykis, Chuanai. 

Sunerimusi motina paklausė: 

— Ar mano sūnus pagis? 

Daktaras Barkeris nusišypsojo. 

— Mes padarysime viską, ką galime. 

— Ačiū, gydytojau. 

Daktaras Barkeris išėjo į koridorių, sustojo ir krei- 
pėsi į paskui jį einančius ordinatorius: 

— Pacientui — miokardiopatija, nereguliarus karštli- 
giškas drebulys, galvos skausmai ir lokalus pabrinkimas. 
Kuris iš jūsų, genijų, man pasakys, kokiai ligai labiausiai 
būdingi šie simptomai? 

Stojo tyla, paskui pasigirdo nedrąsus Peidžės balsas: 

— Man atrodo, tai įgimta. .. paveldima liga. 

Daktaras Barkeris pažiūrėjo į ją ir pritariamai link- 
telėjo. 

Nudžiugusi ji tęsė: 

— Šita liga perduodama... palaukite...— ji iš visų 
jėgų stengėsi prisiminti — perduodama su motinos ge- 
nais.— Peidžė nutilo ir išraudo iš pasididžiavimo. 

Daktaras Barkeris kelias sekundes žiūrėjo į ją. 

— Niekai! Tai Čagaso liga. Ja serga žmonės Lotynų 
Amerikos šalyse— Jis metė į Peidžę niekinamą žvilgs- 
nį. — Viešpatie! Kas jums pasakė, kad jūs gydytoja? 

Peidžės veidą užliejo raudonis. 

Toliau jai vizitacija tęsėsi lyg rūke. Jie apžiūrėjo dvi- 
dešimt keturis pacientus, ir Peidžei atrodė, kad daktaras 
Barkeris paskyrė šį rytą tam, kad ją pažemintų. Būtent 
jai jis adresavo visus savo klausimus. Jeigu ji atsaky- 
davo teisingai, daktaras Barkeris jos negyrė, o jeigu su- 
klysdavo — rėkė. Kai vienu atveju Peidžė atsakė netei- 
singai, jis suriko: 

— Aš nepatikėčiau jums operuoti net savo šuns! 

Kai vizitacija pagaliau baigėsi, vyresnysis ordinato- 
Tius gydytojas Filipsas įspėjo: 

— Popietinė vizitacija prasidės antrą valandą. Užsira- 
šykite savo bloknotuose savo pastabas apie kiekvieną pa- 
cientą, nieko nepraleiskite. 

Jis su užuojauta pažiūrėjo į Peidžę, ketino kažin ką 
sakyti, bet nusisuko ir nuėjo paskui daktarą Barkerį. 

„Aš nenoriu vėl matyti šitą išsigimėlį“— pasakė sau 
Peidžė. 


Kitą naktį Peidžė budėjo. Ji bėgiojo nuo vieno pacien- 
to prie kito, narsiai stengdamasi apžiūrėti ir suteikti pa- 
galbą ligonių srautui, kuris užplūdo neatidedamos pagal- 
bos palatas. 

Pirmą valandą nakties jai pagaliau pavyko užmigti. Ji 
net neišgirdo „greitosios medicinos pagalbos" mašinos si- 
renos, kai toji sustojo prie įvažiavimo į ligoninę, pro 
kurį pacientus atgabendavo į neatidedamos pagalbos pa- 
latas. Du sanitarai atidarė „greitosios“ dureles, perkėlė 
sąmonę praradusį pacientą nuo neštuvų į vežimėlį ir sku- 
biai nugabeno jį į pirmąją neatidedamos pagalbos palatą. 

Medicinos seserys buvo įspėtos iš anksto per radijo te- 
lefoną. Viena jų bėgo šalia vežimėlio, kita laukė prie du- 
rų. Po minutės pacientas jau gulėjo ant stalo. 

Tai buvo jaunas vyriškis, tačiau taip pasruvęs krauju, 
kad sunku buvo net nustatyti, kaip jis atrodo. 

Medicinos sesuo didelėmis žirklėmis perkirpo jo dra- 
bužius. 

— Panašu, kad jam visi kaulai sulūžę. 

— O kraujo, kaip pas paskerstą paršelį. 

— Aš nejaučiu pulso. 

— Kas budi? 

— Gydytoja Teilor. 

— Pakviesk ją. Jeigu ji paskubės, tai galbūt dar ras 
ji gyvą. 

Peidžę pažadino telefono skambutis. 

— Alio... 

— Pirmoji neatidedama, gydytoja. Manau, kad jis ne- 
išgyvens. 

Peidžė atsisėdo ant kušetės. 

— Gerai. Einu. 

Ji metė žvilgsnį į rankinį laikrodį: pusė dviejų. Pa- 
šokusi Peidžė nubėgo prie lifto. 

Po minutės ji jau įėjo į neatidedamos pagalbos palatą, 
kur jos viduryje ant stalo gulėjo kruvinas žmogus. 

— Kas jam? — paklausė Peidžė. 

— Važiavo motociklu. Jį partrenkė autobusas, o jis 
buvo be šalmo. 

Ji priėjo prie nejudančio kūno ir, dar net nežvilgtelė- 
jusi į veidą, kažkokiu nepaaiškinamu jausmu suprato, kas 
guli priešais ją. 

Miegą kaip ranka nuėmė. 

— Tris lašelines! — įsakė Peidžė.— Deguonį! Tuojau 
pat atnešti čia kraujo! Paskambinkite į kadrų skyrių ir 
sužinokite jo kraujo grupę. 

Medicinos sesuo nustebusi pažiūrėjo į ją. 

— Jūs jį pažįstate? 

— Taip. Jo pavardė Džimis Fordas,— sunkiai ištarė 
Peidžė. 

Peidžės pirštai apčiupinėjo kaukolę. 

— Platus pabrinkimas. Man reikalingas skanavimas ir 

kaukolės rentgeno nuotrauka. Aš noriu, kad jis išliktų 
gyvas! 

— Taip, gydytoja. 

Kitas dvi valandas Peidžė praleido šalia Džimio For- 
do, stengdamasi padaryti viską, kas įmanoma. Rentgenas 
parodė, kad įlūžusi kaukolė, smegenų sukrėtimas, peti- 
kaulių lūžiai ir daugybė plėštinių žaizdų. 

Pusę keturių ji nusprendė, kad šiuo momentu padarė 
viską, ką galėjo. Džimio kvėpavimas pagerėjo, pulsas su- 
stiprėjo. Ji pažvelgė į nejudantį kūną. „Mes ketiname 
turėti pusę tuzino vaikelių. Pirmąją mergaitę pavadinsi- 
me Peidže. Tikiuosi, jūs neprieštarausite“. 

— Jeigu kas pasikeistų, skambinkite man,— įspėjo 
medicinos seseris Peidžė. 

— Nesijaudinkite, gydytoja. Mes nepasitrauksime nuo 
j0. 


Peidžė vos nusigavo ligi budėtojų kambario. Ji labai 
pavargo, bet nerimas dėl Džimio gyvybės nedavė jai už- 
miegti. 

Vėl suskambėjo telefonas. Peidžė vargais negalais ra- 
do jėgų pakelti rageliui. 

— Alio. 

— Gydytoja, jums reikia pakilti į trečiąjį aukštą. Sku- 
biai. Man atrodo, kad vienam iš gydytojo Barkerio pa- 
cientų širdies priepuolis. 

— Einu.— Vienas iš gydytojo Barkerio pacientų. Pei- 
džė sunkiai atsiduso, nulipo nuo kušetės, šliūkštelėjo ant 
veido šalto vandens ir nuskubėjo į trečiąjį aukštą. 

Medicinos sesuo laukė prie atskiros palatos durų. 

— Tai ponia Hirns. Panašu, kad ją ištiko eilinis šir- 
dies priepuolis. 

Peidžė įėjo į palatą. 

Poniai Hirns buvo apie penkiasdešimt, jos veidas dar 
išlaikė buvusio grožio pėdsakus, tačiau kūnas aptuko ir 
išpurto. Ji laikėsi už krūtinės ir dejavo. 

— Aš mirštu, mirštu. Aš negaliu kvėpuoti. 

— Viskas bus gerai, — ramino ją Peidžė ir atsisuko į 
medicinos seserį. — EKG padarėte? 

— Ji man neleidžia prie jos prisiliesti. Sako, kad ją 
tai erzina. 

— Mes privalome padaryti EKG,— kreipėsi į ją Pei- 
džė. 

— Ne! Aš nenoriu mirti. Prašau jus, neleiskite man 
numirti... 

— Paskambinkite gydytojui Barkeriui — pasakė Pei- 
džė medicinos seseriai.— Paprašykite, kad jis skubiai at- 
važiuotų. 

Medicinos sesuo vikriai išėjo iš palatos. 

Peidžė pridėjo stetoskopą prie ponios Hirns krūtinės. 
Atrodė, jog širdis plaka normaliai, bet Peidžė neturėjo. 
teisės rizikuoti. 

— Gydytojas Barkeris atvažiuos po kelių minučių — 
nuramino ji ponią Hirns.— Pasistenkite atsipalaiduoti. 

— Aš niekada taip blogai nesijaučiau. Toks sunku- 
mas krūtinėje. Prašau jus, neišeikite. 

— Aš ir neketinu išeiti. 

Laukdama, kol atvyks daktaras Barkeris, Peidžė pa- 
skambino į neatidedamos pagalbos palatą. Džimio Fordo. 
būklė nepakito. Jis vis dar buvo komos būklėje. 

Po pusvalandžio palatoje pasirodė daktaras Barkeris. 
Matėsi, kad jis apsirengė skubėdamas. 

— Kas atsitiko? — reikliu tonu paklausė jis. 

— Manau, kad poniai Hirns pakartotinis širdies prie- 
puolis,— atsakė Peidžė. 

Daktaras Barkeris priėjo prie pacientės lovos. 

— EKG padarėte? 

— Ji neleido. 

— Pulsas? 

— Normalus. Temperatūros neturi. 

Gydytojas Barkeris pridėjo stetoskopą prie ponios 
Hirns nugaros. 

— Įkvėpkite. 

Ji įkvėpė. 

— Dar kartą. 

Ponia Hirns garsiai atsirūgo. 

— O, atleiskite— Ji nusišypsojo.— Dabar man page- 
rėjo. 

Daktaras Barkeris įdėmiai pažiūrėjo į ją. 

— Ką jūs valgėte vakarienės, ponia Hirns? 

— Dešrainį. 

— Tiktai dešrainį? Ir viskas? Vieną? 

— Du. 

— O ką dar? 

— Na, žinote... svogūną ir keptas bulves. 

— O ką gėrėte? 

— Šokoladą su pienu. 

Daktaras Barkeris pažiūrėjo į pacientę. 

— Jūsų širdis tvarkoje. O štai jūsų apetitas man ke- 
lia nerimą.— Jis atsisuko į Peidžę— Čia paprasčiausias 
rėmuo. Aš norėčiau pasikalbėti su jumis koridoriuje, gy- 
dytoja. 

Kai jie išėjo į koridorių daktaras Barkeris suriko: 

— Ko jus, velniai rautų, mokė jūsų medicinos koled- 
že? Ką jūs — nemokate atskirti rėmens nuo širdies prie- 
puolio? 

— Aš pagalvojau... 

— Reikalas tas, kad jūs nepagalvojote. Jeigu jūs dar 
kartą pakelsite mane vidurnaktį dėl rėmens, aš iškaršiu 
jums kailį. Ar jums aišku? 

Peidžė sustingo, jos veidas paniuro. 

— Paskirkite pacientei neutralizuojančią rūgštį, gydy- 
toja,— sarkastiškai patarė Lorensas Barkeris,— ir jūs pa- 
matysite, kad ji pasveiks. Susitiksime šeštą valandą, kai 
eisime vizituoti. 

Peidžė žiūrėjo, kaip energingai jis tolsta koridoriumi. 

Nusigavusi ligi savo kušetės budėtojų kambaryje, ji 
pagalvojo: „Aš nužudysiu Lorensą Barkerį. Ir padarysiu 
tai lėtai. Jis sunkiai susirgs. Iš jo kūno styros dešimtys 
lašiklių vamzdelių. Jis mane maldaus, kad aš išvaduo- 
čiau jį nuo kančių, tačiau aš to nepadarysiu. Aš leisiu 
jam kentėti, o paskui, kai jis geriau pasijus... štai tada 
aš jį ir nužudysiu!" 


15 skyrius 


Peidžė ir toliau vizitavo vadovaujama ,,„Žvėries“ — 
taip ji sau vadino daktarą Barkerį. Ji jau triskart jam, 
asistavo operuojant širdį ir, nors ji jautė jam neprielan- 
kumą, negalėjo nesižavėti jo nepralenkiamu meistrišku- 
mu. 

Peidžė pagarbiai stebėjo, kaip daktaras Barkeris atvė- 
rė paciento krūtinės ląstą ir meistriškai pakeitė nesveiką 
širdį donoro širdimi. Visa operacija truko mažiau nei 
penkias valandas. 

Tada ji pagalvojo: „Po kelių savaičių šitas pacientas 
galės normaliai gyventi. Nieko nuostabaus, kad chirur- 
gai save laiko dievais. Jie nugali mirtį ir sugrąžina žmo- 
nes į gyvenimą". 

Kartais jai teko būti liudytoja tų atvejų, kai širdis 
sustodavo, pavirsdama į nenaudingą gabalą kūno. O pa- 
skui įvykdavo stebuklas, ir negyvas organas vėl imdavo 
pulsuoti, pasiųsdamas mirštančiam kūnui kraujo. 

Vieną rytą pagal grafiką buvo užplanuota zondo įsta- 
tymo į vidinę arteriją operacija. Peidžė turėjo asistuoti 
daktarui Barkeriui. Kai viskas buvo parengta, daktaras 
Barkeris trūkčiojamai suriaumojo: 

— Pradėkite! 

Peidžė pakėlė į jį akis. 

— Atleiskite, ką? 

— Tai paprasčiausia operacija. Kaip manote, susido- 
rosite? — jo balse suskambėjo panieka. 

— Taip, — ryžtingai pareiškė Peidžė. 

— Gerai, tada pradėkite! 

Daktaras Barkeris atrodė įniršęs. 

Jis stebėjo, kaip Peidžė mikliai įstatė vamzdelį į arte- 
riją ir nustūmė arterija į širdį. Padarė ji tai tiesiog ne- 
priekaištingai. Barkeris stovėjo, tačiau nepasakė nė žo- 
džio. 

„Na ir velniai jo nematė, — pasakė sau Peidžė.— Kad 
ir ką aš bedaryčiau, jis niekada nebus patenkintas“. 

Ji įšvirkštė į vamzdelį rentgeno spindulių nepralei- 
džiantį dažantį skystį. Monitoriuje visi stebėjo, kaip ši- 
tas skystis pasklido po vainikines arterijas. Šviečiančiame 
ekrane buvo registruojamas arterijų užsikimšimo laipsnis 
ir užsikimšimų vieta, ir visa tai automatiškai užrašinėjo 
videomagnetofonas. 

Vyresnysis ordinatorius pažiūrėjo į Peidžę ir nusišyp- 
sojo. 

— Puikus darbas. 

— Ačiū.— Peidžė atsigręžė į daktarą Barkerį. 

— Velniškai lėtai — burbtelėjo jis. 
Ir išėjo iš operacinės. 


Peidžei labai patiko tos dienos, kai daktaras Barkeris 
nebūdavo ligoninėje, o dirbo savo privačioje klinikoje. 
Ji pasiguodė Ketei: 

— Pailsėti be jo vieną dieną — tas pats, kaip praleisti 
savaitę užmiestyje. 

— Tu iš tikrųjų jo nekenti? 

— Kaip gydytojas — jis puikus, bet kaip žmogus — 
menkysta. Ar tu kada nors pastebėjai, kaip kartais žmo- 
nėms tinka jų pavardės? Gydytojas Barkeris būtinai ka- 
da nors gaus į snukį, jeigu jis nesiliaus ant visų lojęs *. 

— Kad tu pamatytum kai kuriuos gražuolius, nuo ku- 
rių Man tenka atsimušinėti— Ketė nusijuokė.— Ir visi jie 
laiko save dangaus dovana moterims. Kaip būtų gerai, 
jeigu pasaulyje apskritai neegzistuotų vyrai! 

Peidžė nustebusi pažiūrėjo į Ketę, tačiau nieko nepa- 
sakė. 


Peidžė ir Ketė atėjo aplankyti Džimio Fordo. Jis vis 
dar buvo komos būklėje. Nieko nebuvo galima padaryti. 

Ketė atsiduso. 

— Prakeikimas. Kodėl tokie dalykai atsitinka geriems 
vaikinams? 

:— Ir aš norėčiau žinoti. 

— Manai, kad jis išsikrapštys? 

Peidžė sutriko. 

— Mes padarėme, ką galėjome. Dabar viskas Dievo 
rankose. 

— Keista. O aš maniau, kad mes ir esame Dievas. 


Kitą dieną, kai Peidžė turėjo vadovauti vakarinei vi- 
zitacijai, koridoriuje ją sustabdė vyresnysis ordinatorius 
Kaplanas. 

— Šiandien jums sėkminga diena.— Jis nusišypsojo.— 
Gausite naują medicinos koledžo studentą. 

— Tiesa? 

— Taip. SS. 

— SS? 


* Bark (angl.) — loti. 

— Silpnaprotis sūnėnas. Gydytojo Voliso žmonos sū- 
nėnas nori tapti gydytoju. Iš dviejų koledžų jį jau išmetė, 
dabar mes visi turime su juo terliotis. Šiandien jūsų eilė. 

Peidžė sudejavo. 

— Aš tam visai neturiu laiko. Aš... 

— Bet ir pasirinkimo jūs neturite. Būkite gera mer- 
gaitė, ir gydytojas Volisas įskaitys jums tašką, kaip skau- 
tei už gerą darbą.— Kaplanas apsisuko ir nuėjo. 

Peidžė atsiduso ir nuėjo ten, kur pasirengę vizitacijai 
jos laukė jaunieji ordinatoriai. „,„Kurgi tas SS?“ Ji žvilg- 
telėjo į laikrodį, jis vėlavo jau tris minutes. „Palauksiu 
dar minutę, — nusprendė Peidžė,— o jei neateis, tai vel- 
niai jo nematė“. Ir tuo metu ji pamatė jį: koridoriumi 
prie jos skubėjo aukštas, grakštus vyriškis. 

Jis priėjo, sunkiai alsuodamas, ir tarė: 

— Atleiskite. Gydytojas Volisas paprašė mane... 

— Jūs pavėlavote,— aštriu balsu nutraukė jį Peidžė. 

— Aš žinau. Atleiskite. Mane užlaikė... 

— Tiek to, palikime tai. Kuo jūs vardu? 

— Džeisonas. Džeisonas Kurtis— Jis vilkėjo spor- 
tišką švarką. 

— Kur jūsų baltas chalatas? 

— Mano baltas chalatas? 

— Argi jums nesakė, kad vizituojant reikia vilkėti 
baltą chalatą? 

Džeisonas atrodė išmuštas iš vėžių. 

— Ne. Bijau, aš... 

Sudirgusi Peidžė pareiškė: 

— Grįžkite ir nueikite į vyresniosios sesers kabine- 
tą ir paprašykite balto chalato. Bloknoto užrašams jūs 
taip pat neturite? 

— Ne. 

„Silpnaprotis sūnėnas, ko iš jo gali norėti?" 

— Pasivysite mus pirmojoje palatoje. 

— Jūs tikra? Aš... 

— Vykdykite! — Peidžė ir kiti ordinatoriai nuėjo, O 
Džeisonas Kurtis liko stovėti, žiūrėdamas jiems iš pas- 
kos. 

Jie apžiūrinėjo jau trečiąjį pacientą, kai į palatą pa- 

skubomis įėjo Džeisonas. Jis buvo apsivilkęs baltą chala- 
tą. Peidžė kaip tik kalbėjo: 

— „„ „Širdies navikai gali būti piktybiniai, tai pasitai- 
ko labai retai, ir gerybiniai. 

Ji atsisuko į Kurtį. 

— Ar jūs galite išvardinti tris navikų tipus? 

Jis įsmeigė į ją akis. 

— Bijau... kad ne. 

„Žinoma, negali". 

— Epikardialinis. Miokardialinis. Endokardialinis. 

Kurtis pažiūrėjo į Peidžę ir nusišypsojo. 

— Tai iš tiesų įdomu. 

„Dieve mano! — pagalvojo Peidžė— Tegul jis ir gy- 
dytojo Voliso giminaitis, bet aš jo kaip mat atsikraty- 
siu“. 

Jie nuėjo prie kito paciento. Apžiūrėjusi jį, Peidžė iš- 
sivedė savo grupę į koridorių, toliau nuo pašalinių ausų. 

— Šiuo atveju yra skydliaukės uždegimas, karštinė ir 
stipri tachikardija. Tai operacijos  pasekmės.— Ji pasi- 
suko į Džeisoną Kurtį — Kaip jūs gydytumėte pacientą? 

Truputį pagalvojęs, Kurtis atsakė: 

— Švelniai? 

Peidžė vos susitvardė. 

— Jūs ne mamulė, jūs gydytojas! Jam reikia nuolat 
įsvirkšti į veną skysčio, o taip pat jodo ir raminamųjų pre- 
paratų nuo traukulių. 

Džeisonas linktelėjo. 

— Panašu, kad taip. 

Vizitacija vyko ta pačia dvasia, o kai ji baigėsi, Pei- 
džė pasikvietė Džeisoną Kurtį į šalį. 

— Ar jūs neprieštarausite, jei aš su jumis būsiu at- 
vira? 

— Ne. Visai ne,— noriai sutiko jis.— Tiktai džiaug- 
siuosi. 

— Pasirinkite sau kitą profesiją. 

Kurtis susiraukė. 

— Manote, kad aš jai netinku? 

— Tiesą sakant, ne. Jums tai nepatinka, taip? 

— Sąžiningai kalbant, nepatinka. 

— Tada kodėl jūs ją pasirinkote? 

— Prisipažįstu, mane privertė. 

— Gerai, perduokite gydytojui Volisui, kad jis daro 
klaidą. Manau, kad jums reikia susirasti kokį nors kitą 
užsiėmimą. 

— Aš labai vertinu jūsų nuomonę. Ar mes negalėtu- 
me to smulkiau aptarti? Jeigu jūs laisva, gal rytoj vaka- 
re kartu pavakarieniautume? .. 

— Čia nėra ko daugiau aptarinėti — atkirto Peidžė.— 
Galite perduoti savo dė... 

Kaip tik tuo momentu koridoriuje pasirodė gydytojas 
Volisas. 

— Džeisonai! — šūktelėjo jis— Aš tavęs visur ieš- 
kau,— Benas Volisas kreipėsi į Peidžę: — Aš matau, jūs 
jau susipažinote. 

— Taip, mes jau susipažinome,— niūriai atsakė ji. 

— Labai gerai. Džeisonas — naujai statomo korpuso 
vyriausiasis architektas. 

Peidžė iš nuostabos net prasižiojo. 

— Jis. .. kas? 

— Architektas. Argi jis jums nepasakė? 

Peidžė pajuto, kaip jos veidą užliejo raudonis. Argi 
jums nepasakė, kad vizituojant reikia apsivilkti baltą cha- 
latą? Kodėl jūs pasirinkote tokią specialybę? Prisipažįstu, 
mane privertė, 

Peidžė nežinojo, kur dingti iš gėdos. Jis ją visiškai 
apkvailino. Ji pasisuko į Džeisoną. 

— Kodėl jūs man nepasakėte, kas jūs toks? 

Jis nustebęs pažiūrėjo į ją. 

— Bet juk jūs paprasčiausiai man neleidote. 

— Ko ji tau neleido? — pasidomėjo gydytojas Volisas 

„— Jeigu jūs atleisite...— Peidžė ryžtingai nusiteikė 
nueiti. 

— Tai kaip dėl rytdienos vakarienės? 

— Aš nevakarieniauju. Aš labai užimta.— Peidžė nu- 
ėjo. 

Susižavėjęs Džeisonas pažiūrėjo jai iš paskos. 

— Čia tai bent moteris! 

— Taip, tu teisus. Gal užeisime į mano kabinetą ir pa- 
kalbėsime apie projektą? 

— Gerai, — sutiko Džeisonas, tačiau jo mintys vis dar 
sukosi apie Peidžę. 


Atėjo liepa, mėnuo kasmetinio ritualo, vykstančio vi- 
sose Jungtinių Valstijų ligoninėse, kai į jas ateina naujai 
iškepti ordinatoriai ir pradeda savo kelią, kad vėliau tap- 
tų tikrais gydytojais. 

Medicinos seserys su įdomumu laukė atvykstančių 
naujokėlių, ginčydamosios, kuris iš jų galės tapti geru 
meilužiu ar vyru. Tą dieną, kai ligoninėje ,,„Embarkade- 
ro“ pasirodė naujieji ordinatoriai, beveik visų moterų 
žvilgsniai buvo įsmeigti į gydytoją Keną Melorį. 

Niekas nežinojo, kodėl Kenas Meloris perėjo iš bran- 
gios privačios klinikos Vašingtone į apygardos ligoninę 
„Embarkadero“ San Franciske. Jis jau penkerius metus 
buvo ordinatoriumi, specializavosi bendrojoje chirurgi- 
joje. Sklido gandai, kad Meloriui teko skubiai palikti 
Vašingtoną dėl meilės ryšių su kongresmeno žmona. Anot 
kitų gandų, viena medicinos seserų dėl jo nusižudė. Ta- 
čiau dėl vieno dalyko visos ,„Embarkadero“ ligoninės 
medicinos seserys sutarė — Kenas Meloris buvo pats gra- 
žiausias vyriškis, kurį joms kada nors teko matyti gy- 
vėnime. Aukštas, atletiško kūno sudėjimo, banguotais 
šviesiais plaukais ir veidu, kuris puikiai tiktų kino ekra- 
nui. 

Meloris taip greitai įsitraukė į ligoninės gyvenimą, 
tarsi čia būtų seniai dirbęs. Jis buvo labai žavus, ir me- 
dicinos seserys iš pat pradžių ėmė siekti jo palankumo. 
Kiekvieną naktį likusieji gydytojai matydavo, kaip Me- 
loris pasilieka budėtojų kambaryje vis su kita medicinos 
seserimi. Jo, kaip „eržilo“, reputacija ligoninėje įgavo 1e- 
gendinį pobūdį. 

Peidžė, Ketė ir Honė taip pat apie jį pakalbėdavo. 

— Tiesiog neįtikėtina, visos medicinos seserys tiesiog 
puola jam ant kaklo! — Ketė nusijuokė.— Jos tiesiog pe- 
šasi dėl teisės bent savaitėlę pabūti jo išrinktąja! 

— Reikia pripažinti, kad jis tikrai patrauklus, — pasa- 
kė Honė. 

Ketė papurtė galvą. 

— Ne, aš taip nemanau. 


Vieną rytą, kai rūbinėje persirenginėjo bent tuzinas 
ordinatorių, ten įėjo Meloris. 

— O mes kaip tik apie tave kalbėjome,— pasakė vie- 
nas jų.— Turbūt tu smarkiai nusikamavai. 

Meloris šyptelėjo. 

— Nebloga buvo naktelė.— Šią naktį jis praleido su 
dviem medicinos seserimis. 

Vienas ordinatorių — vardu Grandis — pajuokavo: 

— Tavo fone mes visi atrodome tiesiog eunuchais. Ar 
yra apskritai ligoninėje tokia moteris, kurios tu negalė- 
tum išdulkinti? 

Meloris nusijuokė. 

— Abejoju. 

Grandis sekundę pagalvojo. 

— Galiu susiginčyti, kad tokia yra. 

— Štai kaip? O kas ji? 

— Viena iš vyresniųjų ordinatorių. Tai Ketė Hanter. 

Meloris linktelėjo. 

— Juodoji lėlytė. Aš ją mačiau. Labai apetitiška. O 
kodėl tu galvoji, kad aš negalėsiu pasiguldyti jos į lovą? 

— Todėl, kad mes visi mėginome. Panašu, kad ji vyrų 
nemyli. 

— Arba todėl, kad jai tiesiog nepakliuvo tikras vy- 
ras, — spėjo Meloris. 

Grandis papurtė galvą. 

— Ne. Nieko neišeis. 

O tai jau buvo iššūkis. 

— Galiu lažintis, kad tu klysti. 

Į pokalbį įsikišo dar vienas ordinatorius. 

— Tu nori pasakyti, kad trokšti su mumis kirsti la- 
žybų? 

Meloris nusišypsojo. 

— Žinoma. O kodėl ne? 

— Labai gerai. 

Ordinatoriai apspito Melorį. 


152 


— Statau penkis šimtus dolerių, kad tu jos neišdul- 
kinsi. 

— Priimta. 

— Ir aš tris šimtus. 

— Leiskite ir man dalyvauti. Statau šešis šimtus. 

Galutinė suma sudarė penkis tūkstančius dolerių. 

— Koks terminas? — pasidomėjo Meloris. 

Grandis sekundę pamąstė. 

— Na, sakykime, trisdešimt dienų. Tinka? 

— Net labai. Man nereikės tiek daug laiko. 

— Bet tau reikės pateikti įrodymus. Ji turės patvir- 
tinti, kad permiegojo su tavim. 

— Nėra nieko lengviau— Meloris apmetė žvilgsniu 
kolegas ir nusišypsojo.— Pienburniai! 


Po penkiolikos minučių Grandis užėjo į kavinę, kur 
pusryčiavo Peidžė, Ketė ir Honė. Jis priėjo tiesiai prie 
jų staliuko. 

— Leiskite papildyti jūsų kompaniją, ledi... gydyto- 
jos? 

Peidžė kilstelėjo akis. 

— Žinoma. 

Grandis atsisėdo prie staliuko, pažiūrėjo į Ketę ir at- 
siprašomu tonu pasakė: 

— Man baisiai nesinori apie tai kalbėti, bet aš tiesiog 
pasipiktinęs, ir, manau, bus teisinga, jeigu jūs sužinosi- 
te... 

Ketė nustebusi pažiūrėjo į jį. 

— Sužinosiu ką? 

— Šitas vyresnysis ordinatorius... naujasis... Kenas 
Meloris. .. 

— Taip. Kas jam? 

— Suprantate. Aš... Viešpatie, man taip nesmagu. Jis 
susilažino su kai kuriais gydytojais iš penkių tūkstančių 
dolerių, kad per mėnesį nusitemps jus į lovą. 

Ketės veidas apsiniaukė. 

— Susilažino? Iš tikrųjų susilažino? 

Grandis užjaučiamu balsu tęsė: 

— Suprantu jūsų pasipiktinimą. Man pačiam buvo ne- 
malonu tai išgirsti. Matote, aš norėjau jus įspėti: Juk jis 
kvies jus į pasimatymą, ir bus teisingiausia, jeigu jūs Ži- 
nosite, koks reikalas. 

— Ačiū, kad man apie tai papasakojote. 

— Tai viskas, kuo aš galėjau padėti. 

Tr Grandis pasišalino lydimas draugių žvilgsnių. 

Koridoriuje jo laukė likusieji ordinatoriai. 

— Ar pavyko? — pasidomėjo jie. 

Grandis nusijuokė. 

— Puikiai. Ji pikta kaip ragana. Šitam kalės vaikui 
nenuskils! 


O tuo tarpu kavinėje prie staliuko Honė kalbėjo: 

— Mano supratimu, tai tiesiog siaubinga. 

Ketė linktelėjo. 

— Jį reikia tiesiog iškastruoti. Greičiau pragaras už- 
šals, negu aš prasidėsiu su šituo išsigimėliu. 

Peidžė sėdėjo susimąsčiusi, paskui pasakė: 

— (O žinai ką, Kete? Tai gali būti įdomu, jeigu tu su 
juo susidėsi. 

Ketė suglumusi pažiūrėjo į ją. 

— Ką? 

Peidžės akyse įsižiebė šelmiški žiburėliai. 

— O kodėl ne? Jeigu jis nori pažaisti, padėkime jam. ., 
bet žaisti jis turės mūsų žaidimą. 

Ketė pasidavė į priekį. 

— Tesk. 

— Jis turi trisdešimt dienų, taip? Kai jis ims prie ta- 
vęs kibti, tu suvaidink meilę ir aistrą. Aš turiu galvoje, 
kad tu dėtumeisi, jog eini iš proto dėl jo. Ir gerai jį už- 
judink. Bet su juo negulėsi. Mes jį pamokysime už penkis 
tūkstančius dolerių. 

Ketė prisiminė patėvį. Ji turėjo šansą atkeršyti. 

— Man tavo idėja patinka. 

— Nori pasakyti, kad taip padarysi? — paklausė Ho- 
nė. 

— Padarysiu. 

Bet Ketė nežinojo, kad šitais žodžiais ji pasirašė sau 
mirties nuosprendį. 

16 skyrius 


Džeisonas Kurtis negalėjo išmesti iš atminties Pei- 
džės Teilor. Jis paskambino Voliso sekretorei. 

— Sveika. Tai Džeisonas Kurtis. Man reikalingas gy- 
dytojos Peidžės Teilor namų telefonas. 

— Minutėlę palaukite, pone Kurti. — Sekretorė tuo- 
jau pat padiktavo telefono numerį. 

Kai Kurtis paskambino, ragelį pakėlė Honė. 

— Gydytoja Tait. 

— Tai Džeisonas Kurtis. Ar gydytoja Teilor namie? 

— Ne. Ji budi ligoninėje. 

— Ak, labai gaila. 

Honė jo balse išgirdo nusivylimo gaideles. 

— Jeigu kas nors skubaus, aš galiu... 

— Ne, ne. 

— Aš galiu palikti jai raštelį su prašymu paskambin- 
ti jums. 

— Puiku.— Džeisonas padiktavo savo telefono numerį. 

— Aš jai perduosiu. 

— Ačiū. 


— Skambino Džeisonas Kurtis— pranešė Honė, kai 
Peidžė grįžo namo.— Toks malonus balsas. Štai telefono 
numeris. 

— Sudegink. 

— Tu neketini jam skambinti? 

— Ne. Niekada. 

— Vis dar negali pamiršti Alfredo, taip? 

— Žinoma, negaliu. 

Honei daugiau nieko taip ir nepavyko iš jos išpešti. 

Džeisonas porą dienų palaukė, paskui paskambino vėl. 

Šį sykį ragelį pakėlė pati Peidžė. 

— Gydytoja Teilor. 

— Labas vakaras. Tai gydytojas Kurtis. 

— Gydytojas?.. 

— Jūs turbūt manęs neprisimenate,— linksmu tonu tę- 
sė Džeisonas.— Prieš kelias dienas aš vizitavau drauge 
su jumis ir prašiau jus pavakarieniauti su manimi. Jūs 
atsakėte. .. 

— Aš atsakiau, jog užimta. Aš ir dabar užimta. Iki pa- 
simatymo, pone Kurti. 

Peidžė padėjo ragelį. 

— Kas yra? — pasidomėjo Honė. 

— Nieko. 


Kitą rytą, lygiai šeštą valandą, kai ordinatoriai drauge 
su Peidže susirengė vizituoti, pasirodė Džeisonas Kurtis. 
Jis vilkėjo baltu chalatu. 

— Tikiuosi, aš nepavėlavau,— džiugiai sušuko jis.— 
Buvau priverstas įsigyti baltą chalatą. Aš prisimenu, kaip 
jūs susinervinote, kai praeitą kartą aš neturėjau chalato. 

Tramdydama įniršį, Peidžė atsiduso. 

— Eikite su manimi.— Ji nusivedė Kurtį į tuščią gy- 
dytojų rūbinę.— Ką jūs čia veikiate? 

— Pasakysiu jums sąžiningai, man kelia nerimą kai 
kurių pacientų, kuriuos mes apžiūrėjome praeitą kartą, 
sveikata. Atėjau pažiūrėti, ar jiems viskas gerai. 

Šitas žmogus buvo tiesiog nepakenčiamas. 

— Kodėl jūs nedirbate savo darbo? 

Džeisonas pažiūrėjo į ją ir tyliai tarė: 

— Tam tikra prasme aš tai ir darau.— Jis ištraukė iš 
kišenės krūvą bilietų.— Pažiūrėkite, aš nežinau jūsų sko- 
nio, todėl nupirkau bilietus į šiandienines „„Gigantų“ fut- 
bolo varžybas, į teatrą, į operą ir į koncertą. Galite pasi- 
rinkti. Į kasą jų grąžinti negalima. 

Peidžę tai ėmė erzinti. 

— Ar jūs visada taip švaistote pinigus? 

— Tiktai kai įsimylėjęs. 

— Palaukite. ..— Peidžė paėmė iš jo visus bilietus.— 
Ačiū, — švelniu balsu padėkojo ji— Aš perduosiu juos 
savo buvusiams pacientams. Dauguma jų neturi jokios 
galimybės nueiti į teatrą ar operą. 

Džeisonas nusišypsojo. 

— Puiku! Tikiuosi, jiems patiks. O jūs pavakarieniau- 
site su manim? 

— Ne, 

— Bet juk vis dėlto valgyti jums reikia. Gal persigal- 
vosite? 

Peidžė pasijuto šiek tiek nesmagiai pasiglemžusi bilie- 
tus. 

— Bijau sugadinti jums vakarienę. Aš praeitą naktį 
budėjau, ir... 

— O vakarieniauti mes baigsime anksti. Skauto žodis. 

Ji atsiduso. 

— Gerai, bet... 

— Štai ir nuostabu! Kur atvažiuoti jūsų paimti? 

— Aš būsiu laisva septintą ir lauksiu jūsų čia. 

— Vadinasi, atvažiuosiu čia.— Džeisonas  nusižiova- 
vo.— O dabar eisiu namo ir gulsiu miegoti. Siaubingas da- 
lykas — taip anksti keltis. Kaip jums tai pavyksta? 

Žiūrėdama jam iš paskos, Peidžė nevalingai nusišyp- 
sojo. 

Kai septintą valandą vakaro Džeisonas užvažiavo į li- 
goninę paimti Peidžės, medicinos sesuo jam. pranešė: 

— Manau, kad gydytoją Teilor jūs rasite budėtojų 
kambaryje. 

Durys buvo uždarytos. Džeisonas pasibeldė, bet, nesu- 
laukęs atsakymo, pabeldė dar kartą, paskui pravėrė 
duris ir žvilgtelėjo vidun. Peidžė miegojo ant kušetės. 
Džeisonas priėjo arčiau, sustojo ir įdėmiai pažiūrėjo į 
ją. „Aš vesiu jus, ledi“. — pagalvojo jis, paskui ant pirštų 
galų išėjo iš budėtojų kambario, tyliai uždaręs paskui sa- 
ve duris. 


Kitą rytą, kai Džeisonas vedė posėdį, sekretorė jam 
atnešė nedidelę puokštelę gėlių. Prie puokštės pritvirtin- 
toje kortelėje buvo parašyta: „Atleiskite. RIP“. Džeiso- 
nas nusijuokė. Po posėdžio jis paskambino Peidžei į ligo- 
ninę. 

— Tai skambina žmogus, su kurio jūs vakar turėjote 
susitikti. 

— Man labai gaila, kad taip išėjo,— pasakė Peidžė.— 
Aš jaučiuosi labai nesmagiai. 

— Neimkite į galvą. Bet aš turiu klausimą? 

— Kokį? 

— „RIP“ reiškia „Tegul ilsisi ramybėje“ ar „Paleistu- 
vis"? * 
Peidžė nusijuokė. 
— Pasirinkite pats. 
— Aš renkuosi vakarienę šiandien vakare. Pamėginsi- 
me dar kartą? 

Peidžė sutriko. ,,Aš nenoriu niekuo susižavėti“. Vis dūr 
negali pamiršti Alfredo, taip? 

— Alio, ar jūs klausote? 

— Taip.— Pavakarieniausiu su juo vieną kartą, nie- 
ko baisaus neatsitiks“,— nusprendė ji— Taip. Aš sutinku. 

— Puiku. 


Kai vakare Peidžė rengėsi vakarienei, Ketė pasmalsa- 
vo: 

— Atrodo, tu turi rimtą pasimatymą. Kas jis? 

— Jis gydytojas architektas — atsakė Peidžė. 

— Kaip tai? 

Peidžė papasakojo jai jų pažinties istoriją. 

— Panašu, kad vaikinas žaismingas. Jis tau patinka? 

— Nelabai. 


Vakaras praėjo puikiai. Peidžė pastebėjo, kad su Džei- 
sonu labai lengva bendrauti. Jie kalbėjo apie viską ir 
apie nieką, laikas tiesiog lėkė. 

— Papasakokite man apie save, — paprašė Džeisonas.— 
Kur jūs augote? 

— Jūs nepatikėsite. 

— Pažadu patikėti. 

— Na gerai. Konge, Indijoje, Birmoje, Nigerijoje, Ke- 
nijoje. .. 

— Netikiu. 

— Bet tai tiesa. Mano tėvas dirbo PSAO. 

— Kurė Kas čia per aistros? 

— Pasaulinė sveikatos apsaugos organizacija. Jis bu- 
vo gydytojas. Aš praleidau savo vaikystę su juo, mes 
apvažiavome bemaž visas trečiojo pasaulio šalis. 


* Reguiescat in pace (lot) — Tegul ilsisi ramybėje (užrašas ant 
paminklinio akmens). Rip (angl.) — paleistuvis. 

— Tikriausiai jums buvo sunku. 

— Priešingai, puiku. Visas sunkumas buvo tas, kad 
mes niekur ilgai neužtrukdavome ir aš negalėjau įsigyti 
draugų.— „Mums daugiau niekas nereikalingas, Peidže, 
Mes visada būsime drauge... Tai mano žmona Karena“. 
Peidžė krestelėjo galvą, nuvydama prisiminimus.— Aš su- 
sipažinau su negirdėtomis kalbomis ir egzotiškais papro- 
čiais. 

— Pavyzdžiui? 

— Na, pavyzdžiui, aš...— ji susimąstė.— Indai tiki 
pomirtiniu gyvenimu ir tuo, kad kitas gyvenimas pri- 
klauso nuo to, kaip tu elgeisi ankstesniajame. Jeigu blo- 
gai, tai kitame gyvenime būsi gyvuliu. Prisimenu, viena- 
me kaime mes turėjome šunį, ir aš visą laiką klausda- 
vau save, kuo jis buvo ankstesniame gyvenime ir ką to- 
kio blogo padarė. 

— Matyt, ne tą, ką reikia aplojo,— spėjo Džeisonas. 

Peidžė nusišypsojo. 

— O dar aš sužinojau, kas yra gherao. 

— Gherao? 

— Tai labai sunki bausmė. Prasikaltusį apsupa mi- 
nia... 
Peidžė nutilo, 

— Ir kas? 

— Ir viskas. 

— Kaip viskas? 

— Jie nieko nesako ir nieko nedaro. Bet prasikaltėlis 
negali pajudėti iš vietos. Ir taip būna tol, kol jis sutin- 
ka su minios reikalavimais. Šita bausmė gali tęstis labai 
ilgai, daugelį valandų. Prasikaltėlis stovi centre, o žmonės 
minioje nuolat keičiasi. Aš mačiau, kaip vienas vyriškis 
mėgino išvengti šitos procedūros, tai jį paprasčiausiai 
užmušė. 

Peidžė krūptelėjo nuo užplūdusių prisiminimų. Papras- 
tai draugiški žmonės pavirto klykiančiais, paklaikusiais 
barbarais. ,,Bėgam iš čia“, —suriko tada Alfredas ir, pa- 
stvėręs ją už rankos, nutempė į saugią šoninę gatvelę. 

— Tiesiog siaubinga, — pasakė Džeisonas. 

— Kitą dieną tėvas mus iš ten išvežė. 

— Gaila, kad aš nepažinojau jūsų tėvo. 

— Jis buvo puikus gydytojas. Būtų turėjęs didelį pasi- 
sekimą Parko aveniu, tačiau pinigai jo nedomino. Jį do- 
mino tiktai pagalba žmonėms.— „Kaip ir Alfredą“, — pa- 
galvojo Peidžė. 

— O kas jam atsitiko? 

— Jį nužudė genčių tarpusavio karo metu. 

— Atleiskite. 

— Jis mylėjo savo darbą. Iš pradžių vietos gyvento- 
jai žiūrėjo į jį priešiškai, jie buvo labai prietaringi. At- 
kampiuose Indijos kaimeliuose kiekvienas gyventojas tu- 
rėjo savo jūtūk — horoskopą, sudarytą kaimo astrologo, 
ir jie gyveno pagal tą horoskopą. — Peidžė  nusišypso- 
jo.— Man taip pat patiko turėti savo horoskopą. 

— Ar jame buvo parašyta, kad jūs ištekėsite už jau- 
no, simpatingo architekto? 

Peidžė pažiūrėjo į jį ir ryžtingai atsakė: 

— Ne.— Pokalbis įgavo labai asmenišką pobūdį — Jūs 
architektas, vadinasi, suprasite. Aš augau šiaudinėse lūš- 
nose su plūktinėmis aslomis ir meldų stogais, kur mėgo 
gyventi lauko pelės ir šikšnosparniai. Aš gyvenau belan- 
gėse lūšnose su žolių stogais. Ir visą laiką svajojau, kad 
kada nors gyvensiu jaukiame dviejų aukštų name su ve- 
randa, žalia veja, baltų statinių tvorele, ir. ..— Peidžė ne- 
tikėtai nutilo.— Atleiskite, aš neketinau apie tai kalbėti, 
bet jūs pats pradėjote. 

— Ir džiaugiuosi, kad pradėjau, — pasakė Džeisonas. 

Peidžė pažiūrėjo į laikrodį. 

— O aš net nepagalvojau, kad taip vėlu. 

— Ar mes galėsime dar kada nors drauge štai taip 
pavakarieniauti? 

„Aš neturiu suteikti jam vilties — pagalvojo ji,— vis 
vien iš to nieko nebus". Bet tuojau pat prisiminė, kaip 
vieną kartą jai pasakė Ketė. „(Tu kabiniesi už vaiduoklio. 
Paleisk jį“. Peidžė pažiūrėjo į Džeisoną ir atsakė: 

— Taip. 

Kitą dieną ankstų rytą prie durų paskambino pasiunti- 
nys, laikantis rankoje dėžutę. 


— Aš turiu siuntinį gydytojai Teilor. 
— Tai aš. 

Pasiuntinys nustebęs pažiūrėjo į ją. 

— Jūs gydytoja? 

— Taip, aš gydytoja. O jūs prieštaraujate? 

Pasiuntinys gūžtelėjo pečiais. 

— Ne, ledi. Visai ne. Prašau štai čia pasirašyti. 

Dėžė buvo stebėtinai sunki. Degdama iš smalsumo, 
Peidžė padėjo ją ant stalo svetainėje ir atrišo. Viduje bu- 
vo miniatiūrinis balto dviaukščio namo su veranda make- 
tas. Priešais namą buvo maža pievelė ir sodas, aptverti 
baltų statinių tvora. „Jis turbūt visą naktį darė šitą make- 
tą", — pagalvojo Peidžė. Prie maketo buvo pritvirtinta 
kortelė su užrašu: 

Mano 

Mūsų 

(Nereikalinga užbraukti.) 

Ji atsisėdo ir įsmeigė akis į namą. Tai buvo tas pats 
namas, tačiau ne tas vyriškis. 

„Bet kas man yra? — klausė save Peidžė.— Jis protin- 
gas, simpatingas, žavus“. Tačiau ji suprato, koks reika- 
las. Tai buvo ne Alfredas. 

Pasigirdo telefono skambutis, skambino Džeisonas. 

— Ar jūs gavote savo namą? 

— Jis puikus. Labai ačiū. 

— Aš norėčiau pastatyti jums tikrąjį O kortelę jūs 
užpildėte? 

— Ne. 

— Aš kantrus žmogus. Jeigu jūs šį vakarą laisva, tai 
gal drauge pavakarieniausime? 

— Gerai, bet turiu jus įspėti, kad visą dieną operuosiu 
ir vakarop būsiu labai pavargusi. 

— O mes anksčiau pavakarieniausime. Beje, vakarie- 
nė bus mano tėvų namuose. 

Peidžė sutriko. 

— Štai kaip? 

— Aš jiems viską apie jus papasakojau. 

— Puiku.— Įvykiai vystėsi pernelyg veržliai. Peidžei 
tai nepatiko. 

Padėjusi ragelį, ji pagalvojo: ,,Man nedera važiuoti pas 
juos vakarieniauti. Vakarop aš taip pavargsiu, kad gal- 

vosiu tik apie tai, kaip greičiau nuvirsti į lovą“. Jai šmės- 
telėjo mintis paskambinti Džeisonui ir atšaukti susitikimą. 
„Dabar jau vėlu ką nors keisti. Tiek to, grįšiu anksčiau 
namo". 


* * * 


Kai Peidžė ėmė persirenginėti, Ketė pasakė: 

— Tu atrodai pavargusi. 

— Aš tikrai pavargau. 

— Kodėl eini iš namų? Geriau atsigultum. Ar manai, 
kad to nereikia? 

— Ne, šiandien man nepakenktų išsimiegoti. 

— Vėl Džeisonas? 

— Taip. Manęs laukia pažintis su jo tėvais. 

— Ak,— Ketė palingavo galva. 

— Čia nėra nieko ypatinga,— atsakė Peidžė. Iš tik- 
rųjų nieko ypatinga. 


Džeisono tėvai gyveno gražiame sename name Pasifik 
Heitso rajone. Džeisono tėvas buvo aristokratiškos išvaiz- 
dos, apie septyniasdešimties metų vyriškis, motina — ma- 
loni nedidukė moteris. Peidžė iš karto pasijuto lengvai jų 
draugijoje. 

— Džeisonas mums apie jus daug papasakojo,— pra- 
nešė ponia Kurtis,— bet jis nesakė, kad jūs tokia graži. 

— Dėkoju. 

Jie nuėjo į biblioteką, pristatytą miniatiūrinių make- 
tų ramų, kuriuos suprojektavo Džeisonas ir jo tėvas. 

— Džeisono senelis ir aš pastatėme daug namų San 
Franciske, manau, Džeisonas atsigimė į mus,— tarė tė- 
vas.— Mano sūnus genialus. 

— Tai aš kartoju jam nuolat, — palaikė tėvą Džeisonas. 

Peidžė nusijuokė. 

— Aš tuo tikiu.— Jai lipo akys, ir ji sunkiai grūmėsi 
su miegu. 

Džeisonas sunerimęs pažiūrėjo į ją. 

— Einame vakarieniauti — pasiūlė jis. 

Jie nuėjo į didžiulę pietų salę su gražiais antikvari- 
niais baldais, kurios sienas puošė ąžuoliniai paneliai ir 
portretai. Tarnaitė patiekė vakarienę. 

Džeisono tėvas kreipėsi į Peidžę: 

— Paveikslus ant sienų piešė Džeisono senelis. Visi jo 
pastatyti pastatai sugriuvo per 1906 metų žemės drebėji- 
mą. Labai gaila. Jie buvo didingi. Po vakarienės aš paro- 
dysiu jums kurias ne kurias fotografijas. ... 

Peidžės galva nukrito ant stalo. Ji miegojo. 

— Gerai, kad nespėjo patiekti sriubos, — pasakė Džei- 
sono motina. 


Kenui Meloriui iškilo problema. Gandas apie jo lažy- 
bas dėl Ketės pasklido po visą ligoninę, statomos sumos 
momentaliai išaugo ligi dešimties tūkstančių dolerių. Me- 
loris buvo toks tikras savo sėkme, kad susilažino iš su- 
mos, smarkiai pranokstančios jo finansines galimybes. 

„Jeigu aš pralošiu, tai manęs laukia aibė nemalonu- 
mų“. Bet aš nepralošiu. Laikas meistrui griebtis reikalo". 

Ketė pietavo kavinėje drauge su Peidže ir Hone, kai 
prie jų staliuko priėjo Meloris. 

— Ar gydytojos neprieštaraus, jeigu aš prisėsiu prie 
jų“ 

„Ne ledi, ne merginos. Gydytojos. Šitas tipas puikiai 
pažįsta moteriškąją prigimtį“, — ciniškai pagalvojo Ketė. 

— Visai ne. Sėskitės,— pakvietė ji. 

Peidžė ir Honė susižvalgė. 

— Gerai, man laikas, — pranešė Peidžė. 

— Man taip pat. Iki, — palaikė ją Honė. 

Meloris palydėjo jas žvilgsniu. 

— Sunkus buvo rytas? — paklausė jis Ketę, suteikęs 
savo balsui tikros užuojautos. 

— O argi jie ne visi sunkūs? — Ketė apdovanojo jį 
švelnia, daug žadančia šypsena. 

Meloris kruopščiai suplanavo savo strategiją. Reikia ją 
įtikinti, kad ji mane tikrai domina kaip asmenybė, o ne 
kaip moteris. Jai nepatinka būti seksualinių potroškių 
objektu. Apiarinėsiu su ja medicinos problemas, bet vei- 
kti reikia atsargiai ir neskubėti. Aš turiu visą mėnesį jos 
apdorojimui. 

— Ar jūs girdėjote apie ponios  Ternbol skrodimo 
rezultatus? — pradėjo Meloris.— Šitos moters pilve buvo 
butelis kokakolos! Ar galite sau įsivaizduoti? 

Ketė palinko į priekį. 

— Ar tu užimtas šeštadienį vakare, Kenai? 

Šitas klausimas visiškai išmušė jį iš vėžių. 

— Ką? 

— Aš pagalvojau, kad tu galėtum pakviesti mane va- 
karienės. 

Meloris pajuto, kad rausta. ,Dieve mano! — pagalvojo 
jis.— O aš čia neriuosi iš kailio! Jokia ji ne lesbietė. Taip 
kalba vaikinai, kurie kelnėse nieko neturi. Gerai, laikas 
pradėti. Juo labiau, kad ji pati peršasi!“ Jis pamėgino pri- 
siminti, su kuo jis turi pasimatymą šeštadienį. „Sali, ma- 
žutė seselė iš operacinės. Ji gali palaukti". 

— Jokių svarbių reikalų aš neturiu. Sų malonumu pa- 
vakarieniausiu su tavimi. 

Ketė paėmė jį už rankos. 

— Nuostabu,— švelniai ištarė ji. — Nekantriai lauk- 
siu. 

Meloris šyptelėjo. 

— Aš taip pat.— „Tu, vaikuti, net neįsivaizduoji, kaip 
aš lauksiu. Šita vakarienė verta dešimties tūkstančių do- 
lerių!" 


Po pietų Ketė viską papasakojo Peidžei ir Honei. 

— Jam net žandikaulis atvipo— Ketė nusijuokė— 
Kad jūs būtumėte mačiusios jo veido išraišką. Jis atrodė 
kaip katinas, prarijęs kanarėlę. 

— Prisimink, kad katinas —tu, 0 jis — kanarėlė— 
įspėjo Peidžė. 

— Ką tu ketini daryti šeštadienį vakare? — pasidomė- 
jo Honė. 

— Yra pasiūlymų? 

— Aš turiu, — atsakė Peidžė.— Planas toks... 


Šeštadienio vakarą  Ketė ir Kenas Meloris vakarie- 
niavo restorane „Emilijas“. Ketė specialiai pasipuošė ta 
proga, apsivilkusi baltą suknelę su apnuogintais pečiais. 

— Tu atrodai stulbinančiai, — pagyrė Meloris. Jis 
stengėsi labai kruopščiai parinkti žodžius ir komplimentus. 
Reikia ja žavėtis, bet nebūti įkyriam. Jis nusprendė pa- 
leisti į darbą visą savo žavesį, bet to net ir nereikėjo. La- 

bai greitai Kenui tapo aišku, kad Ketė pati stengiasi jį su- 
žavėti. 

Gerdama vyną ji tarė: 

— Visi tik ir kalba apie tai, koks tu puikus gydytojas, 
Kenai. 

— Supranti, aš esu gerai pasirengęs ir labai rūpinuosi 
savo pacientais,— kukliai atsakė Kenas.— Pacientai man 
labai svarbūs.— Jo balsas skambėjo nuoširdžiai. 

Ketė uždėjo delną ant Keno rankos. 

— Neabejoju. O tu iš kur? Aš noriu apie tave viską 
žinoti. Apie tave tikrąjį, o ne apie tą, apie kurį sklinda 
paskalos. 

„Viešpatie! — pagalvojo Meloris.— Aš ir pats visada 
šitaip elgiuosi“. Jis nesiliovė stebėjęsis, kad jam viskas 
taip lengvai sekasi. Taip, be abejo, jis moterų specialis- 
tas. Jo radaras atpažindavo visus signalus, kuriuos siuntė 
moterys. Juk jos galėjo pasakyti „taip“ žvilgsniu, šypse- 
na, tiesiog balso intonacija. Nuo Ketės šitie signalai skli- 
do tiesiog srautu. 

Ketė pasilenkė arčiau, jos balsas buvo šiek tiek paki- 
męs: 

— Aš noriu žinoti viską. 

Per vakarienę Meloris papasakojo apie save, ir kiek- 
vieną kartą, kai jis mėgino pakeisti pokalbio temą, Ketė 
ryžtingai priešinosi. 

— Ne, ne. Papasakok dar. Tavo gyvenimas buvo toks 
įdomus. 

„Ji. tiesiog iš proto kraustosi dėl manęs, — nusprendė 
Meloris ir pasigailėjo, kad nesukirto lažybų iš dar dides- 
nės sumos.— O juk aš galiu laimėti lažybas jau šiandien“. 
Jis dar tvirčiau patikėjo šita mintimi, kai, gerdama kavą, 
Ketė pasiūlė: 

— Gal nori užvažiuoti pas mane į namus ir išgerti prieš 
miegą? 

Pasirengusi! Meloris paglostė Ketei ranką ir tyliai iš- 
tarė: 

— Su malonumu.— „Vaikinai tiesiog kuoktelės. Bet 
juk ji tikrų tikriausia prostitutė, aš tokių dar nebuvau su- 
tikęs“. Kenas net pagalvojo, kad Ketė gali jį išprievar- 
tauti. 

Po pusvalandžio jiedu jau įėjo į Ketės butą. 

— Puikus butas,— pasakė Meloris— labai geras. Tu 
čia viena gyveni? 

— Ne. Kartu su gydytoja Teilor ir gydytoja Tait. 

— Ol 

Ketė šitam šūksnyje išgirdo apgailestavimo gaideles ir 
skatinamai nusišypsojo. 

— Bet jos grįš labai vėlai. 

Meloris nusišypsojo. 

— Labai gerai. 

— Nori išgerti? 

— Su malonumu.— Kenas stebėjo, kaip Ketė priėjo 
prie mažyčio barelio ir pripylė dvi taures. ,,„Prašmatnus 
jos užpakalis,— pagalvojo sau— O ir apskritai ji velniš- 
kai apetitiška, be to, už malonumą su ja pagulėti aš dar 
gausiu ir dešimt tūkstančių dolerių“. Jis garsiai nusijuokė. 

Ketė atsigręžė. 

— Kas tave taip pralinksmino. 

— Nieko. Tiesiog aš pagalvojau, kaip šaunu, kad 
mudu čia tik dviese. 

— Man tai taip pat patinka,— švelniu balsu atsakė 
Ketė ir padavė jam taurę. 

Meloris pakėlė savo taurę ir pamėgino pasakyti tostą: 

— Už... 

Tačiau Ketė jį nutraukė: 

— Už mus! 

Jis linktelėjo. 

— Su malonumu už tai išgersiu. 

Meloris ketino pasiūlyti Ketei, kad įjungtų muziką, bet 
ji vėl jį aplenkė: | 

— Gal nori muzikos? 

— Betgi tu tiesiog skaitai mano mintis! 

Ji uždėjo plokštelę, paslapčia metusi žvilgsnį į lai- 
krodį ir atsisuko į Keną. 

— Ar tu mėgsti šokti? 

Kenas priėjo prie jos visiškai arti. 

— Tai priklauso nuo to, su kuo aš šoku. Štai su tavi- 
mi man labai norisi pašokti. 

Jis apkabino Ketę, ir jie ėmė šokti, skambant lėtai, 
jaudinančiai muzikai. Kenas pajuto, kaip Ketės kūnas stip- 

riai prigludo prie jo, ir pajuto erekciją. Jis apkabino Ketę 
dar stipriau, ji pakėlė akis ir nusišypsojo. 

„Laikas pereiti prie reikalo“,— pagalvojo Meloris. 

— Žinai, tu labai graži — kimiu balsu pasakė jis,— aš 
iš pirmo žvilgsnio užsidegiau aistra tau. 

Ketė pažiūrėjo jam į akis. 

— Aš taip pat, Kenai. 

Jų lūpos susiliejo aistringame, švelniame bučinyje. 

— Einam į miegamąjį, — pasiūlė Meloris, jis jau nega- 
lėjo ilgiau laukti. 

— O, taip! 

Kenas paėmė ją už rankos, ir Ketė nusivedė jį paskui 
save į miegamąjį. Bet tuo momentu atsidarė laukujos du- 
rys ir į butą įžengė Peidžė ir Honė. 

— Sveika! — sušuko Peidžė ir nustebusi pažiūrėjo į 
Melorį. — O, gydytojas Meloris! Nesitikėjau pamatyti jus 
čia. 

— Suprantate, aš... aš... 

— Mes ėjome vakarieniauti — paaiškino Ketė. 

Meloris virte virė iš pasiutimo, vos tramdydamas save. 

Jis grįžtelėjo į Ketę. 

— Man laikas. Jau vėlu, o rytoj laukia sunki diena. 

— Ak, kaip gaila, kad tu išeini — Ji apdovanojo jį 
daug žadančiu žvilgsniu. 

— Kaip dėl rytdienos vakaro? — pasidomėjo jis. 

— Su malonumu... 

— Puiku! 

— „„.bet negaliu. 

— Ak. Tiek to, o penktadienį? 

Ketė paniuro. 

— Matai, brangusis, bijau, kad ir penktadienį nieko 
neišeis. 

Meloris ėmė niršti iš nevilties. 

— O šeštadienį? 

Ketė nusišypsojo. 

— Šeštadienis tinka. 

Kenas su palengvėjimu linktelėjo. 

— Puiku. Vadinasi, šeštadienį. 

Jis atsisuko į Peidžę ir Honę. 

— Labos nakties. 

— Labos nakties. 

Ketė palydėjo Melorį ligi durų. 

— Malonių sapnų,— švelniai suburkavo ji— Aš gal- 
vosiu apie tave. 

Kenas suspaudė jos ranką. 

— Aš tikiu, kad svajonės taps tikrove. Jos bus įgy- 
vendintos kitą šeštadienį. 

— Negaliu sulaukti. 

Šitą naktį, gulėdama lovoje, Ketė galvojo apie Keną 
Melorį. Ji nekentė jo. Bet, savo nustebimui, pagavo save 
galvojančią, kad šitas vakaras jai patiko. Ji buvo tikra, 
kad ir Kenui buvo malonu, nors jis tik žaidė su ja. „Jei- 
gu tai būtų tikrovė, — pagalvojo Ketė, — o ne žaidimas!“. 
Ji neturėjo nė menkiausio supratimo, koks pavojingas 
buvo šitas žaidimas. 


17 skyrius 


„Galbūt viskas dėl to, kad tokie bjaurūs orai“,— pagal- 
vojo pavargusi Peidžė. Lauke buvo šalta ir apsiniaukę, 
monotoniškas lietus veikė ją slegiamai. Jos darbo diena 
prasidėjo šeštą valandą ryto ir buvo kupina pažįstamų 
problemų. Atrodė, ligoninę užplūdo žmonės, kuriems pa- 
tinka sirgti, ir visi jie vienu metu skundėsi savo skaus- 
mais. Medicinos seserys buvo šiurkščios, savo pareigas 
atliko atmestinai, ėmė kraują analizei ne iš tų pacientų, 
kuriems reikėjo, pametė rentgeno nuotraukas, šaukė ant 
pacientų. O įr apskritai dėl gripo epidemijos ligoninėje 
stigo personalo. Be to, dar buvo toji dienelė. 

Vienintelė prošvaistė buvo Džeisono Kurčio telefono 
skambutis. 

— Sveika, — džiugiai pasakė jis.— Nusprendžiau pa- 
tikrinti, kaip laikosi mūsų pacientai. 

— Visi gyvi. 

— Ar yra vilties kartu papietauti? 

Peidžė nusijuokė. 

— Kokie jau čia pietūs. Gerai, jeigu pavyks bent su- 
muštinį nutverti ketvirtą valandą. Čia pas mus tikra mai- 
šatis. 

— Gerai. Netrukdysiu. Ar galima vėliau paskambinti? 

— Skambinkite.— „Nieko čia ypatingo“. - 

— Kol kas. 

Ligi pusiaunakčio Peidžei nepavyko atsikvėpti nė mi- 
nutės, ir kai ji galų gale buvo laisva, tai jautėsi taip pa- 
vargusi, kad vos galėjo paeiti. Peidžė sekundę pagalvojo, 
gal reikia pasilikti ligoninėje ir pamiegoti budėtojų kam- 
baryje, tačiau, prisiminusi šiltą, jaukų guolį namie, ji per- 
sirengė ir nusliūkino prie lifto. 

Jai priešais pasirodė gydytojas Petersonas. 

— Dieve mano! Betgi jūs kaip išspausta citrina. 

Peidžė vargais negalais šyptelėjo. 

— Taip blogai atrodau? 

— Taip, prastai. — Petersonas nusijuokė.— Einate na- 
mo? 

Peidžė linktelėjo. 

— Laiminga. O aš tiktai pradedu. 

Nusileido liftas, bet pusiau susnūdusi Peidžė jo ne- 
pastebėjo. 

— Peidže? — tyliai pašaukė Petersonas. 

Ji papurtė galvą, nuvydama miegą. 

— Taip? 

— Ar jūs galėsite vairuoti mašiną? 

— Žinoma,— suniurnėjo ji — O kai aš grįšiu namo, 
tai miegosiu ištisą parą. 

Peidžė nuėjo į aikštelę ir įlipo į mašiną. Kurį laiką ji 
sėdėjo nejudėdama, nes buvo siaubingai pavargusi ir ne- 
įstengė net variklio užvesti. ,Aš negaliu čia užsnūsti. Na- 
mie išsimiegosiu“. 

Išvažiavusi iš aikštelės, ji net neįtarė, kad nelygiai 
vairuoja mašiną, kol vienas vairuotojų jai sušuko: 

— Eli, traukis iš kelio, girta kekše! 

Peidžė pamėgino susikoncentruoti. ,Man negalima už- 
migti... Man negalima užmigti“. Ji įjungė visu garsu 
radiją, o privažiavusi savo namus, dar ilgai sėdėjo maši- 
noje, kol sukaupė jėgas, kad galėtų nusigauti į savo butą. 

Ketė ir Honė jau miegojo. Peidžė pažiūrėjo į žadintu- 
vą, stovintį ant spintelės šalia lovos: pirma valanda nak- 
ties. Ji ėmė nusirenginėti, tačiau neužteko jėgų. Peidžė 
griuvo su drabužiais į lovą ir momentaliai užmigo. 

Ją pažadino telefono skambutis, kuris, atrodė, atsklido 

iš kitos planetos. Ji vėl pabandė užmigti, tačiau telefonas 
nesiliovė skambėjęs, jo garsas tarsi adatėlės smigo į sme- 
genis. Pusiau miegodama Peidžė atsisėdo ant lovos ir pa- 
kėlė ragelį. 

— Alio? 

— Gydytoja Teilor? 

— Taip, — kimiai ištarė ji. 

Daktaras Barkeris nori, kad jūs jam asistuotumėte. 
Ketvirtoji palata. Stai. 

Peidžė atsikrenkštė. 

— Tai turbūt kokia nors klaida. Aš ką tik baigiau bu- 
dėti. 

— Ketvirtoji operacinė. Jis laukia.— Kitame gale pa- 
dėjo ragelį. 

Dar blogai suvokdama ir sėdėdama ant lovos krašto, 
Peidžė pažiūrėjo į laikrodį: penkiolika minučių po ketu- 
rių. Kodėl viduryje nakties jos prireikė daktarui Barke- 
riui? Atsakymas čia galėjo būti vienas. Kas nors atsitiko 
kažin kuriam jos pacientų. 

Ji nudūlino į vonią ir nusiplovė veidą šaltu vandeniu. 
Pažiūrėjusi į save veidrodyje pagalvojo: „Dieve mano! 
Aš atrodau kaip mano motina. Ne, mano motina nieka- 
da taip blogai neatrodė". 

Po dešimties minučių Peidžė jau važiavo į ligoninę. 
Kildama liftu į ketvirtąjį aukštą, ji dar nebuvo galutinai 
išsibudinusi. Paskui persirengė, išsimaudė ir įėjo į ope- 
racinę. 

Operacinėje buvo trys medicinos seserys, daktaras 
Barkeris ir jam asistuojantis ordinatorius. 

Daktaras Barkeris pakėlė akis, pamatė įėjusią Pei- 
džę ir suriko: | 

— Dieve mano, juk jūs su ligoninės chalatu! Ar jums 
niekas nesakė, kad operacinėje reikia vilkėti chirurgo 
kostiumu? 

Pastirusi Peidžė momentaliai nubudo. Jos akys piktai 
sužybsėjo: 

— Paklausykite,— atžariai pradėjo ji — aš neseniai 
baigiau budėti. Aš padariau jums didelę paslaugą, čia at- 
važiavusi, ir aš... 

— Nesiginčykite su manimi! — nutraukė ją Lorensas 
Barkeris.— Eikite čia ir laikykite šitą gnybtą. 

Peidžė priėjo prie operacinio stalo ir žvilgtelėjo į pa- 
cientą. Tai buvo ne jos pacientas, visiškai nepažįstamas. 
„Barkeris neturėjo priežasties mane iškviesti. Jis mėgina 
priversti mane išeiti iš ligoninės. Jis to nesulauks!" Ji me- 
tė į Barkerį piktą žvilgsnį, paėmė gnybtą ir pradėjo dirb- 
ti. 

Operacija buvo skubi, reikėjo persodinti vainikinę ar- 
teriją. Paciento krūtinės ląstos centras jau buvo perskros- 
tas ligi krūtinkaulio, perpjauto elektriniu pjūkleliu. Pri- 
ėjimas prie širdies ir pagrindinių kraujotakos organų bu- 
vo laisvas. 

Peidžė įstatė metalinį retraktorių tarp perpjauto krū- 
tinkaulio kraštų ir išskėtė juos į šalis. Ji stebėjo, kaip 
daktaras Barkeris meistriškai perpjovė širdplėvę, apnuo- 
gindamas širdį. 

Jis parodė į vainikines arterijas. 

— Štai kur problema. Persodinsime. 

Daktaras Barkeris jau buvo paėmęs iš paciento kojos 
ilgą venos gabalą. Vieną šitos venos galą įsiuvo į pagrin- 
dinę arteriją, išeinančią iš širdies, o antrąjį pritvirtino 
prie vienos iš vainikinių arterijų už pažeistos zonos, pa- 
leisdamas kraują persodinta vena, aplenkiant užsikimšu- 
siąją. 

Peidžė stebėjo didžiojo savo profesijos žinovo darbą. 
Kad tik jis nebūtų toks niekšas! 

Operacija tęsėsi tris valandas. Jai baigiantis Peidžė 
jau sunkiai ką besuvokė. Kai užsiuvo pacientui krūtinę, 
gydytojas atsisuko į medicinos seseris ir ordinatorių. 

— Noriu jums visiems padėkoti.— Į Peidžę jis net ne- 
žvilgtelėjo. 

Ji, vos perstatinėdama kojas išėjo iš operacinės ir nu- 
ėjo į gydytojo Bendžamino Voliso kabinetą. 

Volisas buvo ką tik atėjęs į darbą. 

— Jūs atrodote pavargusi, — pasakė jis.— Jums reikia 
pailsėti. 

Peidžė giliai įkvėpė, kad sulaikytų įniršį. 

— Aš prašau perkelti mane į kitą chirurginę brigadą. 

Volisas įdėmiai pažiūrėjo į ją. 

— Bet juk jūs daktaro Barkerio brigadoje, argi ne? 

— Taip. 

— Tai koks reikalas? 

— Paklauskite jį. Jis manęs nekenčia. Ir džiaugsis ga- 
lėdamas manęs atsikratyti. Aš pasirengusi dirbti su bet 
kuriuo kitu chirurgu. 

— Aš su juo pasikalbėsiu — pažadėjo gydytojas Voli- 
sas. 

— Ačiū. | 

Peidžė apsigręžė ir išėjo iš kabineto. „Jiems geriau 
mane iš ten perkelti. Jeigu aš dar kartą sų juo susitik- 
siu — užmušiu". 


Grįžusi namo Peidžė išmiegojo dvylika valandų. Nu- 
budo ji, jausdama, kad įvyko kažin kas gero, o paskui 
prisiminė: „Aš daugiau nepamatysiu Žvėries“. Važiuoda- 
ma mašina į ligoninę, ji niūniavo. 

Kai tiktai Peidžė pasirodė koridoriuje, prie jos priėjo 
sanitaras. 

— Gydytoja Teilor... 

— Taip? 

— Gydytojas Volisas laukia jūsų kabinete. 

— Ačiū.— Įdomu, kas dabar bus jos naujuoju vyriau- 
siuoju chirurgu. „Kad ir kas būtų, vis viena geriau negu 
Barkeris“,— pagalvojo ji ir įėjo į Bendžamino Voliso ka- 
binetą. 

— Štai jau atrodote geriau, Peidže. 

— Ačiū. Ir jaučiuosi daug geriau.— Tai buvo tiesa, ji 
jautė didžiulį palengvėjimą dėl to, kad nedirbs su Bar- 
keriu. 

— Aš pakalbėjau su daktaru Barkeriu. 

Peidžė nusišypsojo. 

— Ačiū. Labai jums dėkinga. 

— Jis jūsų nepaleidžia. 

Šypsena bemat dingo nuo Peidžės lūpų. 

„— Ką?! 

— Jis pasakė, kad jūs priskirta prie jos brigados, va- 
dinasi, pas jį ir liksite. 

Peidžė negalėjo patikėti tuo, ką išgirdo. 

— Bet kodėl? — Nors ji žinojo kodėl. Šitam sadistui 
malonu iš jos tyčiotis.— Manęs tai nepatenkina. 

— Bijau, jūs neturite iš ko rinktis, — liūdnu balsu pa- 
sakė Volisas.— Jeigu nenorėsite išeiti iš ligoninės. Gal- 
būt pagalvosite? 

Peidžei nereikėjo galvoti. 

— Ne.— Ji neleis Barkeriui priversti ją išeiti iš ligo- 
ninės.— Ne, aš liksiu. 

— Puiku. Vadinasi, šitą reikalą mes sutvarkėme. 

„Aš rasiu būdą ir jam atkeršysiu“,— pagalvojo ji. 


Kenas Meloris persirenginėjo, ruošdamasis vizitacijai, 
kai į rūbinę įėjo gydytojas Grandis, lydimas dar keleto 
gydytojų. 

— O štai ir mūsų herojus! — sušuko Grandis.— Kaip 
Ieikalai Kenai? 

— Puikiai, — atsakė Meloris. 

Grandis atsisuko į draugus. 

— O juk nepanašu, kad jis ką tik būtų dulkinęsis, tie- 
sa2 — Ir vėl kreipėsi į Melorį: — Tikiuosi, tu paruošei 
mums pinigus. Aš kaip tik ketinu įmokėti įnašą už mMaši- 
ną. 

— Aš ketinu visiškai atsinaujinti savo garderobą,— 
pareiškė kitas. 

Meloris užjaučiamai palingavo galva. 

— Nesitikėkite šito, pienburniai. Ruoškitės išsiskirti su 
savo pinigėliais! 

Grandis įdėmiai pažiūrėjo į jį. 

— Ką tu turi galvoje? 

— Ji ne lesbietė, o aš ne eunuchas. Ji temperamen- 
tingiausia iš visų Man žinomų merginų. Aš vos neišdulki- 
nau jos užvakar! 

Gydytojai neramiai susižvalgė. 

— Bet vis dėlto neišdulkinai? 

— Tiktai todėl, mano draugai, kad mums sutrukdė, 
kai mes jau ėjome į miegamąjį. Bet aš susitiksiu su ja šeš- 
tadienį vakare. Taigi šeštadienį viskas ir išsispręs.— Me- 
loris persirengė.— O dabar, džentelmenai, prašau man at- 
leisti... 

Kai Kenas Meloris užvažiavo šeštadienį paimti Ketės, 

ji vilkėjo gilia iškirpte suknelę, labai aptempusią jos ape- 
titišką figūrą. 

— Tu sukrečiančiai atrodai, — susižavėjęs pasakė jis. 

Ketė jį apkabino. 

— Aš noriu tau patikti — Ji stipriai prie jo prisiglau- 
dė. 

„Viešpatie, ji iš tikrųjų šito nori!" Kai Meloris pra- 
šneko, jo balsas buvo pakimęs: 

— Klausyk, Kete, aš turiu idėją. Kodėl mums prieš va- 
karienę neužsukus į miegamąjį... 

Ketė paglostė jam veidą. 

— O, brangusis, aš taip pat to noriu. Bet Peidžė na- 
mie.— Iš tikrųjų Peidžė buvo ligoninėje. 

— Ak. 

— Bet po vakarienės. ..— Ketė tyčia neužbaigė fra- 
Zės. 

— Taip?! 

— Mes galėsime nuvažiuoti pas tave. 

Meloris apkabino Ketę ir pabučiavo. 

— Puiki idėja! 

Jis nuvežė ją į restoraną „Airon hors“, kur jie pui- 
kiai pavakarieniavo. Nepaisant visko, Ketei iš tikrųjų pa- 
tiko vakaras, Kenas buvo nuostabiai žavus ir neįtikėtinai 
patrauklus. Atrodė, kad jam iš tikrųjų norisi viską apie 
ją sužinoti. Ketė suprato, kad jis muilina jai akis, bet jo 
komplimentai atrodė visiškai nuoširdūs. 

„Geriau aš būčiau nežinojusi. . ." 

Meloris vos palietė valgį, jis galėjo galvoti tik apie 
vieną: „Po dviejų valandų aš išlošiu dešimt tūkstančių 
dolerių... po valandos aš išlošiu dešimt tūkstančių dole- 
rių. .. po pusvalandžio..." 

Jie baigė gerti kavą. 

— Tu pasirengusi? — paklausė Meloris. 

Ketė paėmė jį už rankos. 

— Tu tiesiog neįsivaizduoji, kaip aš pasirengusi, bran- 
gusis. Einam. 

Pas Melorį į namus jie nuvažiavo taksi. 

— Aš tiesiog einu iš proto dėl tavęs, — suniurnėjo 
Meloris,— tokios merginos aš dar nebuvau sutikęs. 

O Ketė prisiminė Grandžio žodžius: „Jis labai pasitiki 

savimi ir dūduoja ant kiekvieno kampo, kad šeštadienio 
vakarą nusitemps jus į lovą“. 

Kai jie privažiavo Melorio namą, jis atsiskaitė su tak- 
sistu ir nusivedė Ketę prie lifto. Jam atrodė, kad liftas 
kyla visą amžinybę. 

— Galų gale parėjome! — degdamas iš nekantrumo iš- 
poškino jis, atidarydamas buto duris. 

Ketė įėjo vidun. 

Paprasčiausias viengungio butas, kuriam aiškiai trū- 
ko moteriškos rankos. 

— Čia nuostabu. 

Meloris nusišypsojo. 

— Einam, aš tau parodysiu mūsų kambarį. Ir palei- 
siu muziką. 

Jis nuėjo prie magnetofono, o Ketė greitai žvilgtelėjo 
į laikrodį Kambaryje suskambėjo Barbaros Streizand bal- 
sas. 

Meloris paėmė Ketę už rankos. 

— Einam, mieloji. 

— Minutėlę palauk, — paprašė ji. 

Jis nustebęs pažiūrėjo į ją. 

— Kodėl? 

— Tiesiog noriu pasimėgauti šita akimirka. Žinai, 
prieš... 

— Kodėl mums nepasimėgavus šita akimirka miega- 
majame? 

— Aš noriu išgerti. 

— Išgerti? — Kenas mėgino nuslėpti savo nekantru- 
mą.— Gerai. Ko tau įpilti? 

— Degtinės su toniku. 

Kenas nusišypsojo. | 

— Manau, mes galime sau tai leisti. — Jis priėjo prie 
nedidelio baro ir skubėdamas sumaišė gėrimus dviejose 
stiklinėse. 

Ketė vėl metė žvilgsnį į laikrodį. 

Meloris grįžo su stiklinėmis ir padavė vieną jų Ketei. 

— Imk, vaikuti.— Jis pakėlė savo stiklinę— Už mus. 

"— Už mus, — palaikė Ketė ir gurkštelėjo— (O Dieve 
mano! 

Kenas nustebęs pažiūrėjo į ją. 

— Kas yra? 

— Juk čia degtinė! 

— Tu ir prašei degtinės. 

— Argi? Atleisk. Aš nekenčiu degtinės! — Ji paglos- 
tė jam veidą. — Ar galima viskio su sodos vandeniu? 

— Žinoma.— Tramdydamas nekantrumą, Meloris grįžo 
prie baro, kad paruoštų naują gėrimą. 

Ketė vėl žvilgtelėjo į laikrodį. 

Kenas grįžo nešinas viskiu. 

— Imk. 

— Ačiū, brangusis. 

Ji nugėrė du gurkšnelius. Meloris paėmė iš jos stik- 
linę ir pastatė ant stalo. Jis apkabino Ketę, prispaudė ją. 
prie savęs, ir ji pajuto jo sukilusią lytį. 

— Einam, — tyliai pasakė Kenas, — tai istorinis momen- 
tas. 

— O, taip! — sukuždėjo Ketė.— Taip! 

Ji leidosi nuvedama į miegamąjį. 

„Aš laimėjau! — širdyje džiūgavo Meloris.— Aš laimė-- 
jau! Štai jos, Jerichono sienos!“ Jis atsisuko į Ketę. 

— Nusirenk, vaikuti. 

— Iš pradžių tu, brangusis. Aš noriu pažiūrėti, kaip 
tu nusirengsi. Tai mane jaudina. 

— Taip? Gerai. | 

Ketė stovėjo ir žiūrėjo, kaip Meloris lėtai nusiren-- 
gia. Iš pradžių švarką, paskui kaklaraištį ir marškinius, 
paskui batus, puskojines ir kelnes. Jo figūra buvo atletiš- 
ka ir grakšti. 

— Tai tave, vaikuti, jaudina? 

— O taip. O dabar nusimauk glaudes. 

Meloris lėtai nusimovė glaudes, ir jos nukrito ant grin- 
dų. Ketė pamatė jo susijaudinusį lyties organą. 

— Puiku, — sukuždėjo ji. 

— Dabar tavo eilė. 

— Žinoma. 

Ir tuo momentu suzyzė Ketės ieškas. 

Meloris sunerimęs pažvelgė į ją. 

— Kas per velniava?.. 

— Mane kviečia — atsakė ji — Galima, aš pasinaudo- 
siu tavo telefonu? 

— Dabarį 

— Taip. Tai gali būti skubus iškvietimas. 

— Dabar? O palaukti negali? 

— Brangusis, tu juk Žinai taisykles. 

— Bet... 

Meloris tebežiūrėjo į ją, o Ketė priėjo prie telefono ir 
surinko numerį. 

— Gydytoja Hanter.— Ji kelias sekundes klausė— 
Štai kaip? Žinoma. Tuojau atvažiuosiu. 

Kenas nenuleido nuo jos pakvaišusio žvilgsnio. 

— Kas dedasi? 

— Man reikia grįžti į ligoninę, mano angele. 

— Dabar? 

— Miršta mano pacientas. 

— O jis negali palaukti2.. 

— Man labai gaila. Tačiau teks atidėti kitam kartui. 

Kenas Meloris stovėjo nuogas ir žiūrėjo, kaip Ketė 
išeina iš jo buto, užtrenkia duris. Jis paėmė jos stiklinę 
su viskiu ir trenkė į sieną. „Kalė... kalė... kalė...“ 


Kai Ketė grįžo namo, Peidžė ir Honė jos laukė. 

— Kaip viskas sekėsi? — paklausė Peidžė.— Ar aš lai- 
ku paskambinau? 

Ketė nusijuokė. 

— Pačiu atsakingiausiu momentu. 

Ji vaizdingai papasakojo visus vakaro įvykius. Ir, kai 
ėmė pasakoti apie stovintį miegamajame nuogą Melorį, 
visos ėmė taip kvatoti, kad ašaros ištryško iš akių. 

* Ketė norėjo prisipažinti, kad jai iš tikrųjų patiko Ke- 
no Melorio draugija, tačiau nesiryžo. Juk jis susitikinėjo 
su ja tik dėl to, kad susilažino. 

Tačiau nuo Peidžės akių Ketei nepavyko paslėpti savo 
jausmų. 

— Būk su juo atsargi, — įspėjo Peidžė. 

Ketė nusišypsojo. 

— Nesijaudink. Bet turiu prisipažinti, kad jeigu neži- 
nočiau apie tas lažybas... Jis gyvatė, tačiau šitos gyva- 
tės nuodai — saldūs. 

— Kada tu vėl ketini su juo susitikti? — paklausė Ho- 
nė. 

— Reikia duoti jam savaitėlę atvėsti. 
Peidžė atidžiai pažiūrėjo į Ketę. 
— Jam ar tau? 


Palei ligoninę Ketės laukė juodas Dineto limuzinas. Šį 
kartą Šešėlis buvo vienas, ir Ketė net pasigailėjo, kad su 
juo nebuvo Begemoto. Šešėlis turėjo kažin ką tokio, kas 
ją gąsdino. Jis niekada nesišypsojo, retai kalbėjo, tačiau 
nuo jo dvelkte dvelkė grėsmė. 

— Sėskitės,— burbtelėjo jis, kai Ketė priėjo prie 1i- 
muzino. 

— Klausykite, — pasipiktino ji — perduokite ponui Di- 
netui, kad jis neturi teisės man įsakinėti. Aš dirbu ne pas 
jį. Ir jeigu aš vieną kartą padariau jam paslaugą. .. 

— Sėskitės. Pati jam pasakysite. 

Ketė pasimetė. Žinoma, galima buvo tiesiog nueiti ir 
neturėti nieko bendra su Dinetu, tačiau kaip tai atsilieps 
Maikui? Ji pakluso. 


Šį kartą auką smarkiai sumušė grandine. Lu Dinetas 
buvo šalia jo. 

Vos žvilgtelėjusi į pacientą, Ketė pareiškė: 

— Jį reikia negaištant vežti į ligoninę. 

— Kete, jums teks jį gydyti čia. 

— Kodėl? — pasipiktino ji. Bet atsakymas jai buvo 
aiškus, ir šitas atsakymas ją baugino. 


18 skyrius 


San Franciske buvo viena iš tų nuostabių dienų, kai 
oras, atrodo, kupinas žavesio. Naktinis vėjas išvaikė de- 
besis, sekmadienio rytas buvo gaivus ir saulėtas. 

Džeisonas užvažiavo paimti Peidžės, ir ji pati nusiste- 
bėjo, kaip jai buvo malonu jį matyti. 

— Labas rytas. Jūs atrodote puikiai. 

— Dėkoju. 

— Ką jūs norėtumėte šiandien veikti? 

— Tai jūsų miestas. Siūlykite. 

— Labai gerai. 

— Bet, jeigu jūs neprieštaraujate, aš norėčiau bent 
trumpam užvažiuoti į ligoninę. 

— O aš maniau, kad šiandien jūs turite laisvą dieną. 

— Taip ir yra, tiesiog aš nerimauju dėl vieno pacien- 
to. 

— Kaip pasakysite. 

Ir Džeisonas nuvežė ją į ligoninę. 

— Aš greitai, — pažadėjo Peidžė, lipdama iš mašinos. 

— Lauksiu mašinoje. 

Peidžė pasikėlė liftu į trečiąjį aukštą, kur gulėjo Dži- 
mis Fordas. Jis vis dar buvo komos būklėje, prie venų 
tesėsi lašintuvų vamzdeliai. 

Palatoje budėjo medicinos sesuo. Peidžei įėjus, ji pa- 
kėlė galvą. 

— Labas rytas, gydytoja Teilor. 

— Labas rytas.— Peidžė priėjo prie Džimio lovos.— 
Ar yra kokių nors pasikeitimų? 

— Bijau, kad jokių. 

Peidžė užčiuopė pulsą ir paklausė širdį. 

— Praėjo jau kelios savaitės — pasakė medicinos se- 
suo.— Panašu, kad reikalai prasti, taip? 

— Jis išsikepurnės,— ryžtingai pareiškė Peidžė, pasi- 
suko į nejudantį Džimio kūną ir garsiai pasakė:— Ar tu 
mane girdi? Tau bus viskas gerai! — Jokios reakcijos iš 
Džimio pusės nebuvo. Peidžė užmerkė akis ir mintyse 
pasimeldė.— Jeigu būtų kokie pasikeitimai, skubiai iš- 
kvieskite mane. 

— Gerai, gydytoja. 

„Jis nemirs, — įtikinėjo ji save.— Aš neleisiu jam nu- 
mirti..." 


Pamatęs ateinančią Peidžę, Džeisonas išlipo iš mašinos. 

— Viskas gerai? 

— Taip, viskas gerai — atsakė Peidžė. Nebuvo jokio 
reikalo pasakoti jam savo rūpesčius. 

— Pabūkime šiandien turistais,— pasiūlė Džeisonas.— 
Yra valstijos įstatymas, pagal kurį visi turistai privalo 
pradėti ekskursiją nuo Žvejų krantinės. 

Peidžė nusišypsojo. 

— Ką gi, įstatymo nepažeisime. 

Žvejų krantinėje viešpatavo šventė. Gatvės vaidinimai 
vyko visu tempu, vaidino mimai, klounai, šoko šokėjai, 
grojo Muzikantai. Prekeiviai pardavinėjo virtus krabus ir 
moliuskų sriubą su šviežia duona. 

— Niekur pasaulyje daugiau nėra tokios vietos,— iš- 
didžiai pasakė Džeisonas. 

Peidžę sujaudino jo žodžiai. Ji jau lankėsi Žvejų kran- 
tinėje ir apžiūrėjo beveik visas San Francisko įžymybes, 
tačiau nutylėjo, nes nenorėjo sugadinti Džeisonui nuotai- 
kos. 

— Ar jūs dar nevažinėjote lyniniu tramvajumi? — pa- 
klausė Džeisonas. 

— Ne.— „Ne seniau kaip praeitą savaitę“. 

— Betgi jūs nieko dar nematėte! Einame, 

Jie nuėjo į Ponelstritą ir įlipo į lyninį tramvajų. Kai 
tramvajus ėmė važiuoti į stačią kalvą, Džeisonas tarė: 

— Šitą lyninį kelią vadino „Chalidžio beprotybe". Jis 
nutiesė jį 1873 metais. 

— Ir tikriausiai visi kalbėjo, kad jis ilgai neišlaikys! 

Džeisonas nusijuokė. 

— Teisingai. Kai aš mokiausi vidurinėje mokykloje, 
tai laisvomis dienomis dirbau gidu. 

— Esu tikra, kad jūs buvote puikus ekskursijos vado- 
vas. 

— Pats geriausias. Norite paklausyti, kaip aš dirbau? 

— Su malonumu. 

Ir Džeisonas ėmė pasakoti, mėgdžiodamas gidus ir šiek 
tiek sniaukrodamas: 

— Ledi ir džentelmenai, jūsų žiniai, seniausioji San 
Francisko gatvė yra Granto aveniu, pati ilgiausioji — 
Mišnstrit, septynių su puse mylių, pati plačiausioji — Van 
Neso aveniu, šimto dvidešimt penkių pėdų, ir jūs nusteb- 
site, kai sužinosite, kad pati siauriausia gatvė yra De Fo- 
Testrit — viso labo keturių su puse pėdų. Visiškai teisin- 
gai, ledi ir džentelmenai, keturių su puse pėdų. Pats sta- 
čiausias pakilimas —į Filberstritą.— Jis pažvelgė į Pei- 
džę ir nusišypsojo.— Pats stebiuosi, jog visa tai atsimenu. 

— Kas toliau? — nusišypsojusi paklausė Peidžė, kai jie 
išlipo iš tramvajaus. 

— Mes dar pasivažinėsime ekipažu. 

Po dešimties minučių jie jau sėdėjo arklių traukiama- 
me ekipaže, kuris nuvežė juos nuo Žvejų krantinės per 
Žirardelio aikštę į Nort Bičą. Pakeliui Džeisonas pasakojo 
apie įžymybes, ir Peidžė pajuto, kad jai labai gera jo 
draugijoje. „Neleisk sau pernelyg susižavėti.' 

Paskui jie užlipo į „Kait Tauerį“, kad apžiūrėtų mies- 
tą, o kai nusileido žemyn, Džeisonas pasidomėjo: 

— Ar jūs neišalkote? 

Nuo gryno oro Peidžei tikrai atsirado žvėriškas apeti- 
tas. 

— Taip, — prisipažino ji. 

— Puiku. Aš nusivesiu jus į vieną geriausių pasaulyje 
kinų restoranų — ,(Tomį Toizą“. 


Pietūs pavirto tikra puota. Jie pradėjo nuo omarų su 
„Čili“ padažu ir karštos jūros dovanų sriubos, paskui buvo 
patiekta viščiuko filė su baltaisiais žirniais ir pekano rie- 
šutais, po to veršienos filė su padažu ir kepti ryžiai su ke- 
turiais prieskoniais. Desertui užsisakė persikų putėsius. 
Patiekalai buvo puikūs. 

— Ar jūs dažnai čia lankotės? — pasidomėjo Peidžė. 

— Kiekviena patogia proga. 

Džeisonas turėjo kažin ką berniokiško, kas labai trau- 
kė Peidžę. 

— O sakykite, aš jūs visada norėjote būti architektu? 

— Aš neturėjau iš ko rinktis.— Jis nusišypsojo. — Ma- 
no pirmieji žaislai buvo konstruktoriai. Tai šaunu — sva- 
joti apie ką nors, o paskui matyti, kaip tavo svajonės įsi- 
kūnija betone, plytose, akmenyse, iškyla į viršų ir tampa 
dalimi miesto, kuriame tu gyveni. 

„Aš pastatysiu tau Tadž Machalį. Ir man neįdomu, kiek 
laiko tam prireiks!“ 

— Aš laimingas žmogus, Peidže, nes dirbu tai, kas 
man patinka. Kas pasakė: „Dauguma žmonių gyvenime 
nelaimingi"? 

„Kaip dauguma mano pacientų“,— pagalvojo Peidžė. 

— Aš nenorėčiau kitokios profesijos, taip pat nenorė- 
čiau gyventi kitoje vietoje. Tai sukrečiantis miestas! — 
Džeisono balsas buvo kupinas susijaudinimo.— Jame yra 

viskas, ko gali trokšti žmogus. Aš niekada nepavargstu 
nuo šito miesto. 

Peidžei patiko jo entuziazmas. 

— Jūs nebuvote vedęs? 

Džeisonas gūžtelėjo pečiais. 

— Vieną kartą. Bet mes buvome pernelyg jauni, ir iš 
to nieko neišėjo. 

— Man labai gaila. 

— Neverta gailėti. Ji ištekėjo už labai turtingo mėsos 
eksportuotojo. O jūs buvote ištekėjusi? 

„Kai aš užaugsiu, tai taip pat tapsiu gydytoju. Mes su- 
situoksime ir dirbsime drauge . 

— Ne. 


Jie plaukiojo po įlanką, po „Aukso vartų“ tiltu. Džei- 
sonas vėl prašneko gido balsu: 

— O štai, ledi ir džentelmenai, garsusis kalėjimas „„Al- 
katrasas“, buvęs kai kurių garsių nusikaltėlių prieglobstis, 
pavyzdžiui, Pulemeto Kelio, Al Kaponės ir Roberto Štrau- 
do, žinomo kaip Paukštgaudys.  „„Alkatrasas“ ispaniškai 
reiškia „pelikanas“. Iš pradžių sala taip ir buvo vadi- 
nama — „Pelikanų sala“, kadangi pelikanai ir buvo vie- 
ninteliai jos gyventojai. O ar jūs žinote, kodėl šitame ka- 
lėjime nusikaltėliai kasdien maudėsi po karštu dušu? 

— Ne. 

— Kad jie neįprastų prie šalto įlankos vandens, jeigu 
mėgintų pabėgti plaukte plaukdami. 

— Ar tai tiesa? — nustebo Peidžė. 

— O argi aš jus kada nors apgavau? 


Jau vakare Džeisonas paklausė: 

— Ar jūs kada nors buvote Nojaus slėnyje? 

Peidžė papurtė galvą. 

— Ne, 

— Aš norėčiau parodyti jums šitą vietą. Anksčiau ten 
buvo tiktai fermos ir upeliai, o dabar slėnis pristatytas 
įvairiaspalvių Viktorijos stiliaus namų su sodais. Namai 
ten labai seni, nes čia vienintelė vieta, kuri nenukentėjo 
1906 metų žemės drebėjimo metu. 

— Skamba viliojamai. 

Džeisonas sutriko. 

— Aš ten turiu namą. Gal norite žvilgtelėti į jį? — Jis 
pastebėjo Peidžės reakciją.— Bet juk aš myliu jus, Peidže. 

— Bet mes vos pažįstami. Iš kur jūs galite žinoti? .. 

— Aš tai supratau tuo momentu, kai jūs pasakėte: 
„Argi jūs nežinote, kad vizituojant reikia vilkėti baltu 
chalatu?" Štai tada aš jus ir įsimylėjau. 

— Džeisonai... 

— Aš tvirtai tikiu meile iš pirmo žvilgsnio. Mano se- 
nelis pamatė močiutę, kai ji važiavo dviračiu per parką, 
nuvažiavo paskui ją, o po trijų mėnesių jie susituokė. 
Drauge jie išgyveno penkiasdešimt metų, ligi pat mirties. 
O mano tėvas pastebėjo mamą, kai ji ėjo per gatvę, ir 
suprato, kad ji taps jo žmona. Ir štai jie gyvena jau ke- 
turiasdešimt penkerius metus. Suprantate, mūsų šeimoje 
tai įprastas dalykas. Aš noriu jus vesti. 

Tai buvo tiesos momentas. 

Peidžė pažiūrėjo į Džeisoną ir pagalvojo: „Jis pirmasis 
vyriškis, į kurį aš atkreipiau dėmesį po Alfredo. Jis pui- 
kus, protingas, nuoširdus. Jis turi viską, ko moteris gali 
norėti iš vyro. Kas man yra. Aš tebesikabinu į vaiduok- 
lį". Širdies gilumoje ji vis dėlto tikėjosi, kad kada nors 
Alfredas sugrįš pas ją. 

Ji dar kartą pažiūrėjo į Džeisoną ir apsisprendė. 

— Džeisonai... 

Ir tuo momentu sudūzgė jos ieškas, šitas garsas kėlė 
nerimą. 

— Peidže... 

— Man reikalingas telefonas.— Po dviejų minučių ji 
jau kalbėjo telefonu su ligonine. 

Džeisonas pamatė, kaip išblyško Peidžės veidas. 

Ji suriko į ragelį: 

— Ne! Jokiu būdu! Perduokite jiems, kad aš tuojau 
atvažiuosiu.— Ji numetė ragelį. 

— Kas atsitiko? — sunerimęs paklausė Džeisonas. 

Peidžė atsigręžė į jį. Jos akys buvo pilnos ašarų. 

— Tai Džimis Fordas, mano pacientas. Jie ketina nu- 
traukti jam deguonies tiekimą. Jie nori leisti jam numirti. 


Kai Peidžė atėjo į Džimio Fordo palatą, ten buvo Džor- 

džas Inglandas, Bendžaminas Volisas ir advokatas Silvest- 
ras Deimonas. 

— Kas čia vyksta? — ryžtingų balsu pareikalavo atsa- 
kymo Peidžė. 

— Rytą įvyko etikos Komisijos posėdis, — atsakė Ben- 
džaminas Volisas.— Komisija priėjo išvadą, Kad Džimio 
Fordo padėtis beviltiška. Mes nusprendėme nutraukti... 

— Ne! — sušuko Peidžė.— Jūs neišdrįsite! Aš jį gy- 
danti gydytoja, ir aš pareiškiu, kad jis turi šansą išgyven- 
ti! Mes neleisime jam numirti. 

Į pokalbį įsiterpė advokatas Silvestras Deimonas. 

— Gydytoja, ne jums tai spręsti. 

Peidžė įžūliai pažvelgė į jį. 

— Kas jūs toks? 

— Aš jo šeimos advokatas.— Jis išsitraukė iš kišenės 
dokumentus ir padavė juos Peidžei— Tai Džimio Fordo 
testamentas. Jame specialiai pabrėžiama, kad tuo atve- 
ju, jeigu jis patirs gyvybei pavojingą traumą, tai nenori, 
kad jo gyvybė būtų palaikoma dirbtinėmis priemonėmis. 

— Bet aš visą laiką stebiu jo būklę, — maldaujamai 
pasakė Peidžė.— Jau kelios savaitės jo būklė stabili. Jis 
bet kuriuo momentu gali atgauti sąmonę. 

— Jūs galite tai garantuoti? — paklausė Deimonas. 

— Ne, bet... 

— Tada jūs darysite tai, ką jums įsakys, gydytoja. 

Peidžė pažiūrėjo į nejudančią Džimio figūrą. 

— Ne! Jūs privalote dar truputį palaukti. 

Advokato tonas sušvelnėjo: 

— Gydytoja, aš suprantu, kad ligoninei naudinga kuo 
ilgiau laikyti pacientus, tačiau jo šeima negali sau leisti 
ir toliau apmokėti išlaidas. Ir aš įsakau jums išjungti de- 
guonį. | 

— Na, nors dar vieną dieną ar dvi! — beviltiškai su- 
šuko Peidžė.— Aš tikra... 

— Ne,— atrėžė Deimonas.— Šiandien. 

Džordžas Inglandas pasisuko į Peidžę. 

— Man labai gaila, bet bijau, kad mes neturime iš ko 
rinktis. 

— Dėkoju jums, gydytojau,— pasakė advokatas.— Pa- 
tikiu visa tai jums. O aš įspėsiu šeimą, kad deguonis bus 

išjungtas šiandien, tegul rengiasi laidotuvėms.— Jis atsi- 
gręžė į Bendžaminą Volisą.— Ačiū už bendradarbiavimą. 
Iki pasimatymo. 

Jis išėjo iš palatos, o likusieji palydėjo jį žvilgsniais. 

— Mes negalime to padaryti Džimiui! — suriko Peidžė. 

Gydytojas Volisas atsikosėjo. 

— Peidže... 

— O ką, jeigu mes paimsime jį iš čia ir paslėpsime 
kitoje palatoje? Staiga mes ko nors nepastebėjome. .. 

Bendžaminas Volisas pasakė: 

— Peidže, tai ne prašymas. Tai įsakymas.— Jis atsi- 
suko į Džordžą Inglandą.— Galbūt jūs?.. 

— Ne! — sušuko Peidžė— Aš... aš tai padarysiu. 

— Labai gerai. 

— Bet jeigu jūs neprieštaraujate, aš norėčiau pasilik- 
ti su juo viena. 

Džordžas Inglandas paglostė jai petį. 

— Peidže, man labai gaila. 

— Aš žinau. 

Inglandas ir Volisas išėjo iš palatos. 

Peidžė liko su Džimiu viena. Ji pažiūrėjo į deguonies 
kaukę, kuri palaikė jo gyvybę, į lašintuvus, kurie maiti- 
no kūną. Kaip paprasta buvo nutraukti jo gyvybės siūlą! 
Bet juk vaikinas turėjo tokių puikių svajonių, tokių didin- 
gų planų. 

„Kada nors aš taip pat tapsiu gydytoju. Aš noriu būti 
panašus į jus. 

„Ar jūs žinote, kad aš ketinu vesti? Jos vardas Bet- 
sė... mes ketiname turėti pustuzinį vaikelių. Pirmąją mer- 
gytę pavadinsime Peidže“. 

Jis turėjo daug to, dėl ko buvo verta gyventi. 

Peidžė stovėjo ir žiūrėjo į Džimį, ašaros užtemdė akis, 
viskas plaukė lyg rūke. 

— Prakeikimas! — sušuko ji— Tu paprasčiausiai esi 
bailys! — O kaipgi visos tavo svajonės? Aš maniau, kad 
tu nori tapti gydytoju! Atsakyk man! Ar tu mane girdi? 
Atmerk akis! — Ji pažiūrėjo į jo baltą veidą. Jokios rea- 
kcijos— Man gaila —sukuždėjo Peidžė,— labai gaila— 
Ji pasilenkė, kad pabučiuotų Džimį į skruostą, ir staiga 


185 


lėtai atsitiesė, nes žiūrėjo į jo atmerktas akis.— Džimi! 
Džimi! 

Jis sumirksėjo ir vėl užsimerkė. Peidžė nustvėrė jo 
ranką, pasilenkė ir kūkčiodama kalbėjo: 

— Džimi, ar tu girdėjai anekdotą apie pacientą, kurį 
maitino į veną per lašintuvą? Jis kartą paprašė gydytojo: 
„Ar negalite pridėti dar buteliuką? Per pietus pas mane 
ateis svečias". 


19 skyrius 


Honė buvo laiminga, kaip niekada gyvenime. Jos san- 
tykiai su pacientais buvo labai šilti, o tai gana retas atve- 
jis. Ji iš tikrųjų rūpinosi savo ligoniais. Tarp jų buvo 
ir senukų, ir mažylių. Paskirdamas į skyrius gydytojas 
Volisas žiūrėjo, kad ji neturėtų kokių nors nemalonumų. 
Jis norėjo, kad Honė liktų ligoninėje ir visada būtų jam 
po ranka. 

Honė pavydėjo medicinos seserims. Juk jos galėjo rū- 
pintis ligoniais, negalvodamos apie tai, kaip juos gydyti. 
„Aš niekada nenorėjau būti gydytoja, — mąstė ji— Aš 
visada norėjau būti tik medicinos seserimi". 

Tačiau Taftų šeimoje nebuvo medicinos seserų. 


Po pietų Honė dažnai išeidavo iš ligoninės ir eidavo 
į parduotuves, kad nupirktų. vaikučiams iš pediatrijos 
skyriaus dovanėlių. 

— Aš myliu vaikus, — pasisakė ji Ketei. 

— Tu ketini turėti didelę šeimą? 

— Taip, aš turėsiu daug vaikų,— svajingai pareiškė 
Honė.— Bet iš pradžių man reikia rasti jų tėvą. 


Vienas mylimiausių Honės pacientų ligonių senukų 
skyriuje buvo Danielius Makgvairas, draugingas devy- 
niasdešimties metų vyriškis, sirgęs kepenų liga. Jaunystė- 
je jis buvo aistringas lošėjas, tačiau ir dabar jis mėgo kir- 
sti lažybų su Hone. 

— Lažinuosi iš penkiasdešimties centų, kad sanitaras 
pavėluos su pusryčiais. 

— Lažinuosi iš dolerio, kad po pietų lis lietus. 

— Statau dešimtį prieš vieną, kad aš pasitaisysiu. 

— Šį kartą aš su jumis nesilažinsiu. Aš visiškai pa- 
laikau jūsų pusę. 

Makgvairas paėmė jos ranką. 

— Aš tai žinau.— Jis nusišypsojo.— Kad aš būčiau ke- 
liais mėnesiais jaunesnis. .. i 

Honė nusijuokė. 

— Nieko baisaus. Aš myliu pagyvenusius vyriškius. 

Kartą ligoninės adresu atėjo laiškas Makgvairui, Honė 
atnešė jam laišką į palatą. 

— Prašau perskaityti, gerai? — paprašė jis Honę. 

— Žinoma. — Ji perbėgo akimis laišką ir sušuko:— 
Jūs išlošėte loterijoje! Penkiasdešimt tūkstančių dolerių! 
Sveikinu! 

— Na kaip?! — sušuko ir Makgvairas.— Aš visada ži- 
nojau, kad išlošiu loterijoje! Apkabinkite mane. 

Honė pasilenkė ir apkabino. 

— Žinote ką, Hone? Aš pats dalingiausias žmogus pa- 
saulyje. 

Kai po pietų Honė atėjo jo aplankyti, Makgvairas jau 
buvo mires. 


Honė jau buvo poilsio kambaryje. Ten užėjo gydyto- 
jas Stivensas. 

— Ar čia yra Mergelių? — paklausė jis. 

Vienas gydytojų nusijuokė. 

— Jeigu tu turi galvoje skaistuolius, tai aš abejoju. 

— Mergelė, — pakartojo Stivensas.— Man reikalinga 
Mergelė. 

— Aš pagal horoskopą Mergelė,— pasakė Honė— O 
koks reikalas? 

Gydytojas priėjo prie jos. 

— Reikalas tas, kad turiu kuoktelėjusią pacientę. Ne- 
nori turėti reikalų su niekuo, išskyrus Mergelę. 

Honė atsistojo. 

— Aš ją apžiūrėsiu. 

— Ačiu. Jos pavardė — Franciska Gordon. 

Franciskai Gordon ką tik išoperavo klubą. Kai tiktai 
Honė įėjo į palatą, Franciska pakėlė galvą ir tarė: 

— Jūs Mergelė. Gimėte jaunatyje, teisingai? 

Honė nusišypsojo. 

— Teisingai. 

— Šitie Vandeniai ir Liūtai supratimo neturi, ką da- 
ro. Su pacientais elgiasi kaip su mėsa. 

— Čia labai geri gydytojai, — paprieštaravo Honė.— 
Jie... 

— Cha! Dauguma jų dirba tik dėl pinigų.— Franciska 
įdėmiau pažiūrėjo į Honę.— Jūs visai kitokia. 

Honė pažiūrėjo į medicininę kortelę, jos veide pasi- 
rodė nustebimas. 

— Kas yra? Kas jus taip nustebino? 

Honė sumirksėjo. 

— Čia parašyta, kad jūsų profesija. .. būrėja. 

Franciska Gordon linktelėjo. 

— Visiškai teisingai. O jūs netikite būrėjomis? 

Honė papurtė galvą. 

— Bijau, kad ne. 

— Labai blogai. Prisėskite minutėlei. 

Honė atsisėdo ant kėdės. 

— Duokite man ranką. 

Honė papurtė galvą. 

— Aš iš tikrųjų ne... 

— Nebijokite, duokite savo ranką. 

Honė nenoromis ištiesė ranką. 

Franciska Gordon atidžiai pasižiūrėjo į Honės delną ir 
užmerkė akis. Paskui atsimerkė ir pasakė: 

— Jūsų gyvenimas buvo sunkus, argi ne? 

„Visų gyvenimas sunkus, — pagalvojo Honė.— Toliau 
ji pasakys, kad manęs laukia kelionė jūra". 

— Jūs turėjote daug vyriškių, tiesa? 

Honė pajuto, kad šaltukas perbėgo nugara. 

— Jūsų gyvenime... visai neseniai... įvyko permai- 
na, taip? 

Honė norėjo kuo greičiau išeiti iš palatos. Šita moteris 
vertė ją nervintis. Ji pabandė ištraukti ranką. 

— Jūs greitai įsimylėsite. 

— Bijau, kad man reikia... 

— Jis dailininkas. 

— Aš nepažįstu nė vieno dailininko. 

— Susipažinsite.— Franciska Gordon paleido Honės 
ranką.— Eikite, bet sugrįžkite pas mane, — pareikalavo ji. 

— Būtinai. 

Honė iššoko iš palatos. 


Honė atėjo apžiūrėti ponios Ovens, naujosios pacien- 
tės — liesos moters, kuriai iš akies galima buvo duoti pen- 
kiasdešimt metų. Tačiau kortelėje buvo parašyta, kad jai 
dvidešimt aštuoneri. Jai buvo sulaužyta nosis, veidas ap- 
tinęs, po akimis — mėlynės. 

Honė priėjo prie jos lovos. 

— Aš gydytoja Taft. 

Moteris pakėlė į ją užgesusias, nieko neišreiškiančias 
akis ir nieko neatsakė. 

— Kas jums nutiko? 

— Aš nukritau nuo laiptų. 

Kai ji kalbėjo, Honė pastebėjo, kad trūksta dviejų 
priekinių dantų. Ji žvilgtelėjo į medicininę kortelę. 

— Čia parašyta, kad jums sulaužyti du šonkauliai ir 
sužalotas dubuo. 

— Taip. Nevykusiai nukritau. 

— O iš kur mėlynės? 

— Užsigavau krisdama. 

— Jūs ištekėjusi? 

— Taip. 

— Vaikų turite? 

— Du. 

— Ką veikia jūsų vyras? 

— Palikime mano vyrą ramybėje, gerai? 

— Bijau, kad negalių su jumis sutikti — paprieštaravo 
Honė.— Juk tai jis jus sumušė, taip? 

— Niekas manęs nemušė. 

— Aš pranešiu į policiją. 

Ponia Ovens staiga supanikavo. 

— Ne! Prašau, nepraneškite! 

— Kodėl? 

— Jis mane užmuš! Jūs nepažįstate jo! 

— O anksčiau jis jus mušė? 

— Taip, bet jis... netyčia. Paprasčiausiai kai prisige- 
Iia, savęs nekontroliuoja. 

— Kodėl jūs jo nepaliekate? 

Ponia Ovens gūžtelėjo pečiais. Šitas judesys sukėlė jai 
skausmą. 

— Aš su vaikais neturiu kur eiti. 

Honė klausėsi pacientės ir ją pagavo įniršis. 

— Bet supraskite, taip gyventi negalima! Yra specia- 
lios prieglaudos ir agentūros, kur jumis pasirūpins, ap- 
gins jus ir jūsų vaikus. 

Moteris liūdnai papurtė galvą. 

— Aš neturiu pinigų. Aš dirbau sekretore, bet prara- 
dau darbą, kai jis pradėjo. ..— Ji neįstengė pabaigti fra- 
Zės. 

Honė paglostė jos ranką. 

— Viskas bus gerai. Aš jumis pasirūpinsiu. 

Po penkių minučių Honė jau buvo gydytojo Voliso 
kabinete. Jis apsidžiaugė, kad ji atėjo, mintyse spėlioda- 
mas, ką ji atsinešė šį kartą. Kiekvieną kartą ji atsinešda- 
vo naują priemonę: šilto medaus, karšto vandens, tirpinto 
šokolado ir —tai jam patiko labiausiai — klevų sirupo. 
Jos išradingumas buvo beribis. 

— Užrakink duris, vaikuti. 

— Benai, aš negalių pasilikti. Man reikia grįžti. 

Ji papasakojo jam apie pacientę. 

— Tu privalai pranešti policijai, — pareikalavo Voli- 
sas.— Taip nurodo įstatymas. 

— Tačiau įstatymas jos neapgins. Klausyk, viskas, ko 
jai reikia, tai palikti vyro namus. Ji dirbo sekretore. Argi 
tu nesakei, kad tau reikalinga darbuotoja registratūroje? 

— Na, taip, bet... palauk minutėlę! 

— Ačiū, — padėkojo Honė.— Mes pastatysime ją ant 
kojų, aš surasiu jai butą, ir ji turės naują darbą! 

Volisas atsiduso. 

— Aš pažiūrėsiu, ką galėsiu padaryti. 

— Neabejoju. 

Rytą Honė vėl aplankė ponią Ovens. 

— Kaip jūs jaučiatės šiandien? — paklausė ji. 

— Ačiū, geriau. Kada aš galėsiu eiti namo? Mano vy- 
ras nemėgsta, kai... 

— Jūsų vyras daugiau jūsų netrukdys, — ryžtingai pa- 
sakė Honė.— Jūs liksite čia, kol mes surasime jums ir vai- 
kams būstą, o kai pasveiksite, dirbsite šitoje ligoninėje. 

Ponia Ovens suglumusi įbedė į ją akis. 

— Jūs... jūs. .. rimtai? 

— Absoliučiai. Jūs su vaikais turėsite savo butą. Pa- 
mirškite tą siaubą, kurį pergyvenote ligi šiol. Jūs turėsite 
padorų darbą. 

Ponia Ovens nutvėrė Honės ranką. 

— Nežinau, kaip jums padėkoti —Ji sukūkčiojo— 
Jūs net įsivaizduoti negalite, koks tai buvo košmaras. 

— Galiu įsivaizduoti, — atsakė Honė.— Jums bus vis- 
kas gerai. 

Moteris ėmė dėkingai linksėti, nes buvo pernelyg su- 
sijaudinusi, kad galėtų kalbėti. 

Kitą dieną, kai Honė užėjo į palatą, ponios Ovens ten 
jau nebuvo. 

— Ji išėjo rytą su savo vyru — atsakė medicinos se- 
suo. 


Honė išgirdo savo pavardę. 

— Gydytoja Taft... 215 palata... Gydytoja Taft... 
215 palata. 

Koridoriuje ji susidūrė su Kete. 

— Kaip einasi? — pasidomėjo toji. 

— Tu nepatikėsi! — Ir Honė papasakojo jai apie ponią 
Ovens. 

215 palatoje Honės laukė gydytojas Riteris. Ant lovos 
gulėjo trisdešimtmetis indusas. 

— Tai jūsų pacientas? — paklausė gydytojas Riteris. 

— Taip. 

— Kortelėje nurodyta, kad jis nekalba angliškai, tei- 
singai? 

— Taip. 

Gydytojas Riteris kyštelėjo jai panosėn kortelę. 

— Ar čia jūs parašėte? Vėmimas, traukuliai, trošku- 
lys. .. 
— Visiškai teisingai. 

— „„.nėra periferinio pulso... 

— Taip. 

— Ir kokią diagnozę jūs nustatėte? 

— Skrandžio intluenca. 

— Ar ėmėte išmatų analizei? 

— Ne. Kodėl? 

— Todėl, kad jūsų pacientas serga cholera! — Gydyto- 
jas Riteris ėmė rėkti — Reikia uždaryti šitą sumautą ligo- 
ninę! 


20 skyrius 


— Cholera? Tu sakai, kad mūsų ligoninėje yra pacien- 
tas, sergantis cholera? — suriko Bendžaminas Volisas. 

— Bijau, kad taip. 

— Tu absoliučiai tikras? 

— Suprantama — atsakė gydytojas Riteris.— Jo išma- 
tose knibždėte knibžda choleros vibrionų, žemas kraujo- 
spūdis, tachikardija. 

Pagal įstatymą apie kiekvieną choleros arba kitus už- 
krečiamuosius susirgimus reikėjo nedelsiant pranešti Vals- 
tijos sveikatos apsaugos komisijai ir Atlantos susirgimų 
kontrolės centrui. 

— Mums reikia apie tai pranešti, Benai. 

— Bet jie mus uždarys! — Volisas pašoko ir ėmė vai- 
kščioti po kabinetą.— Mes negalime šito leisti. Mane į 
karstą nuvarys, jeigu kiekvienam pacientui reikės karan- 
tino.— Jis sekundę stabtelėjo.— Ar pacientas žino, kuo jis 
serga? 

— Ne. Jis angliškai nekalba. Jis iš Indijos. 

— Kas turėjo su juo kontaktą? 

— Dvi medicinos seserys ir gydytoja Tait. 

— O gydytoja Taft nustatė jam skrandžio influencą? 

— Taigi. Tikiuosi, tu ją už tai atleisi. 

— Ne,— paprieštaravo Volisas.— Bet kuris gali sukly- 
sti. Nebūsime žiaurūs. Vadinasi kortelėje įrašyta skran- 
džio influenca? 

— Taip. 

Volisas apsisprendė. 

— Padarysime šitaip. Ir tai padarysi tu. Į veną suleisk 
Ringerio tirpalo ir dar duok jam tetraciklino. Jeigu mes 
greitai galėsime atstatyti kraujo ir skysčio kiekį, jis po 
kelių valandų jausis visai normaliai. 

— Ir nepranešime? — paklausė gydytojas Riteris. 

Volisas pažiūrėjo jam į akis. 

— Pranešinėti apie skrandžio infiluencą? 

— O kaip dėl medicinos seserų ir gydytojos Tait? 

— Joms taip pat duok tetraciklino. Kuo vardu pacien- 
tasė 

— Panditas Javahas. 

— Jį izoliuok keturiasdešimt aštuonioms valandoms. 
Per tą laiką jis arba pagis, arba numirs. 


Honė buvo apimta panikos. Ji susirado Peidžę. 

— Man reikalinga tavo pagalba. 

— Koks reikalas? 

Honė viską papasakojo. 

— Aš noriu, kad tu su juo pakalbėtum. Jis angliškai 
nekalba, o tu kalbi indiškai. 

— Hindi. 

— Koks skirtumas. Tai tu su juo pakalbėsi? 

— Žinoma. 

Po dešimties minučių Peidžė jau kalbėjosi su Panditu 
Javahu. 

— „Aap ki tabyat kaisi hai? 

— Karab hai. 

— „Aap juld acha ko hum kardenge. 

— Bhagawan.-aap ki soney ga. 

— Aap ka ilaj hum jald shuroo kardenge. 

— Shukria. 

— Dost kiss liay hain? 

Peidžė išsivedė Honę į koridorių. 

— Ką jis sakė? 

— Jaučiasi labai blogai. Aš pasakiau jam, kad jis pa- 
sveiks. Jis paprašė perduoti šituos žodžius Dievui. Aš 

pasakiau, kad mes tuojau pat imsime jį gydyti. Jis man 
padėkojo. 

— Ir aš tau dėkoju. 

— Tai kam tada draugai? 


Cholera yra liga, kuri gali per dvidešimt keturias va- 
landas nuvaryti į kapus, nes organizmas netenka vandens, 
bet ją galima ir išgydyti per kelias valandas. 

Po penkių valandų nuo gydymo pradžios Panditas Ja- 
vahas bemaž pagijo. 


Peidžė nuėjo aplankyti Džimio Fordo. Kai jis pamatė 
ją, jo veidas nušvito džiaugsmu. 

— Sveika.— Jo balsas vis dar buvo silpnas; bet bend- 
ra savijauta pagerėjo. 

— Kaip tu jautiesi? — paklausė Peidžė. 

— Puikiai. Ar jūs girdėjote anekdotą, kaip gydyto- 
jas pacientui sako: „Jums geriausia mesti rūkyti, gerti 
ir Miegoti su moterimis“. Pacientas atsako: ,„Aš nevertas 
geriausio. Man ko nors prastesnio“. 

Ir Peidžė suprato, kad Džimis Fordas pasveiks. 


Kenas Meloris baigė budėti ir rengėsi eiti į pasimatymą 
su Kete, kai per selektorių išgirdo savo pavardę. Jis ne- 
ryžtingai sustojo, galvodamas, kaip jam nepastebėtam 
pasprukti. Iškvietimą pakartojo dar kartą. Kenas neno- 
romis pakėlė telefono ragelį ir surinko numerį. 

— Gydytojas Meloris. Kas ten pas jus? 

— Gydytojau, gal galėtumėt užeiti į antrąją neatide- 
damos pagalbos palatą? Mes čia turime pacientą. .. 

— Atleiskite, bet aš ką tik baigiau budėti. Suraskite 
ką nors kitą. 

— Nieko nėra, kas galėtų su tuo susidoroti. Pacientui 
kraujuoja žaizda, kritinė būklė. Bijau, kad jis numirs, jei- 
gu... 
„Prakeikimas!“ 

— Gerai. Tuojau ateisiu.— „Reikia paskambinti Ketei 
ir pasakyti, kad aš užtruksiu“. 


Pacientas buvo šešiasdešimties metų vyriškis. Jis bu- 
vo pusiau nualpęs, išblyškęs kaip kreida, sunkiai kvėpa- 

vo ir aiškiai kentė baisius skausmus. Vos žvilgtelėjęs į jį, 
Meloris įsakė: 

— Į operacinę! Siat! 

Po penkiolikos minučių ligonis jau gulėjo ant operaci- 
nio stalo. Anesteziologas stebėjo arterinį spaudimą. 

— Spaudimas greitai krinta. 

— Perpilkite kraują. 

Kenas Meloris pradėjo operuoti, dirbo jis greitai. Per- 
pjovė odą, riebalinį sluoksnį, jungiamojo audinio apval- 
kalą, raumenis ir galiausiai lygią, permatomą pilvaplėvę. 
Kraujas ėmė bėgti į skrandį. 

— Kauterį! — sukomandavo  Meloris.— Atneškite iš 
banko keturias pintas kraujo.— Jis ėmėsi prideginti krau- 
juojančias kraujagysles. 

Operacija truko keturias valandas, ir, kai ji pasibaigė, 
Meloris jautėsi visiškai pavargęs. Jis pažiūrėjo į pacientą 
ir tarė: 

— Gyvens. 

Viena medicinos seserų apdovanojo Melorį meilia 
šypsena. 

Kenas žvilgtelėjo į ją: jaunutė, dailutė, aiškiai lau- 
kia kvietimo. „Aš pakviesiu tave vėliau, vaikuti“, — pa- 
galvojo jis ir atsisuko į jaunesnįjį ordinatorių. 

— Užsiūkite pacientą ir nugabenkite į pooperacinę pa- 
latą. Aš jį apžiūrėsiu rytoj šeštą valandą ryto. 

Meloris norėjo paskambinti Ketei, bet buvo jau vidur- 
naktis. Jis pasiuntė jai du tuzinus rožių. 


Atėjęs į darbą šeštą valandą ryto, Meloris nuėjo į po- 
operacinę palatą apžiūrėti paciento. 

— Jis nubudo,— pranešė medicinos sesuo. 

Kenas priėjo prie ligonio lovos. 

— Aš gydytojas Meloris. Kaip jūs jaučiatės? 

— Kai aš galvojau apie tai, kas galėjo man atsitikti, 
aš jaučiuosi puikiai, — silpnu balsu atsakė pacientas— 
Sako, kad jūs išgelbėjote man gyvybę. Koks tai buvo siau- 
bas. Aš važiavau mašina vakarieniauti ir staiga pajutau 
skausmą. Turbūt net sąmonės netekau. Laimei, mes buvo- 
me tik už kvartalo nuo ligoninės, ir mane atgabeno pas 
jus. 

— Jums pasisekė, kad jūs buvote netoli ligoninės. 
Jūs netekote daug kraujo. 

— Man sakė, kad dar dešimt minučių, ir būčiau numi- 
ręs. Noriu jums, gydytojau, padėkoti. 

Meloris gūžtelėjo pečiais. 

— Aš tiesiog padariau savo darbą. 

Pacientas įdėmiai pasižiūrėjo į jį. 

— Aš Aleksas Harisonas. 

Šita pavardė jam nieko nesakė. 

— Malonu su jumis susipažinti, pone Harisonai.— Jis 
patikrino paciento pulsą.— O dabar skauda? 

— Truputėlį, bet manau, jie man privarė nuskausmi- 
namųjų. 

— Narkotikų veikimas praeis,— patikino Meloris,— ir 
skausmas taip pat. Jūs greitai pasveiksite. 

— Ar ilgai aš gulėsiu ligoninėje? 

— Mes jus išrašysime po kelių dienų. 

Į palatą įėjo medicinos sesuo iš registratūros, rankoje 
laikydama medicinines formas. 

— Pone Harisonai, mums reikia sutvarkyti kai kuriuos 
popierius. Ar jūs turite medicinos draudimą? 

— Jūs norite sužinoti, ar aš galiu užmokėti už gydy- 
mą? 

— Ne, sere, aš nenorėjau šitaip klausti. 

— Jūs galite išsiųsti čekį į „San Francisko Fideliti 
benk". Aš esu šito banko savininkas. 


Po pietų, kai Meloris užėjo aplankyti Alekso Hariso- 
no, jis aptiko palatoje simpatingą moterį. Maždaug tris- 
dešimties metų grakšti blondinė, vilkinti „Adolfo“ suk- 
nelę, kuri, Melorio nuomone, kainavo daugiau negu jo 
mėnesinis atlyginimas. 

— O štai ir mūsų herojus! — sušuko Aleksas Hariso- 
nas.— Gydytojas Meloris, argi ne? 

— Taip. Kenas Meloris. 

— Gydytojau Melori, tai mano dukra Lorena. 

Ji ištiesė laibą, išpuoselėtą ranką. 

— Tėvas kaip tik man pasakė, kad jūs išgelbėjote jam 
gyvybę. 

Meloris nusišypsojo. 


196 


— Gydytojai tam ir egzistuoja. 

Lorena pritariamai pažiūrėjo į jį. 

— Ne visi gydytojai. 

Meloriui buvo visiškai aišku, kad šitiems žmonėms ne 
vieta apygardos ligoninėje. Jis kreipėsi į Aleksą Hariso- 
ną: 

— Jums viskas gerai, bet galbūt jūs geriau jausitės, 
jeigu išsikviesite savo gydytoją. 

Aleksas Harisonas papurtė galvą. 

— Nėra būtina. Juk ne jis išgelbėjo man gyvybę. Ją 
išgelbėjote jūs. Ar jums patinka dirbti šitoje ligoninėje? 

Klausimas buvo netikėtas. 

— Čia įdomu. Taip. O kas? 

Harisonas atsisėdo lovoje. 

— Suprantate, aš tiesiog mąstau. Toks simpatingas ir 
gabus vaikinas kaip jūs, galėtų turėti puikią ateitį. O čia 
vargu ar yra kokios nors perspektyvos. 

— Na, aš... 

— Galbūt pats likimas mane atvedė į jūsų ligoninę, — 
pasakė Harisonas. 

Į jų pokalbį įsiterpė Lorena. 

— Aš manau, tėvas mėgina pasakyti, kad ras būdą iš- 
reikšti jums savo dėkingumą. 

— Lorena teisi. Kai aš iš čia išeisiu, mes turėsime rim- 
tai pasikalbėti. Džiaugsiuosi, jeigu jūs atvažiuosite pas 
mane pavakarieniauti. 

Meloris pažiūrėjo į Loreną ir lėtai atsakė: 

— Aš taip pat džiaugsiuosi. 

Ir šitas įvykis pakeitė visą jo gyvenimą. 


Melorio reikalai su Kete klostėsi stebėtinai nesėkmin- 
gai. 

— Kete, galbūt pirmadienį vakare? 

— Puiku. 

— Labai gerai. Aš užvažiuosiu tavęs paimti, .. 

— Palauk! Aš ką tik prisiminiau. Pirmadienį vakare iš 
Niujorko atskrenda mano pusseserė. 

— Gerai, tada antradienį? 

— Antradienį aš budžiu. 

— O kaip dėl trečiadienio? 

— Aš jau pažadėjau Peidžei ir Honei, kad trečiadienio 
vakarą mes praleisime drauge. 

Melorį apėmė neviltis. Jį spaudė laikas. 

— O ketvirtadienį? 

— Puiku, ketvirtadienį. 

— Užvažiuoti pas tave? 

— Ne. Kodėl mums nesusitikus ,„(Čez Panise"? 

— Labai gerai. Aštuntą? 

— Susitarėme. 

Meloris pralaukė restorane ligi devynių, paskui pa- 
skambino Ketei. Niekas nekėlė ragelio. Jis palaukė dar 
pusę valandos. „Galbūt ji ką nors supainiojo? Ji nepralei- 
stų šito pasimatymo". 

Kitą rytą jis pamatė Ketę ligoninėje. Ji puolė jo pasi- 
tikti. 

— O, Kenai, atleisk man! Išėjo labai kvailai. Aš nu- 
sprendžiau truputį nusnūsti prieš pasimatymą, bet užmi- 
gau ir nubudau tik vidurnaktį. Vargšelis. Tu ilgai manęs 
laukei? 

— Ne, ne. Viskas gerai — „Kvaila moteris“.— Kenas 
priėjo arčiau — Aš noriu užbaigti tai, ką mes, vaikuti, 
pradėjome. Aš tiesiog einu iš proto, kai galvoju apie tave. 

— Aš taip pat,— pasakė Ketė.— Negaliu sulaukti. 

— Galbūt mes galėsime savaitgalį... 

— Ak, brangusis, aš būsiu labai užsiėmusi. 

Štai taip viskas ir tęsėsi. 

O laikas bėgo. 


Ketė kalbėjosi su Peidže, kai suzirzė jos ieškas. 

— Atleisk.— Ji pakėlė telefono ragelį — Gydytoja 
Hanter.— Kelias sekundes Ketė klausėsi pranešimo.— 
Ačiū. Tuojau būsiu.— Ji padėjo ragelį — Man reikia į ne- 
atidedamos pagalbos palatą. 

Peidžė atsiduso. 

— O argi gali pakviesti į kitą vietą? 

Ketė nuėjo koridoriumi ir liftu nusileido į neatideda- 
mos pagalbos skyrių. Visos dvidešimt kušečių buvo užim- 
tos pacientų. Ketė pagalvojo, jog tai — nelaimėlių pala- 
ta, kur dieną ir naktį pilna automobilių avarijų, muštynių 

ir susišaudymų aukų. Sužalotų gyvenimų kaleidoskopas. 
Ketei šita palata buvo nedideliu pragaro kampeliu. 

Prie jos pribėgo sanitaras. 

— Gydytoja Hanter... 

— Kas atsitiko? — Jie nuėjo prie kušetės, stovėjusios 
tolimiausiame palatos gale. 

— Jis be sąmonės. Panašu, kad jis stipriai sumuštas. 
Sužaloti veidas ir galva, sulaužyta nosis, išnirusi mentė, 
dešinioji ranka lūžusi ne mažiau kaip dviejose vietose, 
IE 

— Kodėl jūs iškvietėte mane? 

— Medicinos seserys mano, kad gali būti pažeistos jo 
smegenys. 

Jie priėjo prie kušetės, ant kurios gulėjo auka — vyriš- 
kis. Jo veidas buvo sutinęs ir kruvinas. Kojos buvo apau- 
tos krokodilo odos batais... Ketės širdis ėmė neramiai pla- 
kti, ji pasilenkė ir įdėmiai įsižiūrėjo į pacientą. Tai buvo 
Lu Dinetas. 

Ketė mikliai pirštais apčiupinėjo kaukolę, apžiūrėjo 
akis. Aiškus smegenų sutrenkimas. 

Ji pribėgo prie telefono ir surinko numerį. 

— Kalba gydytoja Hanter. Pacientui reikalingas skana- 
vimas kompiuteriu. Jo pavardė Dinetas. Lu Dinetas. At- 
siųskite į apačią vežimėlį. Stat. 

Ketė padėjo ragelį ir kreipėsi į sanitarą: 

— Pasilikite su juo. Kai atsiųs vežimėlį, nugabenkite 
jį į trečiąjį aukštą. Aš ten lauksiu. 

Po pusvalandžio Ketė trečiajame aukšte studijavo 
kompiuterinio skanavimo rezultatus. 

— Jam vidinis kraujoplūdis, stipri karštinė ir šokas. 
Norėtųsi, kad per parą jo būklė stabilizuotųsi. Tada aš 
nuspręsiu, kada operuosiu. 

Ji pagalvojo, ar atsilieps tai, kas atsitiko Dinetui, Mai- 
kui. 

Ir jeigu atsilieps, tai kokiu būdu. 


Peidžė užėjo aplankyti Džimio. Jis jautėsi daug geriau. 
— Ar jūs girdėjote apie ekshibicionistą drabužių par- 
duotuvėje? Jis prieina prie  mažutės senučiukės ir pra- 

skleidžia apsiausto skvernus. Ji kelias sekundes pažiūri, 
paskui klausia: „Ir tai jūs vadinate pamušalu?" 


* * * 


Ketė vakarieniavo su Meloriu mažyčiame jaukiame 
restoranėlyje palei įlanką. Sėdėdama priešais Keną ir žiū- 
rėdama į jį, ji jautėsi nesmagiai. ,Nereikėjo man viso to 
pradėti, — pagalvojo ji.— Aš žinau, kas jis toks, ir vis dėl- 
to man labai gerai su juo. Prakeikimas! Bet aš negaliu at- 
sisakyti mūsų plano“. 

Jie išgėrė kavą. 

Ketė palinko į priekį. 

— Važiuojame pas tave, Kenai? 


— Žinoma! — „Pagaliau“, — pagalvojo Meloris. 
Staiga Ketė sukrutėjo ant kėdės ir susiraukė. 
— Oi, oi! 


— Kas yra? — paklausė Meloris. 

— Kol kas nežinau. Palauksi manęs minutėlę? 

— Suprantama.— Jis palydėjo žvilgsniu į tualetą ei- 
nančią Ketę. 

Grįžusi ji pranešė: 

— Man ką tik prasidėjo, brangusis. Man labai gaila, 
bet tau geriau parvežti mane namo. 

Meloris įsmeigė į ją akis, stengdamasis nuslėpti savo 
apmaudą. Ir čia prakeiktas likimas buvo prieš jį! 

— Gerai,— atžariai metė Kenas. 

Jam reikės prarasti ne mažiau kaip penkias dienas. 


Nepraėjo nė penkios minutės, kai Ketė grįžo namo, o 
prie durų suskambėjo skambutis.  Ketė šyptelėjo sau. 
Turbūt Meloris. rado kokį nors pretekstą sugrįžti. Ji ne- 
kentė savęs todėl, kad jai buvo malonu. Ji priėjo prie du- 
rų ir plačiai atidarė. 

— Kenai... 

Už durų stovėjo Begemotas ir Šešėlis. Staiga Ketę pa- 
gavo baimė. Jie atstūmė ją ir suėjo vidun. 

— Ar jūs operuosite poną Dinetą? — paklausė Bege- 
motas. 

Ketei išdžiūvo burna. 

— Taip. 

— Mes nenorime, kad jam kas nors atsitiktų. 

— Aš taip pat šito nenoriu, — atsakė Ketė— O dabar 
prašau man atleisti, aš pavargau ir... 

— O numirti jis gali? — pasidomėjo Šešėlis. 

Ketė sutriko. 

— Neurochirurgijoje visada yra rizikos. .. 

— Jums geriau, kad to nebūtų. 

— Patikėkite, aš... 

— Žiūrėkite, kad to nebūtų.— Šešėlis pažiūrėjo į Be- 
gemotą.— Einam. 

Ketė stovėjo ir žiūrėjo jiems iš paskos. 

Prie durų Šešėlis atsisuko. 

— Perduokite nuo mūsų linkėjimų Maikui. 

Ketė nustėro. 

— Tai... grasinimas? 

— Mes negrasinam žmonėms. Mes tiesiog sakome 
jums. Jeigu ponas Dinetas numirs, tai jums ir visai jūsų 
sumautai šeimai — galas. 


21 skyrius 


Gydytojų rūbinėje Keno Melorio laukė keletas gydy- 
tojų. 

Kai tik jis įėjo, Grandis sušuko: 

— Sveikinu didvyrį-nugalėtoją ! Mums norisi išgirsti 
kai kurias intymias detales.— Jis nusišypsojo.— Bet visas 
reikalas tas, drauguži, kad mes norėtume jas išgirsti iš 
jos lūpų. 

— Reikalas šiek tiek užsitęsė dėl techninių priežas- 
čių.— Meloris nusišypsojo.— Bet galite ruošti savo pini- 
gus. 


Ketė ir Peidžė vilkosi chirurgų kostiumus. 

— Ar tau kada nors teko operuoti gydytoją? — pa- 
klausė Ketė. 

— Ne. 

— Laiminga. Jie patys blogiausi pacientai pasaulyje. 
Pernelyg daug žino. 

— O ką tu ketini operuoti? 

— Gydytoją Merviną Neliesk Manęs Frankliną. 

— Linkiu sėkmės. 

— Ji man tikrai pravers. 

Gydytojui Mervinui Franklinui buvo šiek tiek per še- 
šiasdešimt — liesas, plikas ir greitai užsidegantis vyriškis. 

Kai Ketė įėjo į jo palatą, jis ją tiesiog užsipuolė. 

— Jums seniai laikas čia būti. Ar jau padarėte tą vel- 
nišką elektrolito analizę? 

— Taip, — atsakė Ketė.— Viskas normalu. 

— Kas taip sako? Aš nepasitikiu ta velnio laboratori- 
ja. Jie dažniausiai patys nežino, ką daro. Ir pasirūpinkite, 
kad nieko nesumaišytų perpildami kraują. 

— Pasirūpinsiu,— ramiu balsu atsakė Ketė, 

— Kas darys operaciją? 

— Gydytojas Jurgensonas ir aš. Gydytojau Frankli- 
nai, patikinu jus, kad nėra dėl ko jaudintis. 

— Kieno smegenis operuos, jūsų ar mano? Bet kokia 
operacija — rizika. O žinote kodėl? Todėl, kad pusė šitų 
velnio chirurgų pasirinko sau ne tą profesiją. Jiems rei- 
kia dirbti mėsininkais. 

— Gydytojas Jurgensonas labai geras chirurgas. 

— Žinau, kad geras, kitaip aš neleisčiau jam savęs 
net paliesti. O kas anesteziologas? 

— Manau, gydytojas Mileris. 

— Šitas šarlatanas? Nenoriu! Atsiųskite kitą. 

— Gydytojau Franklinai. .. 

— Suraskite kitą. Sužinokite, ar laisvas Halibartonas. 

— Gerai. 

— Ir atneškite man operacinės seserų pavardes. Aš 
noriu patikrinti, kas tokios. 

Ketė pažiūrėjo jam į akis. 

— Galbūt jūs linkęs pats save operuoti? 

— Ką? — Jis įsmeigė į ją akis, o paskui kvailai nu- 
sišypsojo.— Ko gero, ne. 

— Tada kodėl jūs neleidžiate mums dirbti savo dar- 
bo? 

— Gerai. O žinote ką? Jūs man patinkate. 

— Jūs man taip pat. Ar seselė davė jums raminamųjų? 

— Taip. 

— Labai gerai. Mes būsime po kelių minučių. Ar galiu 
dar ką nors dėl jūsų padaryti? 

— Taip. Parodykite toms kvailoms seserims, kur yra 
mano venos. 


* * * 


Ketvirtojoje operacinėje operacija vyko sėkmingai. 
Bet kol gydytoją Merviną Frankliną vežė iš palatos į ope- 
racinę, jis nesiliovė nurodinėjęs. 

— Įsidėmėkite, anestezija Minimali. Smegenys nejau- 
čia, taigi, kai prisikasite ligi jų, stiprios narkozės nerei- 
kės. 

— Aš tai žinau, — ramiai atsakė Ketė. 

— Ir žiūrėkite, kad temperatūra būtų mažiau nei ke- 
turiasdešimt laipsnių, Keturiasdešimt — maksimumas. 

— Gerai. 

— Operacijos metu tegul groja greita muzika. Ir visi 
vaikščiokite ant pirštų galų. 

— Gerai. 

— Pasirūpinkite, kad duotų geriausią operacinės se- 
serį. 

— Gerai. 

Ir taip toliau. 

Kai gydytojo Franklino kaukolėje buvo pragręžta sky- 
lė, Ketė tarė: 

— Aš matau trombą. Iš išvaizdos nieko baisaus.— Ji 
operavo toliau. 


Po trijų valandų, kai jau pradėjo tvarkyti kaukolėje 
pragręžtą skylę, į operacinę įėjo vyriausiasis chirurgas 
Džordžas Inglandas ir priėjo prie Ketės. 

— Kete, jūs čia bemaž baigėte? 

— Liko sutvarstyti. 

— Tegul baigia gydytojas Jurgensonas. Jūs mums 
skubiai reikalinga. 

Ketė linktelėjo. 

— Einu— Ji atsisuko į Jurgensoną.— Pabaigsite pa- 
tys? 

— Žinoma. 

Ketė išėjo iš operacinės drauge su Džordžu Inglandu. 

— Kas atsitiko? 

— Pagal grafiką šita operacija turėjo būti vėliau, bet 
jūsų pacientas ėmė kraujuoti. Jį jau nuvežė į trečiąją 
operacinę. Panašu, kad jis neišsikrapštys. Būtina skubiai 
operuoti. 

— Kas jis? 

— Ponas Dinetas. 

Ketė persigandusi įbedė į jį akis. 

— Dinetas? 

„Jeigu ponas Dinetas mirs, tai jums ir jūsų sumautai 
šeimai — galas. 

Ketė nuskubėjo koridoriumi, kuris vedė į trečiąją ope- 
racinę. Jai priešais ėjo Šešėlis ir Begemotas. 

— Kas čia vyksta? — pareikalavo atsakyti Begemo- 
tas. 

Ketei burna taip perdžiūvo, kad jai buvo sunku net 
žodį ištarti. 

— Ponas Dinetas ėmė kraujuoti. Reikia skubiai ope- 
ruoti. 

Šešėlis sugriebė ją už rankos. 

— Vadinasi, operuojate! Bet atsiminkite, ką aš jums 
sakiau. Jis turi gyventi. 

Ketė ištraukė ranką ir nubėgo į operacinę. 


Kadangi operacija buvo neplanuota, drauge su Kete tu- 
rėjo operuoti gydytojas Vansas. Jis buvo geras chirurgas. 
Ketė pradėjo mazgoti rankas: po pusę minutės kiekvieną 
ranką, paskui po pusę minutės kiekvieną delną. Po to ėmė 
mazgoti panages. 

Gydytojas Vansas atsistojo šalia ir taip pat ėmė maz- 
goti rankas. 

— Kaip jūs jaučiatės? 

— Puikiai, — sumelavo Ketė. 


Lu Dinetą, kuris buvo pusiau be sąmonės, atgabeno į 
operacinę ir atsargiai perkėlė ant operacinio stalo. Jo 
nuskusta galva buvo nuplauta ir ištepta antiseptiniu tirpa- 
lu, kuris operacinės lempų šviesoje blizgėjo oranžine spal- 
va. Dineto veidas buvo baltesnis už kreidą. 

Operacinė brigada buvo vietoje: gydytojas Vansas, 

ordinatorius, anesteziologas, dvi operacinės seserys ir dar 
viena medicinos sesuo. Ketė patikrino ir įsitikino, kad vis- 
kas, kas būtina, yra po ranka. Ji metė žvilgsnį į monito- 
Iius ant sienos: deguonis, anglies dvideginis, temperatū- 
ra, raumenų jaudikliai, prieširdžio stetoskopas, EKG, au- 
tomatinis kraujospūdžio matavimas, pavojaus davikliai. 
Viskas gerai. 

Anesteziologas uždėjo ant dešinės Dineto rankos krau- 
jospūdžio matavimo manžetę, o ant veido — guminę kau- 
kę. 

— Viskas gerai. Kvėpuokite. Triskart giliai įkvėpkite. 

Dinetas užmigo prieš trečiąjį įkvėpimą. 

Operacija prasidėjo. 


— Pakenkimo zona smegenų centre,— aiškiai kalbėjo 
Ketė,— trombas perplėšė aortos vožtuvą. Jis blokuoja ne- 
didelę kraujagyslę dešiniajame smegenų pusrutulyje. 

Medicininiu elektros gręžtuvų buvo pragręžta ne- 
didelė, dešimties centų dydžio anga, kad matytųsi sme- 
genų apvalkalas. Paskui Ketė perpjovė jį ir apnuogino 
apačioje esantį smegenų žievės segmentą. 

— Pincetą! 

(Operacinės sesuo padavė pincetą. 

Pjūvio kraštus laikė nedidelis retraktorius. 

— Velniškai daug kraujo,— pasakė Vansas. 

Ketė paėmė kauterį ir pridegino kraujuojančias vie- 
tas. 

— Tai reikia stebėti. 

Gydytojas Vansas ėmė sausinti kraują minkštais med- 
vilniniais tamponais, padėdamas juos ant smegenų apval- 
kalo. Smegenų apvalkalo paviršiuje kraujuojančios ve- 
nos pasidengė krešuliais. 

— Atrodo, viskas gerai, — pasakė gydytojas Vansas.— 
Jis išsikrapštys. 

Ketė su palengvėjimu atsiduso. 

Ir šituo momentu Lu Dineto kūnas įsitempė ir ėmė 
trūkčioti. 

— Spaudimas krinta! — riktelėjo anesteziologas. 

— Perpilkite kraują! — įsakė Ketė. 

Visi žiūrėjo į monitorių, kreivė greitai išsitiesino. Du 

greiti širdies tvinksniai, paskui netvarkingi, dažni susi- 
traukimai. 

— Elektrošoką! — suriko Ketė. Ji greitai pritvirtino 
elektrodus prie kūno ir įjungė aparatą. 

Dineto krūtinės ląsta kilstelėjo ir nusileido. 

— Adrenalino injekciją! Greitai! 

— Neplaka širdis! — riktelėjo po sekundės anestezio- 
logas. 

Ketė padidino įtampą ir dar kartą pabandė elektrošo- 
ką. 

Ir vėl Dineto kūnas trūktelėjo. 

— Neplaka širdis! — vėl suriko anesteziologas.— Asis- 
talija. Visai nėra rimto. 

Ketė pagauta nevilties dar kartą pabandė elektrošoką. 
Šį kartą Dineto kūnas šoktelėjo aukščiau ir vėl nukrito. 
Nieko. 

— Jis miręs, — pasakė gydytojas Vansas. 


22 skyrius 


Kodas „Raudonas“ — tai pavojaus signalas, kai visas. 
laisvas medicinos personalas tuojau pat puola gelbėti pa- 
ciento gyvybės. Kai operuojant Lu Dineto širdis sustojo, 
į pagalbą atskubėjo reanimuotojų brigada. 

— Kodas „Raudonas“, trečioji operacinė... Kodas. 
„Raudonas“... 

„Žodis „raudonas“ rimuojasi su žodžiu „miręs“ *,— 
šmėstelėjo jai galvoje. 

Ketę buvo apėmusi panika. Ji vėl panaudojo elektro- 
šoką. Dabar ji jau bandė išgelbėti ne tik Dineto gyvybę, 
bet ir Maiko, ir savo gyvybes. Dineto kūnas šoktelėjo ant 
operacinio stalo ir vėl apmirė be jokių gyvybės ženklų. 

— Pabandykite dar kartą! — spyrėsi gydytojas Van- 
sas. 

„Mes negrasiname žmonėms, gydytoja. Mes tiesiog sa- 
kome jums. Jeigu ponas Dinetas mirs, tai jums ir jūsų su- 
mautai šeimynai — galas. 


* Angliškai red ir dead. 

Ketė pasuko jungiklį ir vėl pridėjo elektrodus prie Di- 
neto krūtinės. Ir vėl kūnas pašoko kelis colius nuo opera- 
cinio stalo ir nukrito atgal. 

— Dar kartą! 

„Šito negalima leisti, kitaip aš mirsiu drauge su juo“. 

Staiga į operacinę sugužėjo gydytojai ir medicinos se- 
serys. 

— Ko jūs laukiate? — paklausė kažin kas. 

Ketė giliai įkvėpė ir vėl įjungė elektrošoką. Pirmosio- 
mis sekundėmis nieko neįvyko, bet paskui monitoriuje 
pasirodė silpnas signalas. Jis virptelėjo ir dingo, vėl pa- 
sirodė, vėl virptelėjo, bet kas sekundę stiprėjo, kol ritmas 
tapo stabilus. 

Ketė stebeilijo į monitorių, netikėdama savo akimis. 

Operacinėje kilo džiaugsmo šurmulys. 

— Jis išsikrapštys! — šūktelėjo kažin kas. 

— Viešpatie, mirtis buvo taip arti. 

„Jie net neįsivaizduoja, kaip arti“, — pagalvojo Ketė. 

Po dviejų valandų Lu Dinetą nukėlė nuo operacinio 
stalo ir nugabeno į reanimaciją. Ketė ėjo šalia vežimėlio. 
Koridoriuje laukė Šešėlis ir Begemotas. 

— Operacija baigėsi sėkmingai, — pasakė jiems Ketė.— 
Jis pasveiks. 


Kenui Meloriui grėsė bėda. Atėjo paskutinioji lažybų 
diena. Bėda prisėlino nepastebimai. Nuo pat pirmojo pa- 
simatymo su Kete jis buvo tikras, kad be jokių pastangų 
nusitemps ją į lovą.,, Jokių problemų! Juk ji pati to nori!“ 
Ir štai dabar terminas ėjo į pabaigą, o jis atsidūrė ant be- 
dugnės krašto. 

Kenas prisiminė visas nesėkmes, sutrukdžiusias įgyven- 
dinti jo planą: Peidžė ir Honė grįžo namo tuo momentu, 
kai jie su Kete jau ėjo į miegamąjį; darbas trukdė pasima- 
tymams; Ketę skubiai iškvietė į ligoninę, o jis liko nuogas 
stovėti miegamajame; atvyko pusseserė; paskui ji pramie- 
gojo pasimatymą; o galiausiai ji susirgo mėnesinėmis. Stai- 
ga jam toptelėjo: „Palauk! Visa tai negalėjo būti atsi- 
tiktiniai sutapimai!" Vadinasi, Ketė tai darė tyčia. Turbūt 
kažin kaip ją pasiekė gandai apie lažybas ir ji nusprendė 

jį apkvailinti, iškrėsti jam pokštą, kuris kainuos dešimt 
tūkstančių dolerių. O tokių pinigų jis neturi. Maita! Ji pas- 
pendė jam spąstus. „Kurių velnių aš leidausi įtraukiamas 
į tas lažybas?"“ Jis suprato, kad pinigų jis neturės iš kur 
gauti. 

Kai Meloris įėjo į rūbinę, ten jo jau laukė. 

— Šiandien atsiskaitymo diena! — priminė Grandis. 

Meloris vargais negalais nusišypsojo. 

— Bet aš dar turiu laiko ligi vidurnakčio, argi ne? Pa- 
tikėkite manimi, vaikinai, ji visiškai pasirengusi. 

— Mes patikėsime tavimi, kai išgirsime viską iš pačios. 
ledi lūpų. O kol kas paruošk ligi ryto grynaisiais. 

Meloris nusijuokė. 

— Geriau jūs suskaičiuokite savus pinigėlius! 

Jis privalo rasti išeitį. Ir staiga ją rado. 


Kenas Meloris susirado Ketę poilsio kambaryje. Jis at- 
sisėdo priešais ją. 

— Aš girdėjau, tu išgelbėjai pacientui gyvybę. 

— Ir savo pačios. 

— Ką? 

— Nieko. 

— O ar tu norėtum išgelbėti manąją? 

Ketė nustebusi sužiuro į jį. 

— Pavakarieniaukime drauge. 

— Aš labai pavargau, Kenai.— Pavargo ji ir nuo to 
žaidimo, kurį pradėjo su juo žaisti. ,,Man gana, — pagal- 
vojo ji. — Laikas sustoti. Viskas baigta. Aš ir pati pakliu- 
vau į spąstus“. Jai taip norėjosi, kad Kenas būtų kitokiu 
žmogumi. Jeigu jis būtų sąžiningas su ja. „Juk aš iš tik- 
rųjų juo susižavėjau“. 

Bet Kenas niekaip negalėjo palikti Ketės ramybėje. 

— Mes  pavakarieniausime anksčiau, — nepasidavė 
jis, — juk tu vis vien kur nors vakarieniausi. 

Ketė nenoromis linktelėjo. Ji suprato, jog tai bus jų. 
paskutinis susitikimas. Ji pasakys jam, kad žino apie la-- 
žybas. Ir padarys galą šitam žaidimui. 

— Gerai. 

Honė baigė darbą ketvirtą valandą dienos. Ji žvilgte- 
lėjo į laikrodį ir nusprendė, kad turi ganėtinai laiko šį 
tą nusipirkti Parduotuvėje „„Kandeljer“ ji nusipirko 
žvakių, „San Francisko ti end kofe kompani" padorios ka- 
vos pusryčiams, o parduotuvėje „Kris Keli“ lovos skalbi- 
nių. 

Prisidėjusi pakų, Honė leidosi namo. ,„Pagaminsiu ką 
nors skanaus“, — nusprendė ji. Honė žinojo, kad Ketė eina 
į pasimatymą su Meloriu, o Peidžė budi. 

Įėjusi į butą, ji užtrenkė paskui save duris ir įjungė 
šviesą. Tuo momentu iš vonios išėjo didžiulis tamsiaodis 
vyriškis. Jis buvo sužeistas. Jo kraujo lašai krito antį 
balto kilimo. Negras nukreipė į Honę revolverį. 

— Tiktai cyptelėk, ir aš sumalsiu tavo makaulę! 

Honė suriko. 


23 skyrius 


Meloris sėdėjo priešais Ketę už stalelio restorane „Šroi- 
der“, įsikūrusio Frontstrite. 

„Jau bemaž devynios, — pagalvojo jis.— Veikiai man 
galas“. Kas bus, kai jis negalės sumokėti tų dešimties tūks- 
tančių dolerių? Gandai po ligoninę pasklinda greitai. Jam 
prilips skolų nesumokančio žmogaus reputacija, plepio re- 
putacija. 

Ketė pasakojo apie vieną savo pacientą, o Meloris žiū- 
rėjo jai akis, negirdėdamas nė vieno žodžio iš to, ką ji 
pasakoja. Jo mintys buvo užimtos svarbesniu dalyku. 

Jie jau beveik baigė vakarieniauti, ir padavėjas atne- 
šė kavą. Ketė pažiūrėjo į laikrodį. 

— Kenai, man rytoj reikia anksti į darbą. Aš budėsiu. 
Manau, kad mums laikas eiti. 

Meloris sėdėjo nuleidęs galvą, įsmeigęs akis į stalą. 

— Kete...— jis pakėlė akis, — aš privalau tau kai ką 
papasakoti. 

— Ką? 

— Aš privalau prisipažinti — Kenas giliai atsiduso.— 
Man nelengva tai padaryti. 

Ketė nustebusi pažiūrėjo į jį. 

— Koks reikalas? 

— Man labai nesmagu tau tai pasakoti...— Jis sten- 
gėsi parinkti reikalingus žodžius.— Aš... aš sukirtau su 
kai kuriais gydytojais kvailų lažybų... kad galėsiu įsivi- 
lioti tave į lovą. 

Ketė įsmeigė į jį akis. 

— Tuė.. 

— Prašau tave kol kas nieko nekalbėti. Aš taip gėdi- 
nuosi savo poelgio. Viskas prasidėjo kaip juokai, bet ši- 
tie juokai man baigėsi liūdnai. Įvyko tai, ko aš visiškai 
nesitikėjau. Aš tave įsimylėjau. 

— Kenai... 

— Aš nieko anksčiau nemylėjau, Kete. Taip, aš turė- 
jau daug moterų, bet aš nepatyriau nieko panašaus. Aš 
negaliu savęs priversti negalvoti apie tave.— Kenas trūk- 
čiojamai atsiduso.— Aš noriu tave vesti. 

Ketei viskas susimaišė galvoje. Viskas apsivertė au- 
kštyn kojomis. 

— Aš... aš nežinau, ką... 

— Tu vienintelė moteris, kurią aš panorau vesti. Pra- 
šau tave, pasakyk man „taip“. Kete, ar tu už manęs te- 
kėsi? 

Vadinasi, visi jo komplimentai buvo tikri! Jos širdis 
ėmė šokinėti iš džiaugsmo. Ji jautėsi taip, kai staiga puiki 
svajonė tampa tikrove. Juk ji tik norėjo, kad jis būtų at- 
viras, ir dabar jis kalbėjo su ja iš širdies. Visą laiką Ke- 
nas jautėsi kaltas dėl tų lažybų. Jis nepanašus į kitus vy- 
rus. Jis nuoširdus. 

Kai Ketė pažvelgė į Keną, jos akys švytėjo. 

— Taip, Kenai. O, taip! 

Melorio šypsena nušvietė restorano salę. 

— Kete...— Jis pasilenkė ir pabučiavo ją.— Man taip 
gėda dėl tų kvailų lažybų.— Jis palingavo galva, tarsi 
juokdamasis iš savęs.— Dešimt tūkstančių dolerių. Mes 
galėtume išleisti šituos pinigus mūsų medaus mėnesiui. 
Bet, velniai jų nematė, svarbiausia, kad aš turiu tave. 

Ketė susimąstė. „Dešimt tūkstančių dolerių“. 

— Aš buvau tikras idiotas. 

— O kada baigiasi lažybų terminas? 

— Šiandien vidurnaktį, bet tai jau neturi reikšmės. 
Dabar svarbiausia tai, kad mes susituoksime. Mes... 

— Kenai? 

— Taip, brangioji. 

— Važiuojame pas tave į namus.— Ketės akys šelmiš- 
kai sublizgo.— Tu dar turi laiko laimėti lažybas. 


Lovoje Ketė buvo nuostabi. 

„Dieve mano! Dėl to vertėjo laukti“ — pagalvojo Me- 
loris. Neiššvaistytų jausmų lavina, glūdėjusi visus tuos 
metus Ketės širdyje, vienu kartu išsiveržė išorėn. Ji pa- 
sirodė pati aistringiausia iš visų moterų, kurias kada nors 
pažino Kenas Meloris. Po dviejų valandų jis neteko jėgų. 

— Tu žavinga! — sukuždėjo jis, apkabindamas Ketę. 

Ketė pasirėmė alkūnėmis ir pažiūrėjo tiesiai jam į akis. 

— Ir tu taip pat, brangusis. Aš tokia laiminga. 

Meloris nusišypsojo. 

— Ir aš.— „Dešimt tūkstančių dolerių! Plius šitoks ma- 
lonumas". 

— Pažadėk man, Kenai, kad taip bus visada. 

— Pažadu,— jausmingu balsu patikino ją Meloris. 

Ketė pažiūrėjo į laikrodį. 

— Man reikia rengtis. 

— Ar tu negali likti per naktį? 

— Ne. Rytą aš turiu važiuoti į ligoninę kartu su Pei- 
dže.— Ji švelniai jį pabučiavo.— Nesijaudink. Mes turime 
prieš akis visą gyvenimą. 

Meloris stebėjo, kaip ji rengiasi. 

— Negaliu sulaukti ryto, kad gaučiau laimėtus pini- 
gus. Mes turėsime puikų medaus mėnesį — Jis susirau- 
kė.— O kas, jeigu jie nepatikės manimi? Mano žodžio 
jiems neužteks. 

Ketė pagalvojo, paskui tarė: 

— Nesijaudink. Aš pati jiems pasakysiu. 

Meloris nusišypsojo. 

— Eikš pas mane. 


24 skyrius 
Juodaodis vyriškis su pistoletu, nukreiptu į Honę, 
sušuko: 
— Aš juk liepiau tau užsičiaupti! 

— Aš... atleiskite, — ištarė virpanti Honė.— Ko... ko 
jums reikia? 

Jis užspaudė ranka šoną, mėgindamas sustabdyti krau- 
ją. 

— Man reikalinga mano sesuo. 

Honė nustebusi pažiūrėjo į jį. Jis aiškiai buvo nenor- 
malus. | 

— Jūsų sesuo? 

— Ketė.— Vyriškio balsas silpnėjo. 

— O Dieve! Jūs Maikas! 

— Taip. 

Pistoletas iškrito iš jo rankos, ir Maikas nugriuvo ant 
grindų. Honė prišoko prie jo: Kraujas tekėjo iš skylės 
šone, panašios į šautinę žaizdą. 

— Gulėkite ramiai.— Ji nubėgo į vonią, pačiupo van- 
denilio peroksidą ir didelį pirties rankšluostį, paskui grįžo 
prie Maiko.— Skaudės,— perspėjo Honė. 

Jis buvo per daug silpnas, kad judėtų. 

Honė šliūkštelėjo vandenilio peroksido ant žaizdos ir 
prispaudė prie šono rankšluostį. Maikas sugniaužė kumš- 
čius, kad nesuriktų. 

— Aš iškviesiu „greitąją medicinos pagalbą“ ir jus 
nugabens į ligoninę, — pareiškė ji. 

Maikas nustvėrė ją už rankos. 

— Ne! Jokių ligoninių. Jokios policijos.— Jo balsas 
silpo su kiekviena sekunde.— Kur Ketė? 

— Aš nežinau. — Honė žinojo, kad Ketė susitiko su 
Meloriu, tačiau ji supratimo neturėjo, kur jie dabar.— Aš 
paskambinsiu draugei. 

— Peidžei? — paklausė Maikas. 

Honė linktelėjo. 

— Taip.— „Vadinasi, Ketė jam pasakojo apie mus“. 

Ieškoti Peidžės ligoninėje teko net dešimt minučių. 

— Tau reikia parvažiuoti namo. 

— Aš budžiuų, Hone. 

— Čia Ketės brolis. 

— O, šaunu, perduok jam... 

— Jis sužeistas. 

— Kg? 

— Jis sužeistas! 

— Aš atsiųsiu sanitarus ir... 

— Jis prašo nevežti jo į ligoninę ir nepranešti poli- 
cijai. Aš nežinau, ką daryti. 

— Kokia jo būklė? 

— Labai bloga. 

Peidžė kelias sekundes tylėjo. 

— Aš ką nors paprašysiu, kad mane pakeistų. Namie 
būsiu po pusvalandžio. 

Honė padėjo ragelį ir pasisuko į Maiką. 

— Tuojau atvažiuos Peidžė. 


Kai po dviejų valandų Ketė grįžo namo, jos širdis bu- 
vo kupina džiaugsmo. Ji nervinosi prieš atsiguldama su 
Kenu į lovą, bijojo, kad bus šlykštu, turėdama galvoje 
savo ankstesnį patyrimą, tačiau Kenui pavyko meilės žai- 
dimą paversti tikru stebuklu. Jis sužadino jai tokias emo- 
cijas, apie kurių egzistavimą Ketė supratimo neturėjo. 

Šypsodamasi sau ir prisimindama, kaip jie paskutiniu 
momentu pergudravo gydytojus ir laimėjo lažybas, Ketė 
atsirakino buto duris ir sustingo. Peidžė ir Honė klūpėjo 
šalia Maiko. O jis gulėjo ant grindų su pagalve po gal- 
va, prie šono buvo prispaustas rankšluostis, drabužiai pri- 
sigėrę kraujo. 

Kai Ketė įėjo, Peidžė ir Honė pakėlė galvas. 

— Maikai! Dieve mano! — Ji metėsi prie Maiko ir 
parklupo šalia jo.— Kas atsitiko? 

— Sveika, sesute, — vos girdimai sukuždėjo tas. 

— Jis sužeistas,— atsakė Peidžė,— jis kraujuoja. 

— Reikia nuvežti jį į ligoninę — pasiūlė Ketė. 

Maikas papurtė galvą. 

— Ne. Tu juk gydytoja. Sulopyk mane. 

Ketė pažiūrėjo į Peidžę. 

— Kraują aš bemaž sustabdžiau, bet viduje yra kul- 
ka. Mes čia neturime instrumentų. .. 

— Bet jis vis vien kraujuoja — Ketė suėmė delnais 
Maiko galvą.— Paklausyk, Maikai. Jeigu tau nepadėsime, 
tu mirsi. 

— Tu... privalėsi... pranešti... 0 aš nenoriu turėti 
reikalų. .. su policija. 

— Į ką tu įsivėlei, Maikai? — tyliai paklausė Ketė. 

— Į nieką... aš turėjau... dalykinį susitikimą. .. susi- 
kalbėti nepavyko... tas vaikinas pašėlo... ir šovė į ma- 
ne. 

Panašias istorijas Ketė girdėjo jau keletą kartų. Melas. 
Absoliutus melas. Ji tai žinojo tada, žinojo ir dabar, ta- 
čiau stengėsi nuslėpti tiesą net nuo pačios savęs. 

Maikas paėmė jos ranką. 

— Ar tu Man padėsi, sesute? 

— Taip, aš tau padėsiu, Maikai.— Ketė pasilenkė ir 
pabučiavo jį į skruostą. Paskui atsistojo, priėjo prie tele- 
fono ir surinko ligoninės neatidedamos pagalbos skyriaus 
numerį. 

— Kalba gydytoja Hanter,— jos balsas virpėjo,— sku- 
biai atsiųskite mašiną. .. 

Jau ligoninėje Ketė paprašė Peidžę, kad pašalintų Mai- 
kui kulką. 

— Jis neteko daug kraujo,— pasakė Peidžė ir pasisu- 
ko į jai asistavusį chirurgą.— Perpilkite jam dar pintą. 

Operacija baigėsi auštant. Ji buvo sėkminga. 

Kai baisiausia jau buvo praėję, Peidžė nuėjo pasikal- 
bėti su Kete. | 

— Kaip tu nori, kad aš jį įregistruočiau? — paklausė 
ji. — Aš galiu įrašyti kaip nelaimingą atsitikimą arba... 

— Ne,— paprieštaravo Ketė kupinu skausmo ir nevil- 
ties balsu. — Man jau seniai reikėjo tai padaryti. Regist- 
ruok sužeidimą šaunamuoju ginklu. 


Meloris laukė Ketės šalia operacinės. 

— Kete! Aš girdėjau apie tavo brolį... 

Ketė šiek tiek linktelėjo. 

— Man labai gaila. Ar jam bus viskas gerai? 

Ji pažiūrėjo į Melorį ir atsakė: 

— Taip. Pirmą kartą jo gyvenime jam viskas bus ge- 
Iai. 

Meloris suspaudė Ketės ranką. 

— Noriu dar kartą padėkoti tau už stebuklingą vaka- 
rą. Tu tiesiog stebuklas. O, beje, prisiminiau. Šitie gydy- 
tojai, su kuriais aš lažinausi, laukia poilsio kambaryje, bet 
manau, po visko, kas atsitiko, tu nenorėsi užeiti pas juos. 

— O kodėl ne? 

Ketė paėmė jį už rankos, ir jie kartu įėjo į poilsio 
kambarį. Ten buvę gydytojai iš karto juos pastebėjo. 

— Sveika, Kete,— pasisveikino Grandis.— Mes norė- 
tume kai ką išgirsti iš jūsų lūpų. Gydytojas Meloris tvir- 
tina, kad jūs drauge praleidote naktį, ir tai buvo nuosta- 
bu. 

— Tai buvo daugiau negu nuostabų, — atsakė Ketė.— 
Tai buvo tiesiog fantastikai — Ji pabučiavo Melorį į 
skruostą.— Pasimatysime vėliau, mylimasis. 

Gydytojai net prasižioję iš nuostabos, stebeilijo jai iš 
paskos. 


Rūbinėje Ketė kalbėjosi su Peidže ir Hone. 

— Per visą šitą sambrūzdį aš nespėjau pasakyti jums 
vienos naujienos. 

— Kokios naujienos? — pasidomėjo Peidžė. 

— Kenas pasiūlė man už jo ištekėti. 

Peidžė ir Honė nepatikėjo savo ausimis. 

— Tu juokauji! — sušuko Peidžė. 

— Ne. Vakar vakare jis man pasipiršo. Ir aš sutikau. 

— Bet tu negali už jo tekėti! — sušuko Honė.— Tu juk 
žinai, koks jis yra. Aš turiu galvoje tas lažybas! 

— Jis jas laimėjo, — nusišypsojo Ketė. 

Peidžė nustebusi pažiūrėjo į ją. 

— Nieko nesuprantu. 

— Mes klydome dėl jo. Labai klydome. Kenas pats 
man papasakojo apie lažybas. Šita mintis jam visą laiką 
nedavė ramybės. Suprantate, kas įvyko? Aš susitikinėjau 
su juo, kad pamokyčiau, o jis susitikinėjo su manimi, kad 
laimėtų pinigų, o pasibaigė viskas tuo, kad mes pamilome 
vienas kitą. Ak, negaliu jums net apsakyti, kokia aš 
laiminga! 

Honė ir Peidžė susižvalgė. 

— Ir kada jūs ketinate susituokti? — paklausė Honė. 

— Mes dar apie tai nekalbėjome, bet tikra, kad grei- 
tai. Aš noriu, kad jūs mano vestuvėse būtumėte pamer- 
gėmis. 

— Gali mumis pasikliauti. Viską padarysime kaip rei- 
kiant, — patikino Peidžė, tačiau sielos gilumoje ją kama- 

vo abejonės. Ji nusižiovavo.— Sunki buvo šita naktis. 
Turbūt aš jau važiuosiu namo miegoti. 

— O aš pasiliksiu čia su Maiku,— nusprendė Ketė.— 
Kai jis atsipeikės, policija norės su juo pasikalbėti — Ji 
paėmė Peidžę ir Honę už rankų.— Ačiū jums už tai, kad 
jūs tokios geros draugės. 


Važiuodama į namus Peidžė galvojo apie praeitos nak- 
ties įvykius. Ji žinojo, kaip stipriai Ketė myli savo brolį. 
Jai reikėjo didelio ryžto, kad praneštų apie jį į policiją. 
„Man jau seniai derėjo tai padaryti“. 

Kai tiktai Peidžė įėjo į butą, suskambėjo telefonas. Ji 
greitai pakėlė ragelį. 

Tai buvo Džeisonas. 

— Sveika! Skambinu tik todėl, kad praneščiau, jog 
stipriai ilgiuosi. O kokios naujienos pas jus? 

Peidžei norėjosi papasakoti jam apie praėjusios nak- 
ties įvykius, tačiau tie dalykai buvo per daug asmeniški. 
Ir buvo susiję su Kete. 

— Jokių. Viskas gerai. 

— Puiku. Galbūt šiandien drauge pavakarieniausime? 

Ji suvokė, kad tai daugiau negu paprastas kvietimas 
vakarienės. „Jeigu aš su juo ir toliau susitikinėsiu, tai ga- 
liu susižavėti“,— pagalvojo ji. Peidžė suprato, kad jai 
teks apsispręsti. 

Ji giliai atsiduso. 

— Džeisonai...— Ir tuo momentu pasigirdo durų skam- 
butis.— Palaukite minutėlę, Džeisonai. Gerai? 

Peidžė padėjo ant stalelio telefono ragelį, priėjo prie 
durų ir atidarė. 

Prieš ją stovėjo Alfredas Terneris. 


25 skyrius 


Peidžė sustingo. | 

Alfredas nusišypsojo. 

— Ar galima užeiti? 

Peidžė sutriko. 

— Ži... žinoma. At... atleisk. 

Stebėdama Alfredą, kuris nuėjo į svetainę, Peidžė 

jautė prieštaringus jausmus. Ji buvo ir laiminga, ir pikta. 
„Kas man yra? — pagalvojo ji.— Galbūt jis užėjo tiesiog 
atsisveikinti“. 

Alfredas atsisuko į ją. 

— Aš palikau Kareną. 

Šitie žodžiai suskambėjo kaip griaustinio smūgis. 

Alfredas priėjo arčiau. 

— Peidže, aš labai suklydau. Man nereikėjo tavęs pa- 
likti. Niekada. 

— Alfredai...— Staiga Peidžė prisiminė.— Atleisk.— 
Ji nuskubėjo prie telefono ir paėmė ragelį — Džeisonai? 

— Taip, Peidže. Tai mes galėsime šiandien vakare... 

— Aš... aš negalėsiu su jumis pasimatyti. 

— O, jeigu jūs negalite šiandien, tada galbūt rytoj? 

— Aš... nežinau. 

Džeisonas pajuto jos balse įtampą. 

— Kas nors atsitiko? 

— Ne. Viskas gerai. Aš paskambinsiu jums rytoj ir 
viską paaiškinsiu. 

— Gerai.— Iš Džeisono tono galima buvo suprasti, kad 
jis šiek tiek suglumęs. 

Peidžė padėjo ragelį. 

— Aš ilgėjausi tavęs, Peidže,— kreipėsi į ją Alfredas.— 
O tu ilgėjaisi? 

„Ne. Aš tiesiog bėgiojau gatvėmis paskui nepažįsta- 
muosius ir vadinau juos Alfredais“. 

— Taip, — prisipažino ji. 

— Nuostabu. Tu juk žinai, mes priklausome vienas 
kitam. Ir visada priklausėme. 

„Argi? Matyt, todėl tu ir vedei Kareną? Manai, kad 
galėsi pasirodyti mano gyvenime ir išnykti iš jo, kada tu 
užsinorėsi?" 

Alfredas priėjo dar arčiau. 

— Juk taip? 

Peidžė žvilgtelėjo į jį ir tyliai atsakė: 

— Nežinau— Visa tai jai buvo labai nelaukta. 

Alfredas paėmė ją už rankos. 

— Netiesa, žinai. 

— O kas atsitiko tarp jūsų su Karena? 

Jis gūžtelėjo pečiais. 

— Tai buvo klaida. Aš nesilioviau galvojęs apie tave 
ir apie tai, kaip gerai buvo mums drauge. Mums visada 
buvo gerai drauge. 

Peidžė atsargiai pažiūrėjo į jį. 

— Alfredai... 

— Aš čia, kad pasilikčiau su tavimi. Tačiau, sakyda- 
mas „čia“, aš neturiu galvoje San Francisko. Mes su ta- 
vimi išvažiuosime į Niujorką. 

— Niujorką? 

— Taip. Aš tau viską paaiškinsiu. Ar galiu aš tave 
paprašyti puodelio kavos? 

— Žinoma. Tuojau išvirsiu šviežios. Tai truks kelias 
minutes. 

Alfredas nuėjo paskui ją į virtuvę, o Peidžė ėmė virti 
kavą, stengdamasi sutvarkyti savo mintis. Ji taip aistrin- 
gai troško, kad Alfredas grįžtų pas ją, ir štai jis Čia... 

— Aš daug ką supratau per tuos paskutinius metus, 
Peidže,— pradėjo Alfredas.— Aš suaugau. 

— Štai kaip? 

— Taip. Tu juk žinai, kad visus tuos metus aš dirbau 
PSAO. 

— Žinau. 

— Šitos šalys visiškai nepasikeitė nuo to laiko, kai 
mes buvome vaikai. Iš tikrųjų kai kuriose jų tapo dar 
blogiau. Daugiau ligų, daugiau skurdo... 

— Bet tu ten dirbai ir padėjai žmonėms. 

— Taip, o paskui staiga praregėjau. 

— Praregėjai? 

— Aš supratau, kad veltui švaistau savo gyvenimą. 
Juk aš ten gyvenau siaubingomis sąlygomis, dirbau kiau- 
Ią parą, padėdamas tiems tamsiems laukiniams, tada kai 
čia galėjau uždirbti didelius pinigus. 

Peidžė klausėsi jo, netikėdama savo ausimis. 

— Aš susipažinau su gydytoju, kuris turi privačią 
praktiką Parko aveniu Niujorke. Ar žinai, kiek jis uždir- 
ba per metus? Daugiau negu penkis šimtus tūkstančių 
dolerių! Tu girdi? Penkis šimtus tūkstančių dolerių per 
metus! 

Peidžė įdėmiai pažiūrėjo į Alfredą. 

— Ir aš sau pasakiau: „Argi aš per visą gyvenimą 

uždirbsiu tiek pinigų?“ Jis pasiūlė man asistento parei- 
gas, — išdidžiai pasakė Alfredas,— ir aš ketinu sutikti. Štai 
kodėl mes su tavimi išvažiuosime į Niujorką. 

Peidžė apmirė, sukrėsta to, ką išgirdo. 

— Aš galėsiu nupirkti mums puikų butą, tu turėsi 
gražių suknelių, aš nupirksiu tau viską, ką kadaise paža- 
dėjau. — Alfredas nusišypsojo.— Tu nustebusi? 

Peidžei perdžiūvo gerklė. 

— Aš... aš nežinau, ką ir pasakyti, Alfredai. 

Jis nusijuokė. 

— Žinoma, nežinai. Nuo pusės milijono per metus 
kiekvienas praras kalbos dovaną. 

— Aš galvoju -ne apie pinigus — lėtai pasakė Peidžė. 

— Štai kaip? 

Ji žiūrėjo į jį taip, lyg būtų mačiusi jį pirmą kartą. 

— Alfredai, kai tu dirbai PSAO, argi tu nejautei, kad 
esi ten tam, kad padėtum žmonėms? 

Alfredas gūžtelėjo pečiais. 

— Šitiems žmonėms niekas nepadės. O ir kam, vel- 
niai rautų, jie iš tikrųjų reikalingi? Įsivaizduoji, Karena 
įkalbinėjo mane pasilikti Bangladeše. Aš kategoriškai atsi- 
sakiau. O ji liko.— Alfredas paėmė Peidžės ranką.— Ir 
štai aš čia... Nusiramink, panašu, kad visa tai tave aps- 
tulbino, taip? 

Peidžė prisiminė savo tėvą. Jis būtų daug uždirbęs, tu- 
rėdamas privačią praktiką Parko aveniu, tačiau jo pinigai 
nedomino. Jį domino tik vienas dalykas, kaip padėti žmo- 
nėms. 

— Su Karena aš jau išsituokiau, todėl susituokti su 
tavimi mes galime nors ir šiandien.— Alfredas paglostė 
Peidžei ranką.— Kaip tau patinka idėja gyventi Niujorke? 

Peidžė giliai įkvėpė. 

— Alfredai... 

Jis nusišypsojo ir laukė atsakymo. 

— Taip? 

— Išeik, 

Šypsena momentaliai dingo nuo jo lūpų. 

— Ką? 

— Aš noriu, kad tu išeitum. 

Jis sumišo. 

— Kur man eiti? 

— Nesakysiu kur. Tai įžeis tavo jausmus. 


* * * 


Alfredui išėjus, Peidžė sėdėjo susimąsčiusi. Ketė buvo 
teisi. Ji kabinosi į vaiduoklį. „Padėti šitiems tamsiems Jau- 
kiniams, tada kai galėtų uždirbti čia didelius pinigus. .. 
Penkis šimtus tūkstančių dolerių per metus!“ 

„Ir šitą žmogų aš mylėjau“, — pagalvojo Peidžė. Ji 
dabar turėtų jaustis prislėgta, tačiau, kad ir kaip keis- 
ta, ji jautė džiaugsmą. Staiga ji pasijuto laisva. Ir supra- 
to, ko ji dabar nori. 

Ji priėjo prie telefono ir surinko Džeisono numerį. 

— Alio. 

— Džeisonai, tai Peidžė. Prisiminkite, jūs man kalbė- 
jote apie savo namą Nojaus slėnyje? 

— Taip... 

— Aš norėčiau žvilgtelėti į jį. Ar jūs laisvas šiandien 
vakare? 

— Ar jūs galite man pasakyti, kas vyksta, Peidže? Aš 
pasimetęs,— tyliai pasakė Džeisonas. 

— Tai aš pasimetusi. Aš maniau, kad myliu žmogų, 
kurį pažinojau daugelį metų, bet pasirodė, jog tai jau vi- 
sai kitas žmogus. Ir dabar aš tiksliai žinau, ko noriu. 

— O kogi? 

— Aš noriu apžiūrėti jūsų namą. 


Nojaus slėnis atrodė tarsi kito amžiaus paveikslas. 
Ryški, įvairiaspalvė oazė pačioje vieno didžiausių pasau- 
lio miestų širdyje. 

Džeisono namas atspindėjo savo šeimininką — jaukus, 
tvarkingas, simpatingas. Džeisonas ėmė rodyti Peidžei sa- 
vo būstą. 

— Tai svetainė, virtuvė, vonia svečiams, kabinetas. ..— 
Jis pažiūrėjo į Peidžę ir tarė:— Miegamasis viršuje. No- 
rite jį apžiūrėti? 

— Labai noriu, — tyliai atsakė Peidžė. 

Jie užlipo į viršų į miegamąjį. Atrodė, kad Peidžės šir- 

dis iššoks iš krūtinės. Bet tai, kas turėjo įvykti, atrodė. 
neišvengiama. „Aš tai turėjau suprasti iš pat pradžių“, — 
pagalvojo ji. 

Peidžė nevorisiminė, kas žengė pirmąjį žingsnį, bet jie 
puolė vienas kitam į glėbį, Džeisono lūpos surado jos 
lūpas, ir tai įvyko kažkaip natūraliai. Degdami nekaniru- 
mu, jie ėmė nurenginėti vienas kitą. O paskui atsidūrė 10- 
voje ir atsidavė meilei. 

— Dieve, — sukuždėjo Džeisonas,— aš tave myliu. 

— Aš žinau,— paerzino jį Peidžė.— Nuo pat to mo- 
mento, kai liepiau tau apsivilkti baltą chalatą. 

Po pirmojo meilės protrūkio ji pasakė: 

— Aš noriu pasilikti čia nakčiai. 

Džeisonas nusišypsojo. 

— Ar tu neimsi manęs nekęsti rytą? 

— Pažadu, kad ne. 

Peidžė praleido šitą naktį drauge su Džeisonu, jie kal- 
bėjosi... mylėjosi... ir vėl kalbėjosi. Rytą ji pagamino 
jam pusryčius. 

Džeisonas pažiūrėjo į ją ir tarė: 

— Nežinau, kuo aš nusipelniau tokios laimės, bet 
ačiū. 

— Aš taip pat laiminga, — atsakė Peidžė. 

— O žinai ką? Tu juk taip ir neatsakei į mano pasiū- 
lymą. 

— Po pietų gausi atsakymą. 

Po pietų pasiuntinys atnešė į Džeisono kontorą voką. 
Viduje buvo kortelė, kurią jis atsiuntė jai su namo ma- 
ketu. 

Mano 

Mūsų 

(Nereikalinga užbraukti) 

Žodis „mano“ buvo užbrauktas. 


26 skyrius 


Lu Dinetas rengėsi išsirašyti iš ligoninės. Ketė užėjo 
pas jį atsisveikinti. Palatoje buvo Šešėlis ir Begemotas. 

Kai tiktai Ketė įėjo į palatą, Dinetas atsisuko į savo 
apsaugininkus. 

— Nešdinkitės. 

Ketė palydėjo juos žvilgsniu. 

Dinetas pažiūrėjo į Ketę ir pasakė: 

— Aš jums skolingas. 

— Jūs man nieko neskolingas. 

— Manote, kad mano gyvybė nieko neverta? Aš gir- 
dėjau, kad jūs ištekate. 

— Taip. 

— Už gydytojo? 

— Taip. 

— Ką gi, perduokite jam, kad jis gerai su jumis elgtų- 
si, kitaip jam reikės turėti reikalą su manimi. 

— Perduosiu. 

Abu jie patylėjo. 

— Man labai gaila, kad Maikui taip išėjo. 

— Viskas jam bus gerai — atsakė Ketė.— Mes su juo 
ilgai kalbėjomės. Viskas bus gerai. 

— Puiku.— Dinetas ištiesė jai storą voką.— Nedidelė 
vestuvinė dovana. 

Ketė papurtė galvą. 

— Ne. Dėkoju jums. 

— Bet... 

— Saugokite save. 

— Jūs taip pat. O žinote ką? Jūs stulbinanti mergina. 
Noriu, kad jūs įsimintumėte mano žodžius. Jeigų jums 
kada nors prireiks pagalbos — bet kokios — ateikite pas 
mane. Jums aišku? 

— Aišku. 

Ketė suprato, ką jis turėjo galvoje. Ir žinojo, kad nie- 
kada į jį nesikreips. 


Kelias sekančias savaites Peidžė ir Džeisonas kalbėjosi 
telefonu tris keturis kartus per dieną ir praleisdavo visas 
naktis drauge, jeigu tik Peidžei nereikėjo budėti ligoni- 
nėje. 


Peidžė pradėjo pusantros paros truksiantį budėjimą, 
kurio metu reikėjo nuolat bėgioti į skubius iškvietimus. 
Vos spėjo prigulti budėtojų kambaryje, kai ją pažadino 
atkaklus telefono skambutis. 

Ji pakėlė ragelį ir pridėjo prie ausies. 

— Al-lio? 

— Gydytoja Teilor, 422 palata. Stat. 

Peidžė pabandė sutelkti mintis. „422 palata. Daktaro 
Barkerio pacientas. Lansas Kelis. Jam ką tik persodino 
mitralinį vožtuvą. Turbūt kažin kas atsitiko“. Peidžė atsi- 
kėlė ir išėjo į tuščią koridorių. Ji nusprendė nelaukti lif- 
to ir bėgte užbėgo laiptais. „Galbūt medicinos sesuo tie- 
siog apsidraudžia? Bet jeigu kas nors iš tikrųjų rimto, aš 
paskambinsiu gydytojui Barkeriui". 

Ji įėjo į 422 palatą ir sustingo ant slenksčio. Pacien- 
tas sunkiai kvėpavo ir dejavo. Pamačiusi Peidžę, medici- 
nos sesuo su palengvėjimu atsiduso. 

— Gydytoja, aš nežinau, ką daryti. Aš... 

Peidžė pribėgo prie lovos. 

— Viskas bus gerai — nuramino ji ligonį ir patikrino 
pulsą. Pulsas pašėlusiai šokinėjo. Sutrikęs mitralinio vož- 
tuvo darbas.— Raminamųjų! 

Medicinos sesuo padavė jai švirkštą. Peidžė įšvirkštė 
į veną vaistų ir atsigręžė į seserį. 

— Perduokite vyresniajai seseriai, tegul tuojau pat 
surenka operacinę brigadą. Ir iškvieskite daktarą Barkerį! 

Po penkiolikos minučių Kelis jau gulėjo ant operaci- 
nio stalo. Brigadą sudarė dvi operacinės seserys ir du 
ordinatoriai. Aukštai, operacinės kampe, įtaisyti monito- 
riai rodė širdies tvinksnių skaičių, EKG ir kraujospūdį. 

Į operacinę įėjo anesteziologas, ir Peidžė pajuto ap- 
maudą. Dauguma ligoninės anesteziologų buvo patyrę gy- 
dytojai, tačiau gydytojas Germanas Kochas buvo išimtis. 
Peidžei anksčiau teko su juo dirbti, ir ji stengėsi kiek 
įmanoma jo vengti. Kadangi juo nepasitikėjo. Tačiau da- 
bar jai nebuvo ką daryti. 

Peidžė stebėjo, kaip jis pritaiso vamzdelį prie paciento 
gerklės, o pati išskleidė antiseptinę servetėlę su iškirpi- 
mu ir uždėjo ją ant ligonio krūtinės. 

— Įdurkite adatą į jungo veną, — įsakė Peidžė. 

Kochas linktelėjo. 

— Gerai. 

Vienas iš ordinatorių paklausė: 

— O kas jam? 

— Vakar daktaras Barkeris pakeitė jam mitralinį voŽ- 
tuvą. Manau, kad plyšo vožtuvas.— Peidžė pažiūrėjo į 
gydytoją Kochą.— Jis miega? 

Kochas linktelėjo. 

— Miega kaip namie savo lovoje. 

„Geriau tu miegotum namie savo lovoje“, — pagalvo- 
jo Peidžė. 

— Ką jūs naudojate? 

— Propotfolą. 

Ji linktelėjo. 

— Gerai. 

Keliui prijungė aparatą „dirbtinė širdis ir plaučiai“, 
galima buvo pradėti operaciją. Peidžė žvilgtelėjo į mo- 


nitorius: pulsas 140... kraujo prisotinimas deguonimi 
9205... kraujospūdis 80/60. 
— Pradedam. 


Vienas iš ordinatorių paleido muziką. 

Peidžė žengė prie operacinio stalo, apšviesto lempo- 
mis, kurių bendras galingumas buvo 1100 W, ir atsisuko 
į operacinės seserį: 

— Prašau skalpelį... 

Operacija prasidėjo. 

Peidžė išardė vakarykštę siūlę, o paskui perpjovė nuo 
kaklo apačios ligi krūtinkaulio apačios. Vienas ordinato- 
rių sausino marlės tamponais kraują. 

Peidžė atsargiai perpjovė riebalų bei raumenų sluoks- 
nį ir pamatė nestabiliai pulsuojančią širdį. 

— Reikalas tas,— pasakė ji, — kad pramuštas priešir- 
dis. Kraujas susirenka aplink širdį ir ją spaudžia — Ji me- 
tė žvilgsnį į monitorių. Spaudimas grėsmingai krinta.— 
Padidinkite kraujo pritekėjimą. | 

Operacinės durys atsidarė, ir įėjo daktaras Barkeris. 
Jis atsistojo nuošaliau, stebėdamas, kas vyksta. 

— Daktare Barkeri, galbūt jūs norite? ..— pasiūlė Pei- 
džė. 

— Tai jūsų operacija. 

Peidžė žvilgtelėjo į Kocho pusę, kad pamatytų, ką jis 
veikia. 

— Atsargiai, — įspėjo ji — Velniai rautų, jūs jį apnuo- 
dysite narkoze! Neskubėkite! 

— Bet aš... 

— Tachikardija! Kraujospūdis krinta! 

— Ko jūs iš manęs norite? — pasimetė Kochas. 

„Pats turi žinoti“, — piktai pagalvojo Peidžė. 

— Įšvirkškite lidokaino ir adrenalino! Greitai! — su- 
riko ji. 

— Gerai. 

Peidžė stebėjo, kaip Kochas paėmė švirkštą ir ėmė 
leisti vaistus į veną. 

— Kraujospūdis krinta! — suriko vienas iš ordinato- 
rių. 
Peidžė beviltiškai bandė sustabdyti kraujavimą. Ji pa- 
žiūrėjo į Kochą. 

— Pernelyg stiprus priplūdimas! Aš juk sakiau jums... 

Širdies plakimas monitoriuje staiga pasidarė chaotiš- 
kas. 

— Dieve mano! Kažin kas ne taip! 

— Duokite man defibriliatorių *! — pareikalavo Pei- 
džė. 

Operacinės sesuo pagriebė defibriliatorių nuo vežimė- 
lio su instrumentų rinkiniu, perkirpo sterilią dviejų elekt- 
rodų pakuotę, įstatė juos į prietaisą, įjungė jį ir padavė 
Peidžei. 

Peidžė prikišo elektrodus prie širdies. Kelio kūnas 
šoktelėjo ir nukrito atgal ant stalo. 

Ji pamėgino dar kartą, jai taip norėjosi sugrąžinti jį 
gyveniman, vėl išgirsti jo kvėpavimą. Nieko. Širdis ne- 
judėjo. Ji buvo mirus, nenaudingas organas. 

Peidžė tirtėjo iš įniršio. Jos operacijos dalis buvo 
sėkminga. Tai Kochas nunuodijo pacientą per stipria nar- 
koze. 

Kai Peidžė trečiąjį kartą pridėjo defibriliatorių prie 
Lanso Kelio krūtinės, daktaras Barkeris priėjo prie ope- 
racinio stalo ir, pasisukęs į ją, pasakė: 

— Jūs jį nužudėte. 


* Specialus aparatas prieširdžių virpėjimui šalinti, 


15 — 1047 295 

Džeisonas vedė posėdį, kuriame buvo svarstomas nau- 
jas projektas, kai sekretorė pranešė jam: 

— Jums skambina gydytoja Teilor. Perduoti jai, kad 
jūs paskambinsite? 

— Ne. Aš pakalbėsiu — Jis pakėlė telefono ragelį — 
Peidžė? 

— Džeisonai... man reikia tave pamatyti! — Ji kūk- 
čiojo. 

— Kas atsitiko? 

— Ar tu gali pas mane atvažiuoti? 

— Žinoma. Tuojau būsiu.— Jis pakilo.— Posėdis baig- 
tas. Tęsime rytoj rytą. 

Po pusvalandžio Džeisonas buvo jau pas Peidžę. Ji ati- 
darė duris ir puolė jam ant kaklo. Jos akys paraudo nuo 
ašarų. 

— Kas atsitiko? — paklausė Džeisonas. 

— Tai siaubinga! Daktaras Barkeris pasakė... kad aš 
nužudžiau pacientą, bet jeigu sąžiningai, tai... ne mano 
kaltė! — Peidžės balsas virptelėjo— Aš daugiau nega- 
liu... 

— Peidže— ramiai pradėjo Džeisonas,— juk tu man 
pasakojai, koks jis visada nepakenčiamas. Tiesiog to žmo- 
gaus jau toks būdas. 

Ji papurtė galvą. 

— Čia kažin kas daugiau. Jis mėgina išgyvendinti ma- 
ne iš ligoninės nuo pat pirmos dienos, kai aš pradėjau su 
juo dirbti. Džeisonai, jeigu jis būtų eilinis gydytojas ir 
apkaltintų mane nekompetentingumu, aš nekreipčiau dė- 
mesio. Bet jis nuostabus gydytojas. Aš labai gerbiu jo 
nuomonę. Vadinasi, aš tikrai nekompetentinga. 

— Niekai,— piktai pareiškė Džeisonas.— Tu puiki gy- 
dytoja. Taip mano visi, su kuo aš kalbėjau. 

— Bet ne Lorensas Barkeris. 

— Pamiršk Barkerį. 

— Aš taip ir padarysiu. Kadangi išeinu iš ligoninės. 

Džeisonas ją apkabino. 

—- Peidže, aš juk žinau, kaip labai tu mėgsti savo dar- 
bą, tu negalėsi jo mesti. 

— Mesti aš ir neketinu. Tiesiog daugiau nenoriu dirb- 
ti šitoje ligoninėje. 

Džeisonas išsitraukė nosinę ir nušluostė jai ašaras. 

— Man labai nesmagu trukdyti tave dėl savo proble- 
mų. 

— Bet juk tam ir egzistuoja būsimieji vyrai, argi ne? 

Peidžė per jėgą šyptelėjo. 

— Man taip malonu tai girdėti — Ji giliai atsiduso.— 
Aš jau geriau jaučiuosi. Ačiū, kad mane nuraminai. Aš 
paskambinau gydytojui Volisui ir pranešiau jam, kad išei- 
nu iš darbo. Dabar ketinu nuvažiuoti į ligoninę ir pasi- 
kalbėti su juo. 

— Pasimatysime vakare. 


Peidžė ėjo ligoninės koridoriais suprasdama, kad mato 
juos paskutinį kartą. Pažįstami garsai, skubantys su rei- 
kalais žmonės. Ligoninė tapo jai namais. Peidžė prisimi- 
nė Džimį, Čangą ir visus tuos puikius gydytojus, su ku- 
riais jai teko dirbti. Prisiminė mieląjį Džeisoną, kuris ėjo 
su ja vizituoti, vilkėdamas baltą chalatą. Praėjo pro ka- 
vinę, kur drauge su Kete ir Hone šimtus kartų pusryčia- 
vo, pro poilsio kambarį, kur jos mėgino surengti vakarėlį. 
Koridoriai ir palatos buvo pilni prisiminimų. „Aš ilgėsiuo- 
si viso šito, — pagalvojo ji, — tačiau vis viena nenoriu dirb- 
ti po vienu stogu su šituo monstru“. 

Ji įėjo į gydytojo Voliso kabinetą. Jis laukė jos. 

— Peidže, turiu jums pasakyti, kad jūsų telefono 
skambutis mane nustebino. Ar tai jūsų galutinis sprendi- 
masė 

— Taip. 

Bendžaminas Volisas atsiduso. 

— Gerai. Bet daktaras Barkeris norėtų su jumis pasi- 
kalbėti, kol jūs dar neišėjote iš ligoninės. 

— Aš taip pat noriu su juo pasikalbėti.— Pyktis, kurį 
Peidžė stengėsi sutramdyti, prasiveržė išorėn. 

— Jis laboratorijoje. Ką gi... linkiu sėkmės. 

— Ačiū.— Peidžė nuėjo į laboratoriją. 

Kai ji ten įėjo, daktaras Barkeris žiūrėjo pro mikro- 
skopą į kažin kokias nuotraukas. Jis pakėlė galvą ir žvilg- 
telėjo į Peidžę. 

— Man sakė, kad jūs ketinate išeiti iš ligoninės. 

— Visiškai teisingai. Galų gale jūsų noras išsipildys. 

— Koks noras? 

— Nuo pat pirmojo momento, kai jūs mane pamatėte, 
jūs troškote, kad aš išeičiau iš darbo. Ką gi, jūs nugalėjo- 
te. Aš daugiau negaliu kovoti su jumis. Kai jūs pasakėte 
man, kad aš nužudžiau jūsų pacientą. ..— Peidžės balsas 
virptelėjo.— aš... laikau jus sadistu, beširdžiu kalės vai- 
ku, ir aš jūsų nekenčiu. 

— Sėskitės— pasiūlė gydytojas Barkeris. 

— Ne. Aš daugiau neturiu ką jums pasakyti. 

— O aš turiu jums ką pasakyti. Kodėl, po velnių, jūs 
galvojate? .. 

Staiga jis nutilo ir ėmė gaudyti burna orą. 

Peidžė persigandusi žiūrėjo, kaip jis susiėmė už šir- 
dies ir pasviro krėsle ant šono; jo burna persikreipė. 

Peidžė momentaliai prišoko prie jo. 

— Daktare Barkeri! — Ji pastvėrė telefono ragelį ir 
sušuko į jį: — Kodas „„Raudonas“! Kodas „Raudonas“! 


* * * 


— Jį ištiks paralyžius — pranešė gydytojas Peterso- 
nas.— Kol kas anksti kalbėti, išsikrapštys jis ar ne. 

„Tai mano kaltė, — pagalvojo Peidžė.— Juk aš troš- 
kau jo mirties“. Ji jautėsi siaubingai. 

Peidžė grįžo į gydytojo Voliso kabinetą. 

— Man labai gaila, kad taip atsitiko, — pasakė ji.— Jis 
buvo puikus gydytojas. 

— Taip, labai gaila. Labai. ..— Volisas įdėmiai pažiū- 
rėjo į ją.— Peidže, bet jeigu daktaras Barkeris negalės 
daugiau pas mus dirbti, tai galbūt jūs pasiliksitet | 

Peidžė sutriko. 

— Taip. Suprantama. 

28 skyrius 

Jo medicinos kortelėje buvo užrašyta: „Džonas Kroni- 
nas, baltasis, vyras, septyniasdešimt metų. Diagnozė: šir- 
dies auglys". 


Kronino laukė operacija. Peidžė dar nematė paciento. 

Ji įėjo į jo palatą lydima medicinos sesers ir gydančiojo 
gydytojo, šiltai nusišypsojo ir tarė: 

— Labą rytą, pone Kroninai. 

Po inhaliacijos aplink paciento burną liko lipnios juos- 
tos pėdsakai, prie kairiosios rankos buvo pritvirtintas 
lašintuvo vamzdelis. 

Kroninas pažiūrėjo į Peidžę. 

— Velniai rautų, kas jūs? 

— Aš gydytoja Teilor. Tuojau aš jus apžiūrėsiu ir... 

— Nė velnio! Laikykite kuo toliau nuo manęs savo 
šlykščias rankas! Kodėl man neatsiuntė tikro gydytojo? 

Šypsena dingo nuo Peidžės lūpų. 

— Aš kardiochirurgė. Padarysiu viską kas įmanoma, 
kad jūs pasveiktumėte. 

— Jūs ketinate operuoti mano širdį. 

— Visiškai teisingai. Aš... 

Džonas Kroninas pažiūrėjo į ordinatorių ir paklausė: 

— Viešpatie, nejaugi šitoje ligoninėje neatsirado nie- 
ko geresnio? 

— Patikinu jus, gydytoja Teilor labai kvalifikuota gy- 
dytoja,— atsakė ordinatorius. 

— Kvalifikuota kaip mano sėdynė. 

— Galbūt jūs norite, kad tai padarytų jūsų chirur- 
gas? — aštriu tonų paklausė Peidžė. 

— Aš jo neturiu. Aš negaliu sau leisti mokėti tiems 
šarlatanams, kurie užsiprašo baisingų sumų. Jūs, gydyto- 
jai, visi vienodi! Domitės tik pinigais. O į žmones jums 
nusispjauti. Mes jums tiesiog mėsos gabalas, argi ne? 

Peidžė sunkiai tvardėsi. 

— Aš suprantu, jūs dabar susinervinęs, tačiau... 

— Susinervinęs? Dėl to, kad jūs ketinate išpjauti man 
širdį? — Kroninas tiesiog ėmė rėkti:— Aš žinau, kad mir- 
siu ant operacino stalo. Jūs mane nužudysite, bet tikiuo- 
si, kad atsakysite už šitą žmogžudystę! 

— Na užteks! — pareiškė Peidžė. 

Jis pažiūrėjo į ją ir piktai nusišypsojo. 

— Jeigu aš numirsiu, tai blogai atsilieps jūsų reputa- 

cijai, argi ne, gydytoja? O galbūt aš ir leisiu jums ma- 
ne operuoti. 

Peidžė pajuto, kad jos kantrybė štai štai trūks. Ji at- 
sigręžė į Medicinos seserį. 

— Padarykite EKG ir analizes.— Ji paskutinį kartą 
žvilgtelėjo į Džoną Kroniną, apsisuko ir išėjo iš palatos. 

Kai po valandos Peidžė grįžo su analizių rezultatais, 
Džonas Kroninas pakėlė į ją akis ir suniurnėjo: 

— Vėl atėjo šita kalaitė. 


Džoną Kroniną Peidžė operavo kitą rytą, šeštą valan- 
dą. 

Vos atvėrusi krūtinės ląstą, ji suprato, kad nėra jo- 
kios vilties. Visi organai buvo pažeisti piktybinio auglio. 

— Dieve mano! — sušuko operacijoje dalyvaująs or- 
dinatorius.— Ką gi mes darysime? 

— Melsimės, kad jo kančios greičiau baigtųsi. 

Kai Peidžė išėjo iš operacinės į koridorių, jos ten lau- 
kė moteris ir du vyrai. Moteriai buvo maždaug keturias- 
dešimt. Ryškiai rudi plaukai, ryškus makijažas. Nuo jos 
sklido sunkus pigių kvepalų kvapas. Vilkėjo figūrą aptem- 
pusią suknelę, išryškinusią apskritas kūno formas. Vyriš- 
kiams buvo per keturiasdešimt, abu rudaplaukiai. Visa to- 
ji grupelė Peidžei priminė cirko klounus. 

Moteris kreipėsi į Peidžę: 

— Jūs gydytoja Teilor? 

— Taip. 

— Aš ponia Kronin. O čia mano broliai. Kaip mano 
vyras? 

Peidžė sutriko, paskui išsisukinėdama atsakė: 

— Operacija praėjo be jokių netikėtumų. 

— Ak, ačiū Dievui! — dramatiškai sušuko ponia Kro- 
nin, priglausdama prie akių mezginių nosinaitę.— Aš nu- 
mirsiu, jeigu Džonui kas nors atsitiks! 

Peidžei susidarė įspūdis, kad ji stebi aktorę, vaidinan- 
čią prastoje pjesėje. 

— Ar galiu aš pamatyti savo brangųjį vyrą? 

— Kol kas ne, ponia Kronin. Jis reanimacijoje. Pata- 
riu jums ateiti rytoj. 

— Mes taip ir padarysime.— Ji pasisuko į vyriškius.— 
Einam, vaikinai. 

Peidžė palydėjo juos žvilgsniu. „Vargšas Džonas 
Kroninas",— pagalvojo ji. 


Kitą rytą Peidžei pranešė apie paciento būklę. Meta- 
stazės paplito po visą ligonio kūną. Gydyti radioterapija 
buvo jau vėlu. 

Onkologas Peidžei pasakė: 

— Jam jau niekuo negalima padėti, reikia tik pasis- 
tengti palengvinti jo kančias. Jo laukia baisi kankynė. 

— Kiek jam liko? 

— Savaitė, daugiausia dvi. 

Peidžė užėjo į reanimaciją aplankyti Džono Kronino. 
Jis miegojo. Jai jis jau nebuvo šiurkštus ir piktas vyriš- 
kis, o tiktai žŽmogiškoji būtybė, iš paskutiniųjų kovojanti 
už savo gyvybę. Jo veidą dengė deguonies kaukė, prie 
rankos tiesėsi lašiklio vamzdelis. Peidžė atsisėdo šalia 
lovos ir pažiūrėjo į pacientą. Jis atrodė pavargęs ir pa- 
laužtas. ,,Nelaimingasis“, — pagalvojo ji— Mes jam nega- 
lime padėti. Jo jau neišgelbės jokie stebuklingi prepara- 
tai". Ji švelniai paglostė jo ranką ir po kiek laiko išėjo 
iš palatos. 

Po pietų Peidžė vėl atėjo į reanimaciją aplank ti Džo- 
no Kronino. Deguonies kaukė jau buvo nuimta. Atmer- 
kęs akis, jis pamatė Peidžę ir vangiu tonu paklausė: 

— Operacija baigėsi, taip? 

Peidžė žvaliai nusišypsojo. 

— Taip. Aš tiesiog užėjau pažiūrėti, kaip jūs jaučia- 
tės. 

— Jaučiuosi? — Kroninas prunkštelėjo.— Velniai rau- 
tų, ką jūs kalbate? 

— Prašau jus, nesipykime. 

Kroninas gulėjo  tylėdamas, atidžiai žiūrėdamas į 
Peidžę. 

— Gydytojai man pasakė, kad operaciją jūs padarėte 
puikiai. 

Peidžė pratylėjo. 

— Aš sergu vėžiu, taip. 

— Taip. 

— Ar labai prasti mano reikalai? 

Klausime slypėjo dilema, su kuria anksčiau ar vėliau 
susiduria bet kuris chirurgas. 

— Labai blogi. 

Kroninas kelias minutes patylėjo, paskui paklausė: 

— O kaip dėl švitinimo arba chemoterapijos? 

— Man labai gaila, bet nuo to jums tik pablogės, o 
rezultato jokio nebus. 

— Suprantu. Ką gi... aš nugyvenau gerą gyvenimą. 

— Neabejoju. 

— Žiūrėdama į mane, jūs galite ir nepatikėti, bet ma- 
no gyvenime buvo daug moterų. 

— Aš tikiu. 

— Taip. Moterys... apetitiški bifšteksai... geri ciga- 
rai... Jūs ištekėjusi? 

— Ne. 

— Jums reikia ištekėti. Visi ir visos turi būti vedę... 
arba ištekėjusios. Aš buvau vedęs dukart. Pirmąjį kartą 
gyvenau su žmona trisdešimt penkerius metus. Tai buvo 
nuostabi moteris. Ji mirė nuo širdies priepuolio. 

— Gaila... 

— Negailėkite manęs.— Kroninas atsiduso.— O paskui 
mane velnias sugundė vesti kekšę. Dar su priedu — jos 
alkanais broliais. Taigi aš pats kaltas dėl to, kad man 
įtaisė ragus. Bet mane iš proto varė jos rudi plaukai. Aps- 
kritai tai ji labai gundanti. 

— Bet aš nemanau, kad ji... 

— Neginkite jos. O žinote, kodėl aš pakliuvau į šitą 
nusususią ligoninę? Tai mano žmona įkišo mane čia. Ne- 
panoro leisti pinigų privačiai klinikai. Kad daugiau liktų 
jai ir jos broliams.— Jis pažiūrėjo į Peidžę.— Vis dėlto 
kiek man dar liko? 

— Norite išgirsti tiesą? 

— Ne... Beje, taip. 

— Savaitė arba dvi. 

— Dieve mano! O skausmai bus dar stipresni, taip? 

— Pone Kroninai, mes pasistengsime, kiek įmanoma, 
juos palengvinti. 

— Vadinkite mane Džonu. 

— Džonai. 

— Gyvenimas šlykštus dalykas, argi ne? 

— Bet juk jūs sakėte, kad nugyvenote gerą gyveni- 
mą. 

— Taip. Ganėtinai keista suvokti, kad viskas baigta. 
Kaip jūs galvojate, kur mes pakliūvame po mirties? 

— Nežinau. 

Kroninas vargais negalais šyptelėjo. 

— Aš jums pranešiu, kai pakliūsiu ten. 

— Jums laikas išgerti vaistus. Ar galiu aš jums ką 
nors malonaus padaryti? | 

— Taip. Ateikite pas mane vakare, ir mes su jumis 
pasikalbėsime. 

Vakaras buvo laisvas, tačiau Peidžė jautėsi pavargusi. 

— Gerai, aš ateisiu. 


Kai vakare Peidžė atėjo į palatą pas Džoną Kroniną, 
jis nemiegojo. 

— Kaip jaučiatės? 

Jis susiraukė. 

— Siaubingai. Aš visada prastai pakeldavau skausmą. 

— Aš suprantu. 

— Ar jūs jau susipažinote su Heizle? 

— Su Heizle? 

— Tai mano žmona. Kekšė. Ji su savo brolužiais atė- 
jo aplankyti manęs. Jie sakė, kad kalbėjo su jumis. 

— Taip. 

— O ji kažin ką turi, tiesa? Bet aš gerokai apsikvaili- 
nau, susiejęs savo gyvenimą su ja. Dabar jie laukia ir 
negali sulaukti mano mirties. 

— Nekalbėkite taip. 

— Bet tai tiesa. Heizlė ištekėjo už manęs tiktai dėl 
pinigų. Tačiau, tiesą sakant, man į tai nusispjauti. Aš pui- 
kiai smaginausi su ja lovoje, bet jai su broliais nuolat 
trūko pinigų, jie norėjo vis daugiau ir daugiau. 

Kurį laiką Peidžė ir Kroninas tylėjo. 

— Ar aš jums sakiau, kad man teko daug keliauti? 

— Ne. 

— Aš buvau Švedijoje... Danijoje... Vokietijoje. O 
jūs ar buvote Europoje? 

Peidžė prisiminė, kaip jos apsilankė turizmo agentūro- 

je. Važiuokime į Veneciją! Ne, geriau į Paryžių! O kaip 
dėl Londono? 

— Ne, nebuvau. 

— Jūs būtinai turite nuvykti į Europą. 

— Galbūt kada nors ir nuvyksiu. 

— Manau, jūs ne per daug uždirbate šitoje ligoni- 
nėje? 

— Man užtenka. 

Kroninas linktelėjo. 

— Jūs privalote nuvykti į Europą. Padarykite man 
paslaugą. Skriskite į Paryžių... apsistokite viešbutyje 
„Krijon“, papietaukite pas „Maksimą“, užsisakykite dide- 
lį, storą bifšteksą ir butelį šampano. Ir aš noriu, kad, kai 
jūs valgysite bifšteksą ir gersite šampaną, prisimintumėte 
mane. Ar jūs tai padarysite? 

— Kada nors padarysiu, — lėtai atsakė Peidžė. 

Džonas Kroninas įdėmiai pažiūrėjo į ją. 

— Puiku. O dabar aš noriu pailsėti. Ar rytoj jūs atei- 
site su manimi pasikalbėti? 

— Ateisiu — pažadėjo Peidžė. 

Džonas Kroninas užsnūdo. 


29 skyrius 


Kenas Meloris tvirtai tikėjo savo ponia Sėkme, o po 
pažinties su Harisonais dar labiau įtikėjo, kad ji — jo pu- 
sėje. Juk šansas, kad tokį turtingą žmogų, kaip Aleksas 
Harisonas, atveš į apygardos ligoninę ,„Embarkadero“, 
buvo labai menkas. „Ir būtent aš išgelbėjau jam gyvybę, 
o dabar jis nori man atsidėkoti“,— džiūgaudamas galvojo 
Meloris. | 

Jis išklausinėjo savo draugą apie Harisonus. 

— Siaubingai turtingas,— pranešė tas.— Valdo dešim- 
tis milijonų. Jo dukra labai simpatinga, buvo ištekėjusi 
tris ar keturis kartus. Paskutinįjį kartą už grafo. 

— O tu kada nors buvai su jais susitikęs? 

— Ne. Jie su tokia smulkme nebendrauja. 


Šeštadienio rytą, kai Aleksas Harisonas ruošėsi išeiti 
iš ligoninės, jis paklausė: 

— Kenai, kaip jūs manote, ar aš galėsiu po savaitės 
surengti vakarėlį? 

Meloris linktelėjo. 

— Jeigu nepervargsite, tai kodėl ne. 

Aleksas Harisonas nusišypsojo. 

— Puiku. Jūs būsite mano garbės svečiu. 

Staiga Meloris pajuto smulkų drebulį. „O juk senis 
kalba visiškai nuoširdžiai". 

— Dėkoju jums. 

— Mes su Lorena lauksime jūsų kitą šeštadienį pusę 
aštuonių. — Jis pasakė Kenui savo adresą Nob Hile. 

— Būtinai ateisiu — atsakė Kenas. „Būtinai!“ 

Tą vakarą Meloris žadėjo Ketę nusivesti į teatrą. Bet 
tai lengvai buvo galima atšaukti. Savo laimėjimą jis jau 
pasiėmė. Ir dabar mėgavosi meile su Kete. Kelis kartus per 
savaitę jiems pavykdavo pasimylėti viename iš tuščių bu- 
dėtojų kambarių arba palatų, retkarčiais pas ją arba jo 
bute. „Jos aistra ilgai ruseno, — galvojo Meloris,— ir da- 
bar, kai ji plykstelėjo... tai tiesiog stulbina! Gaila, ta- 
čiau veikiai man teks su ja išsiskirti". 

Tą dieną, kai jis ketino eiti vakarienės pas Harisoną, 
Meloris paskambino Ketei. 

— Blogos naujienos, vaikuti. 

— Kas atsitiko, brangusis? 

— Susirgo vienas iš gydytojų, ir mane paprašė jį pa- 
keisti. Bijau, kad mums teks atidėti mūsų pasimatymą. 

Ketė nenorėjo, kad jis susivoktų, kaip ji nusiminusi, 
kaip stipriai ją traukia prie jo. Todėl ji abejingu balsu pa- 
sakė: 

— Ką gi, tokia gydytojo dalia, tiesa? 

— Taip. Bet man nepatogu prieš tave. 

— Negalvok apie tai, — švelniai nuramino jį Ketė— 
Aš tave myliu. 

— Aš taip pat tave myliu. 

— Kenai, o kada mes pakalbėsime apie mus? 

— Ką tu turi galvoje? — Jis puikiai žinojo, ką ji turi 
galvoje. Vestuves. Visos jos vienodos. „Naudojasi savo 
grožybėmis, kad pagautų ant kabliuko kokį nors išsižiojė- 
lį ir užmestų jam kilpą ant kaklo visam gyvenimui“. Bet 
jis ne toks. Šitas numeris jai nepavyks. Kai ateis tinka- 

mas momentas, jis pasakys, kad labai apgailestauja, ir 
atsisveikins, kaip darė jau dešimtis kartų anksčiau. 

— Kenai, ar tau neatrodo, kad mums reikia numatyti 
vestuvių datą? Man juk būtina pasirėngti. 

— O, žinoma. Būtinai numatysime. 

— Ką tu galvoji apie birželį? 

„Tau nėra reikalo žinoti, ką aš galvoju. Jeigu aš gerai 
sužaisiu, tai vestuvės bus, tačiau ne su tavimi". 

— Mes su tavimi, vaikuti, dar pasikalbėsime apie tai. 
O dabar man reikia eiti. 


Harisonų vila buvo tokia, kokias dažnai rodo kino fil- 
muose. Ją supo didžiulis sodas su puikiomis pievelėmis. 
Erdvioje svetainėje susirinko apie trisdešimt kviestųjų, 
grojo nedidelis orkestras. Kai Meloris įėjo vidun, jo pasi- 
tikti atskubėjo Lorena. Ji vilkėjo prigludusią šilkine suk- 
nelę. Lorena ištiesė Meloriui ranką. 

— Sveiki atvykę, garbusis svety. Aš labai džiaugiuosi 
matydama jus čia. 

— Aš taip pat džiaugiuosi. Kaip jaučiasi jūsų tėvas? 

— Labai gerai, jūsų dėka. Jūs tikras didvyris šituose 
namuose. 

Meloris droviai nusišypsojo. 

— Aš tiesiog atlikau savo darbą. 

— Turbūt ir Viešpats kasdien taria šituos žodžius.— 
Lorena paėmė Melorį už parankės ir ėmė pažindinti su 
svečiais. 

Pas Harisonus susirinko draugijos grietinėlė: Kalifor- 
nijos valstijos gubernatorius, Prancūzijos pasiuntinys, 
Aukščiausiojo Teismo teisėjas, žinomi politikai, aktoriai 
ir verslininkai. Meloris tiesiog jautė ore sklandančią val- 
džią, ir tai jį jaudino. ,„Aš privalau suktis šitoje draugijo- 
je, tarp šitų žmonių“, — pagalvojo jis. 

Vakarienė buvo prašmatni. Vakarui baigiantis, kai sve- 
čiai jau ėmė skirstytis, Harisonas kreipėsi į Melorį: 

— Neskubėkite, Kenai. Aš noriu su jumis pasikalbėti. 

— Džiaugiuosi. 

Harisonas, Lorena ir Meloris susėdo bibliotekoje. Alek- 
sas sėdėjo krėsle greta dukters. 

— Kai ligoninėje aš jums pasakiau, kad jūsų laukia 
puiki ateitis, aš kalbėjau visai rimtai. 

— Man malonu, sere. 

— Jums reikia užsiimti privačia praktika. i 

Meloris karčiai nusišypsojo. 

— Bijau, kad tai nėra taip paprasta, pone Harisonai. 
Kad pradėti privačią praktiką, reikia laiko, o aš... 

— Tai įprasta. Bet jūs nepaprastas žmogus, 

— Nesuprantu jūsų. 

— Tėvas nori jums padėti suorganizuoti savą prakti- 
ką po to, kai jūs baigsite ordinatūrą,— paaiškino Lorena. 

Meloris akimirką neteko žado. Viskas išėjo labai len- 
gvai. Jam pasirodė, kad jis sapnuoja kažkokį stebuklin- 
g4 sapną. 

— Aš... aš net nežinau, ką pasakyti. 

— Aš turiu daug turtingų draugų, ir su kuriais ne ku- 
Tiais iš jų aš jau kalbėjau apie jus. Pažadu, kad jūs visam 
laikui įsiminsite tą minutę, kai pakabinsite savo iškabą. 

— Tėti, tai advokatai kabina iškabas. 

— Koks skirtumas. Bet kuriuo atveju aš džiaugiuosi 
galėdamas jums padėti finansiškai. Jūs mane supratote? 

Meloris pajuto, kad jam sunku kvėpuoti. 

— Visiškai. Bet aš... nežinau, kada galėsiu su jumis 
atsiskaityti. 

— Vadinasi, vis dėlto nesupratote. Tai aš su jumis at- 
siskaitau. Jūs man nieko neskolingas! 

Lorena įsmeigė į Melorį švelnų žvilgsnį. 

— Prašau jus, sutikite. 

— Iš mano pusės būtų kvaila atsisakyti, argi ne? 

— Visiškai teisingai, — švelniu balseliu patvirtino Lo- 
rena.— O aš esu tikra, kad jūs ne kvailys. 


Grįždamas namo Kenas Meloris jautė nepaprastą paki- 
limą. „Viskas gerai, — galvojo jis— geriau ir nebūna“. Bet 
jis klydo. Jo reikalai ėmė klostytis dar geriau. 

Jam paskambino Lorena. 

— Tikiuosi, jūs nieko prieš suderinti reikalus su ma- 
lonumu. 

Kenas šyptelėjo. 

— Visai ne. Ką jūs sugalvojote? 

— Kitą šeštadienį įvyks labdaros pokylis. Gal norite 
eiti drauge su manimi? 

„Ak, vaikuti, žinoma, noriu“. 

— Su malonumu.— Jis budėjo šeštadienio vakarą, bet 
galėjo pasakyti, kad susirgo. Jie ras, kas jį pakeis. 


Meloris buvo iš tų žmonių, kas planuoja ateitį, bet tai, 
kas vyko dabar, pralenkė visas drąsiausias jo svajones. 

Per kelias paskutines savaites jis pakliuvo į Lorenos 
pažįstamųjų būrį. Ir aukštuomenės gyvenimas įtraukė 
jį savo sūkurin. Kiauras naktis jis šoko su Lorena, o die- 
ną šiaip taip vilko savo jungą ligoninėje. Ėmė eiti skun- 
dai dėl jo darbo. Tačiau Melorio tai nejaudino. ,(Veikiai 
aš iš čia išeisiu“, — įtikinėjo jis save. 

Mintis apie išėjimą iš šitos bjaurios ligoninės į nuosa- 
vą praktiką nuolat audrino jį, tačiau ponia Sėkmė kaip 
premiją jam paskyrė ir Loreną. 

Dabar jau Ketė buvo jam kliūtis. Meloris nuolat išgal- 
vodavo įvairiausias priežastis, kad tik nesimatytų su ja. 
Kai Ketė spyrėsi, jis prigalvodavo įvairiausių gudrybių. 

— Brangioji, aš einu iš proto dėl tavęs... žinoma, aš 
noriu tave vesti, bet dabar aš...— ir po to eidavo kokia 
nors nauja priežastis. 

Lorena pati pasiūlė jam praleisti drauge laisvas die- 
nas medžiotojų namelyje Big Sure. Melorį labai nudžiugi- 
no šitas pasiūlymas. „Mano reikalai gerėja. Aš tapsiu ši- 
to niekingo pasaulio šeimininku!“ 

„Medžiotojų namelis“ stovėjo ant pušimis apaugusios 
kalvos. Pastatytas jis buvo iš akmens ir medžio, apdeng- 
tas čerpėmis, langai žiūrėjo į Ramųjį vandenyną. Šeimi- 
ninko miegamasis, aštuoni miegamieji svečiams, erdvi 
svetainė su iš akmenų sukrautu židiniu, karštas vanduo, 
plaukimo baseinas kieme. Viskas čia tiesiog kvepėjo di- 
deliais pinigais. 

Kai jie įėjo vidun, Lorena atsisuko į Melorį ir prane- 
šė: 

— Šį savaitgalį aš paleidau namo tarnus. 

Meloris nusišypsojo. 

— Puiki mintis.— Jis apkabino Loreną ir švelniai iš- 
tarė:— Aš einu iš galvos dėl tavęs. 

— Įrodyk man tai, — pareikalavo Lorena. 

Visą dieną jie praleido lovoje, Lorena buvo bemaž to- 
kia pat aistringa kaip Ketė. 

— Tu išspaudei mane kaip citriną! — juokdamasis pa- 
reiškė Meloris. 

— Taip ir reikia. Aš noriu, kad tau neliktų jėgų jo- 
kiai kitai. — Lorena atsisėdo lovoje.— Kenai, ar tu nieko 
daugiau neturi? 

— Absoliučiai nieko, — įsijautęs patikino ją Melo- 
Iis— Man pasaulyje niekas neegzistuoja, išskyrus tave. 
Aš tave myliu, Lorena.— Atėjo momentas veikti, puikiai 
susitvarkyti savo ateitį. Vienas dalykas turėti privačią 
praktiką ir būti geru gydytoju. Tačiau visai kas kita būti 
Alekso Harisono žentu.— Aš noriu tave vesti. 

Meloris užgniaužė kvapą, laukdamas atsakymo. 

— O, taip, brangusis, — atsakė Lorena.— Taip. 


Ketė sėdėjo namie, beviltiškai mėgindama prisiskam- 
binti Meloriui. Ji paskambino į ligoninę. 

— Atleiskite, gydytoja Hanter, bet gydytojo Melorio 
ligoninėje nėra. Mes bandėme jį iškviesti per iešką, ta- 
čiau jis neatsako. 

— O ar jis pranešė, kur jį surasti? 

— Mes neturime jokių telefono numerių. 

Ketė padėjo ragelį ir atsisuko į Peidžę: 

— Jam kas nors atsitiko, aš žinau. Kitaip jis būtų man 
paskambinęs. 

— Kete, ar maža kas galėjo būti. Galbūt jam reikėjo 
skubiai išvažiuoti iš miesto. ,, 

— Tu teisi. Tikriausiai jis turėjo kokią nors svarbią 
priežastį. 

Ketė pažiūrėjo į telefoną, ji labai norėjo, kad jis su- 
skambėtų. 


Grįžęs į San Franciską, Meloris paskambino Ketei į li- 
goninę. 

— Gydytoja Hanter baigė budėti. — atsakė jam regist- 
ratūroje. 

— Ačiū.— Jis paskambino Ketei į namus. 

— Sveika, vaikuti! 

— Kenai! Kur tu buvai? Aš taip nerimavau! Visur ta- 
vęs ieškojau telefonu. 

— Man teko skubiai išvykti šeimyniniais reikalais. 
Atleisk, bet aš neturėjau laiko įspėti tave prieš išvažiuo- 
damas. Ar galiu aš pas tave atvažiuoti? 

— Tu juk žinai, kad gali. Aš taip džiaugiuosi, kad tau 
nieko neatsitiko. Aš. .. 

— Būsiu po pusės valandos.— Jis padėjo ragelį ir džiu- 
giai pagalvojo: „Atėjo laikas apie daug ką pasikalbėti. 
Kete, vaikuti, aš puikiai su tavimi smaginausi, bet tik 
tiek". 


Kai Meloris atvažiavo, Ketė puolė jam ant kaklo. 

— Aš taip tavęs ilgėjausi! — Ji nenorėjo jam sakyti, 
kokia neviltis buvo ją apėmusi. Vyrams tai nepatinka.— 
Brangusis, tu atrodai labai pavargęs. 

Meloris atsiduso. 

— Aš nemiegojau ištisą parą.— „Iš dalies tai tiesa“ — 
pagalvojo jis. 

Ketė stipriai jį apkabino. 

— Vargšelis. Kuo aš tau galiu padėti? 

— Niekuo, man viskas gerai. Man reikia tik gerai iš- 
simiegoti.  Prisėskime, Kete. Mums būtina pasikalbėti — 
Kenas atsisėdo šalia jos ant sofos. 

— Kas atsitiko? — paklausė ji. 

Meloris liūdnai atsiduso. 

— Kete, paskutiniu metu aš daug galvojau apie mus. 

Ketė nusišypsojo. 

— Aš taip pat. Aš turiu tau naujieną. Aš... 

— Ne, palauk. Leisk man pabaigti. Kete, man atrodo, 
kad mes su tavimi labai skubame... 

Ji išblyško. 

— Ką... ką tu nori pasakyti? 

— Aš noriu pasakyti, kad mums reikia palaukti. 

Ketei pasirodė, kad kambarys ėmė plaukti jai prieš 
akis, jai pasidarė sunku kvėpuoti. 

— Kenai, mes negalime laukti. Aš turėsiu kūdikį. 

30 skyrius 


Visiškai nusikamavusi, Peidžė parvažiavo namo vidur- 
naktį. Ji turėjo labai sunkią dieną. Papietauti nepavyko, 
o vakarienę — keletą sumuštinių — valgė per pertraukas 
po operacijų. Ji virto į lovą ir momentaliai užmigo. Bet ją 
pažadino telefono skambutis. Dar blogai suvokdama, Pei- 
džė siektelėjo telefono ragelio, automatiškai mesdama 
žvilgsnį į žadintuvą: trečia valanda nakties. 

— Alio? 

— Gydytoja Teilor? Atleiskite, kad jus trukdome, bet 
vienas jūsų pacientų reikalauja, kad jūs atvyktumėte. 

Peidžei perdžiūvo gerklė, ji vos galėjo apversti lie- 
žuvį. 

— Aš juk ką tik grįžau iš ligoninės baigusi budėti — 
suniurnėjo ji— Ar jūs negalite surasti ko nors kito? 

— Jis nenori kalbėti su niekuo kitu. Reikalauja jūsų. 

— Kas toks? 

— Džonas Kroninas. 

Ji atsisėdo lovoje. 

— O kas atsitiko? 

— Aš nežinau. Jis atsisako kalbėti su visais, išskyrus 
jus. 

— Gerai, — pasidavė Peidžė,— tuojau atvažiuosiu. 

Po pusvalandžio Peidžė jau buvo ligoninėje. Ji nuėjo 
tiesiai į Džono Kronino palatą. Iš jo rankų ir šnervių sty- 
rOjo vamzdeliai. 

— Ačiū, kad atvažiavote.— Jo balsas buvo silpnas ir 
kimus. 

Peidžė atsisėdo ant kėdės šalia lovos ir nusišypsojo. 

— Viskas gerai, Džonai. Nieko kito aš nebūčiau vei- 
kusi, kaip tik miegojusi. Ką aš galiu padaryti jums tokio, 
ko daugiau niekas negali šitoje didžiulėje ligoninėje? 

— Aš noriu, kad jūs pasikalbėtumėte su manimi. 

Peidžė sudejavo. 

— Tokiu metu?.. O aš maniau, kad jūs turite kažin ką 
skubaus pasakyti. 

— Taip ir yra. Aš noriu išeiti. 

Peidžė papurtė galvą. 

— Tai neįmanoma. Jūs negalite dabar išeiti namo. 

Namie nebus tokios prie... 

— Aš nenoriu namo, — nutraukė ją Kroninas.— Aš pa- 
prasčiausiai noriu išeiti. 

Peidžė pažiūrėjo į jį ir lėtai paklausė: 

— Ką jūs turite galvoje? 

— Jūs suprantate, ką aš turiu galvoje. Vaistai man 
jau nepadeda. Aš negaliu pakelti šitų skausmų. Aš noriu 
išeiti iš gyvenimo. 

Peidžė pasilenkė prie jo ir paėmė už rankos. 

— Džonai, aš negaliu to padaryti. Geriau aš duosiu 
jums... 

— Ne. Aš pavargau, Peidže. Aš norėčiau nueiti savo 
gyvenimo kelią ligi galo, bet tiktai ne šitaip kankindama- 
sis. Aš daugiau negaliu. 

— Džonai... 

— Kiek man liko? Dar kelios dienos? Aš juk sakiau 
jums, kad blogai pakeliu skausmą. Aš guliu čia, tarsi į 
spąstus įvarytas žvėris, apraizgytas visais šitais velnio 
vamzdeliais. Vėžys ryja mano vidurius. Tai ne gyveni- 
mas... o lėtas merdėjimas. Dėl Dievo, padėkite man! 

Staiga Kronino veidas persikreipė nuo baisaus skaus- 
mo priepuolio. Kai jis vėl prašneko, jo balsas buvo dar 
silpnesnis: | 

— Prašau jus... padėkite man... 

Peidžė žinojo, ką jai reikia daryti. Reikia perduoti 
Džono Kronino reikalavimus gydytojui Bendžaminui Vo- 
lisui. Jis pateiks šitą klausimą etikos komisijai, jie su- 
kvies konsiliumą, įvertins ligonio būklę ir nuspręs. O pa- 
skui, jeigu sutinka artimieji... 

— Peidže, juk tai mano gyvybė. Leiskite man pačiam 
nuspręsti, ką daryti. 

Ji pažiūrėjo į bejėgę figūrą, susirietusią iš skausmo. 

— Maldauju jus... 

Peidžė paėmė jo ranką ir ilgai sėdėjo tylėdama, paskui 
pasakė: 

— Gerai, Džonai. Aš tai padarysiu. 

Jis pamėgino nusišypsoti. 

— Aš žinojau, kad galiu jumis pasikliauti. 

Ji pasilenkė ir pabučiavo jam į kaktą. 

— Užsimerkite ir miegokite. 

— Labos nakties, Peidže. 

— Labos nakties, Džonai. 

Džonas Kroninas atsiduso ir užmerkė akis, jo veide 
pasirodė palaiminga šypsena. 

Peidžė sėdėjo greta, stebėjo jį ir galvojo, ką jai dary- 
ti. Ji prisiminė, kokį siaubą jai sukėlė gydytojo Rednoro 
žodžiai pirmojo vizitavimo metu: „Ji jau „šešias savaites 
komos būklėje. Gyvybės požymiai vis silpnesni. Čia mes 
daugiau nieko negalime padaryti. Po pietų išjungsime gy- 
vybės palaikymo sistemą“. O argi neteisinga išvaduoti 
žmogiškąją būtybę iš kančių? 

Lėtai, tarsi po vandeniu, Peidžė pakilo ir nuėjo prie 
spintelės kampe, kur buvo laikomas buteliukas su insuli- 
nu skubios pagalbos atvejui. Ji išėmė buteliuką ir kurį 
laiką žiūrėjo į jį, paskui atsuko kamštį, pritraukė švirkštą 
ir grįžo prie Džono Kronino lovos. Ji dar turėjo laiko per- 
sigalvoti. „Aš guliu čia tarsi į spąstus įvarytas žvėris. .. 
Tai ne gyvenimas. .. o lėtas merdėjimas. Dėl Dievo, padė- 
kite man!“ 

Peidžė pasilenkė ir įšvirkštė insuliną į lašintuvo vam- 
zdelį, kurio adata buvo įsmeigta į Kronino veną. 

— Ramiai miegokite,— sukuždėjo ji, nepastebėdama, 
kad kūkčioja. 

Peidžė grįžo namo ir daugiau jau nemiegojo, galvo- 
dama apie tai, ką padarė. 

Šeštą valandą ryto paskambino iš ligoninės vienas or- 
dinatorių. 

— Man labai gaila, gydytoja Teilor. Ankstį rytą mirė 
jūsų pacientas Džonas Kroninas. Liovėsi plakusi širdis. 

Tą rytą ligoninėje budėjo gydytojas Artūras Keinas. 


31 skyrius 


Kenas Meloris per visą savo gyvenimą operos klausėsi 
tik vieną kartą, bet ir tai užsnūdo spektaklio metu. Ir štai 
dabar, antrą kartą, jis klausėsi „Rigoleto“ San Francisko 
operos teatre, mėgaudamasis kiekviena akimirka, Kenas 
sėdėjo ložėje drauge su Lorena Harison ir jos tėvu. Per 
pertraukėlę, kai jie išėjo į fojė, Aleksas Harisonas supa- 
žindino Melorį su savo draugais. 

— Tai mano būsimasis žentas, puikus gydytojas, Ke- 
nas Meloris. | 

Jau vien tik Alekso Harisono žodis „žentas“ pavertė 
jį puikiu gydytoju. | 

Pasibaigus spektakliui, Harisonai ir Meloris nuvažiavo 
pavakarieniauti į prašmatnaus viešbučio „„Fermont" res- 
toraną. Meloriui patiko, kai ypač pagarbiai Harisonus su- 
tiko metrdotelis ir nuvedė juos į atskirą kabiną. , Nuo da- 
bar man bus prieinamos panašios vietos, — pagalvojo jis, — 
ir visi sužinos, kas aš toks". 

Kai jie užsisakė patiekalus ir gėrimus, Lorena kreipėsi 
į Keną: 

— Brangusis, aš Manau, mums reikia surengti priėmi- 
mą, kurio metu mes paskelbsime apie mūsų sužadėtuves. 

— Puiki mintis! — palaikė ją tėvas.— Surengsime gran- 
diozinį priėmimą. Ką tu pasakysi, Kenai? 

Meloris sukluso, juk apie šitą priėmimą bus rašoma 
laikraščiuose. „Iš pradžių man reikia viską susitvarkyti su 
Kete. Užteks nedidelės sumos“. Dabar jau Kenas keikė 
save dėl tų kvailų lažybų. Dėl kažin kokių apgailėtinų 
dešimties tūkstančių dolerių dabar grėsė pavojus jo pui- 
kiajai ateičiai. Meloris įsivaizdavo, kas įvyks, jeigu jis. 
pamėgins paaiškinti Harisonams savo santykius su Kete. 

„Tarp kitko, aš pamiršau pasakyti, kad aš jau susiža- 
dėjęs su gydytoja iš mūsų ligoninės. Ji negrė...“ 

Arba: „Norite išgirsti šį tą žaisminga? Aš susildžindų 
su gydytojais iš dešimties tūkstančių dolerių, kad permie- 
gosiu su viena juodaode gydytoja...“ 

— Arba: „Aš jau ketinau vesti, „.“ 

„Ne,— pagalvojo Kenas, — reikia rasti būdą atsipirkti". 

Tėvas ir dukra laukiamai žiūrėjo į jį. 

Jis nusišypsojo. 

— Mano požiūriu, šitas priėmimas — puiki idėja. 

— Labai gerai! — džiugiai sušuko Lorena.— Aš pradė- 
siu rengti. Jūs, vyrai, supratimo neturite, kaip sudėtinga 
surengti gerą priėmimą. 

Aleksas Harisonas pasisuko į Melorį. 

— Kenai, aš jau ėmiau tvarkyti tavo reikalus. 

— Mano reikalus, sere? 

— Haris Hitlinas, vyriausiasis ligoninės „Nort Šor" gy- 

dytojas, mano senas partneris. Mes su juo žaidžiame golfą. 
Aš pasikalbėjau su juo apie tave, ir jis mano, kad nebus 
jokių problemų dėl tavo perėjimo pas jį. Tu juk žinai, 
tai labai prestižinė ligoninė. O tuo pačiu metu aš padėsiu 
tau pradėti savo praktiką. 

Meloris klausėsi, pagautas džiugaus pakilimo. 

— Tai tiesiog nuostabu. 

— Suprantama, reikės keleto metų, kad tavo prakti- 
ka suklestėtų kaip reikiant, bet, manau, jog per pirmuo- 
sius dvejus trejus metus tu galėsi uždirbti du ar tris šim- 
tus tūkstančių per metus. 

„Du šimtus ar tris šimtus tūkstančių! Dieve mano! — 
šmėstelėjo Melorio galvoje— O jo lūpose tai skamba 
kaip menka sumelė“. 

— Tai... tai bus labai gerai, sere. 

Aleksas Harisonas nusišypsojo. 

— Kenai, kadangi aš būsimasis tavo uošvis, tai meski- 
me tą „sere“. Vadink mane Aleksu. 

— Gerai, Aleksai. 

— O tu žinai, aš nė karto neištekėjau birželį — įsiterpė 
į jų pokalbį Lorena.— Ar birželis tave tenkina, brangusis? 

„ Meloris prisiminė Ketės žodžius: „Ar tau neatrodo, kad 
mums reikia numatyti vestuvių datą? Ką tu galvoji apie 
birželį?“ 

Jis suėmė savo delnais Lorenos ranką. 

— Puiku.— „Vadinasi, aš turėsiu ganėtinai laiko atsi- 
kratyti Ketės,— nusprendė Meloris ir nusišypsojo sau.— 
Aš pasiūlysiu jai dalį pinigų, kuriuos laimėjau nusitem- 
pes ją į lovą. 

— Prancūzijos pietuose mes turime jachtą,— tęsė Alek- 
sas Harisonas.— Galbūt jūs norėsite medaus mėnesį pra- 
leisti Prancūzijos Rivjeroje? Jūs ten galėsite nuskristi mū- 
sų „Golfo srove“. | 

Jachta. Prancūzijos Rivjera. Panašu, jog svajonės tam- 
pa tikrove. Meloris pažiūrėjo į Loreną. 

— Man vis viena, kur praleisiu medaus mėnesį, kad tik 
kartu su Lorena. 

Aleksas Harisonas linktelėjo. 

— Nuostabu. Panašu, kad mes viską nusprendėme.— 
Jis nusišypsojo dukrai— Aš tavęs ilgėsiuosi, vaikeli. 

— Bet tu juk neprarandi manęs, tėti. O be to, turėsi 
gydytoją! 

Aleksas vėl linktelėjo. 

— Ir velniškai gerą. Aš niekada negalėsiu kaip rei- 
kiant tau atsidėkoti, Kenai, už tai, kad išgelbėjai mano 
gyvybę. 

Lorena paglostė Meloriui ranką. 

— Aš atsidėkosiu tau už jį. 

— Kenai, galbūt papietaukime kitą savaitę? — pasiūlė 
Aleksas.— Parinksime tau padorias patalpas kabinetui, pa- 
vyzdžiui, ,,„Post bildinge“, ir aš suorganizuosiu tau susiti- 
kimą su Hariu Hitlinu. O ir daugelis mano draugų nori su 
tavimi susipažinti. 

— Tėti, ir aš galėsiu pasakyti tą patį — pasakė Lore- 
na.— Aš daug pasakojau apie Keną savo draugėms, ir jos 
labai nori su juo susipažinti, bet aš jų neprileidžiu prie 
Keno. 

— Manęs niekas nedomina, tiktai tu,— švelniai ištarė 
Kenas. 


Kai jie įsėdo į „Rolsroisą“ su vairuotoju, Lorena pa- 
klausė: 

— Kur tave nuvežti, brangusis? 

— Į ligoninę. Man reikia apžiūrėti kelis pacientus.— 
Jokie pacientai jo nedomino, tačiau šiandien ligoninėje 
budėjo Ketė. 

Lorena paglostė jam skruostą. 

— Vargšutis. Tu labai daug dirbi. 

Meloris atsiduso. 

— Tai neturi reikšmės. Juk aš padedu žmonėms. 


Ketę jis surado nusenusių ligonių skyriuje. 

— Sveika, Kete. 

Ji buvo supykusi ant jo. 

— Kenai, juk mes buvome susitarę susitikti vakar va- 
kare. 

— Aš žinau. Atleisk, aš nesugebėjau, ir... 

— Bet tai jau trečias kartas per praėjusią savaitę. Kas 
yra? 

Jos atkaklumas ėmė jam įgrįsti. 

— Kete, man reikia su tavimi pasikalbėti. Ar čia yra 
kur nors laisva palata? 

Ketė sekundę pagalvojo. 

— Iš trys šimtai penkioliktosios išsirašė pacientas. Ei- 
nam ten. 

Jie nuėjo koridoriumi, jiems priešais ėjo medicinos 
sesuo. 

— O, gydytojas Meloris. Jūsų ieško gydytojas Peter- 
sonas. Jis... 

— Perduokite jam, kad aš užsiėmęs.— Kenas paėmė 
Ketę už rankos ir nusivedė prie lifto. 

Pasikėlę į trečiąjį aukštą, jie tyliai įsmuko į trys šim- 
tai penkioliktąją palatą. Meloris užrakino duris. Jis labai 
nervinosi. Visa jo giedra ateitis priklausė nuo būsimųjų 
kelių minučių. 

Kenas paėmė Ketės ranką, dabar reikėjo su ja elgtis 
kuo švelniau. d 

— Kete, tu juk žinai, kad aš einu iš proto dėl tavęs. 
Aš niekam nejaučiu tokių jausmų kaip tau. Bet brangioji, 
dabar turėti vaiką... nejaugi tu nesupranti, jog tam dar 
neatėjo laikas? Aš turiu galvoje... mes su tavim abu dir- 
bame dienomis ir naktimis, uždirbame mažai... 

— Kenai, mes susidorosime. Aš tave myliu, ir... 

— Palauk. Aš tavęs prašau tik neilgam tai atidėti. Kai 
aš pabaigsiu ordinatūrą, tai galėsiu imtis privačios prakti- 
kos. Galbūt mes grįšime į Rytus. Po kelerių metų mes ga- 
lėsime susituokti ir turėti vaikų. 

— Po kelerių metų? Bet juk aš tau pasakiau, kad esu 
nėščia. 

— Aš žinau, brangioji, bet kol kas... tik du mėnesiai? 
Normalus terminas abortui. 

Sukrėsta šitų žodžių, Ketė pažvelgė į jį. 

— Ne! Aborto aš nedarysiu. Aš noriu, kad mes susi- 
tuoktume. Tuojau pat! 

„Mes turime jachtą Prancūzijos pietuose. Galbūt jūs 
norėsite medaus mėnesį praleisti Prancūzijos Rivjeroje? 
Jūs ten galėsite nuskristi mūsų „Golfo srove. 

— Aš jau pranešiau Peidžei ir Honei, kad mes susi- 
tuoksime. Ir aš pasakiau joms apie vaiką. 

Meloris pajuto šaltą drebulį visame kūne. Padėtis da- 

rėsi nekontroliuojama. Jeigu apie tai sužinos Harisonai, 
tai jam galas. 

— Tau nereikėjo to daryti. 

— Kodėl? 

Meloris priverstinai nusišypsojo. 

— Tegul mūsų asmeninis gyvenimas bus tiktai mūsų.— 
„Aš padėsiu tau suorganizuoti privačią praktiką... Pir- 
muosius melus ar dvejus tu uždirbsi po du arba tris šimtus 
tūkstančių '.— Kete, aš klausiu tave paskutinįjį kartą. Tu 
padarysi abortą? — Kenas labai norėjo išgirsti „taip“. 

— Ne. 

— Kete... 

— Aš negaliu, Kenai. Aš juk tau pasakojau, ką pergy- 
venau po aborto, kai buvau visai jaunutė mergaitė. Ta- 
da aš prisiekiau sau daugiau niekada to nedaryti. Ir dau- 
giau Manęs neprašyk. 

Ir tuo momentu Kenas Meloris suvokė, kad jis neturi 
jokių šansų. Vienintelė išeitis — ją nužudyti. 


32 skyrius 


Honė kiekvieną dieną lankė 306 palatos pacientą. Jį 
vadino Šonu Reiliu. Tai buvo simpatingas juodaplaukis 
airis su juodomis blizgančiomis akimis. Ji manė, kad jam 
per keturiasdešimt. 

Kai Honė pirmą kartą jį pamatė vizitacijos metu ir 
žvilgtelėjo į jo kortelę, ji tarė: 

— Vadinasi, jūs pas mus — dėl tulžies sutrikimo. 

— Taip, atrodo, man ketina išpjauti kažkokią pūslę. 

Honė nusišypsojo. 

— Aš apie tai ir kalbu. 

Šonas įsmeigė į ją savo juodas akis. 

— Tegul išpjauna viską, ką nori, išskyrus širdį. Ji pri- 
klauso jums. 

Honė nusijuokė. 

— Pasitikėjimas savimi jus toli nuves. 

— Tikiuosi, brangioji, kad taip. 

Kai turėdavo laisvą minutėlę, Honė užbėgdavo paple- 
pėti su Šonu. Jis buvo žavingas ir įdomus žmogus. 

— Dėl to, kad jūs būtumėte šalia manęs, brangioji, 
verta ir operaciją iškentėti. 

— Juk jūs nebijote operacijos, argi ne? 

— Ne, jeigu, mieloji, operuosite jūs. 

— Aš ne chirurgė, aš terapeutė. 

— Ar terapeutėms leidžiama vakarieniauti su savo pa- 
cientais? 

— Ne. Dėl šito dalyko yra griežtos taisyklės. 

— O terapeutės kada nors pažeidžia taisykles? 

— Niekada.— Honė nusišypsojo. 

— Mano supratimu, jūs tiesiog puiki. 

Niekas ligi šiol nekalbėjo Honei tokių žodžių. Ji pa- 
raudo. 

— Ačiū. 

— Jūs tartum ryto rasa Kilarnio laukuose. 

— Ar jūs kada nors buvote Airijoje? — paklausė Ho- 
nė. 

Šonas nusijuokė. 

— Ne. Bet pažadu jums, kad vieną gražią dieną mes 
ten nuvažiuosime drauge. Štai pamatysite. 

Honės nuomone, tai buvo įprastas airiškas pagyrūniš- 
kumas, ir vis dėlto... | 

Po pietų ji užėjo aplankyti Šono ir paklausė: 

— Kaip jūs jaučiatės? 

— Geriau, kai matau jus. Ar jūs pagalvojote apie 
mano pasiūlymą drauge pavakarieniauti? 

— Ne,— pmelavo Honė. 

— Ir vis dėlto aš tikiuosi, kad, kai išsirašysiu iš ligo- 
ninės, įstengsiu jus nutempti vakarienės. Jūs juk nesusi- 
žadėjusi, neištekėjusi, jokių tokių kvailysčių? 

Honė nusišypsojo. 

— Jokių tokių kvailysčių. 

— Labai gerai. Ir aš taip pat. O ir kam aš reikalingas? 

„Daugeliui moterų“, — pagalvojo ji. 

— Jeigu jum patinka namie gamintas maistas, tai aš 
gerai gaminu. 

— Pažiūrėsime. 

Kai kitą rytą Honė užėjo į palatą pas Šoną, jis tarė: 

— Aš turiu jums mažą dovanėlę.— Jis ištiesė jai po- 
pieriaus lapą su išdailintu, idealizuotu jos portretu. 

— Man labai patinka! Jūs nuostabus dailininkas! — Ir 
staiga ji prisiminė būrėjos žodžius: „Jūs įsimylėsite! 
Jis dailininkas". Honė atidžiai pažiūrėjo į airį. 

— Kas nors ne taip? 

— Ne,— lėtai pasakė ji — Ne. 


Po penkių minučių Honė užėjo į Franciskos Gordon 
palatą. 

— Mane aplankė Mergelė! 

— Prisimenate, jūs sakėte, kad aš įsimylėsiu... dai- 
lininką? 

— Taip. 

— Tai štai, panašu. .. kad aš jį sutikau. 

Franciska Gordon nusišypsojo. 

— Štai matote? Žvaigždės niekada nemeluoja. 

— O jus galite... galite man truputį papasakoti apie 
jį? Apie mus? 

— Štai tame stalčiuje guli kortos. Prašau man jas pa- 
duoti. 

Paduodama lygutėles kortas, Honė pagalvojo: „Juokai, 
ir tiek! Aš juk kortomis netikiu!" 

Franciska Gordon išdėliojo kortas, ji linksėjo ir šyp- 
sojosi, paskui staiga apmirė ir išblyško. 

— O Dieve mano! — Ji pakėlė akis į Honę. 

— Šitas dailininkas. Jūs sakote, kad jau susipažinote 
su juo? 

— Panašu, kad taip. Taip. 

Franciskos Gordon balsas buvo kupinas liūdesio. 

— Vargšas vyriškis.— Ji vėl pažiūrėjo į Honę.— Man 
gaila. .. labai gaila. 


Šoną Reilį turėjo operuoti kitą rytą. 


Aštuntą valandą penkiolika minučių gydytojas Vilja- 
mas Rednoras jau buvo operacinėje, rengdamasis pradėti 
operaciją. 


Aštuntą valandą dvidešimt penkios minutės furgonas 
su savaitine kraujo atsarga sustojo palei atsarginį ligo- 
ninės „,„Embarkadero“ išėjimą. Vairuotojas išėmė iš maši- 

nos maišelius su krauju ir nunešė juos į kraujo banką, 
kuris buvo viršuje. Tą rytą ten budėjo ordinatorius Erikas 
Fosteris. Jis gėrė kavą ir valgė sausainius su dailute, jau- 
na medicinos seserimi Andrea. 

— Kur padėti kraują? — paklausė vairuotojas. 

— Padėkite štai ten.— Fosteris mostelėjo ranka į kam- 
pą. 

— Gerai — Vairuotojas sudėjo maišelius į kampą ir 
padavė Fosteriui blanką. 

— Man reikalingas jūsų parašas. 

— Gerai.— Erikas pasirašė.— Ačiū. 

— Nėra už ką.— Vairuotojas išėjo. 

Fosteris atsisuko į Andrea. 

— Tai apie ką mes kalbėjome? 

— Jūs sakėte man, kad aš žavinga. 

— Visiškai teisingai. Jeigu jūs netekėjusi, tai aš su 
malonumu jus merginčiau. Ar jūs su kuo nors susitikinė- 
jate? 

— Ne. Mano vyras — boksininkas. 

— Vaje. Gal jūs turite seserį? 

— Tarp kitko, turiu. 

— Ar ji tokia dailutė, kaip jūs? 

— Dar dailesnė. 

— O kuo ji vardu? 

— Merilina. 

— Galbūt kada nors susitikime visi drauge? 

Kol jie plepėjo, suveikė faksas, bet Fosteris nekreipė 
dėmesio. 


Aštuntą keturiasdešimt penkios gydytojas Rednoras 
pradėjo operuoti Šoną Reilį. Operacija iš pradžių vyko 
sklandžiai, operacinė funkcionavo kaip gerai sutepta ma- 
šina, valdoma gabių žmonių, atliekančių savo įprastą dar- 
bą. 

Devintą valandą gydytojas Rednoras prisikasė ligi tul- 
žies pūslės latako. Kai jis šalino tulžies pūslę, jo ranka su- 
virpėjo, ir skalpelis užkabino arteriją. Iš jos pliūptelėjo 
kraujas. 

— Dieve mano! — Jis pamėgino sustabdyti kraujoplū- 
dį. 

— Spaudimas nukrito ligi devyniasdešimt penkių, — 
Tiktelėjo anesteziologas.— Gali ištikti šokas! 

Rednoras grįžtelėjo į medicinos seserį. 

— Skubiai atneškite kraujo! 

— Tuojau, gydytojau. 


Devintą valandą šešios minutės kraujo banke suskam- 
bėjo telefonas. 

— Neišeikite,— paprašė Fosteris Andreą, praėjo pro 
nustojusį veikti faksą ir pakėlė telefono ragelį. 

— Kraujo bankas. 

— Antroji operacinė, mums reikia keturių pintų nuli- 
nės grupės kraujo. Stai. 

— (Gerai.— Fosteris padėjo ragelį, nuėjo į kampą, kur 
buvo sudėti maišeliai su krauju. Jis paėmė keturis mai- 
šelius ir sudėjo į metalinį vežimėlį, kurį naudodavo to- 
kiais skubiais atvejais. Paskui dar du kartus patikrino 
maišelius. 

— Nulinė grupė,— garsiai pasakė jis ir skambučiu iš- 
kvietė sanitarą. 

— Kas ten vyksta? — pasidomėjo Andrea. 

Fosteris žvilgtelėjo į priešais jį gulintį operacinį gra- 
fiką. 

— Panašu, kad gydytojas Rednoras turi nemalonumų 
su pacientu. 


Devintą valandą dešimt minučių kraujo banke pasiro- 
dė sanitaras. 

— Jūs mane kvietėte? 

— Nugabenkite tai į antrąją operacinę. Jie laukia. 

Palydėjęs akimis sanitarą su vežimėliu, Fosteris atsi- 
gręžė į Andrea. 

— Papasakokite man apie savo seserį. 

— Ji taip pat ištekėjusi. 

— Ak... 

Andrea nusišypsojo. 

— Bet ji susitikinėja su kitais vyrais. 

— Rimtai? 

— Juokauju. Erikai, man jau laikas eiti. Ačiū už kavą 
ir sausainius. i 

— Visada jūsų paslaugoms.— Jis palydėjo ją žvilgs- 
niu ir pagalvojo: „Čia tai bent užpakalis!" 


Devintą valandą dvylika minučių sanitaras laukė lifto, 
kad pakiltų į antrąjį aukštą. 

Devintą valandą trylika minučių gydytojas Rednoras 
iš visų jėgų stengėsi išvengti katastrofos. 

— Na, kur tas velnio kraujas? 


Devintą valandą penkiolika minučių sanitaras stumte- 
lėjo operacinės duris, ir medicinos sesuo padėjo jam jas 
plačiau atidaryti. 

— Ačiū, — padėkojo ji, pagriebė maišelius ir nusku- 
bėjo prie operacinio stalo.— Štai, gydytojau, kraujas. 

— Perpilkite. Gyvai! 


Kraujo banke Erikas Fosteris baigė gerti kavą, visos 
jo mintys sukosi apie Andreą: „Kaip tik simpatinga, tai 
būtinai ištekėjusi". 

Eidamas prie savo stalo jis ėjo pro faksą. Paėmęs pra- 
nešimą, jį perskaitė. 

„Skubus įspėjimas 687 birželio 25: eritrocitai, šviežiai 
užšaldyta plazma. Partijos SV 83711, SV 800007. Kalifor- 
nijos, Arizonos, Vašingtono, Oregono Kraujo bankų drau- 
gija. Pakartotina kraujo analizė patvirtino, jog yra ŽIV 
pirmojo tipo antikūnų". 

Fosteris kelias sekundes neatplėšė akių nuo praneši- 
mo, paskui priėjo prie savo stalo ir paėmė savo pasira- 
šyto važtaraščio kopiją. Tik ką atvežto kraujo partijos 
numeriai sutapo su nurodytais pranešime. 

— Dieve mano! — sušuko Fosteris ir stvėrė telefono 
ragelį — Skubiai sujunkite mane su antrąja operacine! 

Operacinėje ragelį pakėlė medicinos sesuo. 

— Tai kraujo bankas. Aš ką tik jums atsiunčiau ketu- 
rias pintas nulinės grupės kraujo. Nenaudokite jo! Aš ne- 
gaišdamas atsiųsiu kitus maišelius. 

— Atleiskite, bet jau vėlu,— atsakė medicinos sesuo. 

Gydytojas Rednoras apie viską pranešė Šonui Reiliui. 

— Tai buvo klaida. Baisi klaida. Aš viską atiduočiau, 
kad to nebūtų buvę. 

Sukrėstas Šonas įbedė į jį akis. 

— Dieve mano! Vadinasi, aš mirsiu. 

— Imunodeficito virusą mes galėsime aptikti tik po 
šešių ar aštuonių savaičių. Bet net jei ir aptiksime, tai dar 
nereiškia, kad jūs būtinai susirgsite ŽIV. Mes padarysime 
dėl jūsų viską, ką tik įstengsime. 

— Velniai rautų, ką jūs dar galėsite padaryti, išsky- 
rus tai, ką jau padarėte? — su kartėliu pasakė Šonas.— 
Aš jau lavonas. 


Išgirdusi šitą naujieną, Honė pasibaisėjo. Ji prisiminė 
Franciskos Gordon žodžius:— ,,„Vargšas vyriškis . 


Šonas Reilis miegojo, kai Honė užėjo į jo palatą. Ji 
atsisėdo palei jo lovą ir ilgai sėdėjo, nenuleisdama nuo 
jo akių. 

Šonas nubudo ir pamatė ją. 

— Aš sapnavau, kad nemirsiu. 

— Šonai... 

— Jūs ateisite pažiūrėti į mano lavoną? 

— Prašau jus šitaip nekalbėti. 

— Kaip šitaip galėjo atsitikti? 

— Kažkas suklydo, Šonai. 

— Viešpatie, aš nenoriu mirti nuo ŽIV. 

— Kai kurie žmonės, kurių kraujyje aptiktas imuno- 
deficito virusas, nesuserga ŽIV. 

— Norėčiau jumis tikėti. 

Honė paėmė jo ranką. 

— Jūs privalote manimi tikėti. 

— Aš netikintis žmogus, tačiau dabar tikriausiai imsiu 
tikėti Dievą. 

— Aš melsiuosi drauge su jumis. 

Jis silpnai šyptelėjo. 

— Manau, jums reikia pamiršti mano pasiūlymą drau- 
ge pavakarieniauti, argi ne? 

— O ne. Taip lengvai pasiduoti negalima. Aš lauksiu 
tos vakarienės. 

Kelias sekundes Šonas įdėmiai ją apžiūrinėjo. 

— Jūs tikrai lauksite tos vakarienės? 

— Be abejo! Neturi reikšmės, kas įvyko. Prisiminkite, 
jūs žadėjote nusivežti mane į Airiją. 


33 skyrius 


— Kenai, ar tau nieko blogo neatsitiko? — paklausė 
Lorena.— Tu, brangusis, atrodai pavargęs. 

Jie buvo vieni milžiniškoje Harisonų vilos biblioteko- 
je. Ką tik pavakarieniavo, o per vakarienę Meloris ir Alek- 
sas Harisonas — ,„Vadink mane tiesiog Aleksu' — aptarė 
puikią Keno ateitį. 

— Kodėl tu toks pavargęs? 

„Todėl, kad toji juoda kalė nėščia ir reikalauja, jog aš 
ją vesčiau. Todėl, kad artimiausiu metu visi sužinos apie 
mūsų sužadėtuves, ji taip pat sužinos ir pakels skandalą. 
Todėl, kad mano ateičiai gresia pavojus". 

Kenas paėmė Lorenos ranką. 

— Turbūt per daug dirbu. Juk mano ligoniai, Lorena, 
man nėra tiesiog pacientai. Tai į bėdą pakliuvę žmonės, 
ir aš negaliu jais nesirūpinti. 

Lorena paglostė jam veidą. 

— Tai vienas iš bruožų, kuriuos aš myliu tavyje, Ke- 
nai. Tu toks rūpestingas. 

— Turbūt mane taip išauklėjo. 

— Ak, pamiršau tau pasakyti. Aukštuomenės kronikos 
redaktorius ir fotografas iš „Kronikl“ ateis pas mus pir- 
madienį ir norės gauti interviu. 

Kenas sustingo. 

— Galbūt, brangusis, tu įstengsi ištrūkti? Jie nori ir 
tave nufotografuoti. 

— Aš... džiaugčiausi, tačiau labai daug darbo ligoni- 
nėje.— Mintys karštligiškai sukosi jo galvoje.— Lorena, ar 
tu laikai gera idėja duoti interviu dabar? Aš sakau, gal 
mums reikėtų palaukti?.. 

Lorena nusijuokė. 

— Tu, brangusis, nepažįsti spaudos. Jie tarsi kraujo 
ištroškę pėdsekiai. Taigi jau geriau dabar jais atsikratyti. 

Pirmadienį! 

Kitą rytą Meloris susirado Ketę vienoje pagalbinių 
patalpų. Ji atrodė išvargusi, buvo nepasidažiusi, plau- 
kai išsidraikę: „Lorena niekada sau neleistų šitaip atro- 
dyti", — pagalvojo Meloris. 

— Sveika, brangioji! 

Ketė neatsakė. 

Meloris ją apkabino. 

— Kete, aš daug galvojau apie mus. Šią naktį visai 
nemiegojau. Aš neturiu nieko kito tik tave. Tu buvai tei- 
si, o aš klydau. Turbūt tavo naujiena mane pribloškė. Aš 
noriu, kad mes su tavimi turėtume vaiką.— Jis pažiūrėjo 
į staiga nušvitusį Ketės veidą. 

— Kenai, tu tikrai to nori? 

— Žinoma. 

Ketė puolė jam ant kaklo. 

— Ačiū Dievui! O, brangusis. Aš taip jaudinausi, aš 
nežinojau, kaip be tavęs gyvensiu. 

— Tau daugiau nereikia dėl to nerimauti. Nuo šian- 
dien viskas bus puiku.— „Bet tu niekada nesužinosi, kaip 
viskas bus puiku“.— Klausyk, sekmadienio vakarą aš lai- 
svas. O tu? 

Ketė nutvėrė jo ranką. 

— Aš manau, turėsiu laisvą. 

— Labai gerai. Mes ramiai pavakarieniausime, o pa- 
skui užsuksime pas tave prieš miegą išgerti. Tu galėsi 
atsikratyti Peidžės ir Honės? Aš noriu, kad mes būtume 
vieni. 

Ketė nusišypsojo. 

— Nėra problemų. Tu tiesiog nežinai, kokia aš lai- 
minga. Ar aš sakiau, kaip stipriai tave myliu? 

— Aš taip pat tave myliu. Ir sekmadienį parodysiu 
kaip stipriai. | 


Kruopščiai viską apgalvojęs, Meloris nusprendė, jog 
tai nepriekaištingas planas. Jis numatė viską, ligi smul- 
kiausių detalių. Jo jokiu būdu negalės apkaltinti dėl Ke- 
tės mirties. 

Pernelyg rizikinga buvo paimti viską, kas būtina, li- 
goninės vaistinėje, kadangi po atsitikimo su Baumanu 
apsauga buvo budri. Todėl sekmadienio rytą Meloris lei- 


256 


dosi ieškoti vaistinės kuo toliau nuo savo namų. Daugu- 
ma jų buvo uždarytos, ir jam teko apvažiuoti net pen- 
kias vaistines, kol galiausiai rado atdarą. 

— Labas rytas. Kuo galiu jums padėti? — pasveikino 
jį už prekystalio stovintis vaistininkas. 

— Aš einu pas pacientą, kuris gyvena šitame rajone, 
ir noriu nunešti jam. vaistų.— Meloris išsitraukė receptų 
knygelę ir užpildė blanką. 

Vaistininkas nusišypsojo. 

— Mūsų laikais ne per daugiausiai gydytojų vaikšto 
pagal iškvietimus į namus. 

— Aš žinau. Labai gaila, argi ne? Žmonės tapo abe- 
jingi.— Jis padavė vaistininkui receptą. 

Tas perskaitė jį ir linktelėjo. 

— Tai užims vos kelias minutes. 

— Ačiū. 

Pirmasis žingsnis. 


Po pietų Meloris užvažiavo į ligoninę. Jis išbuvo ten 
dešimtį minučių, o išeidamas išsinešė su savimi nedidelį 
ryšulėlį. 

Antrasis žingsnis. 


Meloris susitarė su Kete susitikti restorane ,„Treider 
Vik“ ir atvažiavo ten pirmas. Pamatęs Ketę, einančią prie 
staliuko, jis pagalvojo: „Tai mūsų paskutinė vakarienė, 
maita". | 

Kenas atsistojo ir švelniai jai nusišypsojo. 

— Sveika, lėlyte. Tu puikiai atrodai — Šiuo atveju 
Kenas neveidmainiavo, Ketė iš tikrųjų atrodė stulbinan- 
čiai. „Ji galėtų dirbti fotomodeliu. Ir lovoje ji nuostabi. 
Viskas, ko jai trūksta, tai dvidešimties milijonų dolerių“. 

Ketė pastebėjo, kaip restorane sėdinčios moterys aki- 
mis rijo Keną, ir jos širdyje sukilo pavydas. Tačiau jis 
žiūrėjo tik į ją. Tai buvo ankstesnysis Kenas, švelnus ir 
dėmesingas. 

— Kaip praėjo diena? — pasidomėjo jis. 

Ketė atsiduso. 

— Įtemptai. Trys operacijos rytą ir dvi po pietų.— 
Ji palinko į priekį — Aš suprantu, kad dar labai anksti, 
bet galiu prisiekti, kad, kai rengiausi, pajutau, kaip ma- 
nyje sujudėjo kūdikis. 

Meloris nusišypsojo. 

— Turbūt jis nori iššokti. 

— Reikia pasitikrinti ultragarsu ir išsiaiškinti, ar tai 
berniukas, ar mergaitė. Tada aš galėsiu pradėti pirkti dra- 
bužėlius. 

— Puiki mintis. 

— Kenai, gal susitarsime dėl vestuvių datos? Aš norė- 
čiau, kad jos būtų kuo greičiau. 

— Jokių problemų, — lengvai sutiko Meloris.— Galime 
kitą savaitę paduoti pareiškimus. 

— Nuostabu! — Staiga Ketei į galvą šovė mintis— 
Galbūt mums pavyks gauti kelias laisvas dienas ir kur 
nors nuvažiuoti. Tai bus mūsų medaus mėnuo. Kur nors 
nelabai toli... į Oregoną ar Vašingtoną. 

„Klysti, vaikuti, medaus mėnesį aš praleisiu birželį 
nuosavoje jachtoje Prancūzijos Rivjeroje“. 

— Skamba patraukliai. Aš pakalbėsiu su Volisu. 

Ketė spustelėjo jam ranką. 

— Ačiū, — kimiu iš susijaudinimo balsu ištarė ji,— aš 
tau būsiu geriausia žmona pasaulyje. 

— Neabejoju.— Meloris šyptelėjo — O dabar valgyk 
daržoves. Juk mes norime turėti sveiką vaiką, tiesa? 


Iš restorano jie išėjo devintą valandą vakaro. Jau ne- 
toli namų Meloris paklausė: 

— O tu tikra, kad Peidžės ir Honės nėra namie? 

— Tikra. Peidžė budi ligoninėje, o Honei aš pasakiau, 
kad mes norime pabūti dviese. 

„Prakeikimas!" 

Ketė pastebėjo jo veide nepasitenkinimo išraišką. 

— Kas nors ne taip? 

— Ne, vaikuti, tiesiog norisi, kad mes iš tikrųjų būtu- 
me vieni.— „Aš turiu būti atsargus, labai atsargus“.— 
Paskubėkime. 

Ketei patiko šitas jo nekantrumas. 

Jau bute Meloris pasiūlė: 

— Einam tiesiai į miegamąjį. 

Ketė nusišypsojo. 

— Nuostabi mintis. 

Stebėdamas, kaip Ketė nusirengia, Meloris pagalvojo: 
„Vis dėlto jos figūra nepaprastai puiki. Vaikas tik suga- 
dins tokią figūrą“. 

— Kenai, o tu neketini nusirengti? 

— Suprantama, ketinų.— Jis prisiminė, kaip ji priver- 
tė jį nusirengti ir pabėgo. Ką gi, dabar jai teks už tai 
užmokėti. 

Meloris lėtai nusirengė. ,Ar man išeis? — klausė jis 
save, bemaž virpėdamas nuo nervinės įtampos.— Bet dėl 
to, kas įvyks, kalta tiktai ji. Ne aš. Aš daviau jai šansą 
šito išvengti, tačiau ji tokia kvaila, kad juo nepasinau- 
dojo". 

Jis šmurkštelėjo į lovą, atsigulė greta Ketės ir pajuto 
jos kūno šilumą. Jie ėmė glamonėti vienas kitą. Kenas 
pajuto erekciją. Jis paėmė Ketę, ir ji suaimanavo. 


— O, brangusis... kaip gera... — Ketė ėmė judėti vis 
greičiau ir greičiau.— Taip... taip... o Dieve... nesus- 
tok...— Ir staiga jos kūnas krūptelėjo paskutinį kartą 


ir ji suglebo jo glėbyje. | 

Ji pažiūrėjo į Keną ir sunerimusi paklausė: 

— Otu?.. 

— Taip, žinoma, — pamelavo Meloris. Jis buvo perne- 
lyg įsitempęs, kad pajustų orgazmą.— Kaip dėl gėrimo? 

— Ne, aš negersiu. Vaikas. .. 

— Bet mums su tavimi šiandien šventė, brangioji. Vie- 
nas gurkšnelis nepakenks. 

Ketė sumišo. 

— Na gerai. Tiktai nedaug. — Ji norėjo lipti iš lovos. 

Meloris ją sulaikė. 

— Ne, ne. Lik lovoje, mamule. Pratinkis, nes tavimi 
rūpinsis. 

| Ketė pažiūrėjo iš paskos į svetainę einančiam Melo- 

Ilui ir pagalvojo: „Aš pati laimingiausia moteris pasau- 
lyje". 

Kenas priėjo prie baro ir įpylė viskio į dvi stiklines. 
Jis metė žvilgsnį miegamojo link, įsitikino, kad jo nema- 
tyti, paskui priėjo prie švarko, išsiėmė iš kišenės mažą 
buteliuką ir supylė jo turinį į Ketės stiklinę. Grįžo prie ba- 
ro, pakėlė stiklinę ir pauostė. Kvapo nebuvo. Paėmęs stik- 
lines, jis grįžo į miegamąjį ir padavė vieną Ketei. 

— Išgerkime už mūsų vaiką,— pasiūlė ji. 

— Žinoma. Už mūsų vaiką. 

Kenas stebėjo, kaip Ketė lėtai nurijo savo stiklinės tu- 
rinį. 

— Mes susirasime puikų butą, — svajingai pasakė ji— 
Aš pati apstatysiu vaiko kambarį. Tegul miega ten, ne- 
gadinsime jo dorovės savo meilės žaidimais, taip? — Ji 
išgėrė dar gurkšnelį. 

Meloris linktelėjo. 

— Žinoma.— Jis įdėmiai ją stebėjo— Kaip tu jau- 
tiesi? 

— Puikiai. Aš taip jaudinausi, brangusis, dėl mūsų, 
tačiau daugiau nesijaudinu. 

— Štai ir gerai. Nėra dėl ko jaudintis. 

Ketei ėmė lipti akys. 

— Taip. Jaudintis nėra ko, — lėtai, tęsdama žodžius iš- 
tarė ji. — Kenai, aš jaučiuosi nuostabiai. 

— Tu neturėjai pastoti. 

Ketė išsiblaškiusi pažiūrėjo į jį. 

— Ką? 

— Kete, tu viską sugadinai. 

— Sugadinau?..— Jai jau sunku buvo susikaupti. 

— Tu pastojai man kelią. 

— Kai 

— Niekas tegul nedrįsta pastoti man kelio. 

— Kenai, man svaigsta galva. 

Jis stovėjo ir stebėjo. 

— Kenai... padėk man, Kenai. ..— Ketės galva nukrito 
ant pagalvės. 

Meloris žvilgtelėjo į laikrodį. Laiko jis turėjo užtekti- 
nai. 

34 skyrius 


Pirmoji namo grįžo Honė, būtent ji ir aptiko vonioje 
ant grindų kraujo klane gulintį Ketės kūną. Ant koklinių 
grindų šalia kūno voliojosi kruvina kiuretė gimdos valy- 
mui. Ketė mirė dėl nukraujavimo. 

Apstulbusi Honė stovėjo vonioje, neįstengdama paju- 
dėti. 

— Dieve mano! — prislėgtu balsu sukuždėjo ji, atsi- 
klaupė šalia kūno ir pridėjo pirštus prie miego arterijos. 
Pulso nebuvo. Honė puolė į svetainę, pagriebė telefono 
ragelį ir surinko 911. 

Jai atsakė vyriškas balsas: 

— 911 gelbėjimo tarnyba. 

Honė stovėjo lyg paralyžiuota, negalėdama ištarti nė 
žodžio. 

— Alio... 911 gelbėjimo tarnyba... 

— Pa... padėkite! Aš... čia... — Žodžiai strigo jai 
gerklėje.— Ji... ji mirė. 

— Kas mirė, panele? 

— Ketė. 

— Jūsų katė mirė? * 

— Ne! — suriko Honė.— Mirė Ketė. Skubiai ką nors 
atsiųskite! 

— Panele... 

Honė trenkė ragelį ant aparato, paskui vėl jį pakėlė 
ir drebančiais pirštais surinko ligoninės numerį. 

— Gydytoją... Teilor.— Jos balsas buvo panašus į 
mirštančiosios šnabždesį. 

— Prašau palaukti. 

Spausdama telefono ragelį, Honė laukė dvi minutes, 
kol išgirdo Peidžės balsą: 

— Gydytoja Teilor. 

— Peidže! Tu... tu privalai nedelsdama parvažiuoti 
namo! 

— Honė? Kas atsitiko? 

— Ketė... mirė. 


* Angliškai cat — katė. 

— Ką? — Peidžė negalėjo patikėti tuo, ką išgirdo.— 
Kaip? 

— Panašu... panašu, kad ji mėgino pasidaryti abortą. 

— O Dieve mano! Aš jau važiuoju. 


Kai Peidžė grįžo namo, ten jau buvo du policininkai, 
detektyvas ir medicinos ekspertas. Honė, išgėrusi didelę 
raminamųjų dozę, gulėjo savo miegamajame. Medicinos 
ekspertas pasilenkė prie nuogo Ketės kūno. Peidžė įėjo į 
krauju paplūdusį vonios kambarį. Detektyvas ją paklausė: 

— Jūs kas? 

Peidžė neatitraukė akių nuo negyvo Ketės kūno. Jos 
veidas buvo baltesnis už kreidą. 

— Aš gydytoja Teilor. Aš čia gyvenu. 

— Tada galbūt jūs mums padėsite. Aš inspektorius 
Bernsas. Aš mėginau pasikalbėti su kita ledi, kuri čia 
gyvena, bet jai prasidėjo isterija. Mūsų gydytojas davė 
jai raminamųjų. 

Peidžė atitraukė akis nuo siaubingo reginio. 

— Ką... ką jūs norite sužinoti? 

— Ji čia gyveno? 

— Taip. 

„Aš turėsiu nuo Keno vaiką. Šaunu, tiesa?“ 

— Panašu, kad ji mėgino atsikratyti vaiko, tačiau ne- 
sėkmingai, — pasakė detektyvas. 

Peidžė tylėjo, galvodama apie tai, kas įvyko, paskui 
atsakė: 

— Aš tuo netikiu. 

Inspektorius Bernsas kelias sekundes atidžiai ją apžiū- 
rinėjo. 

— Kodėl jūs, gydytoja, netikite? 

— Ji šito vaiko norėjo.— Peidžė palengva sutelkė min- 
tis.— O štai tėvas nenorėjo. 

— Tėvas? 

— Gydytojas Kenas Meloris. Jis dirba apygardos ligo- 
ninėje ,,Embarkadero“. Jis nenorėjo jos vesti. Klausyki- 
te, Ketė juk... buvo, — jai reikėjo nemažai pastangų iš- 
tarti žodį „buvo“,— gydytoja. Jeigu ji būtų norėjusi pasi- 
daryti abortą, tai nieku būdu nebūtų dariusi pati vo- 
nioje— Peidžė papurtė galvą.— Čia kažin kas ne taip. 

Medicinos ekspertas atsitiesė ir pasitraukė nuo kūno. 

— Galbūt ji mėgino tai padaryti pati, nes nenorėjo, 
kad kas nors sužinotų apie vaiką. 

— Negali būti. Juk ji pati mums papasakojo apie tai. 

Inspektorius Bernsas stebėjo Peidžę. 

— Ar šį vakarą namie ji buvo viena? 

— Ne. Ji turėjo pasimatymą su gydytoju Meloriu. 


Kenas Meloris gulėjo lovoje, Kruopščiai perkratinėda- 
mas galvoje visus praėjusio vakaro įvykius. Jis prisimi- 
nė kiekvieną savo žingsnį, įsitikindamas, kad nesuklydo. 
„Viskas kaip reikiant“, — nusprendė jis. Ir tuo momentu 
suskambėjo skambutis prie durų. Meloris palaukė trečiojo 
skambučio, atsikėlė, apsivilko ant pižamos chalatą ir pri- 
ėjo prie durų. 

— Kas ten? — paklausė jis miegūstu balsu. 

— Gydytojas Meloris? — pasigirdo iš už durų. 

— Taip. 

— Inspektorius Bernsas. San Francisko policijos depar- 
tamentas. 

— Policijos departamentas? — Labai natūraliai suvaidi- 
nes nustebimą, Meloris atidarė duris. 

Priešais duris stovintis vyriškis parodė policininko 
ženklą. 

— Leisite įeiti? 

— Įeikite. O koks reikalas? 

— Ar jūs pažįstate gydytoją Hanter? 

— Žinoma, pažįstu.— Melorio veide pasirodė nerimo 
išraiška.— Kas nors atsitiko Ketei? 

— Jūs buvote su ja praeitą vakarą? 

— Taip. Dieve mano! Sakykite, kas atsitiko? Ar jai 
viskas gerai? 

— Bijau, kad aš turiu jums blogų naujienų. Gydytoja 
Hanter mirė. 

— Mirė? Aš negaliu tuo patikėti. Kaip? 

— Matyt, mėgino pati pasidaryti abortą, bet nesėk- 
mingai. 

— O Dieve! — sušuko Meloris ir griuvo į krėslą.— Tai 
mano kaltė! 

Inspektorius įdėmiai pažiūrėjo į jį. 

— Jūsų kaltė? 

— Taip. Aš... mes su gydytoja Hanter ketinome susi- 
tuokti. Aš jai pasakiau, kad ne laikas dabar gimdyti vai- 
ką. Aš norėjau palaukti. Ir ji sutiko. Aš pasiūliau kreip- 
tis į mūsų ligoninę, ten būtų viską padarę kaip reikiant, 
bet ji tikriausiai nusprendė... aš... aš negaliu tuo patikė- 
ti. 

— Kelintą valandą jūs išsiskyrėte su gydytoja Han- 
ter? 

— Turbūt apie dešimtą. Aš pavėžėjau ją ligi namų ir 
nuvažiavau. 

— Į butą neužėjote? 

— Ne. | 

— Ar gydytoja Hanter sakė jums apie tai, ką ketina 
daryti? 

— Jūs turite galvoje? .. Ne, nė žodžio. 

Inspektorius Bernsas išsitraukė iš kišenės kortelę. 

— Jeigu prisiminsite, gydytojau, ką nors, kas galėtų 
mums padėti, prašau man paskambinti. 

— Suprantama. Aš... jūs tiesiog neįsivaizduojate, 
koks tai sukrėtimas man. 


Peidžė ir Honė nemiegojo visą naktį, kalbėdamos apie 
tai, kas nutiko Ketei. Jos buvo sukrėstos, negalėjo pati- 
kėti tuo, kas įvyko. 

Devintą valandą ryto pasirodė inspektorius Bernsas. 

— Labas rytas. Norėjau jums pranešti, kad naktį kal- 
bėjau su gydytoju Meloriu. 

— Ir ką? 

— Jis pasakė, kad jie drauge pavakarieniavo, paskui 
jis parvežė ją namo ir nuvažiavo. 

— Jis meluoja! — sušuko Peidžė ir susimąstė.— Palau- 
kite! Ketės kūne aptikti spermos pėdsakai? 

— Beje, taip, aptikti. 

— Štai matote! O tai įrodo, kad jis meluoja. Jis įsi- 
tempė ją į lovą ir... 

— Apie tai aš su juo kalbėjau šį rytą. Jis tvirtina, 
kad santykius jie turėjo prieš vakarienę. 

Tačiau Peidžė neketino pasiduoti. 

— Jo pirštų atspaudai turi būti ant kiuretės, kuria 

jis ją nužudė.— Peidžės balsas skambėjo nekantriai — 
Ar jūs aptikote pirštų atspaudus? 

— Taip, gydytoja,— ramiai atsakė inspektorius.— Tai 
jos pirštų atspaudai. 

— Negali... Palaukite! Vadinasi, jis buvo su pirštinė- 
mis, o kai jis baigė savo kruviną darbą, tai padarė Ke- 
tės pirštų atspaudus. Kaip jums šita versija? 

— Jūs svarstote kaip žmogus, kuris pernelyg dažnai 
žiūri televizijos serialus, pavyzdžiui tokius, kaip ,Žmog- 
žudys“ arba „Ji rašė“. 

— O jūs netikite, kad Ketę nužudė, taip? 

— Bijau, kad ne. 

— O skrodimą darė? 

— Taip. 

— Ir ką? 

— Medicinos ekspertas nustatė mirtį dėl nelaimingo 
atsitikimo. Gydytojas Meloris man papasakojo, kad ji 
nusprendė atsikratyti vaiko, todėl visiškai akivaizdu... 

— Vadinasi, ji nuėjo į vonią ir supjaustė save? — nu- 
traukė inspektorių Peidžė.— Dėl Dievo inspektoriau! Ji 
buvo gydytoja, chirurgė. Ji nė už ką to nebūtų dariusi 
pati sau. 

Inspektorius Bernsas mąsliai pasakė: 

— Jūs manote, kad gydytojas Meloris įkalbėjo ją pasi- 
daryti abortą, ėmėsi jai padėti, o paskui pabėgo, kai at- 
sitiko nelaimė? 

Peidžė papurtė galvą. 

— Ne. Taip negalėjo būti. Ketė niekada nebūtų suti- 
kusi daryti abortą. Turbūt jis nužudė ją— Peidžė ėmė 
garsiai mąstyti: Ketė buvo stipri. Vadinasi, ji turėjo bū- 
ti be sąmonės... kad jam pavyktų padaryti, ką buvo su- 
manęs. 

Tačiau skrodimas neparodė jokių smūgių pėdsakų, dėl 
kurių ji būtų galėjusi prarasti sąmonę. Jokių mėlynių ant 
kaklo... : 

— O ar neaptikta migdomųjų vaistų pėdsakų? .. 

— Nieko.— Jis pamatė iš Peidžės veido išraiškos, jog 
ji nusivylė— Mano nuomone, tai ne žmogžudystė. Turbūt 
gydytoja Hanter suklydo, ir... man labai gaila. 

Peidžė pamatė, kad inspektorius eina prie durų. 


265 


— Palaukite! Bet juk jūs turite motyvą. 

Bernsas atsigręžė. 

— Visai ne. Meloris tvirtina, kad ji sutiko pasidaryti 
abortą. Mums nieko nelieka, argi ne? 

— Jums lieka žmogžudys, — nepasidavė Peidžė. 

— Gydytoja, mes neturime įrodymų. Jo žodis prieš 
aukos žodį, o ji mirusi. Man tikrai labai gaila. 

Peidžė palydėjo jį žvilgsniu. 

„Aš neleisiu Kenui Meloriui išsisukti“, — įniršusi pa- 
galvojo ji. 


Pas Peidžę užėjo Džeisonas. 

— Aš girdėjau, kas įvyko. Negaliu patikėti. Kaip ji 
galėjo šitaip pasielgti? 

— Ji to ir nedarė, — atsakė Peidžė— Ją nužudė.— Ji 
papasakojo Džeisonui apie pokalbį su inspektoriumi Bern- 
su.— Policija neketena tęsti tyrimo. Jie tai laiko nelai- 
mingu atsitikimu. Džeisonai, tai aš kalta dėl Ketės mirties. 

— Kodėl tu? 

— Būtent aš įkalbėjau ją pradėti tą žaidimą su Melo- 
Tiu ir jį pamokyti. Ji nenorėjo. Viskas prasidėjo kaip 
kvailas pokštas, o paskui ji... jį įsimylėjo. O, Džeisonai! 

— Tu neturi kaltinti savęs dėl to,— ryžtingai pareiškė 
jis. 

Kupina nevilties, Peidžė apsidairė aplinkui. 

— Aš negalėsiu gyventi šitame bute. Man reikia iš 
čia išsikelti. 

Džeisonas ją apkabino. 

— Imkime tiesiog dabar ir susituokime. | 

— Pernelyg greitai. Aš turiu galvoje, kad Ketė dar... 

— Suprantu. Palauksime savaitę kitą. 

— Gerai. 

— Peidže, aš tave myliu. 

— Aš taip pat tave myliu, brangusis. Bet argi tai ne 
kvaila? Aš jaučiuosi kalta, mes abi su Kete įsimylėjome, 
ir dabar ji mirusi, o aš gyva. 


Nuotrauka pasirodė pirmajame „San Francisko kro- 
nikl" puslapyje antradienį. Joje besišypsantis Kenas Me- 
loris stovėjo laikydamas už parankės Loreną Harison. Po 

nuotrauka buvo parašyta: „Paveldėtoja išteka už gydy- 
tojo“. 

"Peidžė įsistebeilijo į fotografiją, netikėdama savo aki- 
mis. Praėjo tik dvi dienos nuo Ketės mirties, o Kenas Me- 
loris jau paskelbė apie savo sužadėtuves su kita moteri- 
mi! Juk jis visą laiką žadėjo vesti Ketę, o pats tuo metu 
planavo vesti kitą. „Tai štai kodėl jis nužudė Ketę. Ji 
trukdė jam!“ 

Peidžė pagriebė telefono ragelį ir paskambino į policiją. 

— Prašau pakviesti inspektorių Bernsą. 

Po minutės ji jau kalbėjo su inspektoriumi. 

— Tai gydytoja Teilor. 

— Klausau jūsų, gydytoja. 

— Ar jūs matėte fotografiją rytiniame „Kronikl“ nu- 
meryje? 

— Taip. | 

— Štai jums ir motyvas!— Peidžė paaiškino: — Kenui 
Meloriui reikėjo atsikratyti Ketės, kol apie ją nesužinojo 
Lorena Harison. Jūs privalote areštuoti Melorį— Ji be- 
maž rėkė į ragelį. 

— Minutėlę, gydytoja, nusiraminkite. Galbūt motyvas 
ir atsirado, tačiau mes neturime jokių įrodymų. Jūs įtiki- 
note save, kad gydytoja Hanter turėjo būti be sąmonės, 
kad Meloris galėtų įvykdyti savo sumanymą. Po mūsų 
pokalbio aš dar kartą pasikalbėjau sų mūsų patalogoana- 
tomu. Jokių smūgių pėdsakų, dėl kurių ji galėjo netekti 
sąmonės. 

— Vadinasi, jis davė jai kokių nors raminamųjų, — 
atkakliai spyrėsi Peidžė.— Galbūt chloralhidratą. Jis vei- 
kia greitai, ir... 

— Gydytoja, jos organizme nebuvo aptikta jokių chlo- 
ralhidrato pėdsakų. Man gaila, tikrai labai gaila, tačiau 
mes negalime areštuoti žmogaus tik todėl, kad jis ketina 
vesti. Ar jūs turite dar ką nors? 

— Ne,— burbtelėjo Peidžė ir trenkė ragelį ant apara- 
to. Ji liko sėdėti prie telefono ir mąstė: „„Meloris turėjo 
įberti Ketei kokių nors narkotikų. Paprasčiausia jam buvo 
paimti jų ligoninės vaistinėje". 

Po penkiolikos minučių Peidžė jau važiavo į apygaI- 
dos ligoninę ,,Embarkadero'. 

Ją sutiko vaistinės viršininkas Pitas Semjuelzas. 

—— Labas rytas, gydytoja Teilor. Kuo galiu padėti? 

— Prieš kelias dienas pas jus buvo užėjęs gydytojas 
Meloris. Jis ėmė kažin kokius vaistus. Jis man sakė jų 
pavadinimą, bet aš neprisimenu. 

Semjuelzas susiraukė. 

— Nežinau, man atrodo, gydytojas Meloris ištisą mė- 
nesį nebvo pas mus. 

— Jūs tikras? 

Semjuelzas linktelėjo. 

— Absoliučiai tikras. Jeigu jis būtų buvęs, aš būtinai 
prisiminčiau. Mes visada su juo kalbame apie futbolą. 

Ir Peidžei nukrito širdis. 

— Ačiu. 

„Vadinasi, jis turėjo išrašyti receptą kurioje nors kito- 
je vaistinėje“. Ji žinojo, kad įstatymas reikalauja, jog visi 
receptai narkotikams būtų išrašomi trimis egzemplioriais. 
Viena kopija duodama pacientui, antra siunčiama į Nar- 
kotinių medžiagų apskaitos biurą, o trečia lieka vaistinėje. 

„Bet juk Meloris turėjo kur nors išrašyti receptą, — 
toliau svarstė Peidžė.— San Franciske turbūt du šimtai, o 
gal ir trys šimtai vaistinių“. Ji neturėjo jokių galimybių 
suieškoti receptą. Veikiausiai Meloris išrašė jį prieš pat 
žmogžudystę. Vadinasi, šeštadienį ar sekmadienį. „Jeigu 
sekmadienį, tai galbūt aš turiu šansą. Sekmadieniais dirba 
labai nedaug vaistinių. Tai palengvina paiešką“. 

Peidžė nuėjo į registratūrą ir peržiūrėjo budėjimo 
grafiką. Šeštadienį Kenas Meloris budėjo visą dieną, taigi 
išrašyti receptą ir gauti narkotiką jis galėjo tik sekma- 
dienį. Kelios San Francisko vaistinės dirba sekmadienį? 

Ji paskambino į Valstijos farmacijos valdybą. 

— Kalba gydytoja Teilor. Praeitą sekmadienį mano 
draugė paliko vaistinėje receptą. Ji paprašė mane jį paim- 
ti, bet aš pamiršau, iš kurios vaistinės. Gal galėtumėte 
man padėti? 

— Na, gydytoja, net nežinau, kaip jums padėti. Jeigu 
jūs... 
— Bet juk dauguma vaistinių sekmadienį nedirba, ar- 
gi ne? 

— Taip, bet... 

— Aš būsiu jums dėkinga, jeigu jūs man pasakysite, 
kurios vaistinės dirba sekmadienį. 

Darbuotoja sutiko. 

— Na, jeigu tai taip svarbu... 

— Labai svarbu, — patikino Peidžė. 

— Prašau palaukti. 


Sekmadienį dirbo trisdešimt šešios vaistinės, išmėty- 
tos po visą San Franciską. Viskas būtų daug paprasčiau, 
jeigu Peidžė galėtų kreiptis pagalbos į policiją, tačiau ins- 
pektorius Bernsas ja netikėjo. ,Mes su Hone padarysime 
tai pačios“, — nusprendė Peidžė. Ji paaiškino savo suma- 
nymą draugei. 

— Nieko tikro nėra, argi ne? — paklausė Honė.— Juk 
tu net nežinai, ar tikrai jis išrašė receptą sekmadienį. 

— Tai mūsų vienintelis šansas.— „Vienintelis Ketės 
šansas“.— Aš patikrinsiu vaistines Ričmonde, uosto rajo- 
ne, Nort Biče, Aper Markete, Mišne ir Portere, o tu — 
Ekselsijore, Inglsaide, Leik Mersede, Vestern Eidišine ir 
Sanseto rajone. 

— Gerai. 


Peidžė užėjo į pirmąją vaistinę ir, stengdamasi nepa- 
rodyti savo ypatingo susidomėjimo, tarė: 

— Mano kolega, gydytojas Kenas Meloris, buvo užė- 
jęs pas jus sekmadienį, jis išrašė receptą ir gavo vaistus. 
Jo dabar nėra mieste, ir jis paprašė mane vėl paimti 
tų vaistų, bet aš pamiršau pavadinimą. Gal jūs galėtumėte 
suieškoti receptą? 

— Gydytojas Kenas Meloris? Minutėlę — Vaistininkas 
grįžo po kelių minučių.— Atleiskite, bet mes neturime sek- 
madienį gydytojo Melorio išrašyto recepto. 

— Dėkoju. 

Tokį patį atsakymą Peidžė gavo ir dar keturiose vais- 
tinėse. 

Honei taip pat nesisekė. 

— Jūs juk žinote, per mūsų rankas pereina tūkstan- 
čiai receptų. 

— Žinau, bet tai buvo praeitą sekmadienį. 

— Mes neturime gydytojo Melorio išrašyto recepto. 
Atleiskite. 

Jos sugaišo visą dieną, kol apvažiavo vieną po kitos 
visas vaistines. Ir tiktai vakare, prieš pat uždarymą Pei- 
džė aptiko tai, ko ieškojo, nedidelėje vaistinėje Portero 
rajone. Vaistininkas jai pasakė: 

— O taip, aš prisimenu gydytoją Melorį. Jis ėjo pa- 
gal iškvietimą pas ligonį į namus. Tai man padarė įspūdį. 
Dabar tik retas gydytojas eina pas ligonį pagal iškvietimą 
į namus. 

„O ordinatoriai bendrai niekada nevaikšto pagal iš- 
kvietimus, — pagalvojo Peidžė. 

— O kokius vaistus jis išrašė? 

Užgniaužusi kvapą, Peidžė laukė atsakymo. 

— Chloralhidratą. 

Ji tiesiog ėmė virpėti iš susijaudinimo. 

— Jūs tikras? 

— Štai čia parašyta. 

— O paciento pavardė? 

Vaistininkas pažiūrėjo į recepto kopiją. 

— Spiras Levatis. 

— Gal jūs galėtumėte man duoti šito recepto kopiją? 

— Prašom, gydytoja. 


Po valandos Peidžė jau buvo inspektoriaus Bernso ka- 
binete. Ji padėjo ant stalo recepto kopiją. 

— O štai ir įrodymas. Sekmadienį gydytojas Meloris 
nuvažiavo į vaistinę, kuri yra toli nuo jo namų, išrašė re- 
ceptą ir gavo chloralhidrato. Jis įpylė jo į gėrimą, o kai 
Ketė neteko sąmonės, jis ją sužalojo. Padarė taip, jog at- 
rodytų nelaimingas atsitikimas. 

— Jūs sakote, kad jis įpylė chloralhidrato į gėrimą, o 
paskui ją nužudė. 

— Taip. 

— Tačiau visa problema ta, gydytoja Teilor, kad jos 
organizme nebuvo aptikta chloralhidrato pėdsakų. 

— Jie turėjo būti. Jūsų patalogoanatomas suklydo. 
Paprašykite jį, kad patikrintų dar kartą. 

Inspektorius Bernsas ėmė netekti kantrybės. 

— Gydytoja... 

— Prašau jus! Aš žinau, kad teisi. 

— Jūs tik atitraukiate visus nuo darbo. 

Peidžė atkakliai žiūrėjo jam tiesiai į akis. 

Inspektorius atsiduso. 

— Gerai. Aš jam paskambinsiu. Galbūt jis iš tiesų 
suklydo. 


Džeisonas užvažiavo paimti Peidžės. Ir jie nuvažiavo 
vakarieniauti. 
— Pavakarieniaukime pas mane namie, — pasiūlė jis— 
Aš noriu tau kai ką parodyti. 
Kol jie važiavo pas jį į namus, Peidžė papasakojo 
Džeisonui paskutines naujienas. 
— Jie ras jos organizme chloralhidrato. Ir Kenas Me- 
loris gaus pagal nuopelnus. 
— Man labai gaila, Peidže, kad viskas taip išėjo. 
— Aš žinau.— Ji priglaudė jo ranką sau prie skruos- 
tą.-— Dėkoju Dievui už tai, kad aš turiu tave. 
"Mašina sustojo priešais Džeisono namą. 
Peidžė žvilgtelėjo pro mašinos langą ir išpūtė iš nuo- 
stabos akis. Žalią veją priešais namą juosė nauja baltų 
statinių tvora. 


Ji buvo viena tamsiame bute. Kenas Meloris pasinau- 
dojo raktu, kurį jam davė Ketė, įėjo ir tyliai pasuko į 
miegamąjį. Peidžė girdėjo artėjančius jo žingsnius, bet 
nespėjo ji nė pajudėti, kai Meloris užgulė ją ir sugriebė 
už gerklės. 

— Kalė! Tu nori mane sunaikinti. Ką gi, daugiau tu 
nekaišiosi visur savo nosies.— Jo rankos ėmė stipriau 
spausti jai gerklę.— Aš visus jus apmuilinau, argi ne? 
Niekas negalės įrodyti, kad aš nužudžiau Ketę. 

Ji pamėgino surikti, tačiau negalėjo nė atsikvėpti, pa- 
mėgino ištrūkti... ir staiga nubudo. Peidžė gulėjo viena 
savo lovoje. Ji atsisėdo, jausdama, jog visa dreba. 


Likusią naktį Peidžė nemiegojo, nes laukė inspekto- 
riaus Bernso skambučio. Jis paskambino dešimtą valandą 
ryto. 

— Gydytoja Teilor? 

— Taip.— Ji užgniaužė kvapą. 

— Aš ką tik gavau trečiąjį patalogoanatomo atsaky- 
mą. 

— Ir ką? — Peidžės širdis veržėsi iš krūtinės. 

— Gydytojos Hanter organizme neaptikta jokių chlo- 
„-ralhidrato arba kitų trankvilizatorių pėdsakų. Jokių. 

Betgi šito negalėjo būti! Pėdsakai turi likti. Juk neap- 
tikta jokių smūgio pėdsakų, po kurio Ketė galėjo netekti 
sąmonės. Ir jokių mėlynių ant kaklo. Kažkokia bepras- 
mybė. Ketė tikriausiai buvo be sąmonės, kai Meloris ją 
nužudė. Patologoanatomas suklydo. 

Peidžė nutarė pati su juo pasikalbėti. 


Peidžės vizitas nepradžiugino gydytojo Dolano. 

— Man nepatinka, kai štai šitaip mane klausinėja. Aš 
patikrinau tris kartus. Ir pasakiau inspektoriui Bernsui, 
kad neaptikau jokių chloralhidrato pėdsakų nė viename 
organe. 

— Bet... 

— Jūs dar ko nors norite, gydytoja? 

Peidžė bejėgiškai pažvelgė į jį. Sužlugo paskutinioji 
jos viltis. Kenas Meloris išsisuks nuo atsakomybės už 
žmogžudystę. 

— Turbūt... ne. Jeigu jūs neaptikote jos organizme 
jokių chemikalų, tai tada... 

— Aš nesakiau, kad neaptikau jokių chemikalų. 

Peidžė momentaliai sužiuro į jį. 

— Vadinasi, kažin ką radote? 

— Tiktai trichloretileno pėdsakus. 

Peidžė susiraukė. 

— O ką tai reiškia? 

Gydytojas Dolanas gūžtelėjo pečiais. 

— Nieko. Tai nuskausminamieji. Nuo jų niekas neuž- 
migs. 

— Suprantu. 

— Labai gaila, bet niekuo padėti negaliu. 

Peidžė linktelėjo. 

— Ačiu. 

Ji ėjo ilgu, antiseptiku apdorotu lavoninės koridoriu- 

mi, prislėgta ir nusiminusi. Juk ji buvo absoliučiai tikra, 
kad Ketę užmigdė chloralhidratu. 

„Jis rado tiktai trichloretileno pėdsakus. Nuo jo nie- 
kas neužmigs. Bet kodėl Ketės organizme buvo trichlore- 
tileno? Juk Ketė nevartojo jokių vaistų?“ Peidžė, karštli- 
giškai mąstydama, sustojo viduryje koridoriaus. 


* + * 


Atvažiavusi į ligoninę, ji nuėjo tiesiai į medicinos bi- 
blioteką, kuri buvo įsikūrusi penktajame aukšte. Jai ne- 
reikėjo nė minutės, kad žinyne susirastų trichloretileną. 
Aprašyme buvo sakoma: „Bespalvis, skaidrus, lakus skys- 
tis, lyginamasis svoris 599 temperatūroje pūgal Farengei- 
tą — 1,47. Halogeno turintis angliavandenilis, cheminė 
formulė: Cl;C—CHC!', 

Ir paskutinėje eilutėje Peidžė rado tai, ko ieškojo: 
„Trichloretilenas susidaro kaip šalutinis chloralhidrato 
prOtuklas vyksiani medžiagų apykaitai organizmuose. 


35 skyrius 


— Inspektoriau, atėjo gydytoja Teilor, ji nori su ju- 
mis pasikalbėti. 

— Vėl? — Inspektorius Bernsas panoro pasiųsti ją kuo 
toliau. Ją buvo tiesiog apsėdusi jos ligūsta versija. Lai- 
kas buvo padaryti tam galą.— Pakvieskite ją. 

Kai tiktai Peidžė įžengė į kabinetą, inspektorius Bern- 
sas pareiškė: 

— Klausykite, gydytoja, man regis, jūs nuėjote perne- 
lyg toli. Man skambino gydytojas Dolanas ir skundėsi. ... 

— Aš žinau, kaip Kenas Meloris tai padarė! — Peidžės 
balsas virpėjo iš susijaudinimo.— Ketės organizme aptik- 
ta trichloretileno. 

Inspektorius linktelėjo. 

— Gydytojas Dolanas man apie tai sakė. Bet jis taip 
pat sakė, kad juo nieko neužmigdysi. Jis. .. 

— Chloralhidratas pavirsta trihloretilenu! — pergalin- 
gai sušuko Peidžė.— Melor:is melavo, kai sakė, kad nebu- 
vo užėjęs į butą drauge su Kete. Jis įpylė chloralhidrato 

į gėrimą. Jis neturi kvapo, kai sumaišomas su alkoholiu, 
o veikia po kelių minučių. Ketė neteko sąmonės, jis ją nu- 
žudė ir padarė taip, jog atrodytų kaip nelaimingas atsiti- 
kimas, tai yra nepavykęs abortas. 

— Jūs man atleiskite, gydytoja, bet tai tiesiog jūsų 
vaizduotės žaismas. 

— Ne. Jis išrašė receptą pacientui, pavarde Spiras Le- 
vatis, bet chloralhidrato jam nedavė. 

— Iš kur jūs žinote? 

— Jis paprasčiausiai negalėjo to padaryti. Aš patikri- 
nau, Spirui Levačiui — eritrocitinė porfirija. 

— Kas tai? 

— Genetinės medžiagų apykaitos sutrikimas. Sukelia 
padidėjusį jautrumą šviesai, hipertoniją, tachikardiją ir 
daug kitų nemalonių simptomų. Genų mutacijos rezulta- 
tas. 

— Aš vis dėlto nesuprantu. 

— Gydytojas Meloris negalėjo duoti savo pacientui 
chloralhidrato, nes tai būtų jį nužudę! Chloralhidrato ka- 
tegoriškai negalima skirti ligoniui, kuris serga porfirija. 
Jis momentaliai sukeltų apopleksiją! 

Pirmą kartą Peidžės žodžiai iš tikrųjų paveikė inspek- 
torių Bernsą. 

— O jūs, regis, šauniai padirbėjote. 

Peidžė toliau spaudė inspektorių: 

— Kodėl Kenas Meloris nuvažiavo į toli nuo jo namų 
esančią vaistinę ir išrašė ligoniui vaistus, kuriuos tam ka- 
tegoriškai draudžiama duoti? Jūs privalote jį areštuoti! 

Inspektorius ėmė barbenti pirštais į stalą. 

— Tai ne taip paprasta. 

— Jūs privalote... 

Bernsas kilstelėjo ranką. 

— Gerai. Aš štai ką padarysiu. Aš pasikalbėsiu su 
žmonėmis iš apygardos prokuroro kontoros, pažiūrėsime, 
ką jie pasakys. 

Peidžė suprato, kad ji padarė viską, ką galėjo. 

— Ačiū, inspektoriau. 

— Mes su jumis dar pasimatysime. 

Peidžei išėjus, inspektorius Bernsas sėdėjo už stalo, 
apmąstydamas ką tik įvykusį pokalbį. Rimtų įkalčių prieš 
gydytoją Melorį nebuvo, tiktai atkaklios moters įtarimai. 
Inspektorius susumavo turimus faktus. Gydytojas Meloris 
buvo susižadėjęs su Kete Hanter. Praėjus dviems dienoms 
po jos mirties jis susižadėjo su Alekso Harisono dukra. 
Įdomus faktas, tačiau jokio nusižengimo įstatymui. 

Meloris tvirtino, kad parvežė Ketę ligi namų, tačiau į 
vidų nėjo. Jos kūne rado spermos, tačiau jis pateikė vi- 
sai priimtiną paaiškinimą. 

Tačiau dar buvo chloralhidratas. Meloris išrašė receptą 
narkotikui, kuris galėjo pražudyti jo pacientą. Tai ar jis 
nužudė Ketę? Ar ne? 

Bernsas išsikvietė per selektorių sekretorę. 

— Barbara, paskambink apygardos prokurorui, aš no- 
riu susitikti su juo šiandien po pietų. 


Kai Peidžė įėjo į kabinetą, ten buvo keturi vyriškiai: 
apygardos prokuroras, jo padėjėjas, žmogus, pavarde Vo- 
renas, ir inspektorius Bernsas. 

— Ačiū, kad užėjote pas mane, gydytoja Teilor,— ta- 
rė apygardos prokuroras.— Inspektorius Bernsas papasa- 
kojo man apie jūsų pastangas tiriant gydytojos Hanter 
mirties aplinkybes. Aš suprantu, gydytoja Hanter gyveno 
kartu su jumis ir jūs norite, kad laimėtų teisingumas. 

„Vadinasi, jie vis dėlto ketina suimti Keną Melorį!“ 

— Taip, — atsakė Peidžė.— Aš nė kiek neabejoju, kad 
ją nužudė gydytojas Meloris. Kai jūs jį areštuosite, jis. .. 

— Bijau, kad mes negalėsime jo areštuoti. 

Peidžė nustebusi pažvelgė į apygardos prokurorą. 

— Ką? 

— Mes negalime areštuoti gydytojo Melorio. 

— Bet kodėl? 

— Mes neturime įrodymų. 

— Betgi jūs juos turite! — sušuko Peidžė.— Trichlore- 
tilenas įrodo, kad... 

— Gydytoja, justicijoje klaida neleistina, o štai medi- 
cinoje kaip tik leistina, 

— Aš jūsų nesuprantu. 

— Viskas labai paprasta. Gydytojas Meloris gali pa- 

reikšti, kad jis suklydo, nežinojo, kokį efektą gali padary- 
ti chloralhidratas jo pacientui, sergančiam porfirija. Ir 
niekas negalės įrodyti, kad jis meluoja. Tai gali būti įro- 
dymas, kad jis prastas gydytojas, bet ne įrodymas, kad 
jis žudikas. 

Sukrėsta Peidžė pažiūrėjo į jį. 

— Ir jūs leisite jam išsisukti nuo bausmės? 

Apygardos prokuroras taip pat pažiūrėjo į Peidžę. 

— Aš pasakysiu jums, ką ketinu daryti, aš tai jau ap- 
tariau su inspektoriumi Bernsu. Jei jūs leisite, mes pasiųsi- 
me pas jus į butą Žmones paimti iš baro stiklinių. Jeigu 
mes rasime chloralhidrato pėdsakus, tai žengsime kitą 
žingsnį. 

— O kas, jeigu jis jas išmazgojo? 

Į pokalbį įsiterpęs inspektorius Bernsas sausai pasakė: 

— Nemanau, kad jis būtų pasiėmęs kokių nors spe- 
cialių plovimo priemonių. Jeigu jis išplovė stiklines tik- 
tai vandeniu, chloralhidrato pėdsakai bus likę. 


Po dviejų valandų inspektorius Bernsas paskambino 
Peidžei. 

— Mes chemiškai ištyrėme visas stiklines, kurios bu- 
vo barelyje, gydytoja. 

Peidžė pasiruošė pačiam blogiausiam atvejui. 

— Viename iš jų aptikti chloralhidrato pėdsakai. 

Peidžė užsimerkė ir mintyse padėkojo Aukščiausiajam. 

— Ir ant tos stiklinės yra pirštų atspaudai. „Mes juos 
palyginsime su gydytojo Melorio pirštų atspaudais. 

Peidžę apėmė džiugus susijaudinimas. 

Inspektorius tęsė: 

— Kai jis ją žudė — jeigu jis tikrai žudikas, — tai bu- 
vo su pirštinėmis, nes ant kiuretės nebuvo jo pirštų ats- 
paudų. Bet jis negalėjo pilti gėrimo ir paduoti jį su pirš- 
tinėmis ir, Matyt, neužsimovė pirštinių, kai statė atgal 
į barelį jas išplovęs. 

— Taip, viskas taip ir buvo. 

— Turiu prisipažinti, kad iš o + netikėjau jūsų 
versija, tačiau dabar laikau gydytoją Melorį žudiku. Ta- 
čiau tai dar reikia įrodyti. Apygardos prokuroras teisus, 
sutvarkyti bylą taip, kad būtų galima. perduoti teismui, 

bus sudėtinga. Meloris tvirtins, kad chloralhidratą pagal 

receptą paėmė savo pacientui ir nėra įstatymo, baudžian- 

čio gydytoją už netyčinę klaidą. Ir aš nežinau, kaip... 
— Palaukite! — sušuko Peidžė.— Aš žinau kaip! 


Kenas Meloris kalbėjo telefonu su Lorena. 

— Mes su tėvu suradome patalpas tavo kabinetui, jos 
tau, brangusis, patiks! Puikios patalpos „Post bildinge“. 
Aš surasiu tau sekretorę, tačiau ne labai simpatišką. 

Meloris nusijuokė. 

— Dėl to gali nepergyventi, vaikuti. Man visam 
pasaulyje neegzistuoja jokia kita moteris, išskyrus tave. 

— Aš taip noriu, kad tu apžiūrėtum savo būsimąjį 
kabinetą. Ar gali dabar ištrūkti? 

— Aš baigiu budėti po dviejų valandų. 

— Puiku! Gal užvažiuosi paimti manęs? 

— Gerai, užvažiuosiu.— Meloris padėjo ragelį. ,,„Ge- 
riau ir būti negali, — pagalvojo jis.— Yra Dievas aukšty- 
bėse, ir Jis mane myli". 

Iš selektoriaus pasigirdo balsas: 

— Gydytojau Melori... 430 palata... Gydytojau Me- 
lori. .. 430 palata. 

Tačiau jis ir toliau sėdėjo, paskendęs svajonėse. „„Pui- 
kus kabinetas, apstatytas moderniais baldais, pilnas turtin- 
gų senučių, trokštančių apipilti mane pinigais“. Meloris 
vėl išgirdo iš selektoriaus savo pavardę: 

— Gydytojau Melori. .. 430 palata. 

Meloris atsiduso ir pakilo. „Labai greitai aš paliksiu 
šitą sumautą beprotnamį“,— pagalvojo jis ir nuėjo į 430 
palatą. 

Koridoriuje, šalia palatos durų, jo laukė ordinatorius. 

— Atrodo, mes turime problemą,— pranešė jis— Tai 
vienas iš gydytojo Petersono pacientų, tačiau jo paties 
ligoninėje nėra. O mūsų su gydytoju nuomonės išsiskyrė. 

Jie įėjo į palatą. Ten buvo trys žmonės: pacientas 10o- 
voje, medicinos brolis ir gydytojas, kurio Meloris anks- 
čiau niekada nebuvo mates. 

Ordinatorius pristatė naująjį gydytoją: 

— Tai gydytojas Edvardsas. Gydytojau Melori, mums 
reikalingas jūsų patarimas. 

— Koks reikalas? 

Ordinatorius paaiškino: 

— Pacientas serga eritrocitų  porfirija, ir gydytojas 
Edvardsas reikalauja, kad jam duotume raminamųjų. 

— Aš nematau čia jokios problemos. 

— Ačiū,— padėkojo gydytojas Edvardsas.— Pacientas 
nemiega jau dvi paras. Aš išrašiau jam chloralhidrato, 
kad jis galėtų pamiegoti ir pailsėti. .. 

Meloris įsmeigė į jį nustebusį žvilgsnį. 

— Jūs iš proto išėjote? Tai gali jį pražudyti! Jį ištiks 
apopleksija, tachikardija, jis gali mirti. Kur, velniai rau- 
tų, jūs studijavote mediciną? 

Gydytojas Edvardsas pažiūrėjo į Melorį ir ramiai at- 
sakė: 

— O aš jos ir nestudijavau.— Jo rankoje atsirado po- 
licininko ženklas.— Aš iš San Francisko policijos depar- 
tamento, žmogžudysčių tyrimo skyriaus.— Jis pasisuko į 
lovoje gulintį vyriškį.— Įrašei? 

„Pacientas“ ištraukė iš po pagalvės portatyvinį.magne- 
tofoną. 

— Įrašiau. 

Susiraukęs Meloris, vedžiojo akis nuo vieno policinin- 
ko į kitą. 

— Aš nesuprantu. Koks reikalas? Kas čia darosi? 

— Gydytojau Melori,— atsisuko į jį inspektorius, — 
jūs areštuotas kaip kaltinamasis, nužudęs gydytoją Ketę 
Hanter. 


36 skyrius 


„San Francisko kronikl“ antraštė skelbė: ,,Žmogžudyste 
kaltinamas gydytojas areštuotas. Klasikinis meilės trikam- 
pis"“. Toliau ėjo didelis straipsnis su visomis niūriomis by- 
los detalėmis. 

Meloris laikraštį perskaitė kameroje ir nusviedė į šalį. 

Kameros kaimynas pasakė: 

— Bičiuli, tu, atrodo, kaip reikiant įklimpai. 

— Kad tik ne taip, — tvirtai pareiškė Meloris.— Aš tu- 

riu gerų ryšių, Man pasamdys geriausią pasaulyje advo- 
katą. Aš iš čia išeisiu po dvidešimt keturių valandų. Kad 
taip būtų, man reikia tik vieną kartą paskambinti telefonu. 


Harisonai perskaitė laikraštį pusryčiaudami. 

— Dieve mano! — sušuko Lorena.— Kenas! Aš negaliu 
tuo patikėti! 

Prie stalo priėjo liokajus. 

— Atleiskite, panele Harison, jums skambina gydyto- 
jas Meloris. Panašu, kad iš kalėjimo. 

— Aš prieisiu prie telefono.— Lorena buvo bekylanti 
iš užstalės. 

— Tu liksi prie stalo ir toliau pusryčiausi,— ryžtingai 
ją sustabdė Aleksas Harisonas.— Jis pasisuko į liokajų.— 
Mes nepažįstame jokio gydytojo Melorio. 


* * * 


Peidžė skaitė laikraštį ir rengėsi. Meloris gaus pagal 
nuopelnus už savo piktadarybę, tačiau Peidžė nejautė jo- 
kio pasitenkinimo. Kad ir ką jam padarys, Ketės tai jau 
nesugrąžins. 

Suskambėjo durų skambutis, ir Peidžė nuėjo atidaryti. 
Prie durų stovėjo tamsiu kostiumu vilkintis nepažįstama- 
sis su „diplomatu“ rankoje. 

— Gydytoja Teilorė 

— Taip... 

— Mano pavardė — Roderikas Pelamas. Aš firmos 
„Ratman end Ratman" advokatas. Ar leisite įeiti? 

Peidžė nustebusi pažiūrėjo į jį. 

— Įeikite. 

Advokatas įėjo vidun. 

— Kokiu reikalu jūs atėjote? — pasidomėjo Peidžė. 

Ji pamatė, kad jis atidarė „diplomatą“ ir ištraukė iš 
ten kažin kokius popierius. 

— Jūs, suprantama, žinote, kad pagal Džono Kronino 
testamentą esate vienintelė jo turto paveldėtoja? 

Peidžė įsmeigė į jį nustebusias akis. 

— Ką jūs kalbate? Tai, matyt, kokia nors klaida. 

— O, čia nėra jokios klaidos. Ponas Kroninas paliko 
jums milijoną dolerių. 

Apstulbusi Peidžė klestelėjo į krėslą. Ji prisiminė Kro- 
nino žodžius: „Jūs privalotę nuvažiuoti į Europą. Padary- 
kite man paslaugą. Nuvažiuokite į Paryžių... apsistokite 
viešbutyje „„Krijon“, papietaukite pas ,„Maksimą“, užsisd- 
kykite didelį, storą bifšteksą ir butelį šampano. Ir aš no- 
rIiu, kad, kai jūs valgysite bifšteksą ir gersite šampaną, 
prisimintumėte mane“. 

— Jums reikia štai čia pasirašyti, mes patys sutvar- 
kysime visus būtinus formalumus. 

Peidžė pakėlė į jį akis. 

— Aš... aš nežinau, ką pasakyti. Aš... jis juk turi 
šeimą. 

— Pagal testamentą, šeimai priklauso turto likutis, 
bet tai nėra per daug didelė suma. 

— Aš negaliu priimti šitų pinigų, —suniurnėjo Pei- 
džė. 

Pelamas nustebęs sužiuro į ją. 

— Kodėl? 

Peidžė neturėjo ką atsakyti. Džonas Kroninas norėjo, 
kad jo pinigai atitektų jai. 

— Aš nežinau. Tai... kažkaip neetiška,. Juk jis buvo 
mano pacientas. 

— Ką gi, tada aš palieku jums čekį. Jūs pati nuspręsi- 
te, ką su juo daryti. Pasirašykite štai čia. 

Peidžė mašinaliai pasirašė. 

— Iki pasimatymo, gydytoja. 

Peidžė pažiūrėjo advokatui iš paskos, galvodama apie 
Džoną Kroniną. 


Naujiena apie palikimą, kurį gavo Peidžė, momentaliai 
apskriejo visą ligoninę, nors ji ir tikėjosi, kol kas viską 
laikyti paslaptyje, kadangi dar nenusprendė, ką daryti 
su pinigais. „Šitas palikimas man nepriklauso,— tvirtino 
sau Peidžė— Juk Džonas Kroninas turėjo šeimą". 


Paskutinių dienų įvykiai visiškai išmušė Peidžę iš vė- 
žių. Jai buvo labai sunku vėl grįžti prie darbo, tačiau ji 
negalėjo palikti savo pacientų. Rytą ji turėjo operuoti. 
Koridoriuje jos laukė Artūras Keinas. Jie nekalbėjo nuo 
to laiko, kai Keinas pašalino ne tą inkstą. Ir nors Peidžė 

neturėjo įrodymų, tačiau tas atvejis, kai buvo supjausty- 
tos jos mašinos padangos, ją išgąsdino. 

— Sveika, Peidže. Pamirškime praeities nuoskaudas. 
Ką jūs į tai pasakysite? 

Peidžė gūžtelėjo pečiais. 

— Gerai. 

— Tikrai Kenas Meloris padarė tą siaubingą nusikal- 
timą? — paklausė jis. 

— Taip. 

Keinas kažin kaip klastingai pažiūrėjo į ją. 

— Ar jūs galite sau įsivaizduoti, kad gydytojas savo 
noru nužudė žmogų? Tai tiesiog baisu, argi ne? 

— Taip. 

— Beje, priimkite mano sveikinimus. Aš girdėjau, kad 
dabar jūs milijonierė. 

— Aš nesuprantu... 

— Peidže, aš turiu du bilietus į teatrą šiam vakarui. 
Mes galėtume nueiti drauge. 

— Ačiū, bet aš jau esu paskyrusi pasimatymą. 

— Siūlau jums jį atšaukti. 

Peidžė nustebusi pažiūrėjo į jį. 

"— Atleiskite?. 

Keinas priėjo dar arčiau. 

— Aš liepiau padaryti Džono Kronino kūno skrodimą. 

Peidžė pajuto, kaip ėmė daužytis jos širdis. 

— Ir kas? 

— Jis mirė nuo širdies priepuolio. Kažin kas jam įš- 
virkštė didelę insulino dozę. Manau, kad šitas kažin kas 
nesitikėjo, kad bus daromas skrodimas. 

Staiga Peidžei išdžiūvo burna. 

— Jūs buvote šalia jo, kai jis mirė, argi ne? 

Peidžė sutriko. 

— Taip. 

— Aš vienintelis, kas tai žino ir kas gali pranešti. — 
Keinas paglostė jos petį — Bet mano burna, kol kas už- 
rakinta. Tai kaip dėl teatro vakare? .. 

Peidžė jį atstūmė. 

— Ne! 

— Jūs suprantate, ką darote? 

Peidžė giliai atsiduso. 

— Taip. O dabar atleiskite. .. 

Ir ji nuėjo toliau, o Keinas akmeniniu veidu žiūrėjo 
jai iš paskos. Jis nusisuko ir  nužingsniavo į gydytojo 
Bendžamino Voliso kabinetą. 


Telefono skambutis pažadino ją namie dešimtą  va- 
landą ryto. 

— Tu vėl nepaklausei manęs. 

Tai buvo tas pats gergždžiantis balsas. Kad jį iškrai- 
pytų, žmogus kalbėjo pašnibždomis, su dustelėjimais, ta- 
čiau šį kartą Peidžė iš karto atpažino šitą šlykštų balsą. 
„Dieve mano, — pagalvojo ji — ne veltui aš tada išsigan- 
dau". 


Kitą rytą, kai Peidžė atvažiavo į ligoninę, jos laukė 
du vyriškiai. 

— Gydytoja Peidžė Teilor? 

— Taip. 

— Jums teks eiti su mumis. Jūs areštuota kaip kalti- 
namoji, nužudžiusi Džoną Kroniną. 


37 skyrius 


Atėjo paskutinė teismo posėdžio diena. Į prisiekusiuo- 
sius su baigiamąja kalba kreipėsi gynybos atstovas Ala- 
nas Penas: 

— Ledi ir džentelmenai, jūs išklausėte daugybę liu- 
dijimų dėl gydytojos Teilor kompetentingumo ar nekom- 
petentingumo. Tačiau teisėja Jang jums išaiškins, kad ne 
tai nagrinėjama šitame teismo posėdyje. Aš tikras, kad 
į kiekvieno gydytojo paliudijimą, nepritariantį jos dar- 
bui, atsiras dešimt gydytojų liudijančių pritariamai. Ta- 
čiau reikalas ne tas. Peidžę Teilor kaltina dėl Džono Kro- 
nino mirties. Ji prisipažino, kad padėjo jam numirti. Ir 
padarė tai todėl, kad jis kentėjo nepakeliamus skausmus 
ir pats to paprašė. Prieš jus eutanazijos atvejis, o eutana- 
Zija susilaukia vis didesnio pripažinimo visame pasaulyje. 
Praeitais metais Kalifornijos valstijos Aukščiausiasis teis- 
mas pripažino teisę sveiko proto pilnamečiams Žmonėms 
reikalauti arba atsisakyti bet kokių medicininio gydymo 

formų. Tai teisė asmenybės, kuri gali gyventi arba mirti, 
sutikti arba atsisakyti gydymo.— Penas įsižiūrėjo į pri- 
siekusiųjų veidus.— Eutanazija — tai užuojautos, gailes- 
tingumo aktas, ir aš tvirtai galiu pareikšti, kad vienokio- 
mis ar kitokiomis formomis ji pasitaiko viso pasaulio ligo- 
ninėse. Kaltinimo atstovas reikalauja mirties bausmės. Ne- 
leiskite to padaryti. Eutanazijos aktas niekada nebuvo 
baudžiamas mirties bausme. Šešiasdešimt trys procentai 
amerikiečių mano, kad eutanaziją reikia įteisinti, ir aš- 
tuoniolikoje mūsų šalies valstijų ji jau įteisinta. Klausimo 
esmė yra ta, ar turime mes teisę versti bejėgius pacien- 
tus, kenčiančius baisų skausmą, gyventi ir kentėti? Šitos 
problemos sprendimas tapo sudėtingesnis, kai medicina 
pasiekė naujų laimėjimų. Mes patikėjome pacientų prie- 
žiūrą mašinoms. Tačiau mašinos nežino, kas yra gailestin- 
gumas. Jeigu žirgas nusilaužia koją, tai mes jį nušauna- 
me iš gailesčio. Tačiau žmogiškąją būtybę mes pasmer- 
kiame gyventi pragare. Gydytoja Teilor nenusprendė, ka- 
da mirti Džonui Kroninui, Džonas Kroninas pats tai nu- 
sprendė. O gydytoja Teilor, be abejonės, atliko gailes- 
tingumo aktą. Ji prisiėmė ant savo pečių visą atsako- 
mybę už tai. Jūs galite būti tikri, kad gydytoja Teilor 
visiškai nieko nežinojo apie pinigus, kuriuos jai paliko 
Džonas Kroninas. Tai, ką ji padarė, padarė tik iš užuo- 
jautos. Džono Kronino širdis buvo ligota, neoperabelinė 
vėžio stadija, pažeidusi visą kūną ir sukėlusi siaubingas 
kančias. Užduokite patys sau tik vieną klausimą. Ar jūs 
norėtumėte gyventi tokiomis sąlygomis? Dėkoju jums.— 
Alanas Penas grįžo prie savo stalo ir atsisėdo šalia Pei- 
džės. 


Gasas Venablas atsistojo ir priėjo prie prisiekusiųjų 
suolo. 

— Užuojauta? Gailestingumas? — Jis pažvelgė į Pei- 
džę, papurtė galva ir vėl atsisuko į prisiekusiuosius.— 
Ledi ir džentelmenai, aš dalyvauju teismuose jau daugiau 
kaip dvidešimtį metų ir privalau pasakyti, kad per visus 
tuos metus niekada, niekada nesusidūriau su aiškesne, 
šaltakraujiška, tyčine žmogžudyste dėl pasipelnymo. 

Išblyškusi ir įsitempusi Peidžė gaudė kiekvieną jo žodį. 

— Gynybos atstovas kalbėjo čia mums apie eutanazi- 
ją. Bet argi tai, ką padarė gydytoja Teilor, buvo padik- 
tuota užuojautos? Aš taip nemanau. Ir pati gydytoja Tei- 
lor, ir kiti liudytojai patvirtino, kad ponui Kroninui liko 
gyventi kelios dienos. Tai kodėl ji neleido jam nugyventi 
tas kelias dienas? Turbūt gydytoja Teilor bijojo, kad po- 
nia Kronin sužinos apie tai, jog jos vyras pakeitė testa- 
mentą, ir jį užprotestuos. Ir šiuo požiūriu įsidėmėtinas 
tas sutapimas, kad, iš karto po to, kai ponas Kroninas pa- 
keitė testamentą ir paliko gydytojai Teilor milijoną do- 
lerių, ji įšvirkštė jam mirtiną insulino dozę ir jį nužu- 
dė... Ne kartą kaltinamąją demaskavo jos pačios žodžiai. 
Ji tvirtino, kad jos santykiai su Džonu Kroninu buvo drau- 
giški, kad jis ją gerbė. Bet jūs girdėjote liudytojų pareiš- 
kimus, kad jis nekentė gydytojos Peidžės Teilor, vadino 
ją „šita kalaitė“, patarė jai laikyti kuo toliau nuo jo savo 
šlykščias rankas. 

Gasas Venablas vėl žvilgtelėjo į kaltinamąją. Peidžės 
veide buvo neviltis. Jis pasisuko į prisiekusiuosius. 

— Velionio advokatas liudijo, kad gydytoja Teilor dėl 
jai palikto milijono pasakė: „Tai neetiška. Jis juk buvo 
mano pacientas“. Bet vis dėlto ji paėmė pinigus. Jie buvo 
jai reikalingi. Jos bute, rašomojo stalo stalčiuje gulėjo 
turistinės agentūros prospektai. Paryžius, Londonas, Riv- 
jera! Ir turėkite galvoje, kad ji į turistinę agentūrą nuėjo 
ne po to, kai gavo pinigus. O ne. Ji jau seniai sumanė 
šitas keliones. Jai reikėjo tiktai pinigų ir palankaus atve- 
jo, o tai ji rado Džono Kronino asmenyje. Bejėgis, mer- 
dintis žmogus, kuriuo ji galėjo manipuliuoti. Prieš ją bu- 
vo žmogus, pasak jos pačios, kentęs nepakeliamus skaus- 
mus. Galite įsivaizduoti sau, kaip sunku blaiviai mąstyti, 
kai patiri tokius skausmus. Mes nežinome, kokiu būdu gy- 
dytojai Teilor pavyko priversti Džoną Kroniną pakeisti 
savo testamentą ir padaryti ją pagrindine paveldėtoja, 
palikus savo mylimą šeimą be pragyvenimui reikalingų 
lėšų. Bet mes tiksliai žinome, kad tą lemtingąją naktį jis 
ją išsikvietė į ligoninę. Apie ką jie kalbėjo? Ar galėjo 
jis pasiūlyti jai milijoną dolerių už tai, kad nereikėtų 
kentėti? Mes privalome turėti galvoje ir tokią galimybę. 
Kitaip tai tiesiog negailestinga, šaltakraujiška žmogžudy- 

stė. Ledi ir džentelmenai, ar supratote jūs šio teismo po- 
sėdžio metu, kas buvo baisiausias liudytojas kaltinama- 
jai? — Venablas dramatišku gestu parodė į Peidžę.— Pati 
kaltinamoji! Mes girdėjome parodymus apie tai, kaip ji 
neteisėtai perpylė kraują, o paskui suklastojo dokumen- 
tus. Ir ji šito fakto neneigia. Ji pasakė, kad niekada ne- 
numarino pacientų, išskyrus Džoną Kroniną, bet mėš su 
jumis girdėjome, kaip visų gerbiamas gydytojas, dakta- 
ras Barkeris, ją apkaltino nužudžius pacientą. Nelaimei, 
ledi ir džentelmenai, Lorensas Barkeris paralyžiuotas ir 
šiandien negali čia dalyvauti, kad duotų parodymus prieš 
kaltinamąją. Bet leiskite man priminti daktaro Barkerio 
nuomonę apie kaltinamąją. Tai gydytojo Petersono paro- 
dymai. 

Gasas Venablas. ėmė skaityti protokolą. 

„Daktaras Barkeris atėjo į operacinę, kai operacija dar 
tesėsi?" 

„Taip“. 

„Daktaras Barkeris kažin ką pasakė gydytojai Teilor?" 

„Atsakymas: „Jis pasisuko į gydytoją Teilor ir tarė: 
„Jūs jį nužudėte“. 

— O štai medicinos sesers Beri parodymai: 

„Pasakykite, kokius daktaro Barkerio pasisakymus gy- 
dytojos Teilor adresu jums teko girdėti“. 

„Atsakymas: „Jis sakė, kad ji nekompetentinga... O 
kitą kartą sakė, kad neleistų jai operuoti net savo šuns“, 

Venablas pakėlė galvą nuo protokolo. 

— Arba prieš mus kažin koks sąmokslas, ir visi šitie 
gerbiami gydytojai ir medicinos seserys Mėgina apjuodin- 
ti kaltinamąją, arba gydytoja Teilor meluoja. Ir tai ne 
paprastas melas, o patologiška. .. 

Atsidarė užpakalinės posėdžių salės durys, ir į salę 
skubiai įėjo Venablo padėjėjas. Jis akimirką stabtelėjo 
tarpduryje, spręsdamas, ką daryti, o paskui nuėjo prie 
savo šeto. 

— Sere... | 

Nepatenkintas Venablas atsigręžė į jį. 

— Argi jūs nematote, kad aš?.. 

Padėjėjas kažin ką pašnabždėjo jam į ausį. 

Suglumęs Gasas Venablas pažiūrėjo į jį. 

— Ką? Tai puiku! 

Teisėja Jang palinko į priekį ir nieko gero nežadančiu 
ramiu tonu pasidomėjo: 

— Atleiskite, kad pertraukiu jūsų pokalbį, bet ką, jū- 
sų nuomone, jūs čia veikiate? 

Gasas Venablas atsisuko į teisėją, jo veidas buvo la- 
bai susijaudinęs. 

— Jūsų kilnybe, man ką tik pranešė, kad į teismo po- 
sėdį atvyko daktaras Barkeris. Jis invalido vežimėlyje, 
tačiau gali duoti parodymus. Aš norėčiau pakviesti jį 
kaip liudytoją. 

Salėje kilo garsus triukšmas. 

Alanas Penas pašoko iš savo vietos. 

— Protestuoju! — suriko jis.— Kaltinimo atstovas jau 
baigia savo kalbą. Tokiu metu liudytojai nėra kviečiami. 
To dar niekur nebuvo... Aš... 

Teisėja Jang sudavė plaktuku į stalą. 

— Prašau kaltinimo ir gynybos atstovus prieiti prie 
mano stalo. 

Penas ir Venablas priėjo prie teisėjos stalo. 

— Tai prieštarauja taisyklėms, jūsų kilnybe, aš pro- 
testuoju. .. 

— Jūs teisus, pone Penai, jog tai prieštarauja taisyk- 
lėms, bet klystate, sakydamas, kad tai nebuvo daroma. Aš 
galiu jums pateikti dešimtis pavyzdžių visos šalies mastu, 
kai svarbiems liudytojams leisdavo duoti parodymus išim- 
ties būdu. Jeigu jus iš tikrųjų domina precedentas, tai 
galite žvilgtelėti į medžiagą bylos, kuri šitoje salėje buvo 
svarstoma prieš penkerius metus. Tada teisėja buvau taip 
pat aš. | 

Alanas Penas nurijo seiles. 

— Ar tai reiškia, kad jūs ketinate leisti daktarui Bar- 
keriui duoti parodymus? 

Teisėja Jang susimąstė. 

— Kadangi daktaras Barkeris yra svarbus liudytojas 
šitoje byloje, bet jo fizinė būklė neleido jam liudyti anks- 
čiau, tai dėl teisingumo aš ketinu leisti jam kaip liudyto- 
jui duoti parodymus. 

— Prieštarauju! Dar neaišku, ar jis gali liudyti. Aš 
reikalauju psichiatrų išvados. .. 


286 


— Pone Penai, šitoje salėje ne reikalauja, 0 prašo— 
Teisėja pasisuko į Gasą Venablą— Galite kviesti savo 
liudytoją. 

Alanas Penas nusiminė. „Viskas baigta, — galvojo jis, — 
mūsų byla pralaimėta“. 

Gasas Venablas kreipėsi į savo padėjėją: 

— Pakvieskite daktarą Barkerį. 

Durys lėtai atsidarė, į salę invalido vežimėliu įvažia- 
vo daktaras Lorensas Barkeris. Jo galvą prilaikė speciali 
apykaklė, viena veido pusė buvo šiek tiek perkreipta. 

Visų posėdžio salėje esančių akys buvo prikaustytos 
prie jo trapios figūrėlės invalido vežimėlyje, kuris ju- 
dėjo liudytojo vietos link. Pravažiuodamas pro Peidžę, 
daktaras Barkeris pažvelgė į ją. 

Jo žvilgsnyje nebuvo nė kibirkštėlės draugiškumo, ir 
Peidžė prisiminė jo paskutinius žodžius: „Kurių velnių jūs 
galvojate? ..“ 

Kai Lorenas Barkeris privažiavo prie liudytojo vietos, 
teisėja Jang palinko į priekį ir švelniu balsu paklausė: 

— Daktare Barkeri, ar jūs šiandien galite liudyti? 

Kai Barkeris prašneko, jo balsas skambėjo dusliai. 

— Galiu, jūsų kilnybe. 

— Ar jūs gerai informuotas apie tai, kas vyksta šioje 
salėje? 

— Taip, jūsų kilnybe.— Jis metė žvilgsnį ten, kur sė- 
dėjo Peidžė.— Šitą moterį kaltina nužudžius pacientą. 

Peidžė susiraukė. Šiia moteris! 

Teisėja Jang apsisprendė. Ji pasisuko į teismo anstolį. 

— Prisaikdinkite liudytoją. 

Po to, kai daktarą Barkerį prisaikdino, teisėja Jang 
tarė: 

— Galite likti savo vietoje, daktare Barkeri. Dabar 
jus apklaus kaltinimo atstovas, o paskui aš leisiu gynybai 
atlikti kryžminę apklausą. 

Gasas Venablas nusišypsojo. 

— Dėkoju, jūsų kilnybe.— Jis priėjo prie Barkerio ve- 
žimėlio.— Mes ilgai jūsų nelaikysime, daktare, ir labai 
dėkingi jums už tai, kad net tokiomis aplinkybėmis jūs 
sutikote duoti liudytojo parodymus. Ar jūs susipažinęs su 

kokiais nors liudytojų parodymais, pateiktais čia per pa- 
skutinįjį mėnesį? 

Daktaras Barkeris linktelėjo. 

— Aš sekiau procesą per televiziją ir iš laikraščių, ir 
mane tai sukrėtė ligi sielos gelmių. 

Peidžė susiėmė rankomis galvą. 

Gasui Venablui sunkiai pavyko nuslėpti savo džiaugs- 
mą. 

— Esu tikras, kad panašius jausmus patyrė daugelis iš 
mūsų, daktare, — supratingai pasakė Venablas. 

— Aš atvažiavau čia, kad pamatyčiau teisingumo triu- 
mitą. 

Venablas nusišypsojo. 

— Suprantama. Mes visi to siekiame. 

Lorensas Barkeris giliai atsiduso, o kai jis prašneko, 
jo balsas virpėjo nuo įsiūčio: 

— Tai kurių velnių jūs pasodinote ant kaltinamųjų 
suolo gydytoją Teilor? 

Venablas pamanė, kad jis blogai išgirdo. 

— Atleiskite? 

— Šitas teismas tikras farsas! 

Peidžė ir Alanas Penas nustebę susižvalgė. 

Gasas Venablas išbalo. 

— Daktare Barkeri. .. 

— Nepertraukite manęs, — suriaumojo Barkeris.— Jūs 
pasinaudojote daugelio priešiškai nusiteikusių, pavydžių 
žmonių parodymais, kad pražudytumėte puikią chirurgę. 
Jis 

— Minutėlę! — Venablą apėmė panika.— Argi netie- 
sa, kad jūs nuolat kaltinote gydytoją Teilor nekompeten- 
tingumu, ir reikalas priėjo prie to, kad ji nusprendė išei- 
ti iš ligoninės ;,Embarkadero“? 

— Tiesa. 

Venablas pasijuto geriau. 

— Tada kaip jūs galite vadinti gydytoją Teilor pui- 
kia chirurge? — globėjišku tonu paklausė jis. 

— Galiu, nes taip ir yra.— Barkeris pasisuko į Peidžės 
pusę ir ėmė kalbėti kreipdamasis į ją, tarsi teisme, išsky- 
rus juos, nieko nebuvo.— Kai kurie žmonės yra apsigimę 
gydytojai. Jūs viena iš tų retų žmonių. Aš iš pat pradžių 

supratau, kokia jūs talentinga. Bet aš su jumis elgiausi 
griežtai galbūt net per griežtai, nes mačiau jumyse puikią 
gydytoją. Aš buvau griežtas jums, kadangi norėjau, kad 
jūs būtumėte griežta pati sau. Aš norėjau, kad jūs dirbtu- 
mėte nepriekaištingai, nes mūsų profesijoje vietos klai- 
doms nėra. Nė vienai klaidai. 

Peidžė neatitraukė akių nuo daktaro Barkerio, jos gal- 
voje viskas susimaišė. 

Salėje sėdintys žmonės ėmė kuždėtis. 

— Aš nebūčiau leidęs jums išeiti. 

Gasas Venablas pajuto, kad pergalė slysta jam iš ran- 
kų. Jo pagrindinis liudytojas sužlugdė visą bylą. 

— Daktare Barkeri, mes turime parodymus, kad jūs 
apkaltinote gydytoją Teilor nužudžius jūsų pacientą Lan- 
są Kelį. Kaip... 

— Aš pasakiau jai tuos žodžius, kadangi ji operavo ir 
visa atsakomybė teko jai. Bet iš tikrųjų ponas Kelis mirė 
dėl anesteziologo kaltės. 

Dabar salėje jau ne šnibždėjo, o triukšmavo. 

Peidžė sėdėjo suakmenėjusi. 

Daktaras Barkeris kalbėjo lėtai, su pastangomis: 

— O kai dėl pinigų, kuriuos jai paliko Džonas Kroni- 
nas, tai gydytoja Teilor nieko nežinojo. Aš pats kalbėjau- 
si su Džonu Kroninu, ir jis man papasakojo, kad ketina 
palikti gydytojai Teilor pinigų todėl, kad nekenčia savo 
šeimos. Jis man papasakojo ir apie savo ketinimą pa- 
prašyti gydytoją Teilor, kad išvaduotų jį iš kančių. Aš 
jį palaikiau. 

Publika ėmė šūkauti, Gasas Venablas stovėjo, netikė- 
damas tuo, kas vyksta. Jo veide atsispindėjo visiškas pa- 
simetimas. 

Pašoko Alanas Penas. 

— Jūsų kilnybe, prašau ją išlaisvinti! 

Teisėja Jang terkštelėjo plaktuku į stalą. 

— Tylos! —riktelėjo ji ir pasisuko į kaltintoją ir gy- 
nėją.— Pas mane į kabinetą! | 


Teisėja Jang, Alanas Penas ir Gasas Venablas sėdėjo 
kabinete. | 
Gasas Venablas buvo ištiktas šoko, 


289 


— Aš... aš nežinau, ką pasakyti. Jis aiškiai ligotas 
žmogus, jūsų kilnybe, nesuvokia, ką kalba. Aš prašau, 
kad jį apžiūrėtų psichiatrai. 

— Jums, Gasai, vis viena nieko neišeis. Panašu, kad 
jūsų byla ištirpo kaip dūmai. Pasistenkime apsaugoti jus 
nuo bet kokių eilinių konfūzų, gerai? Aš ketinu atšaukti 
kaltinimą žmogžudyste. Ar yra prieštaravimų? 

— Visi tylėjo. Galų gale Venablas linktelėjo. 

— Ko gero, nėra. 

— Protingas sprendimas,— pasakė teisėja  Jang.— 
Noriu jums patarti. Niekada, niekada nekvieskite liudyto- 
jo, jeigu nežinote, ką jis kalbės. 


Posėdis tęsėsi, ir teisėja Jang paskelbė: 

— Ponai prisiekusieji, dėkoju jums už didelę kantrybę. 
Teismas atšaukia visus kaltinimus. Kaltinamoji laisva! 

Peidžė pasiuntė oro bučinį Džeisonui ir nuskubėjo ten, 
kur sėdėjo daktaras Barkeris. Ji atsiklaupė šalia invalido 
vežimėlio ir apkabino Barkerį. 

— Aš nežinau, kaip jums ir dėkoti, — sukuždėjo Pei- 
džė. 

— Jums apskritai nederėjo pakliūti į visą šitą velnia- 
vą,— suriaumojo Barkeris.— Kokia kvailystė, velniai rau- 
tų. Einame iš čia kur nors, kur mes galėtume su jumis pa- 
sikalbėti. 

Jo žodžius išgirdo teisėja Jang. Ji atsistojo ir pasiūlė: 

— Jeigu norite, galite pasinaudoti mano kabinetu. 
Leiskite padaryti jums bent šitą menkutę paslaugą. 


Peidžė, Džeisonas ir daktaras Barkeris sėdėjo teisėjos 
Jang kabinete. 

— Atleiskite, bet man anksčiau neleido ateiti į teismą 
ir padėti jums,— pasakė Barkeris.— Jūs juk žinote šituos 
velnio gydytojus. 

Peidžė vos tvardėsi, kad nepravirktų. 

— Nėra žodžių, kad galėčiau pasakyti jums, kaip stip- 
riai aš... 

— Ir nereikia! — atžariai nutraukė ją Barkeris. 

Peidžė įdėmiai pažiūrėjo į jį ir šį tą prisiminė. 

— O kada jūs kalbėjote su Džonu Kroninu? 

— Ką? 

— Jūs juk suprantate mano klausimą. Kada jūs kal- 
bėjote su Džonu Kroninu? 

— Kada? 

Peidžė lėtai pasakė: 

— Jūs nepažinojote Džono Kronino. Jūs jo net nema- 
tėte, 

Barkerio lūpose šmėstelėjo lengva šypsena. 

— Nepažinojau. Bet aš pažįstu jus. 

Peidžė pasilenkė ir apkabino jį. 

— Neištižkite,— burbtelėjo Barkeris ir pažiūrėjo į 
Džeisoną.— Ji retkarčiais ištyžta. Gerai ja rūpinkitės, ki- 
taip turėsite reikalų su manimi. 

— Nesirūpinkite, sere,— atsakė Džeisonas.— Pasirūpin- 
siu. 


Peidžė ir Džeisonas susituokė kitą dieną. Jų liudytoju 
buvo daktaras Barkeris. 


Epilogas 


Peidžė Kurtis pradėjo privačią praktiką. Ji atidarė 
prestižinės klinikos „Nort Šor“ filialą. Džono Kronino pa- 
liktą milijoną dolerių ji panaudojo įkurti savo tėvo vardo 
medicinos fondui Afrikoje. 


Gydytojas Barkeris dirba Peidžės klinikoje kaip chi- 
rurgas konsultantas. 


Kalifornijos valstijos medicinos komisija atėmė iš Ar- 
tūro Keino gydytojo diplomą. 


Džimis Fordas visiškai pagijo ir vedė Betsę. Savo pir- 
mąją dukrą jie pavadino Peidže. 


Honė Taft išvažiavo į Airiją drauge su Šonu Reilių, 
Ji dirba medicinos seserimi Dubline. 


Maiką Hanterį pasodino į kalėjimą už ginkluotą api- 
plėšimą. Dabar jis dar sėdi kalėjime. 

Alfredas Terneris užsiima privačia praktika Parko 
aveniu, jo reikalai klostosi labai gerai. 


Bendžaminą Volisą atleido iš apygardos ligoninės „Em- 
barkadero“ vadovo pareigų. 


Lorena Harison ištekėjo už savo trenerio, kuris ją mo- 
kė žaisti tenisą. 
Lu Dinetą nuteisė kalėti penkiolika metų už tai, kad 


vengė mokėti mokesčius. 


Keną Melorį nuteisė kalėti ligi gyvos galvos. Po sa- 
vaitės, kai į kalėjimą atėjo Dinetas, Melorį rado papjau- 
tą savo kameroje. 


„Embarkadero“ ligoninė stovi savo vietoje ir laukia 
kito žemės drebėjimo. 


Populiarusis detektyvas 
Sidni Šeldon 
NIEKO NĖRA AMŽINA 
Romanas 
Iš rusų kalbos vertė Aneta Ručinskienė 

